
I 



Pentru Virginia 




Cuvânt înainte 


De peste două decenii ni se tot spune să 
uităm. Să uităm domnilor, să uităm trecutul, să 
ştergem din memorie istoria şi realitatea celor 
peste patru decenii de comunism românesc. 
Suntem în anul de graţie 2012. Au trecut 22 de 
ani de la răzmeriţa decembristă sau revoluţia 
de paie, numită de către unii politicieni, 
lovitura de stat din decembrie 89, după alţii. 
Mereu ni se cere să uităm. Nu toţi. Nu toţi, 
pentru că pentru unii amintirile sunt plăcute. 
Pentru cei care stau de partea cealaltă a 
ferestrelor de taină, amintirile sunt plăcute. Ca 
şi viaţa lor de altfel. Acestora nu li se cere să 
uite. Nouă ni se cere să uităm. Nouă, 
victimelor nefericite, nouă nenorociţilor, nouă 
proscrişilor, de atunci şi de astăzi. Numai noi 
trebuie să uităm. Noi care ne ducem în 
continuare acelaşi destin mizerabil, târându-ne 
prin lumea lor de “de aur”, prin lumea în care 
noi doar facem figuraţie conform zicerii “e 

lumea lor, noi doar trăim în ea”. Epoca de aur 
continuă într-o veselie, la alte dimensiuni şi pe 
alte culmi mai înalte ale civilizaţiei socialiste 
şi comuniste româneşti. Pentru cei care ne 
îndeamnă, şi în ultima vreme, ne obligă prin 
lege, să uităm trecutul şi faptele lor, 
comunismul a venit odată cu “revoluţia”. 
Pentru ei, raiul este pe pământ. Pentru ei, raiul 
este şi se numeşte România. 

Ni se cere să uităm. Ni se cere să nu mai 
pomenim de trecut. Noi, ca noi. Dar tinerii 
sunt curioşi. Tinereţea este vioaie şi curioasă. 
Tot mai mulţi sunt tinerii care vor să ştie cât 
mai mult, cât mai multe despre istoria 
socialismului şi comunismului românesc, mai 
exact, cum a fost. Pentru aceştia am scris 
această carte având în suflet răsunetul durerii 
celor care au fost victimele “fericiţilor” de azi 
până la moarte. Iată, dragă generaţie viitoare, 
ce ni se cere să uităm. Citez dintr-o inscripţie 
afişată pe uşa unei camere de tortură de la 
închisoarea politică din Sighetul Marmaţiei. 
Iată ce ni se cere să uităm: “ METODELE DE 
TORTURĂ DIN SECURITATE, DIN 
ÎNCHISORI ŞI DIN LAGĂRELE DE 
EXTERMINARE : Bătaia cu bastoane subţiri de 
lemn sau de cauciuc, pe spate - Smulgerea 
unghiilor de la mâini şi de la picioare - 
Ancheta cu proiectoare puternice îndreptate 
spre ochii victimei fără ca aceasta să se poată 

mişca - Ancheta însoţită de şocuri electrice - 
Arderea tălpilor anchetatului cu flacăra 
oxiacetilenică - Bătaia la tălpi - Ancheta cu 
ţigara aprinsă, aplicată de preferinţă pe scrot 
sau pe abdomen - Bătaia în cap cu ciomagul - 
Bătaia la testicule cu un creion greu - Ancheta 
cu o pisică introdusă sub cămaşa victimei - 
Atâmarea anchetatului cu capul în jos - Bătaia 
cu vârful sau tocul cizmei peste gura 
anchetatului - Forţarea celui torţionat de a 
mânca în genunchi pe podeaua celulei, cu 
mâinile legate la spate, ciorba fierbinte din 
gamelă - Crucificarea pe perete - Metoda 
tapetului - Bătaia la palme cu cravaşa, cu vâna 
de bou sau cu o scurtătură de lemn rezistent - 
înjurăturile cele mai abjecte - Loviturile, aşa 
zise, libere - Strivirea unghiilor cu un cleşte 
special - Introducerea de beţişoare între 
degetele victimei - Prinderea mâinilor între 
două mese şi bătaia la palme, deasupra 
meselor - Ţipetele de groază şi gemetele - 
Bătaia cu ciomagul pe spate - Bătaia cu sacul 
de nisip - Ancheta cu câinii lupi - Bătaia cu 
cablul de cupru peste gambele picioarelor - 
Bătaia pe plăgi deschise - Bătaia cu ciomagul 
şi apoi aruncarea victimei pe o cale ferată - 
Bătaia cu ciomagul în fiecare zi (era 
administrată deţinuţilor condamnaţi la tennene 
lungi) - Bătaia cu ciomagul aplicată deţinuţilor 
puşi să alerge în cerc în jurul torţionarului - 

“Broasca” - Bătaia reciprocă, ordonată de 
torţionari - Un “tratament”, precedat sau urmat 
de înjurături şi bătaie, era pedeapsa cu carcera 
însoţită de izolare în celule umede şi 
întunecoase - “Camera de chibzuinţă” - 
Violarea femeilor şi fetelor - Izolarea, de unul 
singur, a deţinuţilor în celule strâmte - Legarea 
de pat în poziţii incomode - Interdicţia de a fi 
scoşi la WC zile întregi - Bărbieritul cu barba 
“neînmuiată” - Simularea execuţiei prin 
împuşcare - Interdicţia ca deţinutul să se aşeze 
pe pat sau pe duşumea - Cufundarea capului 
victimei în hârdăul cu apă amestecată cu fecale 
şi urină - înghiţirea forţată, de către victimă, în 
timpul torturii, a propriilor fecale (sau ale 
altora) şi a urinei - încălecarea victimei culcată 
pe podea şi legată de mâini şi de picioare, de 
către un mare număr de torţionari - Forţarea 
victimei înfometate de a ţine în gură timp de 
ore întregi, o bucată de pâine, fără a fi permis 
să o mestece sau să o înghită”. 

Iată, deci, ce ni se propune să uităm. Să 
uităm, să uităm, dar să uităm odată totul. Nici 
măcar să iertăm, că aşa e creştineşte, să iertăm 
nu ni se cere. Nu! Nu ni se cere să iertăm. Pur 
şi simplu, să uităm. Dacă se poate, aşa, dintr- 
odată. Totul. Dar mai presus de orice, să nu 
mai pomenim de trecut. Să nu mai pomenim 
de trecut în niciun fel. Să nu mai pomenim 
trecutul, că de nu... în curând parlamentul 

României va adopta o lege care va pedepsi cu 
închisoarea persoana (şi spunând asta mă refer 
în special la victimele care au suportat torturile 
şi hărţuielile de mai sus) deci, persoana care va 
îndrăzni să-i spună unui fost torţionar, care 
beneficiază azi pentru serviciile sale aduse 
securităţii şi partidului, de o pensie nesimţită 
de bătrâneţe, uneori mai mare decât salariul 
unui preşedinte de stat, SECUR1ST sau 
TURNĂTOR. Până aici s-a ajuns cu democraţia 
post decembristă în România. Până aici. In 
România, procesul de restauraţie politică este 
în plină desfăşurare. Mai e puţin şi gata. 
Culmile înalte ale comunismului, despre care 
vorbea cu atâta înflăcărare mult iubitul 
“nostru” conducător, tovarăşul Nicolae 
Ceauşescu, au fost atinse. Niciodată un 
torţionar, un călău sau un simplu ofiţer de 
miliţie sau securitate, un militar sau un 
magistrat din “epoca de aur” nu ar fi visat că 
pentru serviciile sale, şi, spunând asta, mă 
refer în special la cele câteva “METODE” 
menţionate de mine mai sus, dar şi multe 
altele, din păcate cu miile, va primi o pensie 
care să-i pennită, în fiecare lună să-şi cumpere 
un automobil. 

Eroul meu, doctorul G, personajul principal 
din cartea de faţă, are o pensie din care abia 
poată să trăiască. Pensie nenorocită. Toată 
viaţa salariul său lunar şi mititel, întotdeauna 

situat la baza grilei de salarizare, era penalizat 
cu 10-20 procente, pe trei luni. Această 
penalizare se reînnoia trimestrial. Dar asta este 
o altă METODĂ de tortură. Eu o numesc, 
metoda de birou, metoda de “estimare”, 
metoda politică de estimare, metoda de control 
şi apreciere prin estimare aplicată din biroul 
secretarului de partid sau oricare altul din 
conducerea unei unităţi, socialiste atunci, 
comuniste azi. Iată o mostră de decizie. 
Decizie prin estimare. 

Decizia numărul 120. Decizia numărul 120 
din 18.XII.1985. Directorul Spitalului 
Municipal Tecuci; Având în vedere declaraţia 
Tov. Cruceanu Teodor, Fina Elena, Brăescu 
Domnica, Savciuc Marilena, privind 
atitudinea necuviincioasă, ireverenţioasă şi 
total indisciplinată a tov.Dr. G în ziua de 
18.XII.1985 în faţa secretarului Comitetului de 
Partid al spitalului, tov. Dr. Matran Liviu la 
adresa conducerii Spitalului Municipal 
Tecuci. Având în vedere prevederile art. 100 
din Codul Muncii. In virtutea drepturilor 
conferite de legea nr. 5/1978. Decide: 
Art.l. Se sancţionează tov. Dr G , medic 
principal de specialitate chirurgie cu 
diminuarea retribuţiei în procent de 10% pe 
trei luni conform art. 100 lit “C” din Codul 
Muncii pentru atitudine necuviincioasă, 
ireverenţioasă şi total indisciplinată în ziua de 

18.XII.1985 faţă de conducerea Spitalului 
Municipal Tecuci. Art. 2 Cu drept de 
contestaţie în termen de 30 de zile de Ia 
comunicare către COM din Spitalul Municipal 
Tecuci. Art. 3. Cu ducere la îndeplinire a 
prezentei decizii se însărcinează biroul plan 
org. personal din Spitalul Municipal Tecuci. 
MEDIC DIRECTOR , L.S. ss. Inds. Dr. Secară 
Florică -pentru conformitate ss. Inds. L.S. 

Conform art.2 din decizia de mai sus, 
doctorul care a sfidat partidul şi pe 
conducătorii săi “iubiţi”, respectiv secretarul şi 
directorul comunist, doctorul chirurg, putea 
face contestaţie. Legea socialistă era dreaptă, 
era generoasă, era democratică, doctorul putea 
face contestaţie. Unde şi cum? Se spune clar în 
text, la COM. Ce era COM-ul? Ei bine, COM- 
ul, era Comitetul Oamenilor Muncii. 
Comitetul condus de chiar secretarul de partid 
PCR şi, bineînţeles, directorul unităţii 
socialiste. Ei, cititorule! Spune tu, cititorule, 
oricare ai fi, din ţară, din Europa sau Lume, ce 
şanse avea amărâtul acela de doctor contestând 
decizia respectivă? Niciuna. Totuşi, eroul 
cărţii mele a făcut-o. Rezultatul a fost un 
dezastru pentru el. Vreme de cinci ani, 
periodic, a fost bombardat cu asemenea decizii 
ale căror scop era de a-1 denigra şi împiedica 
să promoveze din punct de vedere material sau 
profesional. De a i se diminua retribuţia, 

pentru a-1 priva, pentru moment, de un trai 
decent, corespunzător statutului său de om de 
civilizaţie iar cu bătaie lungă, şi de a-1 lipsi de 
o pensie de bătrâneţe, dacă va ajunge acolo 
vreodată, decentă. Acesta este comunismul 
cenuşiu. 

După 22 de ani, situaţia este aceeaşi. Ba 
chiar mai gravă. Doctorul G, după 41 ani de 
muncă, medic primar chirurg, drd. în ştiinţe 
medicale, lector univ., om de ştiinţă şi 
civilizaţie, are o pensie mai mică decât a unui 
măturător de stradă din care i se reţine, şi 
acuma, jumătate pentru “datorii prin estimare 
la stat” Care stat? România, ţară europeană, 
ţară în care conduc aceiaşi comunişti într-o 
veselie de nedescris. Directorul Secară? Ei 
bine, directorul acela, semnatar al deciziei cu 
numărul 120 a fost ales, democratic, senator în 
Senatul României după 1989 unde a stat, cu 
toate avantajele prezente şi viitoare la 
dispoziţie, unul sau două mandate. Tot în 
Senatul României, a fost ales democratic şi 
fostul prim secretar al Comitetului Judeţean de 
Partid, PCR şeful comuniştilor din regiunea 
Dunării de Jos a României, judeţul Galaţi, 
tovarăşul Dina Carol. Asta e România, ăştia 
sunt românii. Iartă, uită, se prostituează şi se 
prosternează în continuare. 

Cât priveşte cartea mea, am scris-o pentru 
cei care vin după mine. Am ţinut mult să atrag 





atenţia asupra pericolului cenuşiu. Să atrag 
atenţia întregii planete. La ora actuală, 
indivizii “bolnavi” şi progeniturile lor, 
infectaţi cu virusul cenuşiu, bântuie Europa şi 
Lumea. Nimeni nu-i recunoaşte, nimeni nu se 
protejează de pericolul cenuşiu. Ideologia lor, 
modul lor de viaţă şi de acţiune este din ce în 
ce mai contagios, mai virulent. Dispun chiar 
de coloane. Coloana a cincea sau a opta. 
Michel Dion, cândva lider înfocat al 
comuniştilor francezi, îi vede fanatici, 
fimdamentalişti. Puţini sunt cei care intuiesc 
pericolul cenuşiu. Odată, am auzit pe cineva 
spunând. „Nu mi-e frică de nimeni pe acest 
pământ afară de Ceauşescu, ăsta este mai mare 
decât Dumnezeu”. 

De curând, la Dublin a luat fiinţă o asociaţie 
a românilor din Irlanda care au înfiinţat un 
post de radio şi televiziune şi o revistă prin 
care se încearcă mediatizarea problemelor 
culturale şi de civilizaţie care animă 
comunităţile româneşti locale şi din vecinătate. 
Spre surprinderea mea, invitatul unei 
asemenea emisiuni culturale, un parlamentar, 
un membru al senatului României, un fost 
secretar de stat cu problemele românilor de 
pretutindeni, un demnitar din Ministerul 
Afacerilor Externe al României, declara că 
aşteaptă cu nerăbdare să treacă anul acesta, 
pentru că de anul viitor va părăsi definitiv ţara 

pentru a se integra aiurea, în altă parte. 
România nu-1 mai satisface, România nu-1 mai 
interesează pe acest parlamentar. O spune 
deschis, o spune direct, o spune în faţa 
camerelor de luat vederi şi a microfoanelor, o 
spune în faţa întregii lumi. De aici de la 
Dublin. Păi am sau nu am dreptate eu, atunci 
când zic că parlamentarul este asemeni celui 
care l-a introdus în umă? Suntem oare, mai 
breji noi, alegătorii, masa electorală, poporul 
sau populaţia română? Iată ce exemplu ni se dă 
din partea guvernanţilor, din partea parlamen- 
tarilor care ne reprezintă pretutindeni. Aveau 
oare dreptate Cioran, Ţuţea sau Brâncuşi 
atunci când ne dojenea ţara prin zicerile lor 
pline de năduf? Deci, să plecăm. Eu unul, aş 
pleca oriunde şi oricând, dar cei care au plecat 
înaintea mea, au avut grijă să impună Europei 
şi Lumii un standard, echivalând cu o grilă de 
apreciere şi condiţionare a plecărilor de orice 
fel, dincolo de hotarele ţării. Se pare că în 
Europa şi restul Lumii nu poţi fi integrat dacă 
nu ai recomandările celor care s-au integrat 
înaintea ta. Dacă nu ai fost membru de partid 
comunist sau colaborator al securităţii nu ai 
aproape nicio şansă. Europa şi lumea te 
resping din start. Mai ţineţi minte, dragii mei 
cititori, cum ne-a pricopsit Europa şi Lumea 
imediat după decembrie 89 cu “ajutoare”. Au 
fost de bună intenţie, recunosc, dar toate aceste 

ajutoare au venit, strict pe filieră guvernamen- 
tală, deci la comuniştii guvernanţi sau 
parlamentari. Aceştia le-au vândut pe bani 
apoi fraierilor care credeau în privatizare şi 
democraţie, scăpând de concurenţa lor în 
sectorul public, transformându-i în privatizaţi 
sau privaţi. Proştii au dus bine mersi economia 
ţării în spate, trudind pentru impozitele şi 
dările, care mai de care mai împovărătoare, în 
vreme ce comuniştii se regrupau în sectorul 
public al economiei, devorând totul, 
distrugând infrastructura şi acumulând averi 
fabuloase peste noapte. Beizadelele lor au 
împânzit Europa şi America, s-au şcolit în 
marile colegii şi institute din lume unnând ca 
în cel mai apropiat termen să o cucerească. 
Europa este bătrână. Mai apare câte un Breivik 
care confundă semnalul de alarmă cu trăgaciul, 
mai apar coloanele ce bântuie ca stafiile 
planeta de la Noua Zelandă până dincolo de 
cercul polar, toţi cu tintă precisă, toţi cu 
programare, numai un lucru nu înţelege 
nimeni. Acela că poate cel mai sensibil criteriu 
sau marker al onestităţii unui român ar trebui 
să înceapă de acolo: A fost sau nu a fost 
membru de partid comunist, a fost sau nu a 
fost turnător sau colaborator la securitate. Pe 
ăştia, nu-i caută nimeni, pe ăştia nu-i apreciază 
nimeni, comuniştii cenuşii au reuşit să-i facă 

indezirabili şi proscrişi pe întreaga planetă. 
Amin! 

Ni se cere, deci, să uităm. Nouă, Europei şi 
Lumii. Să uităm totul. Comuniştii nu şi-au 
făcut decât datoria. Chiar datoria de torţionar. 
O cerea fişa postului. Metodele de 
supraveghere şi tortură, erau în fişa postului. 
Se putea abate cineva de la vreo prevedere 
stipulată în fişa postului? Nu, Doamne fereşte! 
Ajungea sigur coleg cu torţionatul. Dar noi? 
Noi, cei care am rămas în continuare victime. 
Noi ce trebuie să facem? Exact asta aşteptăm 
de la Europa, în primul rând. Recunoaşterea 
valorilor autentice ale românilor care nu au 
fost membri de partid comunist şi nici 
colaboratori ai securităţii criminale. Condam- 
narea comunismului românesc la scară 
europeană şi, de ce nu, mondială. Europa şi 
Lumea să solicite reprezentanţilor ţării să 
deconspire listele membrilor şi colaboratorilor 
la scară continentală sau universală. Nimeni, 
niciun şef de stat sau de guvern să nu 
recunoască intr-un fost comunist sau securist 
un reprezentant al poporului roman. Dalia 
Grybauskaite şi Angela Merker au atins cu 
timiditate semnalul de alannă. Cineva va 
trebui să-l mai şi tragă. Eu unul promit să nu 
uit nimic. Promit, Europei, Lumii şi 
generaţiilor viitoare. 

lagan Ameih 

1 . 


I se spunea unitatea militară zero una mie 
şase sute două zeci şi şase. Nu auzisem de ea 
şi nici nu aş fi auzit vreodată dacă Loli, 
credulul meu Loli, nu ar fi avut, la un moment 
dat, ideea, total neinspirată, să-mi aplice o 
corecţie mai specială, denunţându-mă 
maiorului Oprea pentru o ofensă pe care i-aş fi 
adus-o cu ocazia unei altercaţii domestice, pe 
marginea relaţiei mele cu Nina. Era prin anul 
1966 . 

Trenul săgeta de-a lungul Someşului ca o 
nălucă. Roţile ţăcăneau ritmic fugărindu-se. 
Ici, colo, rămâneau în urmă câte o moară, câte 
un pod plutitor. Afară, timp frumos cu soare de 
vară timpurie. Stăteam la fereastra vagonului 
şi priveam aiurea peisajul care rula prin faţa 
mea cu viteză ameţitoare. Din când în când 
scoteam o mână pentru ca să simt mângâierea 
răcoroasă a curentului de aer. Acest lucru îmi 
dădea o senzaţie plăcută de calm, după o zi 
agitată şi plină de neprevăzut. 

Vagonul ocupat de reka, era supravegheat 
la ambele ieşiri de către un gradat în uniformă 
cu epoleţi albaştri, fără însemne militare de 

armă. La picioarele fiecărui reka, se afla câte o 
valiză de lemn pe care era aplicată eticheta 
corespunzătoare de identificare. Comandantul 
însoţitor, despre care am aflat mai încolo că îl 
cheamă tovarăşul locotenent major Avram, mă 
fixa tot timpul cu privirea, râzând de mapa 
studenţească în care un soldat de la magazie 
îmi îndesase, mai nrult cu forţa, o jumătate de 
pâine neagră şi o conservă de fasole cu costiţă 
de porc afumată. încă de la început mă 
poreclise “intelectualul”. Am aflat mai târziu 
că eram singurul intelectual din vagonul cu 
reka. Nu aveam valiză de lemn şi nici alte 
haine decât ce era pe mine. O cămaşă verde în 
carouri albe, o pereche de pantaloni negri 
susţinuţi de o curea de piele cu cataramă 
metalică, iar în picioare, tradiţionalii mei 
pantofi maro cu găurele şi tocuri scâlciate. 
Fusesem luat de pe stradă. Venisem la Baia 
Mare să iau nişte alimente şi ceva bani de la 
mama. Tocmai traversam parcul în vecinătatea 
Turnului Ştefan, când un ins îmbrăcat în 
uniformă albastră m-a oprit, invitându-mă la 
Comisariatul Militar din apropiere. Am 
încercat să mă opun, dar acesta mi-a spus că 
are ordin clar să mă conducă la comandant. 

-Este o greşeală! i-am spus. Eu sunt 
student şi nu am de-a face deocamdată cu 
annata. Sunt student la medicină în anul patru. 

Zicând asta am intrat, mai mult de nevoie, 
pe poarta clădirii străjuită de ziduri înalte şi 
groase din piatră şi cărămidă arsă. Aici mă 
aştepta un ofiţer pe care l-am auzit spunându-i 
santinelei de pază. 

- îl vezi? Nu are voie să plece până nu-ţi 
spun eu sau tovarăşul maior Oprea. 

M-a cuprins teama şi o nelinişte ciudată şi 
apăsătoare puse stăpânire pe mine. Voiam să 
fug, dar mi-am dat seama imediat că nu aveam 
pe unde. Curtea era înconjurată de ziduri 
înalte. O mulţime de bărbaţi aşteptau la rând în 
faţa uşilor întredeschise ale birourilor de unde, 
din când în când, ieşea câte un felcer sau 
medic militar îmbrăcat cu un halat alb peste 
uniformă şi striga numele cuiva. Apoi intra în 
birou însoţit de către cel strigat. 

Am stat câteva ore în curtea plină cu 
oameni ciudaţi. O adunătură pestriţă de 
uniforme militare şi haine civile de tot soiul, 
de la costume elegante şi gulere albe, până la 
cămăşi spălate în zer de oaie, opinci şi nădragi 
murdari încinşi cu chimire late din piele de 
bivol. Majoritatea aveau valize de lemn cu 
etichete de identificare aplicate pe ele. Un ins 
m-a informat că este o zi de recrutare pentru 
armată. Am încercat să ies, dar santinela m-a 
trimis cu un ordin răstit înapoi în curte. în cele 
din urmă am găsit un ofiţer binevoitor care m- 


23 



a condus la maiorul Oprea. Acesta mi-a 
comunicat în grabă că aici nu este timp de 
pierdut cu explicaţii pentru fiecare “recrut”, 
dar trebuie să fac şi eu, ca oricare cetăţean al 
ţării, annată. 

- Dar sunt student. Student la medicină în 
anul patru. Voi face armata după tenninarea 
facultăţii. 

- O să vedem, veni răspunsul. Deocamdată 
o să faci vizita medicală. 

Am fost condus în curte. Cu ocazia acesta 
am aflat ce este un reka. 

- Un răcan, mi-a spus sergentul care mă 
însoţea, enervat de insistenţa cu care îl 
iscodeam, asta este! Iar răcanul este un recrut 
care habar n-are ce-i aia armată şi respect 
pentru superiori. Un nimeni. Un gunoi şi un 
căcat. Asta este un reka. Cei mai nenorociţi 
sunt cei de la diribau. Unii crapă pe şantiere 
sau pe terasamentul căilor ferate iar alţii ajung 
la dilibau, adică, la casa de nebuni. Apoi m-a 
bătut prieteneşte pe umăr. 

- Da tu câte clase ai? 

- Păi, eu sunt student. Student la medicină! 

- Intelectual? Atunci ce cauţi aici? A mai 
adăugat clătinând nedumerit din cap. Oi fi 
având vreun dosar. 

Cu astfel de încurajări am fost introdus la 
comisia medicală. Aici un felcer mi-a 
examinat organele sexuale, iar onorata comisie 
a dat verdictul, apt unitatea, numărul 01626 .., 
Ce însemna? Aveam să aflu mai târziu. 

încetul cu încetul atmosfera încărcată din 
curtea comisariatului militar prinse a se 
limpezi. Câţiva gradaţi au început să 
organizeze masa de recruţi în grupuri din care 
se distingeau o categorie specială de reka ce se 
caracteriza prin aspectul special al celor care îl 
alcătuiau. Majoritatea analfabeţi. Nu ştiau să 
scrie sau să citească. Ciobani de pe piscurile 
Carpaţilor, ţigani certaţi cu legea, foşti 
puşcăriaşi sau recidivişti, dar şi bărbaţi cu 
familie, adică soţie şi copii, demult trecuţi de 
vârsta încorporării. Unii purtau barbă. Printre 
ei, mişuna de colo, colo, câte un rătăcit, venit, 
te miri de unde, sfios, tăcut şi speriat ca mine. 
Grupurile, alcătuind plutoane, au fost puse să 
defileze prin faţa unei magazii de unde 
primeau alimente pentru drum. Apoi, porţile 
din spatele comisariatului militar s-au deschis 
iar gradaţii, şefi de pluton, şi-au încolonat 
oamenii conducându-i spre gara care era 
aproape. La gară, câteva vagoane aşteptau pe o 
linie secundară să fie ataşate la o garnitură de 
tren. Un vagon ne aştepta şi pe noi, cei conduşi 
de sergentul Chingă, cum am aflat că îl chema 
pe comandantul coloanei noastre speciale. 

Fusesem repartizat în grupul acelor ciudaţi 
care se distingeau de la început prin aspectul 
lor neomogen şi dubios. 

După o jumătate de oră trenul se puse în 
mişcare. Am înţeles că mergeam spre Dej. 
Intre timp m-am liniştit. Am înţeles că era 
inutil să mă opun. Am înţeles că un om face ce 
poate până când soarta i se descoperă în faţă. 
Trebuia să găsesc o posibilitate de a o anunţa 
pe mama. Pe mama şi pe Nina. încă nu 
înţelegeam ce se întâmplă cu mine. Nici măcar 
unde voi ajunge nu ştiam. Un reka mai curios 
aduse vestea că la Dej vagonul nostru se va 
ataşa la altă garnitură. Mergeam spre sud. 

încercam să-mi amintesc totul. Şi deodată 
m-am trezit făcând inventarul faptelor. Cu o zi 
în unnă venisem acasă. Erau probleme cu 
locuinţa. Nina născuse şi de un an ni se tot 
promitea o locuinţă de la stat. Dormeam 
provizoriu la o mătuşă care ne oferise cămara 
de alimente ca spaţiu în acest scop. Nina a fost 
şi la Partid, mama ei fusese, “luptătoare în 
ilegalitate”... prostii! Era cea mai săracă 
femeie din cartier. Se pare că luptătorii din 
ilegalitate au fost nişte fraieri. O spunea şi 
socrul meu care se îmbătase într-o crâşmă 
plină de legionari o singură dată şi i-a mers 
bine toată viaţa. Plecase de acasă încă din 
tinereţe la Moreni pe vremea când oraşului i se 

spunea “A doua Americă”. Acolo, zicea el, şi- 
a trăit traiul şi mâncat mălaiul mai mult de 
jumătate din viaţa sa de ţăran onest din satul 
Sălişte, comuna Băseşti raionul Cehu 
Silvaniei. Asta era. Asta era situaţia. Nina era 
ultimul lor copil. Un copil făcut la bătrâneţe. 
Frumoasă fată mai era Nina. Frumoasă şi 
blândă. Când mi-a spus că e gravidă, m-am 
bucurat. M-am bucurat şi am luat-o de nevastă. 
Mama s-a supărat tare. S-a supărat pentru că 
eram student. Eram student şi numai asta imi 
mai lipsea. Adică, o nevastă. O nevastă de 
şaptesprezece ani şi gravidă. Generoasă cum 
era, se şi oferise ea, mama, să-i dea sfaturile 
corespunzătoare şi bineînţeles, cei treizeci de 
lei necesari achitării taxei pentru efectuarea 
avortului. Atât costa pe vremea aceea. Treizeci 
de lei. Treizeci de lei un avort. Dar eu m-am 
opus categoric. M-am opus şi gata. Aşa a 
apărut Mihaela. Iar odată cu ea şi necazurile 
mele. 

Eram student. Mă transferasem la 
Timişoara de teama tovarăşului profesor Nana. 
Spaima studenţilor de la IMF Cluj cu dosare. 
Nimeni nu trecea de Nana. Dosarul prost 
echivala cu o repetenţie. Dacă te încăpăţânai să 
repeţi anul patru şi să vii din nou la examenul 
de chirurgie, erai pierdut. Tovarăşul profesor 
Nana te trântea din nou. Erau studenţi la 
medicină, unii chiar trecuţi de patru zeci de 

ani. Se încăpăţânau să rămână, să insiste, să 
lupte, să păcălească şi chiar să-l şantajeze pe 
profesor. De notorietate era cazul unui student 
disperat care, la examen, profitând de 
slăbiciunea lui Nana pentru bibliografia 
compusă exclusiv din nume ruseşti, respectiv 
chirurgi sau savanţi sovietici, i-a citat, 
înşiruind de-a valma, peste zece “autori” 
precedându-1 pe fiecare cu expresia, “după 
celebrul savant sovietic”... Entuziasmat şi 
emoţionat, profesorul Nana i-a pus în carnet 
nota zece, felicitându-1 călduros. După 
plecarea studentului, profesorul s-a repezit în 
bibliotecă căutând printre cărţi şi reviste de 
specialitate lucrările celor trecuţi în notiţele 
sale după examinarea studentului. Negăsindu- 
i, a revenit in cabinet unde conferenţiarul 
Mircioiu, zâmbea abia stăpânindu-şi râsul. 

- De ce râzi tovarăşe conferenţiar? Uite un 
tovarăş student conştiincios şi bine pregătit! 

- Tovarăşe profesor! a replicat Mircioiu, 
puşlamaua asta şi-a bătut joc de 
dumneavoastră, v-a citat toată echipa de fotbal 
al Uniunii Sovietice în frunte cu portarul Iaşin! 

Fusesem inspirat. Mă transferasem la 
Timişoara. Mă transferasem în ciuda faptului 
că mă avertizase cineva. 

- Omule! Oriunde te-ai duce în ţara asta, 
dosarul va merge după tine. 

2 . 


Trenul pornise din Dej. Vagonul nostru a 
fost ataşat la mijlocul unei garnituri compusă 
din două trenuri personale, ambele cu direcţia 
Cluj. Stăteam la fereastră pe coridor şi visam 
cu ochii deschişi la momentul când voi scăpa 
din încurcătura în care m-am trezit aşa 
deodată, fără să vreau şi fără să ştiu de unde 
mi se trage totul şi de ce. Prin spatele meu 
treceau în tranzit călătorii cu bagajele lor. O 
voce plăcută mă trezi la realitate. 

- Servus! 

Era Laura, o colegă de grupă de la facultate. 
Frumoasă, cu plete blonde, îmbrăcată într-o 
rochiţă albastră având tivul mult deasupra 
genunchilor, încălţată cu pantofi pe tocuri 
înalte. Eram salvat. în câteva cuvinte i-am 
explicat totul cu rugămintea de a lua telefonic, 
printr-un aviz, legătura cu mama. Locotenentul 
major Avram s-a apropiat de noi curios. 

- O colegă din Dej, am zis, merge la Cluj. 
Dar, noi încotro mergem? l-am întrebat eu. 

- Secret! veni răspunsul. 

Am stat cu Laura tot timpul spre marea 
dezamăgire, dar şi invidie, a locotenentului 
major Avram. Călătorii erau mulţi, iar vagonul 
nostru se afla plasat între vagoanele civile. Ne 
apropiam de Cluj. 


3 . 


Am fost traşi pe o linie secundară. Mi-a 
rămas în minte imaginea Laurei care îmi făcea 
semn cu mâna, stând pe peronul aglomerat 
fluturând biletul pe care apucasem să i-1 dau, 
cu adresa si mesajul pentru mama. Am revenit, 
cu ochii şi gândurile în vagon. Majoritatea 
reka donneau. Practic, se îmbătaseră toţi cu 
palincă adusă de fiecare din zona de unde 
provenea, Oaş, Maramureş, Lapuş, Valea 
Chioarului, Copalnic dar şi din maghiarime, 
precum Cărei sau Satu Mare. Vagonul mirosea 
puternic a ţuică şi transpiraţie. Până şi 
tovarăşul locotenent major Avram era beat, la 
fel şi gradaţii însoţitori. 

Orele treceau. Se însera. Se aprindeau 
felinarele de semnalizare. Curând gara fu 
inundată de lumina albă şi galbenă a 
reflectoarelor. Tovarăşii mei dormeau sau 
moţăiau, după caz, obosiţi şi ameţiţi, având 

fiecare în suflet problema şi durerea lui. Cei 
mai naivi erau ciobanii. Aceştia ştiau că merg 
la annată şi nu se sinchiseau deloc. Este bine 
cunoscut proverbul acela românesc care spune, 
cine nu a făcut annată, nu este bărbat. Parcă se 
grăbeau să ajungă cât mai repede bărbaţi, ca să 
se întoarcă acasă isprăviţi şi la locul lor. Mă 
uitam la mâinile lor, butucănoase şi aspre, 
pline de bătături cu gheare în loc de unghii, 
comparându-le cu ale mele, albe, slabe, cu 
degete subţiri, unghii tăiate, pielea aproape 
străvezie. Mâini de chirurg, mâini de pianist, 
îmi plăcea pianul, îmi plăcea chirurgia. Şi 
deodată, m-am trezit gândindu-mă la mâinile 
mele. Ce se va întâmpla cu mâinile mele? Ce 
caut eu printre oamenii aceştia atât de străini 
de mine şi de firea mea? Majoritatea erau de la 
ţară. Mai târziu am aflat că proveneau din 
clasa de mijloc, unii, copii de foşti chiaburi, 
ţărani destoinici, harnici şi cumpătaţi. Părinţii 
lor au muncit toată viaţa pentru avere şi 
bunăstare. Apoi au venit comuniştii şi le-au 
luat totul, minţindu-i că tot ei sunt stăpânii, 
întrebat odată dacă a înţeles chestia asta, cu 
pământul colectivizat care tot al său este, unul 
mai isteţ a răspuns că a înţeles perfect cum 
vine treaba. “Uite aşa, a zis omul. Am avut-o, 
este a mea. Voi veniţi şi mi-o tăiaţi. Apoi mi-o 
puneţi în mână şi-mi spuneţi. Tot a ta este, 
tovarăşe! Nu-i aşa? Foloseşte-te de ea!” Se 

referea, fireşte, la organul vital, organul vieţii, 
organul de reproducere. 

Mai erau ţiganii. Ţiganii de la oraş. 
Majoritatea cu antecedente penale, mici 
găinării, furturi, spargeri, bătăi, insulte. Fricoşi 
nevoie mare, întrebau tot timpul încotro 
mergem. Gradaţii se purtau frumos cu ei. 
Ţiganii aveau bani. Printre toţi, mişunau vreo 
câţiva pletoşi îmbrăcaţi cu pantaloni strâmţi la 
manşetă, malagambişti, băieţi de oraş, băieţi 
de cartier. Unii aveau neveste şi copii acasă. 
Mai erau câţiva cu barbă şi doi care se jurau că 
nu vor pune mâna pe armă întrucât religia lor 
le interzice să facă acest mare păcat. Mă aflam, 
intr-adevăr, intr-un vagon de ciudaţi mergând 
spre o destinaţie necunoscută. Târziu spre 
miezul nopţii, am adonnit şi eu. 


1 


- Hei! Trezeşte-te, am ajuns! 

Eram într-o gară. Vagonul se golise de tot. 
Un tip din Baia Mare care se ţinea de mine tot 
timpul pe motivul că suntem concitadini, mă 
trăgea de cămaşă îndemnându-mă să cobor. In 
spatele său, un gradat ţipa cuiva dincolo de uşa 
vagonului. 

- Mai este un reka adormit pe aicea. Vin 
acuma! 

O senzaţie de frig m-a cuprins imediat ce 
am ajuns pe peron. Am început să tremur. 
Cineva mă împingea spre un grup aliniat în 
câteva plutoane, având valizele de lemn la 
picioare. Gara era pustie la ora aceea. Când s-a 
pornit coloana, am putut să citesc la un 
moment dat pe clădirea gării inscripţia AIUD. 
Deci Aiud? Aceasta era destinaţia. Numele îmi 
era cunoscut. De unde oare? Nu-mi aduceam 
deloc aminte şi deodată îmi pică fisa. Aiud! 
Celebra închisoare de la Aiud. 

- Mergem la închisoare? am întrebat pe un 
gradat. 

- Nu, alături! fu răspunsul. La unitatea de 
Căi Ferate. 

- La unitatea de Căi Ferate, deci? La Căi 
Ferate? Aşa! 

M-am trezit complet. Am intrat pe o poartă 
mare încadrată de ziduri înalte, foarte înalte, 
oprindu-ne undeva pe un platou acoperit cu 
plăci de beton, străjuit de alte ziduri, la fel de 
înalte şi grele. Nu se vedeau ferestre sau alte 
posibilităţi de a privi prin ele. Ziduri trainice, 
ziduri medievale. 

-Aici au fost grajdurile împărătesei Maria 
Tereza, ne-a explicat cineva. Aia cu caii! Nu 

înţelegeam nimic. Un lucru era sigur. 
Ajunsesem la destinaţie. 


5 . 


Stăteam la biroul infirmeriei şi mă 
gândeam. Acum e vremea ta, suflete. Acum 
poţi da libertatea necuvintelor, departe. 
Departe de studiu, departe de cărţi, departe de 
artă şi civilizaţie. Totul s-a sfârşit. Lecţia a fost 
făcută. în definitiv, nu eşti singurul căruia nu-i 
place unde e. Mereu ai vrut să fi cineva iar 
acuma eşti, în mod oficial, un intelectual în 
bocanci. întreabă-te mai bine ce o să se 
întâmple după ce o să crăpi undeva într-o 
explozie la construirea unui tunel ori pod sau 
cu târnăcopul în mână, epuizat de efort, pe 
terasamentul îngheţat într-o iarnă la minus 
treizeci de grade. Problema nu o să fie 
moartea, fiindcă tot murim, ci ce lăsăm în 
urmă unii dintre noi. Cum vom rămâne în 
amintirea oamenilor? Oare, o să le pese? îşi 
vor aminti vreodată, atunci când vor călători în 
trenuri luxoase, pe căile ferate ale acestei ţări 
de cei care au crăpat construindu-le, obligaţi 
de statul socialist să muncească în batalioane 
speciale? O să le pese oare? Aş fi vrut să spun 

cuiva să transmită, dincolo de ziduri, nu cum 
au murit aici unii, ci cum am trăit eu şi ceilalţi 
reka în unităţile militare de muncă forţată ale 
Republicii Populare Române. 

- Ce faci, soldat? 

O voce plăcută şi blândă. Am tresărit. Era 
doctorul. Niciodată nu i-am pomenit numele 
sau gradul. Pentru mine era “domul doctor”. 
Atât, domnul doctor. 

- Spune-mi ceva ce nu scrie în dosarul tău. 

- Adevărul! i-am răspuns. 

A clătinat uşor din cap şi a şoptit ca pentru 
sine. 

- Turnătoria face parte din natura perversă 
a neamului nostru, încorporată în instinctul de 
conservare. 

S-a aşezat apoi la birou, a deschis un sertar 
de unde a scos un formular pe care l-a 
completat inspirându-se dintr-un volum legat 
în coperţi groase îmbrăcate într-o ţesătură 
maronie foarte rezistentă. “Ordinul M30, 
general de armată, Leontin Sălăjan”, am 
apucat să citesc, cu coada ochiului, pentru că 
imediat obiectul acela care semăna a carte, a 
dispărut în bezna sertarului de unde apăruse, 
spre mântuirea mea. 

- Mâine te duci la Cluj, zise doctorul. Am 
vorbit cu comandantul. Vei da un plic 

colonelului doctor, comandant al Spitalului 
Militar. S-a aplecat şi a luat unul din caietele 
mele cu însemnări uitat pe birou. 

- Scrii versuri? 

- Din când în când, aşa ca să mai treacă 
vremea, am zis eu. 

- Poezia nu are sens decât dacă te poartă 
altundeva. A stat, aşa câteva clipe pe gânduri 
apoi mi-a înapoiat caietul spunând. 

- Du-te la birouri să-ţi elibereze foaia de 
drum, apoi treci pe la popotă să ţi se facă un 
pachet. Ai tren dimineaţă la ora patru. 

- Am înţeles, domnule doctor. Ar fi trebuit 
să spun, am înţeles să trăiţi tovarăşe locotenent 
major doctor! Dar nu puteam. Nu puteam şi 
nici nu aş fi putut vreodată să-mi spurc sufletul 
încărcat de recunoştinţă şi mulţumire cu 
apelativul acela nenorocit. Eram tulburat şi 
plin de speranţă. 


6 . 


... Era într-o după amiază la începutul lunii 
iunie 1966. O adiere de vânt călduţă venea 
dinspre puşcărie. Sergentul Chingă mă puse să 
curăţ closetul de la etajul cazănnii. 


36 



Terminasem treaba repede aşa că aveam timp 
să privesc, de acolo de sus, prin curţile vecine. 
Dincolo de ziduri, se auzeau zgomote de şosea 
frământată de trafic rutier. Răzbăteau până la 
mine urletul motoarelor de camion, şuieratul 
frânelor cu aer comprimat, muzica claxoanelor 
acordate în tonalităţi înalte. Gândurile îmi 
zburau înapoi către timpurile copilăriei. Mă 
străduiam să-mi chem în amintire faţa de copil 
şi mângâierea duioasă a mamei care îmi ridica 
şuviţa de păr căzută pe frunte. Apoi atenţia îmi 
fu atrasă de nechezatul unui cal. Chiar în faţa 
cazănnii, mărginită la stânga de o latură a 
puşcăriei, se afla o curte în care cineva biciuia 
doi cai care se împerecheau. Un sentiment 
ciudat şi o senzaţie de scârbă puse stăpânire pe 
mine. Ce tablou nenorocit se oferea privitorilor 
de după ferestrele zăbrelite ale cazărmii şi 
puşcăriei! Am înţeles atunci ca între cei care se 
ocupau de instruirea batalionului de reka şi cei 
care se ocupau de reeducarea puşcăriaşilor de 
la Aiud, nu era nicio diferenţă. Toţi erau în 
slujba patriei. Iar noi, cei de după gratii, şi unii 
şi ceilalţi, eram asemeni cailor. Asemeni cailor 
care, uneori trebuiesc biciuiţi sau eutanasiaţi 
prin efort fizic şi subnutriţie dar şi înmulţiţi, 
pentru muncă. Un lucru nu înţelegeam atunci. 
După ce criterii se făcea selecţia? Ce interes 
ascuns şi nenorocit stătea la baza acelei 
selecţii, cine era cel care dicta si monitoriza 

mulţimea aceea de recruţi condamnaţi la 
muncă forţată sub genericul unei apartenenţe 
la o annă. II intuiam, era pretutindeni, era 
mereu în preajma noastră. Era el, “partidul” şi 
reprezentanţii săi militari. Partidul clasei 
muncitoare şi a ţărănimii muncitoare. Partidul 
comunist. 

Noi, cei cu dosare speciale, oscilam intr-un 
fel între cele două instituţii de profd, penitenţă 
şi educaţie socialistă. Armată şi puşcărie. 
Pentru un reka cu dosar nu exista o altă 
alternativă. Doi ani, trei ani, erai căpăcit 
definitiv acolo iar în continuare, viaţa mergea 
sub semnul dosarului până la moarte. De unde 
a mai apărut şi asta, de unde a mai apărut şi 
chestia cu dosarul? Era greu pentru mine, la 
vremea aceea, să pricep atâtea lucruri ciudate 
şi străine de firea mea de om, cu niscai studii 
superioare la activ, dar incomod şi indezirabil 
pentru autorităţile statului socialist. Ne urmam 
destinul, iar unii, foarte puţini, ne răzvrăteam 
ca puii de găină în găoacea lor fisurată la 
timpul eclozării. Pui vulnerabili, pui 
nenorociţi. Puii unui neam blestemat, şi el, de 
istorie şi dosare. 

Rătăceam pe coridoare şi mă gândeam ce să 
fac. îmi veni aşa, dintr-odată, un gând şiret. 
Mai aveam dosite câteva sticle de palincă date 
în custodie pe furiş de către prietenii mei 


38 



maramureşeni. La noapte o să îmbăt plutonul 
şi am să le încurc bocancii aliniaţi pe coridor 
la uşa dormitoarelor, în aşa fel încât dimineaţă 
să nu mai poată nimeni ajunge la program 
după ceas şi ordin. Eram curios să văd ce 
mutră va face sergentul Chingă şi l-ent majorul 
Avram. Măcar cu atât să mă aleg şi eu, cu o 
burtă de râs. 


7 . 


Sergentul Chingă era de loc din Galaţi. 
Zicea el, dar eram sigur că provenea dintr-un 
sat mărginaş şi uitat de lume undeva prin 
câmpia Prutului sau Dunării de jos. In viaţa 
civilă era tractorist. Şi ce mândru era de asta. 
în cele trei săptămâni, nu mai mult, de 
instrucţie militară cu specific de “geniu” 
trebuia să ne înveţe arta războiului şi a păcii 
deopotrivă. Construiam în poligon poduri de 
lemn pentru trecerea trenurilor pe care apoi le 
aruncam în aer. Restul, adică partea care ţinea 
de activitatea noastră pe timp de pace, urma să 
se deruleze pe parcursul unnătoarei perioade, 
până la împlinirea termenului de liberare 
adică, doi sau trei ani. Pentru mine, sergentul 
Chingă a fost şi va rămâne în amintirea mea, o 

mostră specială de ins, pătruns de importanţa 
faptului. îngâmfat, peste măsură, incult până la 
Dumnezeu, cinic şi ticălos, de o naivitate 
criminală. îşi califica ticăloşia întotdeauna ca o 
manifestare generoasă a nobleţei sufletului 
său. Ţigan la origine, moştenise tot ce era mai 
rău de la neamul său până în străfundurile 
ancestrale ale acestuia. Nu ştia nimic despre 
annată. Câteva ordine, pe care le striga cu o 
furie sălbatică de i se înroşeau până şi ochii de 
efort, gata să-i pleznească acolo în cap, şi 
câteva replici pentru superiori, cazone şi 
ridicole, acompaniate cu “să trăiţi tovarăşe... ” 
Era periculos pentru că te putea trimite oricând 
în tribunalul militar, iar de acolo la batalionul 
disciplinar. Pentru un reka, batalionul 
disciplinar echivala cu batalionul morţii. 
Sergentul Chingă, explica cu lux de amănunte 
cum se poate “mierli” acolo. Greu i-am făcut 
faţă primele zile. îi fusesem predat de către 
tovarăşul lent major Avram cu indicaţia 
specială de a mă instrui corespunzător. Adică, 
“până la os, până la sânge”. 

în dimineaţa aceea de vară fierbinte când 
ne-a vorbit despre tancuri şi avioane, un reka 
din plutonul ciudaţilor din care făceam şi eu 
parte, l-a întrebat. 

- Tovarăşe sergent, ce-i ăla un reactor? Se 
referise probabil la un avion cu reacţie. 



Sergentul a tăcut câteva momente apoi, s-a 
ridicat brusc de pe locul unde stătea şi a plecat 
în grabă. Rămaşi singuri, am început să 
chicotim între noi pe seama ignoranţei 
sergentului dar între timp, acesta apăru vesel 
venind dinspre birouri. 

- Ha! Ha! Aţi crezut că nu ştiu ce este un 
reactor, măi? Un reactor, este o maşină mare, 
boilor. Asta este, o maşină mare! 

Apoi ca să se răzbune pe noi scoase 
plutonul la instrucţie. 

- Pas alergător, marş! 

Alergam în prostie. Ne urmărea pe fiecare 
cu mare atenţie şi la cea mai mică tentativă de 
a rări ritmul paşilor, tuna cu vocea sa 
nenorocită. 

- Pas alergător, pas alergător, culcat, culcat, 
salt înainte, pas alergător! 

Nu se mai oprea. Un reka se împiedecă şi 
căzu. încercă să se ridice dar echipamentul îl 
trăgea în jos. Eram echipaţi cu tot ce ţine de un 
soldat infanterist. De la uniforma de luptă cu 
bocanci grei, cască de oţel şi masca pe figură 
până la “Zebeul”, anna rusească de câteva 
kilograme, cu cartuşiere, baionetă şi lopată 
atârnate de centură. M-am oprit şi apucându-1 
de umeri am încercat să-l ridic. O lovitură de 
picior în spate mă azvârli cât colo. Căzând, mă 
lovisem puternic la faţă. Arma zburase şi ea 

mai încolo pierzând baioneta. Sângele 
începuse să-mi curgă din nas. Sergentul 
Chingă stătea în faţa mea şi urla. 

- Pas alergător, pas alergător, marş, marş, 
marş! 

M-am ridicat, mi-am luat anna şi ridicând 
baioneta, l-am lovit cu latul peste umeri. 

- Data viitoare, am să ţi-o bag în burtă, i- 
am zis ştergându-mă de sânge şi părăsind încet 
câmpul de instrucţie. în urma mea plutonul se 
oprise. Nimeni nu mai alerga. Apoi, ca la o 
comandă, fiecare reka îşi atârnă anna pe umăr 
şi porni spre cazannă. Sergentul Chingă 
rămase acolo încremenit ca o statuie şi în 
mintea lui poate pentru o clipă încolţi bănuiala, 
că într-o bună zi, s-ar putea ca un reka diliu 
chiar să i-o facă de-adevăratelea? ! 


8 . 


După incidentul cu sergentul Chingă, am 
fost chemat la comandantul unităţii. Aici mă 
aştepta lentu-major Avram. 

- Ei, cum îi stă unui intelectual în bocanci? 

- Rău, am răspuns, m-au ros, iar picioarele 
îmi sunt numai răni. 

- Azi a venit tovarăşul doctor, du-te să te 
vadă la infirmerie. Şi zicând asta îmi arătă o 
uşă pe coridor. 

Când am intrat, o figură plăcută şi tânără şi- 
a ridicat privirea dintr-un registru aflat pe un 
birou de lemn şi mi s-a adresat direct. 

- Tu eşti ăla cu trei ani de medicină? 

- Da! Să trăiţi tovarăşe doctor. Apoi, după 
ce i-am privit epoleţii, am adăugat sfios. 
Tovarăşe locotenent major doctor. 

Mi-a fost simpatic din prima clipă. Se 
deosebea cu totul şi cu totul de ceilalţi. în 
primul rând că, era foarte tânăr, am aflat ca 
abia tenninase facultatea şi era la prima 
repartiţie. Apoi pentru că era doctor şi toţi se 
temeau de el. 

- Să-ţi văd picioarele. 

M-am scos bocancii criminali, iar el după o 
scurtă privire îmi zise. 

-Pe loc repaus! Vezi că eu plec pentru o 
săptămână. Am vorbit cu comandantul. Vei 
prelua infirmeria. Până vin eu ai grijă de tot 
ce-i pe aici. Uite, îţi las şi parafa pentru 
trimiteri dacă este cazul. Vezi ce faci, iar când 
mă întorc, mai discutăm problema ta. S-a 
ridicat de la birou şi dus a fost. Am ieşit pe 
coridor. Nu mai era nimeni pe acolo. Am 
coborât în curte. Soldaţii făceau instrucţie ca la 

carte. De undeva, sergentul Chingă striga ceva, 
dar eu nu înţelegeam ce spune. Scăpasem de 
el, deocamdată. Câţiva băieţi din Maramureş s- 
au apropiat de mine. 

- Avem palinca la noi, nu am aruncat-o, ce 
facem cu ea. 

- O aduceţi la infirmerie, am zis discret. 
Când sunteţi liberi. 

- Tot mai vrei să pleci? 

- Da! Voi pleca curând, am spus. 

- Să-ţi ajute Dumnezeu, zise unul, dar de 
aici nu se poate scăpa, mai bine gândeşte-te 
cum să-ţi faci viaţa cât mai uşoară. în seara 
aceea am umplut sobele de teracotă din 
in fi mierie cu palinca maramureşenilor. M-am 
gândit că în ziua când voi pleca de acolo, să 
îmbăt toţi reka din unitate făcând din ei, măcar 
pentru o zi, o unitate inaptă pentru muncă. 


9 . 


La Cluj, am ajuns în câteva ore. Am mers 
direct la căminul de fete de pe strada Victor 
Babeş. Laura încă nu plecase la cursuri. Avea 
stagiu la neurologie undeva pe strada Pasteur. 



în timp ce o conduceam am început să 
lăcrimez. Aşa discret ca un bărbat amărât ce 
eram. îmi era ruşine de uniforma aceea soioasă 
şi respingătoare în care apărusem în faţa 
colegei mele. îmi era ruşine pentru că eram 
tuns, la zero cum se spunea atunci, iar coşurile 
de pe faţă, în absenţa pletelor mele castanii, 
păreau şi mai evidente. îmi era ruşine că nu 
mai eram acolo, acolo cu colegii mei. Cu 
colegii mei care vor termina anul universitar 
fără mine. îmi era ruşine chiar de mama, de 
care mi-a adus aminte Laura că o anunţase de 
necazul meu. îmi era ruşine de Dumnezeu. 

- îl cunosc pe doctor! 

- Care? am tresărit eu. Iar ea, a zâmbind 
fericită. 

- Colonelul de la Spitalul Militar. Diseară 
mă întâlnesc cu el. 


10 . 


Spitalul nu era deloc aglomerat. Ici, colo, 
câte un pacient prin saloanele etajului unde 
aveam acces. Mi s-a spus să stau în salon până 
voi fi chemat. Uşile s-au închis în urma mea cu 
încuietori electrice, comandate de la distanţă. 
Ferestrele erau dublate cu gratii. Ce secţie o fi 

asta? Mă întrebam mereu. De ce sunt singur? 
De ce nu vine nimeni la mine? Am ieşit. 
Coridorul era scurt. Mai era o uşă. Am intrat. 
Tot un salon cu două paturi ca şi cel în care 
stăteam eu. Gol şi acesta. Dincolo de uşa 
coridorului se vedeau prin geam scările care 
coborau. Dincoace, uşa era blocată. Geamul 
era vopsit cu un strat gros de vopsea albă. îmi 
era foame. Hainele şi mapa, vechea mea mapă 
pe care o luam pretutindeni cu mine, îmi 
fuseseră luate la biroul de primire a bolnavilor. 
Eram îmbrăcat într-o pijama veche care arăta 
jalnic după atâtea spălări în clor şi detergent 
ieftin. Mă încinsesem cu un capăt de faşă ca să 
nu-mi pierd pantalonii. Am adormit. M-am 
trezit spre seară. Cineva îmi adusese de 
mâncare. Mâncare bună. Două feluri. Si ceai. 
Ceai pe care l-am băut pentru că mi-era sete. 
L-am băut, deşi ştiam că este dres cu bromură, 
deşi ştiam că în armata ţi se controlează până 
şi libidoul. Am adonnit din nou. Când m-am 
trezit era ziuă. Donnisem toată noaptea. Eram 
îngrijorat. Aşteptam să vină cineva la mine, să- 
mi spună ceva, orice, numai să-mi spună ceva. 
Dar nu venea nimeni. Apoi, deodată, uşa se 
deschise, iar un bărbat îmbrăcat cu halat alb 
mă invită să-l urmez. Era un felcer. M-a 
condus la cabinetul “tovarăşului colonel 
doctor”. Aici, mi s-a spus să aştept. Apoi 
felcerul a plecat. Am stat mult. Cred că am stat 

mai mult de o oră. într-un târziu pe uşa 
colonelului s-a strecurat o fată. Frumoasă mai 
era fata aceea. S-a uitat la mine, mi-a zâmbit, 
apoi şi-a aranjat ţinuta şi dusă a fost şi ea. Am 
mai stat o oră. Apoi uşa s-a deschis în sfârşit şi 
pentru mine. 

- Intră, soldat! 

Era colonelul. înainte ca să zic ceva sau să- 
mi revin din emoţie se ridică de la birou şi-mi 
spuse grăbit. 

- Azi nu am timp de tine. Discutăm mâine 
dimineaţă la ora nouă. întoarce-te la salon! 

- Am înţeles domnule doctor! Apoi în 
şoaptă, am înţeles, să trăiţi... 

Iată-mă iar în salon. Totul era ca înainte. Ba 
nu, se schimbase ceva. Uşa coridorului ce da 
spre scări era deschisă. Puteam să cobor, 
puteam să mă plimb, puteam să fac ce vreau. 
O fi o cursă, mi -am zis, aşa că voi sta liniştit 
până mâine. 

Mi s-a adus de mâncare. 

- Pot să mănânc? i-am zis felcerului. 

- De ce nu? zise nedumerit. Iar eu, şi mai 
neliniştit. 

- Păi, mă gândeam aşa că o să mi se ia 
sânge pentru analize. Iar felcerul: 

- Nu am primit ordin să-ţi iau analize, ia şi 
mănâncă acolo, aici mâncarea e bună. 



Eram surprins. 

- Sunt aici de două zile şi nu ştiu nimic de 
mine şi de soarta mea, am mai adăugat. 

A doua zi la ora opt dimineaţa am fost 
chemat la medicul sef. Tovarăşul colonel mi-a 
înmânat un plic sigilat pe care trebuia să-l 
prezint la unitate. Atât. Fără niciun 
comentariu. Am salutat şi am dat să ies din 
încăpere când colonelul mi-a strigat din urmă. 

- Băiete, du-te şi tennină-ţi facultatea! 

-Am înţeles, domnule doctor, Dumnezeu 
să vă dea sănătate! Apoi, am zburat pe scări şi 
nu m-am oprit până la gară. Pe la patru după 
amiază am ajuns la unitate. Am predat plicul, 
iar doctorul mi-a spus sec. 

- Eşti clasat! Fugi la magazie, ia-ţi hainele 
civile, biletul de tren şi acasă băiete. Ştii ce ai 
de făcut. 

Iar eu mi -am luat hainele civile, cămăşuţa 
mea verde cu carouri albe, pantalonii negri, 
cureaua de piele cu cataramă metalică şi 
bineînţeles, pantofii maro cu găurele şi tocurile 
scâlciate. Sub braţ, mapa mea cu caiete 
studenţeşti. Am defilat pe platoul betonat 
îmbrăcat aşa, sub privirile uimite ale foştilor 
mei tovarăşi de armă care urmau să-şi amâne, 
la rândul lor şi ei plecarea, dar cu doi sau trei 
ani mai târziu. 

Am ieşit în stradă. în urma mea poarta 
unităţii se închise cu un zgomot puternic de 
metal şi lemn ţintuit. Niciodată nu aveam să o 
mai revăd. Aveam doar biletul de tren eliberat 
de la unitate, Aiud - Baia Mare. Dar eu nu mai 
aveam răbdare. Prin faţa porţilor închise rulau 
camioane cu marfă spre şi dinspre Cluj sau 
Apahida. Am făcut semn la unul cu numere de 
înmatriculare ale miliţiei Maramureş. I-am 
explicat şoferului că vreau să ajung cât mai 
repede la Baia Mare. A înţeles, iar pe drum 
i-am povestit ce mi se întâmplase. Seara eram 
acasă unde mă aşteptau ai mei. 


11 . 


Vă mai amintiţi, voi cei din generaţia mea, 
de Pavlik Morozov? Nu? Aţi uitat? Păi atunci 
să vi se scoată amândoi ochii! Parcă aşa spune 
proverbul acela rusesc, “cine va aminti de 
trecut să i se scoată un ochi, iar cine îl va uita, 
să i se scoată amândoi ochii” Eram în clasa a 
cincea când tovarăşa profesoară de limba rusă, 
tovarăşa Oros, ne-a vorbit despre copilul erou 
Pavlik Morozov cel care, cu preţul vieţii, şi-a 
denunţat tatăl la securitate. Şi acuma îmi 
amintesc cum tovarăşul instructor de la 
unitatea de pionieri de la Şcoala medie nr. 1 din 

Baia Mare, azi Colegiul Naţional “Gheorghe 
Şincai”, ne-a recomandat să urmăm exemplul 
sovietic, de a ne denunţa părinţii reacţionari la 
miliţie. 

Intr-o zi, răsfoind caietele lui Loli, am găsit 
următoarea însemnare. “Cu câteva zile după 
convorbirea mea, mai bine zis, după circa două 
săptămâni, am fost chemat la Comisariatul 
Militar din Baia Mare, prin curier. Ducându- 
mă la maiorul Oprea, m-a întrebat. 

- Tovarăşe! Vă mai menţineţi declaraţia 
împotriva fiului dumneavoastră? 

- Da! Am răspuns. 

- Ei, aflaţi că a fost încorporat la Aiud şi cu 
dosar speciali 

Astăzi, după patru zeci de ani, trebuie să 
recunosc două lucruri. Primul, că această 
întâmplare nu putea să nu confirme, atât în 
rândurile reka de atunci, condamnaţi la doi sau 
trei ani de muncă silnică pe terasamentul 
Căilor Ferate Române, cât şi în rândurile 
cititorilor mei de acuma, credinţa că statul 
este, intr-adevăr aşa cum a spus cineva, o 
maşină de asuprit a unei clase împotriva alteia. 
Şi al doilea, că tinereţii nu-i poţi lua niciodată 
ceea ce-i aparţine. 

M-am ţinut de cuvânt. Am tenninat 
facultatea, dar amintirea batalionului groazei 
mă urmăreşte uneori şi astăzi. Un gând mă 

chinuieşte mereu. Sunt singurul medic primar 
chirurg din Romania care am Livret Militar de 
soldat, soldat neinstruit. Statul nu m-a iertat 
niciodată. Comuniştii au memorie patologică, 
în caz de război voi fi un reka cu târnăcop, 
scurmând pietrişul pe terasamentul căilor 
ferate române, unde voi muri eroic, în slujba 
patriei. 


12 . 


Două luni mai târziu, mai precis la 11 
septembrie 1966, când am fost invitat cu 
mama la Procuratura din Tumu Severin, mi-a 
fost dat să văd cadavrele soldaţilor din 
unităţile de muncă forţată aparţinând 
Ministerului Forţelor Annate ale Republicii 
Populare Române căzuţi “la datorie” în 
accidentele de muncă la Gura Văii pe şantierul 
hidrocentralei Porţile de Fier. Printre ele am 
găsit şi cadavrul decapitat al unui fost caporal 
abia eliberat de la unitatea de muncă, carierele 
de piatră Vârfurile de la Gurahonţ din munţii 
Zarandului. încă nu împlinise 22 de ani. Era 
fratele meu. 


51 



BATRANUL 

ŞI 

PODUL 

S-au pornit sloiurile. Râul care până atunci 
donnise sub pojghiţa de gheaţă, ca un balaur 
uriaş, începu să-şi încreţească trupul, năpârlind 
blocuri mari de gheaţă pe care prinse a le 
înghesui în jurul podului. Acesta smucea 
disperat din cablul întins de la un mal la 
celălalt, făcând să scârţâie asurzitor scripetele 
de lemn, ancorat de un stejar scorburos din 
marginea drumului de ţară, care se oprea brusc 
în faţa vadului.. 

Mai încolo, cocoţată pe o movilă, căsuţa 
podarului fumega dintr-un coş o şuviţă 
albăstruie, ca o nădejde în imensitatea albă a 
câmpiei. Scundă, cu acoperişul ţuguiat şi 
ferestre cât pumnul, părea o arătare 
încremenită acolo într-o aşteptare nelămurită. 
Sub ea, sloiurile trosneau părăsind descătuşate 
malurile. Deasupra ei, vântul aducea dinspre 
câmpie, zgomot de ape şi sat. 

în afară de pivniţă şi pod, căsuţa cuprindea 
o singură odaie. Câteva mobile, cioplite din 
topor şi cuţit, zăceau înnegrite de vreme prin 

colţuri, împodobite cu prosoape albe şi 
cusături înflorate. Imediat sub tavan, se 
înşiruiau, la distanţă egală, una după alta, 
farfurii de lut smălţuit, pe faţa cărora, un 
anonim şi iscusit meşter, zugrăvise desene 
complicate şi multicolore. O masă de stejar 
domina mijlocul încăperii. Scândura podelei 
era acoperită în întregime cu piei de vulpe şi 
urs. Deasupra unui pat cu picioare înalte, era 
atârnată o puşcă de vânătoare veche, cu ţevile 
ruginite. Alături, dintr-o icoană, maica 
domnului cu pruncul în braţe, privea blândă şi 
maternă la ciobul cu untdelemn în care ardea 
un capăt de aţă. 

La marginea patului, lângă geam, bătrânul 
podar stătea în capul oaselor şi pufăia din 
lulea. Se îmbrăcase cu cioareci albi, din pănură 
deasă, răsfrânţi într-o cută peste opinci. O 
cămaşă de in îi acoperea bustul încins cu un 
chimir din piele de bivol. Faţa îi era brăzdată 
de riduri adânci, mascate de albul cărunt al 
pletelor şi bărbii. Doi ochi albaştri şi mici 
priveau pe sub sprâncenele stufoase, prin ceaţa 
ferestrei. 

Bătrânul asculta spectacolul de afară. Focul 
gemea în sobă a presimţire, în vreme ce oala 
cu mămăligă bolborosea fierbinte pe plită. 
Deodată a tresărit. Ceva a trosnit puternic în 
mijlocul râului. Un bloc uriaş de gheaţă se 
rupse, aruncat de ape şi plutea ameninţător 



prin faţa podului. în locul lui, apa prinse a se 
roti cu repeziciune, lărgind copca. în faţa 
bătrânului timpul se întoarse - era într-o 
altă iarnă. 

A fost o noapte îngrozitoare. Cerul se 
dezlănţuise cu furie asupra câmpiei. Norii 
uriaşi ca nişte monştri se rostogoleau căzând în 
picături grele şi reci, ca dintr-o cascadă pe care 
vântul şuierând năprasnic, o proiecta spre 
pământ. Râul îşi umflase apele spărgând 
gheaţa. Printre crăpături, şuvoaiele ţâşneau 
fonnând copci adânci. Podul sălta ancorat, 
smucind din cablu, în vreme ce gheţurile îl 
împresurau, lovindu-1 şi strângându-1, gata să-l 
scufunde. 

Bătrânul se culcase devreme. Pe asemenea 
vijelie nimeni nu s-ar fi încumetat să iasă din 
casă. încercase să doarmă, dar grija pentru 
soarta podului nu-1 părăsea o clipă. Prea erau 
legaţi. Nici nu s-ar fi putut înţelege unul fără 
celălalt. Amândoi constituiau ceva. Un sens, o 
necesitate. Toate acestea îi tulburau gândurile. 
Târziu, mult după miezul nopţii, obosit de ele, 
adonni. 

Cât timp o fi trecut, e greu de spus. Deodată 
fu trezit de bătăi puternice în uşă. Cineva 
încerca să o deschidă lovind-o cu un obiect 
tare. Bătrânul se trezi numaidecât şi trase 
zăvorul. Patru inşi, târând după ei o femeie cu 

un prunc în braţe, au intrat în odaie. La lumina 
lămpii, bătrânul le desluşi chipurile şi 
veştmintele. Erau gradaţii de la miliţie şi 
securitate. Purtau uniforme şi chipiuri albastre, 
iar pe umăr anne automate ruseşti. Toţi erau 
încruntaţi. După ce s-au uitat iscoditori prin 
casă, unul din ei, care era mai mare în grad, 
veni mai aproape şi-l strânse de braţ pe bătrân 
rânjind ameninţător. 

- Moşule! Ai auzit de Pintea? 

- Care Pintea? se miră bătrânul, apoi, ca şi 
cum şi-ar fi adus aminte zâmbi. 

- De Grigore? Haiducul? 

Ofiţerul ciuli viclean urechile. 

- Apoi de acela, reluă bătrânul, am auzit de 
la bunul meu. Da asta a fost mai demult şi 
socotesc că nu de dânsul mă întrebaţi 
dumneavoastră domnule ofiţer. 

- Cristoşii mă-tii! izbucni ofiţerul, price- 
pând de data aceasta vorbele bătrânului. Te 
joci cu mine măi? Porc bătrân! Şi îl lovi 
puternic peste obraz. 

- Până acum, nimeni nu m-a lovit, 
domnule, zise bătrânul. Pentru asta o să dai 
dumneata socoteala în faţa lui Dumnezeu! 

Femeia, care stătuse străină lângă sobă 
încălzindu-şi pruncul, prinse a se văita şi 
blestema nenorocită. 

- Doamne, Dumnezeule şi Maică preacu- 
rată, trăsneşte-i odată că nu mai putem răbda! 

Un gradat mai tânăr o lovi peste gură. într-o 
clipă o năpădi sângele. Bătrânul privi spre pat. 
Acolo, acoperită cu paie, îşi ţinea puşca. Puşca 
lui pentru mistreţi. O puşcă veche pe care o 
încărca cu şuruburi, din acelea care se pun 
iama pe potcoavele cailor ca să nu alunece pe 
gheaţă. Şuruburile doborau mistreţul făcând în 
el o gaură cât palma. 

- Rogu-vă domnilor, mai zise bătrânul, 
spuneţi-mi ce aveţi cu mine şi cu muierea asta 
pe care nu o cunosc? 

- Gura, măi! urlă din nou ofiţerul la el, 

- Căţeaua asta îi ducea mâncare lui Pintea, 
măi! La nelegiuitul acela care o pus dinamită 
la maşina Miliţiei din Baia, de s-o prăpădit 
tovarăşul colonel, Ivan, iar banditul o fugit în 
munţi. O lăsat o văduvă şi doi prunci pe 
drumuri. 

- Cu case la oraş şi aur în bancă. Aur scos 
de băieşii pe care-i ucide sub pământ muntele, 
mai adăugă femeia. Apoi continuă: 

- Când s-o sodomit pământul anul trecut, 
jumătate din sat o rămas acolo. Bărbaţii şi 
feciorii. Muierile şi-or luat pruncii şi au plecat 
în lume să colduiască pe la porţile oamenilor. 
Pe Pintea al meu l-o dus la Satu Mare şi o vrut 
să-l împuşte. Dar o fugit săracu şi umblă prin 
codri aşteptând să crape nemernicii, trăsni-i-ar 
Dumnezeu şi maica precistă să-i trăsnească! 

Ar fi vrut ea, să zică mai multe, dar gradatul 
o lovi din nou şi cu mai multă putere. Femeia 
leşină, scăpând pruncul pe jos. Acesta începu 
să urle. Bătrânul se aplecă şi ridică copilul. 
Simţind braţele ocrotitoare şi pieptul cald al 
bătrânului, copilaşul tăcu şi se afundă intr-un 
somn odihnitor. Intre timp femeia începu să-şi 
revină. Miliţienii se uitară unul la altul, 
stingheriţi. Ofiţerul tuşi sec şi spuse: 

- Pe vremea asta nu mă încred în moş. 
Luaţi muierea şi haideţi la pod. 

Auzind, femeia se repezi si smulse din 
braţele bătrânului copilul adormit. 

Ieşiră cu toţii în vijelia de afară. Ultimul, 
ofiţerul, se întoarse din uşă făcând semn 
bătrânului cu pumnul strâns, a ameninţare şi 
revanşă. A urmat apoi tăcerea. Câteva minute 
doar. Un ţipăt, ţăcănit de metal, un foc de 
annă. Bătrânul s-a apropiat de fereastră. Dar 
de aici, nu se vedea mare lucru. S-a însufleţit 
într-o aducere aminte, smulgând din aşternut 
puşca dosită. Afară, gradaţii desprinseră podul 
de mal. Reuşiseră să-l ducă spre mijlocul 
râului. Bătrânul zări femeia care reuşise să sară 
pe un sloi de gheaţă ce plutea la vale de pod, 
iar de acolo, prin salturi disperate, din sloi în 
sloi, se apropia de mal, strângând la piept 
pruncul, făcându-1 una cu ea. 

Ofiţerul trase un foc de armă în vreme ce 
tovarăşii lui erau ocupaţi cu podul. Acesta, 

strâns în încrâncenarea sloiurilor, care îl 
loveau puternic rupând din el bucăţi mari de 
scândură şi bârnă, se ţinea dârz în scripetele ce 
luneca anevoie pe cablul ruginit. Situaţia era 
disperată. Toţi luptau pentru salvarea podului, 
împingând cu patul annelor gheaţa, încercând 
să se apropie de mal cu orice preţ. 

Bătrânul apăru pe creasta malului. Dârz şi 
neclintit în hotărârea lui. Puse arma la ochi, iar 
cele două ţevi trosniră năprasnic, împroşcând 
cu foc şi fier spre cablul podului. Acesta se 
rupse ca o aţă putredă, scăpând podul la vale. 
Un sloi uriaş, veni imediat să-l încalece, 
făcând loc altora care îl traseră sub ele cu 
oameni cu tot, ducându-i în adânc. Vuietul 
apei şi vântul acoperiră urletele înecaţilor. In 
locul podului, nu se mai vedea nimic. Râul îşi 
purta mai departe destinul, ca şi cum nimic nu 
s-ar fi întâmplat. 

La picioarele bătrânului plângea femeia cu 
pruncul alături. Vântul prinse a se domoli. 
Cerul se limpezise şi el, lăsând să se întrevadă 
într-o parte, existenţa soarelui. Liniştea 
coborâse peste câmpie. 


59 



ADEVĂRUL 

Astăzi mi -am dat demisia. Trebuia să se 
întâmple odată şi asta. Am lăsat o cerere şi am 
plecat. Apoi m-am simţit mai liber, mai uşurat. 
Când i-am spus mamei, a plâns, după care, 
m-a ameninţat ca nu-mi va mai da de mâncare 
pe gratis. Fratele meu, care scria ceva la masă, 
m-a privit ciudat, dar am simţit că în sinea lui 
mă înţelegea şi mă aproba. De fapt nu 
câştigam nici cât să-mi duc traiul de la o zi la 
alta. Acest sentiment m-a liniştit intr-un fel. 
Am ieşit în oraş. Ştiam că undeva, pe 
bulevard, aveam să-mi găsesc prietenii. 
Aproape toţi sunt şomeri. Poţi să-i întâlneşti 
pretutindeni şi la orice oră. Câţiva pleacă seara 
prin satele din împrejurimi de unde a doua zi 
revin, mereu cu speranţa că vor găsi ceva de 
lucru. 

Era după orele de masă. Aşa ca i-am găsit 
în părculeţul din mijlocul oraşului. Jucau cărţi. 
I-am salutat şi m-am aşezat în spatele unuia 
urmărindu-i jocul. Acesta s-a întors spre mine 
şi mi-a zâmbit. Mi-a spus apoi, dacă mă 
plictisesc, să citesc ziarul. A scos din 
buzunarul hainei, un ziar murdar şi mototolit 
pe care mi l-a întins. Probabil îşi adusese 

mâncare în el, dar îl păstrase pentru că găsise 
scris acolo ceva interesant. M-am gândit 
imediat ce anume intr-un ziar poate interesa un 
şomer. Dar în afară de pagina cu oferte de 
lucru nu am găsit altceva. Nu greşeam, mi-am 
dat seama. Un anunţ cu litere groase încadrat 
într-un chenar dublu, invita muncitorii de toate 
categoriile, departe în sud unde se construia o 
mare hidrocentrală. 

Când i-am înapoiat ziarul, prietenul meu m- 
a privit. Şi am citit în privirea lui exact aceeaşi 
întrebare pe care mă pregăteam să i-o pun. 
I-am răspuns că probabil voi merge şi eu. A 
lăsat jocul şi m-a chemat deoparte. Se 
interesase şi chiar a doua zi venea un delegat 
după noi. A mai adăugat că trenul ni-1 plăteşte 
compania de antrepriză care ne asigură cazarea 
gratuită şi masa la un preţ convenabil. Mi-a 
vorbit mult. Se înflăcăra vorbind. Dar eu l-am 
întrerupt. L-am întrerupt pentru că mă 
plictisea. „Şi ei?” am întrebat. Iar el, ca şi cum 
vorbea în numele tuturor, mi-a răspuns. 
„Fireşte, merg şi ei” Apoi ca să fie sigur i-a 
întrebat de faţă cu mine. Iar ei, au răspuns 
„Da”. Mergeau cu toţii. Pentru prima oară îi 
vedeam oarecum, mulţumiţi. Şi poate puţină 
mulţumire simţeam şi eu în acele clipe. Era 
cald şi am plecat să facem baie. 

Ştrandul era plin de lume. Câteva fete ne-au 
făcut semn cu mâna. Băieţii s-au dus. Eu m-am 

retras într-un colţ cu puţină umbră. M-am 
dezbrăcat şi m-am întins cu faţa în jos. Dar o 
fată brunetă a venit şi s-a aşezat lângă mine. 
M-a întrebat de ce nu am mers cu ceilalţi. I-am 
răspuns că nu mă atrage societatea fetelor şi în 
general, nu mă simt bine cu ele. A râs şi m-a 
pus să precizez dacă simt tot aşa şi atunci când 
sunt numai cu una. I-am răspuns. „Fireşte că 
da!” Iar ea a râs din nou şi mi-a spus că nu mă 
crede, că sunt un caraghios care vrea să facă pe 
interesantul. Bineînţeles că i-am spus că este 
liberă să creadă ce doreşte. Apoi am tăcut. 
După câteva minute, m-am întors spre ea. Se 
aşezase alături de mine cu faţa în sus. Ţinea 
ochii închişi. Am privit-o şi am constatat că 
era bine făcută. Pielea îi era arsă de sore şi asta 
îi adăuga frumuseţii sale un aer de curăţenie şi 
sănătate. Am întins mâna şi i-am ridicat o 
şuviţă de păr de pe frunte. A deschis ochii şi 
mi-a zâmbit. Dar eu i-am întrerupt zâmbetul 
lipindu-mi buzele de gura ei. La început a 
strâns dinţii, dar imediat i-am simţit limba care 
mă căuta şi am înţeles că mă dorea şi că mă 
acceptase. 

Ne-am îmbrăcat şi am plecat repede de 
acolo. Am hoinărit până noaptea târziu pe 
dealurile din jurul oraşului. Apoi am condus-o 
acasă. Se lăsase răcoare. Vara era pe sfârşite, 
începusem să simţim că ne este frig. Locuia 
destul de departe. Aşa că am avut mult de 

mers. Ultimul autobuz trecuse fără să oprească 
în staţie. A trebuit să mă întorc pe jos. în timp 
ce traversam oraşul pustiu şi adormit, mă 
gândeam la fată. Dar mă gândeam mai nrult ca 
să treacă timpul 

O chema Lena. Mi-a mărturisit că mă 
cunoaşte mai demult şi că mă iubeşte. Am 
întrebat-o, de ce mă iubeşte? Iar ea, mi-a 
răspuns că mă iubeşte pentru că seamăn cu 
Alain Delon. Iar eu nu am mai întrebat-o nimic 
după aceea. La despărţire, mi-a spus că este 
orfană şi locuieşte la o mătuşă. Apoi a început 
să plângă. M-a întrebat îngrijorată, ce să facă 
dacă rămâne însărcinată? I-am răspuns că 
lucrul acesta este într-un fel posibil, iar dacă se 
va întâmpla, vom găsi o soluţie pentru a ieşi 
din încurcătură. 

Ajuns acasă, m-am trântit aşa cum eram în 
pat şi am adormit imediat. 

In zori, m-a trezit mama, dojenindu-mă 
pentru că donnisem îmbrăcat şi spunându-mi 
că sunt aşteptat de prieteni. Am vrut să-mi 
continui somnul, dar băieţii au năvălit peste 
mine şi m-au smuls din aşternut. Mama s-a 
bucurat cel mai mult pentru că găsisem o 
slujbă. Fratele s-a abţinut, iar eu mi -am făcut 
valiza şi am plecat. 

Peste câteva zile, după o călătorie cu trenul 
până la fluviu, iar de acolo cu vaporaşul în jos 
pe firul apei, am ajuns la şantier. Am dormit o 

noapte în barăci, pline de şobolani şi păduchi, 
apoi dimineaţa, am fost duşi la muncă. 

După câteva ore, am renunţat şi 
despărţindu-mă de prieteni, m-am agăţat de 
frâna unui vagon de marfă care pleca spre 
portul din a monte. 

Drumul spre casă a durat mai multe zile. 
Am ajuns într-o dimineaţă. Eram frânt de 
oboseală. Vroiam să dorm, dar a venit fratele 
meu însoţit de un miliţian care mă căuta. Am 
fost invitat la sediu. Fratele meu a vrut să vină 
cu noi, dar nu l-au lăsat. La miliţie, mi-au spus 
ca există o reclamaţie împotriva mea. Se furase 
o salopetă aparţinând unui lucrător din 
donnitorul unde donnisem o noapte. M-au 
torturat. Trebuia să recunosc că am furat-o eu. 
Dar eu mă încăpăţânam să neg. Atunci mi-au 
pus cătuşe şi m-au trimis însoţit de către doi 
subofiţeri la postul de miliţie de pe lângă 
şantierul din sud. Drumul a fost mai greu de 
suportat. Eram izolat într-un compartiment, 
având mâinile prinse în cătuşe. De mâncare, 
nu mi-au dat. Doar apă. O dată sau de două 
ori. După ce am ajuns pe şantier, miliţienii m- 
au predat unui căpitan şi au plecat în grabă. 
După o oră sau două, a venit ofiţerul şi m-a 
examinat cu atenţie. A ordonat să mi se scoată 
cătuşele. Mi-a spus că sunt liber. Intre timp se 
găsise salopeta. Cuiva i se făcuse milă de mine 
şi voia să-mi dea ceva de mâncare. Dar eu nu 

mai voiam nimic. Nimic şi niciodată. M-am 
îndreptat spre uşa de la ieşire. 

în prag m-a izbit lumina soarelui de vară. 
Puternică precum o explozie. Faţa mi se 
aprinse într-o dogoare ciudată. Nemaiputând 
suporta, am plecat ochii. Şi nu ştiu cum, se 
făcea că eram pe calea ferată iar şinele 
dogoreau şi ele, tot intr-un mod ciudat. Am 
vrut atunci să mă uit altundeva, dar privirea mi 
se lipise de o şină. Ceva ca o forţă magică, mă 
trăgea în jos şi nu-mi pot deloc explica faptul 
că m-am trezit cu faţa lipită de fierul fierbinte. 
Acesta parcă îmi căuta trupul întreg şi nu 
puteam să mă smulg de acolo de unde stăteam 
alungit pe traversele de beton. Voiam să mă 
desprind, dar alte imagini mă năpădeau acuma. 
Copilăria, viaţa mea toată, douăzeci de ani... 
Soarele ardea tot mai puternic. Simţeam 
adierea vântului. Pământul prinse a se 
cutremura deodată. Ghiceam apropierea 
locomotivei, iar când plugul ajunse la un pas 
de ceafa mea, am întors capul. Am întors capul 
pentru ca să-mi trăiesc demn secunda. Secunda 
mea. Unicul moment din viaţă pe care nu mi-1 
mai revendica nimeni. 


Timişoara, octombrie 1964 

MUNTELE 

La capătul dinspre nord al oraşului a apărut 
peste noapte un munte. 

Dimineaţa, oamenii au ieşit ca să-l vadă. 

Unii, cuprinşi de panică, alergau de colo, 
colo, făceau cruci, se rugau continuu, 
susţinând că este vorba de o minune care 
anunţă sfârşitul lumii. 

Alţii vorbeau de o încreţire a terenului, 
survenită în unna a nu ştiu cărei posibilităţi, 
argumentând ştiinţific fenomenul. 

între ei, oscilau nehotărâţii, veşnic 
schimbătorii care, când cădeau în genunchi, 
văitându-se, implorându-1 pe Dumnezeu, când 
se alăturau „savanţilor” îmbărbătându-se cu 
argumentele acestora. 

In fine, mai erau copiii care îşi vedeau de 
joacă nonnal, ca şi cum nimic nu s-ar fi 
întâmplat. 

Spre seară, oamenii s-au risipit la casele lor. 

A doua zi, au revenit. Mai puţini la număr. 
Şi tot aşa, vreme de o săptămână, numai de 
munte s-a vorbit. 

A venit apoi o trupă de circ, un film cu 
cowboy şi o cântăreaţă celebră, iar oamenii au 
uitat de munte. 

Totuşi, din când în când, mai dau cu ochii 
de el, iar atunci, numai atunci, devin gânditori. 
Dar asta, pentru câteva momente, pentru că îşi 
revin imediat şi, ridicând din umeri îşi zic. „Ei, 
un munte ca oricare altul” Apoi trec mai 
departe cu treburi. 

De la o vreme, muntele a început să-i 
frământe iar pe oameni. Mai ales seara. Atunci 
au obiceiul să iasă din case, să se aşeze pe 
băncile din parcuri sau pe cele din faţa 
porţilor, să discute, să joace cărţi, să fumeze 
sau numai aşa, pur şi simplu, ca să le mai 
treacă de urât. Iar atunci, dau cu ochii de 
munte şi devin gânditori. La început, câteva 
momente, apoi, din ce în ce mai mult, şi 
profund. încetul cu încetul, în oraş s-a aşternut 
tăcerea. Oamenii, au devenit gânditori. Trec pe 
străzi cu capetele plecate şi se gândesc. Plouă, 
iar ei nu observă. Trec pe lângă afişe care îi 
imbie la teatru sau cinematograf, dar ei nu le 
văd. Trec pe lângă prieteni, cunoscuţi sau rude 
şi nu-i văd. îi aşteaptă undeva ceva şi nu le 
pasă. Se gândesc. Se gândesc, iar seara, se 
aşează pe bănci şi privesc muntele până 
noaptea tâtziu. Aşa a început să-i frământe pe 
oameni întrebarea. „Ce este dincolo”? 

Până la apariţia muntelui, era o câmpie. 
Aceasta se aştemea de jur împrejurul oraşului, 
netedă şi verde, pierzându-se în orizonturi, fără 
niciun accident, fără niciun obstacol. Nimic nu 
reţinea privirea. Nimic nu punea probleme. 
Doar cerul. Cerul cu firea sa schimbătoare mai 
tulbura uneori oamenii. Dar asta, mai rar. 
Cerul era sus. Oamenii priveau jos şi erau 
mulţumiţi. Dimineaţa, se trezeau târziu. 
Mâncau un fel de plăcintă grasă, pe care o 
găseau foarte gustoasă. La prânz, mâncau din 
nou, donneau, o oră două, şi iar plăcinta. 
Plăcinta şi bârfa de pe bănci. Atât, şi 
panorama. 

Acuma, îşi lungesc gâturile spre munte şi se 
gândesc. Se gândesc şi se întreabă. 

Oamenii au ieşit la marginea oraşului. 

S-au apropiat de munte. L-au pipăit. Au 
făcut măsurători. Au adus maşini. Au început 
să-l iscodească. „De fapt, este un deal”, au 
constatat specialiştii. „Ar fi bun pentru o 
cultură”, au adăugat, cunoscătorii. „S-ar putea 
construi aici o fabrică, o cale ferată şi o şosea, 
câteva viaducte sau chiar un tunel care să 
străbată dincolo. 

S-a discutat mult. S-au făcut propuneri, s-au 
întocmit hărţi, s-au făcut primele proiecte. 

Oamenii s-au însufleţit. Oraşul trăia zile de 
nemaiîntâlnită efervescenţă. La poalele 

muntelui, au apărut primele fundaţii, primele 
schele. Oamenii munceau. Munceau şi se 
gândeau. 

Intr-o zi, cineva a adus vestea că dincolo de 
munte, se construieşte un alt oraş. Ştirea s-a 
răspândit cu repeziciune. Oamenii au dat zor. 
Sporul muncii creştea Prindeau contur primele 
construcţii, primele clădiri. O mulţumire 
deplină cuprinse inimile tuturor. Se grăbeau cu 
lucrul la poalele muntelui pentru a începe 
urcuşul. 

Dar într-o dimineaţă, când s-au trezit ca de 
obicei gata să alerge spre şantiere, oamenii au 
încremenit. Muntele dispăruse. In locul său, ca 
înainte, netedă şi verde, câmpia se pierdea în 
zare unde, o pădure de schele trăda forfota de 
pe acele meleaguri. Imediat, oamenii au 
hotărât să pornească acolo pentru ca să-şi 
cunoască semenii. Doar copiii îşi vedeau mai 
departe de joacă ca şi cum nimic nu s-ar fi 
întâmplat. 


Timişoara, 1969 

ŞOBOLANII 

Plouă de câteva zile. Fără întrerupere. 
Străzile oraşului sunt tot mai reci, tot mai 
umede. Castanii stau răstigniţi pe ceaţă de-a 
lungul trotuarelor. Parcă sunt nişte babe în 
pielea goală. Cerul murdar, lasă să se 
ghicească într-o parte existenţa soarelui. 

Ella şi-a lipit nasul de geam. Ca o ventuză. 
Iar geamul este pătat de muşte. Scaunul cu un 
picior mai scurt scârţâie. Scârţâie şi se clatină. 
Se clatină mereu. II lipesc de pervaz. 

De la fereastră, nu se vede mare lucru. Un 
colţ de stradă, castanii şi cerul. Atât! Cerul, 
castanii şi strada. 

Strada are un canal. Din când în când, câte 
un şobolan, se strecoară greoi prin deschiză- 
tura capacului. Adulmecă pietrele, apoi dispare 
sub case. Mereu dispare, sub case. 

Ella ridică ochi. A zărit unul. Aşa face 
întotdeauna când vede un şobolan. Ridică 
ochii. Spre cer. Dar cerul este jegos. Ca un 
şobolan. De undeva apare un stol de berze. 
Zboară spe sud. Spre sud sau aiurea. Niciodată 

nu am ştiut încotro zboară berzele. Ella mă 
trage de mână. 

-Hei! Şobolanii de ce nu pleacă? Ca 
berzele. 

Iar eu mă gândesc ce minunat ar fi dacă 
şobolanii ar pleca ca berzele. Dar asta nu se 
poate. Şobolanii nu pleacă niciodată ca 
berzele. 

îmi iau haina şi ies. Ies în stradă. Nu mă uit 
înapoi. Nu mă uit pentru că Ella stă îndărătul 
ferestrei. Stă îndărătul ferestrei şi strigă. Nu o 
aud, dar ştiu că strigă. Strigă ceva. Strigă 
probabil să mă întorc. Să mă întorc pentru că îi 
este urât singură. îi este urât şi frică. îi este 
frică de Bau-bau. De Bau-bau şi de şobolani. 
Mai ales de şobolani. 

Dar eu nu mă uit înapoi. Şi Ella strigă, dar 
nu o aude nimeni. Nu o aude şi plânge. Plânge 
de necaz că nu o aude nimeni. Iar eu nu mă uit 
înapoi şi dispar la capătul străzii. Ca un castan. 
In ceaţă. Şi asta, de o lună. 

De o lună sunt în oraşul acesta. în oraşul 
acesta ciudat. Aici am fost repartizat. 
Repartizat cu serviciul. Cu serviciul şi cu 
altceva. 

Mai ştiu că aici locuieşte Jeny. Prietena 
mea, Jeny. Dar asta, a fost demult. Demult şi 
în alt oraş. Eu eram student, ea era elevă. 
Trăiam dând meditaţii. Aşa am cunoscut-o, 

dând meditaţii. Apoi au măritat-o. Avea 
şaptesprezece ani. Purta o uniformă bleau. 
Bleau-marin, cu basc şi cu guleraş. O unifonnă 
teribil de interesantă. Cu bretele şi buzunare 
secretoase în care se ascundeau o sumedenie 
de chestii. Amintiri... 

Dar anii au trecut. Au trecut şi eu caut. Caut 
ceva. Caut mereu ceva. Ceva pierdut. Jeny, 
adolescenţa, vremea noastră. Mai are vreo 
însemnătate? Iată-mă adus de soartă în acest 
oraş. în acest oraş unde, din întâmplare, din 
pură întâmplare, locuieşte şi Jeny. 

Mă plimb. Mă plimb de-a lungul canalului. 
Mi-am vârât adânc mâinile în buzunarele 
pantalonilor. Mă plimb, iar pantofii plescăie pe 
caldarâm. Plescăie şi stropesc. Până sus. Până 
sus stropesc. De când mă ştiu stropesc aşa. 
Până sus. Dar nu-mi pasă. Eu mă plimb. Mă 
plimb, doar, doar o voi întâlni pe Jeny. 

Iată parcul cu roze. Aici într-o vilă drăguţă 
locuieşte Jeny. Privesc ferestrele. îmi place să 
privesc ferestrele. Dar ferestrele nu spun 
nimic. Nimic nu spun, aşa că pornesc mai 
departe. Mă îndrept spre Podul Chinezesc. 
Merg încet. încet şi încă mai plouă. Cineva mă 
ajunge din urmă. Mă ajunge din urmă, Jeny 
care îmi întinde mâna să i-o sărut. 

- Bonjour, Piţigoiule! 

Iar eu, după ce i-am sărutat-o stângaci. 

- Bonjour, Jeny! 

Apoi, ne-am privit câteva momente. Jeny a 
zâmbit, făcându-mi semn să o urinez. începea 
o alee cu castani. Cu castani şi bănci. Bănci 
cenuşii. Ne-am aşezat pe una, lângă o tonetă 
părăsită. Jeny s-a uitat la ceasul de la mâna 
mea stângă. 

-Ştii..! Timpul îmi este limitat. Alăptez. 
Peste o oră, trebuie să fiu acasă. Poate ţi s-a 
spus, am un copil. 

- Da, mi s-a spus, zic eu, indiferent. 

Iar Jeny a zâmbit din nou, dar intr-un 
fel ciudat. încurcată parcă. 

- Băiat? am întrebat curios eu. 

- Băiat! a răspuns mulţumită de întrebare, 
Jeny. 

- Seamănă? întreb prefăcându-mă curios. 

- Seamănă! a încuviinţat Jeny. 

- Cu cine? revin pisălog. 

- Ei, cu cine? s-a enervat, Jeny. Cu tatăl. 

Atunci am râs. A râs şi Jeny, arătându-şi 

dinţii albi şi ascuţiţi ca de şoricel. Am râs mult 
timp. Amândoi am râs. Cu poftă, am râs. 
Amândoi. 

Apoi, Jeny şi-a revenit. M-a întrebat ce fac 
de obicei. Eu i-am răspuns că am rămas 
acelaşi. Jeny a râs iar. Din nou am râs şi eu. Şi 

iar am râs amândoi până când râzând aşa, Jeny 
şi-a adus aminte de ceva. De ceva despre care 
nu putea vorbi deocamdată. Nu putea vorbi 
pentru ca o înecau hohotele de râs. 

Apoi, deodată. 

- Mai ai frică de şobolani? 

întrebarea mi-a stricat, puţin, buna 
dispoziţie. Jeny a observat imediat acest lucru 
şi a insistat. A insistat pentru că întotdeauna i- 
a plăcut să insiste. Să insiste şi să fie curioasă. 

Iar eu, ca să câştig timp am întrebat-o la 
rândul meu. 

- De şobolani? 

Dar, Jeny bănuind totul. 

- Da, da! De şobolani. Nu-ţi aminteşti? 
Spuneai că întotdeauna ai avut parte numai de 
şobolani. 

Iar eu, mi -am amintit că intr-adevăr, 
totdeauna am avut parte numai de şobolani şi 
m-am prefăcut că uit acest lucru. Jeny a înţeles 
asta şi a insistat din nou. 

- Cum, nu-ţi aminteşti? Locuiai într-o 
căsuţa la marginea oraşului. Ai uitat oraşul 
nostru? 

Nu, nu l-am uitat! Fireşte că nu l-am uitat. 
Nu l-am uitat. Am spus privind-o de data 
aceasta în ochi. Dar e cam mult de atunci. 

Iar Jeny a adăugat. 

- Dacă nu mă înşel, mă iubeai. 

Iar eu, zâmbind. 

- Da! Mă iubeai. 

Iar Jeny supărată puţin. 

- Mă iubeai, te iubeam, ne iubeam. Ce 
importanţă mai are acum? 

- Are! am zis eu. 

- Are! a zis convinsă dintr-odată Jeny. 

- Mult, am adăugat 

- Mult, a zis şi Jeny cu certitudine. 

Iar eu, cu însufleţire. 

- Alergai în pauza mare. Vântul îţi 
despletea codiţele. Ţi le despletea ca să-mi 
facă mie plăcere. Grozav ce îmi plăcea când 
vântul îţi despletea codiţele. Aşa, ca să-mi facă 
mie plăcere. 

Dar Jeny m-a întrerupt. M-a întrerupt 
pentru că şi-a adus aminte de ceva. 

- Ştii...! De la fereastra ta, nu se vedea mare 
lucru. Un colţ de stradă, câţiva castani şi un 
canal. Un canal cu şobolani. Şi ne era frică. 
Tare ni-e era frică de şobolani. De şobolani şi 
de altceva. Mai ales de altceva. Şi de mama. 

Iar eu, amintindu-mi de mama. 

- A! Da, de mama. Grozav ce frică ni-era. 
De aceea plecai repede. Repede şi plângând. 

Plângeai că îţi era ruşine. îţi era tare ruşine. 
Mai ales de colegele tale. De colegele tale 
despre care credeai că sunt altfel. Dar când ai 
aflat că şi ele procedau la fel, nu ai mai plâns. 
Erai şi tu ca ele, altfel. 

Jeny a oftat. 

- E mult de atunci. 

Iar eu am încuviinţat 

- Da! E mult de atunci. 

Jeny m-a întrebat din nou. 

- Acum, mai ai frică de şobolani? 

Iar eu am răspuns sincer. 

- Nu! Acum nu îmi mai este frică de 
şobolani. 

Jeny m-a întrebat mai departe. 

- Ai tenninat facultatea? 

- Da, desigur. Fireşte că am tenninat-o. 

Iar Jeny. 

- Şi aici? Aici, ce faci? 

- Studiez, am răspuns cu convingere. 

Jeny a tresărit puternic spre mine. 

- Şobolanii! 

Iar eu, am încuviinţat. 

- Da, şobolanii. Fireşte, studiez şobolanii. 

Şi rostind acestea, am privit-o ca odinioară. 

Iar Jeny a deschis un ochi mai tare şi a ridicat 

o sprânceană încreţindu-şi fruntea ca la o 
întrebare. O întrebare şi o curiozitate. Am 
continuat repede. 

- Lucrez la o teză. 

- O, lucrare? se interesă, Jeny. 

- Da! O lucrare. Un fel de lucrare, am zis. 

- Despre şobolani, a completat Jeny. 

Da! Despre şobolani, am adăugat eu. 
Despre şobolani şi despre altceva. 

- Şi despre altceva? se interesă Jeny. 

- Şi despre altceva, am adăugat eu. Despre 
paternitate. 

Iar Jeny, foarte curioasă. 

- Paternitate? 

Iar eu, mai departe. 

- Paternitate. 

Iar Jeny, grozav de interesată. 

- Şi cum faci? 

Eu, competent, autoritar. 

- Atomii, atomii marcaţi. 

Iar, Jeny, deznădăjduită. 

- Ce anume? 

Eu, diabolic. 

- Bioplasma, bioplasma. 

A trebuit să-i explic. Pricepea greu. Mai 
greu decât altădată. In cele din urmă părea că a 
înţeles. Aşa că am reluat. 

- Deci ai priceput? în felul acesta o pereche 
de şobolani se pot despărţi după ce au stat 
împreună o vreme. Femela va purta atomii 
celuilalt. 

Iar Jeny. 

- ş i ? 

- Şi, asta e, zic eu. îi văd. îi văd, pentru că 
sunt marcaţi. Adică, radioactivi. 

Din nou, Jeny mă întrerupe. 

- Apoi? 

- Apoi? zic, eu. 

- Apoi, zice Jeny, ce faci? 

îi explic în continuare. 

- Pot să pun femela cu altul. Cu alt şobolan. 
Şi aştept. Aştept puii. Puii sunt mici. Mici şi 
plăpânzi. Pui de şobolan. Şi seamănă. 

Jeny intervine. 

- Seamănă? 

- Da! încuviinţez. Seamănă. Seamănă cu ei. 
Cu ei şi cu părinţii. 

- Şi cu părinţii? zice, Jeny. 

- Şi cu părinţii, zic eu. Şi cu altcineva. 

- Cum, şi cu altcineva? zice Jeny surprinsă. 

Iar eu, documentat. 

- Bineînţeles! 

Jeny. 

- Imposibil! 

Dar eu. 

- Atomii! 

Iar, Jeny. 

- Care, atomi? 

- Marcaţi. încerc să-i amintesc. 

Şi Jeny nervoasă. 

- Ce-i cu ei? 

- Sunt acolo. Acolo în pui. în creier, în 
inimă, ficat.... Dau să-i explic. Dar ceva o 
nelinişteşte în continuare. 

- Şi tatăl? 

Zic. 

- Şi tatăl? Ei, acolo, câteva caractere. 
Câteva caractere şi impulsul. Impulsul şi... 

Jeny mă întrerupe. 

- E groaznic ceea ce spui. 

Iar eu, abia stăpânindu-mi râsul. 

- Da! E groaznic, dar adevărat. 

- Adevărat? zice Jeny. 

Dar eu nu mai zic nimic. Dau din cap a 
încuviinţare şi tac. Tac. 

Tace şi Jeny. Tace demult. Iar eu o privesc 
cum tace şi încep să zâmbesc. Zâmbesc, apoi 
încep să râd. Şi râd aşa fără motiv. Fără niciun 
motiv. Şi ridicându-mă de pe bancă râzând, îi 
sărut mâna, elegant ca unei doamne, lăsând-o 
acolo în ploaie. In ceaţă şi ploaie. Undeva 
plângea un copil. Grăbeam spre casă. Alergam 
pe străzile ude ale acestui oraş. Ale acestui 
oraş cu port. Cu port la canalul murdar unde 
niciodată nu a venit un vapor adevărat. 

Timişoara, octombrie 1969 

CRIZA 

Eram în primăvara aceasta pradă unor 
nelinişti ciudate, generate într-un fel de criza 
care se ivise pe neaşteptate, îngrozind lumea 
cu neprevăzutele sale perspective, sumbre şi 
rău prevestitoare, dar cu ascunse conotaţii în 
viitorul economic al nu ştiu cărui stat, dătător 
de ton, prin extrapolare, în universalitatea 
noastră terestră mai limitată acum ca oricând. 

Pe stradă, oamenii trec cu capul plecat şi 
nimeni nu vede pe nimeni. Din vitrine, afişe şi 
manechine îi îmbie la cumpărături şi cheltuieli 
neprevăzute în bugetul lor, încă neauster, dar 
cu tendinţă certă de drămăluire. Dar ei nu văd 
şi nu aud deocamdată nimic. Trec cu capul 
plecat şi trec aşa, prin toaca diurnă, fără ţel, 
fără vlagă. Spinările li se încovoaie, la început 
discret, apoi din ce în ce mai pronunţat 
amintind, parcă, de o pandemie anchilopoetică 
insinuantă. Cumpătarea şi abţinerea prind să 
contureze noi spirite, iar teoriile X sau Y ale 
managementului şi marketingului ştiinţific, 
răvăşesc fiinţa umană medie până la ostinato. 

în anturajul meu mediocru agitaţia rămâne 
constantă. Asta îmi aminteşte de un film văzut 
cândva în studenţie. Mă feresc să spun, în 
tinereţe. Nu pentru că aş fi bătrân, lucru 
adevărat, dar greu de recunoscut pentru unii, ci 
numai şi numai pentru că în studenţie am văzut 
acel film. Un film cu peşti. Cu foarte mulţi 
peşti. Un film cu peşti care ieşeau din mare, 
albi şi morţi, în faţa unei mulţimi dezlănţuite, 
cum se obişnuieşte în marile oraşe de pe 
litoralul însorit al un ştiu cărei mări sau ocean. 
Ziua în care vin peştii. Aşa-i spunea filmului, 
iar oamenii dansau şi petreceau asemenea 
celor de pe Titanic, după coliziunea cu 
gheţarul pervers. Undeva în adâncuri, apa 
sărată a mării, eroda nişte capsule cu conţinut 
radioactiv. 

Aşa mi-a venit ideea ca măcar o lună din 
acest început de criză să mă retrag undeva în 
munţi, în munţii mei de origine concreta şi 
transfonnându-mă în lup, să-mi petrec timpul 
asemeni celor din haitic, uitând de toţi şi de 
toate, intr-un demers sălbatic evident. 

Dintr-o haină veche de piele, mi-am croit 
un veşmânt sumar, tarzanian, iar la brâu m-am 
încins cu o curea lată, de care am atârnat 
briceagul şi telefonul mobil cu cameră si GPS. 

Mi-am abandonat maşina la marginea 
pădurii, de unde, după ce mi-am îmbrăcat 

veşmântul de lup şi am renunţat la staţiunea 
bipedă, am dispărut în tufişuri urlând ca 
animalul respectiv, în căutarea haitei. Au 
dispărut oamenii, am dispărut şi eu. Am 
dispărut în desişul codrului, iar munţii mi-au 
purtat ecoul urletelor stridente, până aiurea, 
spre alte meleaguri, pe care le bănuiam 
nelocuite şi departe de civilizaţie. 

Stând în patru labe şi urlând de zor, mă 
gândeam să fac un set de poze cu telefonul 
mobil şi să înregistrez urletele semenilor mei 
lupi, cu prima ocazie. Mă simţeam liber şi 
fericit. Eram un lup. Un lup singuratic, 
deocamdată, dar dornic de a comunica cu noii 
mei confraţi. 

începuse să-mi fie foame, cerbul pe care 
urma să-l vânez cu haita, mă preocupa 
insistent. Ştiam care este avantajul vânătorii în 
haită şi mai ales cât de mult contează din ce 
haită faci parte. îmi doream o haită de soi. 
Gândul că aş putea nimeri într-o haită de rând, 
mă îngrozea. Mă îmbărbătam cu urlete de 
luptă. Mă gândeam să-l atac pe şef şi să-i iau 
locul, aşa cum citisem eu într-o carte. Puteam 
să am haita mea şi să devin lupul dominant. 
Lupul Alfa. Mamă, mamă, ce lupoaice aş 
putea să am. Aş putea să le pun să vâneze 
pentru mine. Aş putea să-mi fac amantă o 
lupoaică blondă. Blondă şi feroce. Să o pun 

şefa peste celelalte. în fine, începuse să se lase 
amurgul, iar eu urlam în continuare fără sens. 
Cineva încerca undeva să-mi răspundă. Era un 
lup. Un lup care urla mai gros. Mai cu 
experienţă. Părul mi se zburlise pe sub pielea 
de împrumut. Mă pregăteam de luptă. Mă 
gândeam să folosesc multe trucuri, iar dacă nu 
voi avea succes, să apelez la briceag. Cu 
acesta, îl dau gata oricum. 

Urletul se apropia. Eu urlam mai tare. 
Căpătasem experienţă, iar urletele mele 
deveniseră mai ameninţătoare. Mă treceau fiori 
ascultându-mi propriile urlete. începusem să 
cred că eram, intr-adevăr un lup, un lup fioros 
şi de temut. Vae victis, adversarule! Am strigat 
în momentul în care la celălalt capăt al unui 
luminiş, apăruse agitându-se cu spor, blana 
celuilalt. Urlam de zor, fiecare din tufişul său, 
aşteptând ca animalul cel mai slab să cedeze şi 
să o ia la goană îngrozit. Dar asta a durat mai 
mult decât mă aşteptam. Celălalt nu ceda în 
niciun fel, aşa că am făcut primul, un pas în 
luminiş. Mi-am agitat capul, ridicându-1 spre 
vârful copacilor, în timp ce scoteam acele 
sunete ameninţătoare şi aruncam cu labele 
dindărăt un muşuroi de furnici şi bruma de 
frunze ce mai stăteau prin preajmă spre 
tufişurile învecinate. Asta trebuia să-l edifice 
asupra rezultatului unei eventuale confruntări. 
Surpriză, însă. Din tufişul cu pricina s-a ridicat 

în două picioare, o namilă de om, îmbrăcat, ca 
şi mine, cu o piele de animal, şi încins la brâu 
cu o curea lată, de care se ţineau atârnate un 
briceag şi un telefon mobil cu camera şi GPS. 
M-am ridicat şi eu. Urlam unul în faţa 
celuilalt. Urlam sălbatic, urlam a criză, urlam a 
foame şi dracu ştie a ce mai urlam, că, obosiţi 
şi descântaţi, ne-am aşezat alături pe o 
buturugă, iar noul meu confrate ţinu să mă 
infonneze... 

Pădurea era plină de-alde noi. Erau chiar şi 
haite. Mai departe, se afla un luminiş cu rol de 
centru. Aici se găseau câteva firme care 
ofereau, contra-cost, servicii de consultanţă, 
canto, pentru urlat, gimnastică, pentru alergări 
în patru labe şi aruncatul cu picioarele 
dindărăt, coafură şi cosmetică pentru lupoaice, 
ajustări şi tunsori de blană, jocuri de-a 
împerecherea şi chiar o arenă într-un luminiş, 
pentru lupte, unde se întreceau cei care aspirau 
la funcţii de lideri. Mai încolo, era poligonul 
de antrenament pentru marcat cu urină. Ce 
mai, o societate de criză în toată regula. 

Mă săturasem să mai fiu lup, dintr-odată. 
îmi doream să mă întorc acasă imediat. Aşa că 
m-am hotărât. Chiar a doua zi o să merg la 
slujbă şi o să alerg din nou pentru salariul sau 
pensia mea de criză. Voi mânca la acelaşi 
restaurant, meniul meu de criză, voi purta, în 

continuare, aceleaşi haine din garderoba mea 
de criză şi voi plimba, la lesă, aceeaşi căţeluşa 
de criză, bătrână şi veşnic în călduri, cu blana 
roasă de molii şi dinţii tociţi în proteză. 

Epilog. 

La marginea oraşului a trebuit să mă 
opresc. O mulţime imensă de oameni, foarte 
trişti, cu capul plecat... se îndrepta spre pădure. 

SENTINŢA 

Aseară am văzut o bătrână scurmând prin 
tomberoane căutând ceva de mâncare. Mi-am 
adus aminte de ea în timp ce priveam o 
emisiune de ştiri la televizor unde crainicul 
anunţa cuantumul pensiilor foştilor magistraţi. 
Reieşea, din cele ce spunea, că un fost 
procuror îşi poate cumpăra, în fiecare lună, din 
pensia pe care o primeşte de la stat, un 
automobil. Halal dreptate, halal revoluţie, m- 
am gândit, cititorule. La noi, “gândacii lui 
Ceauşescu mai dau şi vor mai da încă mult 
timp din picioruşe”. 

Cele ce am să vă povestesc aici s-au 
întâmplat cu adevărat în urmă cu aproape o 
jumătate de veac, în apartamentul unor prieteni 
din cartierul Săsar, unde mă opream aproape în 
fiecare seară, când veneam de la Certeze, un 
sat din ţinutul Oaşului, unde fusesem repartizat 
ca medic de ţară pentru două luni. Făceam 
naveta zilnic, înghesuit pe băncile de lemn din 
caroseria camioanelor ”Carpaţi” acoperite cu 
prelate, alături de minerii care lucrau în 
schimburi de câte şase ore la minele de aur din 
Baia Mare. Şi azi mă tulbură amintirea unuia 
dintre ei care, în timp ce tuşea puternic, gata, 

gata, să-şi scuipe plămânii, îmi spunea: “Viaţa 
minerului, domnule doctor, este ca şi cămaşa 
pruncului mic, scurtă şi căcată”! îşi trăgea apoi 
casca plină de noroi pe ochi şi încerca să mai 
fure o jumătate de oră de somn, în timp ce 
camionul cu ortaci rula pe drumul neasfaltat şi 
plin de gropi, aruncându-ne, la fiecare 
hârtoapă, unii peste alţii sub prelată. 

Coboram împreună cu minerii la mina de 
lângă flotaţie, chiar în mijlocul cartierului. De 
acolo mergeam de-a lungul celor zece blocuri 
vechi numite “tiz haz”, până la primul bloc 
turn, unde locuiau prietenii mei, familia Suciu. 
Erau tineri căsătoriţi. Urcam, aproape în fugă, 
cele şapte etaje până la apartamentul lor unde, 
de cele mai multe ori, mă întâmpina soţia 
prietenului meu, graţioasă şi plină de farmec. 

- Ai venit, cum a fost drumul? Iar eu, care 
eram îndrăgostit de ea, îi răspundeam sfios. 

- Ca de obicei, plin de dor! Şi ea înţelegea, 
înţelegea şi-mi făcea cu ochiul fericită, fericită 
că mă vede şi mai are cu cine să schimbe o 
vorbă sau două. Asta numai pentru că mai 
mult era singură. Singură şi tristă. Soţul ei, era 
mai tot timpul plecat. Plecat cu treburi. Treburi 
de bărbat proaspăt însurat şi cu responsa- 
bilităţi. Muncea mult. Muncea la serviciul de 
la stat, apoi, pe unde mai găsea ceva de lucru 
pentru a-şi mai rotunji puţin, cîte puţin, suma 

de bani pe care îi punea la CEC pentru casă. 
Visa să aibă casa lui, proprietate personală, 
fără să mai locuiască în casa statului, cu chirie. 
Pe masa din sufragerie mă aşteptau prăjiturile 
de casă care îmi plăceau la nebunie, 
întotdeauna mi-au plăcut la nebunie prăjiturile 
de casă. 

Târziu, după ce se întuneca bine, plecam 
acasă. Acasă mama mă lua în primire, 
dojenindu-mă pentru întârziere. 

- Iar ai fost pe acolo, nu te mai satură 
Dumnezeu de prieteni, dragul meu, prieteniile 
sunt întotdeauna în pagubă şi nu duc la nimic 
bun, ai să vezi într-o zi că am avut dreptate. 
Apoi aprindea aragazul. Ţi-o fi foame, pe unde 
ai umblat, ţi-au dat ceva de mâncare? Tăceam 
şi mă uitam la mama cum trebăluia printre oale 
şi farfurii şi-mi era atât de dragă în momentele 
acelea de mare intimitate familiară. Toată viaţa 
ei se zbătuse, cum numai ea ştia, să mă facă 
doctor. Să le arate ea unguroaicelor de pe 
strada Florilor, unde locuiam, că băiatul ei este 
doctor. Nu era şovină, nu! Majoritatea 
prietenelor sale erau unguroaice, dar numai ea, 
mama, numai ea, pe strada Florilor, avea băiat 
student la medicină la Cluj, numai ea, mama, 
avea acuma băiat doctor. Să crape ungu- 
roaicele de ciudă. Asta era bucuria ei, să crape 
unguroaicele de ciudă. în realitate, era şi 

mama, o unguroaică. Născută în Tăuţi de Sus, 
fusese de mică luată de baronul Pap S în casa 
lui de la Mocira. Acolo a stat până la 
paisprezece ani. A crescut împreună cu fetele 
baronului, iar gurile rele spuneau că era fata 
lui că, vezi doamne, bunica fiind văduvă 
tânără, de război, baronul... aşa şi pe dincolo, 
în sfârşit, asta e! Pe mama o chema Viola. 

Mie îmi era teamă. Grozav ce teamă îmi 
era. Dacă ar fi aflat cineva, aşa ca din 
întâmplare, povestea, păi nu mă dădeau afară 
din facultate şi ajungeam pe undeva la Canal? 
La Canal acolo au ajuns cei cu dare de mână, 
ţăranii harnici, preoţii catolici, şi câţi alţii, dar 
mi-te un conte sau baron, cum s-ar zice. 

- Uf! mă cutremuram deodată în timp ce 
sorbeam din ciorba mamei. Ciorbă 
ardelenească pe câmaţi, ciorba care îmi plăcea 
mie cel mai mult. 

- Da ce ai, dragul mamii? mă iscodea 
mama. 

- N-am nimic mamă, sărut-mâna pentru 
masă! Şi o zbugheam în dormitor. Mă culcam 
imediat. La ora cinci mă trezea mama pentru 
ca să merg la autogară. Drumul până la 
dispensar îl făceam cu autobuzul. Numai la 
întoarcere veneam cu minerii. Cu minerii, în 
camioanele lor. Asta pentru că la întoarcere, 
nu aveam cursa de autobuz, iar la navetă nu aş 

fi renunţat pentru nimic în lume. Asta îmi era 
viaţa. Viaţa mea de medic de ţară. între timp, 
mă pregăteam intens. Mă pregăteam să dau, şi 
eu, un examen la un concurs pentru un post de 
medic secundar în chirurgie. Era greu. Era 
greu al dracului. Al dracului de greu. în anul 
acela erau doar unsprezece locuri, din care 
vreo şapte în Bucureşti. Asta presupunea să ai 
buletin de Bucureşti. Chestia cu buletinul mă 
obseda tot timpul. Găsisem odată un loc mai 
aproape de casă, la Borşa. Eram bine pregătit 
şi nu-mi puneam probleme. Nu-mi puneam 
probleme până în ziua când a apărut o colegă 
de a mea din Braşov. Fiica şefului securităţii 
din Braşov. Şi culmea, Silvia Petric, fiica 
şefului securităţii din Braşov avea buletin de 
Borşa. Mi-a suflat postul. 

în ziua aceea a început totul. Abia coborât 
din camionul cu mineri, m-am gândit să merg 
acasă fără a mai trece pe la prietenii mei. Dar 
mai încolo, pe stradă, mă aştepta el, Suciu. 
Prietenul meu. 

- Mă gândeam că nu o să treci pe la noi, 
tocmai azi când avem nevoie de tine. 

- Da ce s-a întâmplat? am zis curios. 

-Nimic! Nevastă-mea vrea să vorbească 

personal ceva cu tine. 

Am urcat cu liftul. Uşa apartamentului era 
întredeschisă. Vocea plăcută şi caldă a 
stăpânei ne îndemna. 

-Hai, intraţi mai repede! Apoi, după ce am 
intrat în sufragerie, nu trebuie să vă vadă 
vecinii acuma, e secret! 

Eram nedumerit. în clipa aceea, am văzut 
pe un fotoliu o fată. O fată deosebită, o fată 
foarte frumoasă. Semăna la chip cu Claudia 
Cardinale. Avea aceiaşi ochi, şi mai ales 
aceleaşi buze, aceleaşi buze cu conturul lor 
inconfundabil, cu conturul lor inconfundabil şi 
senzual. Eram paralizat. Dar numai câteva 
clipe. Câteva clipe care, pentru mine au părut 
atunci mult mai mult. S-a ridicat şi atunci am 
putut să văd un trup de femeie, desăvârşit, 
înaltă, cu picioare lungi, talie fină, piept bine 
conturat sub o bluză de culoare cafenie, păr 
castaniu prins la spate într-o coadă despletită. 

-Doina! a prezentat-o gazda, amfitrioana 
noastră. Sima Doina. 

Am înclinat uşor din cap şi m-am aşezat pe 
un fotoliu în faţa fetelor. 

- Eu vă las să discutaţi, a zis prietenul meu, 
am treabă în oraş. Apoi adresându-se soţiei 
mai spuse: 

- Vin târziu acasă, să nu mă aştepţi cu cina! 

Imediat după plecarea lui, fetele s-au 
apropiat de mine şi mi-au relatat, cu menţiunea 
strict confidenţial, motivul convocării mele 
acolo în acea seară. 

- Avem nevoie de ajutorul tău. Doina are o 
problemă. Doina este gravidă. Doina este 
studentă în anul trei la subingineri mineri. Este 
în ultimul an, iar prietenul ei nu o poate ajuta. 

- Cine este prietenul ei? Am întrebat mai 
mult ca să câştig timp decât din curiozitate. 
Pentru mine situaţia era clară. Eram obişnuit 
cu astfel de interpelări de când cu decretul 
acela nenorocit prin care se interzicea 
întreruperea cursului unei sarcini, sub 
pedeapsa aspră a închisorii şi a pierderii unor 
drepturi civile. 

- Iulian, Iulian Căprăroiu! Jucătorul de 
rugby de la Clubul Minerul Baia Mare, mi-a 
răspuns Sima Doina. 

-Dar vă puteţi căsători! Am încercat să-i 
explic, căsătoria ar rezolva problema. Un copil 
aduce soarele într-o casă, am mai adăugat aşa 
ca încurajare. 

- Imposibil! a intervenit pe un ton categoric 
amfitrioana. Imposibil! Băiatul este din 
Timişoara şi joacă la Baia Mare detaşat până la 
toamnă. Am vorbit cu el. Iulian are părinţi care 
nu agreează o fată săracă şi pe deasupra, mai 
provine şi dintr-o familie de miner cu nouă 

copii. Asta e! Apoi, ca să fie şi mai 
convingătoare a mai adăugat: 

- între Iulian Căprăroiu şi Sima Doina nu 
există posibilitate de conciliere, amândoi au 
hotărât să scape de sarcină, oricât ar costa asta. 
Căprăroiu are bani şi va suporta toate 
cheltuielile. Mai are câteva luni şi pleacă, iar 
Doina trebuie să tennine institutul şi să-şi facă 
un rost. Copil îi trebuie acuma? Ce să facă ea 
cu un copil? Un copil din flori! 

Mă uitam la fată. Nu părea afectată de fel. 
Dimpotrivă, afişa un aer rece şi indiferent, 
total nepotrivit pentru situaţia în care se afla. 
Mă sâcâia o întrebare. O întrebare firească şi 
ciudată în acelaşi timp. Şi anume: De ce 
individului acela, Căprăroiu, un ins ciudat, cu 
studii modeste, opt clase, îi repugna ideea unei 
alianţe matrimoniale cu Sima Doina, o fată 
frumoasă şi, în curând, subingineră cu 
perspective de promovare sigure în cadrul 
Trustului Miner din Maramureş? In acele clipe 
mi-am amintit de vorbele mamei, vorbe pe 
care mi le spunea adesea seara, când întârziam 
la cină, după ce mă plimbam prin oraş cu vreo 
fată. Mama mă dojenea pentru întârziere iar la 
sfârşit mă atenţiona. 

- Fiecare fată este copilul cuiva, dragul 
mamii, să nu-ţi baţi joc niciodată de copilul 
nimănui, că este mare păcat. 

Dar ce te faci atunci când viaţa îţi 
zdruncină credinţa betonată cu atâta migală şi 
insistenţă în conştiinţă de mama? Viaţa mi-a 
demonstrat altceva. 

Sima Doina din Roşiori, a fost cea mai 
cumplită lecţie pe care am primit-o până atunci 
de la cineva. O lecţie cu repercusiuni care mi- 
au influenţat destinul şi parcursul profesional 
toată viaţa. S-a apropiat de mine ca o pisică 
domestică, aproape torcând şi mieunând 
rugătoare. 

- O să mă ajutaţi? Trebuie să mă ajutaţi! 
Nimeni nu mă poate ajuta, şi nu am pe nimeni 
care să mă ajute, afară de dumneavoastră! Tare 
frumoasă mai era fata aceea, Sima Doina. 
Eram tulburat, tulburat şi plin de bune intenţii. 

- Am un coleg, am zis în cele din urmă. 
Am un coleg ginecolog, fost coleg de grupă şi 
bun prieten, fratele decanului de la facultatea 
din Cluj, o să vorbesc cu el. 

- De ce nu-mi puneţi o sondă? 

- Domnişoară! Dar eu sunt medic. 

- Ei şi? Aşa se procedează. întâi se pune 
sonda, apoi se vine în gardă pentru 
completarea avortului. Sima Doina era bine 
infonnată. trebuia să-mi dau seama de asta 
încă de la început, dar eram orbit de 
frumuseţea fetei şi de felul convingător, 
aproape tandru cu care mă aborda. 

- O să vorbesc cu doctorul Aurel! 

Chiar voiam să ajut fata. A doua zi am 
rămas la Baia Mare. Imediat după raportul de 
gardă, la ora nouă, l-am căutat pe Aurel. în 
câteva vorbe i-am expus cazul. Fata trebuia 
ajutată. 

- O mai ştii pe Golgoţiu? m-a întrebat 
acesta. 

- Care? Aia bătrână şi pârâcioasă? Era cea 
mai vârstnică studentă din institut şi mare 
membră de partid, venise la facultate din 
producţie. Avea origine bună, cum s-ar zice, 
fusese muncitoare! 

- Este şefa secţiei! a zis Aurel. Şi-a 
denunţat predecesorul, iar acuma este cu ochii 
pe toţi colegii. Toate avorturile incomplete le 
completează cu miliţianul şi procurorul lângă 
ea. Este unul, nou venit, Ivan. Locotenentul 
major Ivan. Tare al dracului. Dacă femeia nu 
spune cine i-a făcut avortul, o lasă să moară. O 
lasă să moară dacă nu spune. Să moară prin 
hemoragie. Hemoragie sau septicemie. Unele 
chiar nu spun. Nu spun. Se încăpăţânează să 
nu spună. Dacă încerci să le ajuţi, ai de-a face 
cu tovarăşa doctor Golgoţiu. La fel este şi la 
Satu Mare. Aproopos, ai auzit de Nilaş? 

- Ce-i cu el, am fost colegi de grupă, am 
zis. 

- E la închisoare! 

-Aşi! Radu Nilaş, de la Negreşti, la 
închisoare? 

- Da, da! L-a turnat una o “momeală”! 

- Adică? 

- Una care colaborează cu miliţia. 
Racolarea o fac cei de la “secu”. Printre 
studenţi, elevi chiar, dar mai ales muncitoare. 
Le trag de limbă, iar care-i proastă, spune. 
Spune, iar a doua zi, Ivan o arestează. Apoi 
intră în rol tovarăşul procuror şef Ciobea. Cu 
ăsta nu e de glumit. Are un papagal, mamă, 
mamă! 

Mi-am amintit şi eu de Ivan. Un tip de 
cretin gras şi îngâmfat, mândru tare că-i 
miliţian, de se ruşinau şi ai lui din Hideaga de 
excesul său de zel pe altarul datoriei militare 
faţă de patria socialistă, partid şi tovarăşul 
Nicolae Ceauşescu. Odată chiar mă invitase la 
Miliţie să-mi propună discret o colaborare. 
Ancheta o fată. Fata, care abia dacă avea 
şaisprezece ani, se ţinea dârză şi neclintită în 
tăcerea ei. Nu ştia nimic. Am ieşit scârbit din 
biroul tovarăşului locotenent major Ivan şi am 
scuipat pe tabloul plantat sub un castan pe 
strada 17 Octombrie, chiar în faţa miliţiei unde 
erau postate mutrele lor cu zâmbete joviale. 
Am aşteptat fata. 

- Ioi! Mi-o fost aşa de frică că o să mă 
recunoşti, domnu doctor. M-o pârât una de pe 


102 



şantier de la TRCL că am fost gravidă. M-o tăt 
întrebat ce am făcut de nu mai îs, da io n-am 
zâs nimică! Uitaţi ce mi-o făcut. Şi fata mi-a 
arătat mânuţele ei gingaşe şi pline de răni. Mi 
le-o strâns cu uşa, da io tăt nu am zâs nimica. 
Uite aşa, ca să-l ia dracu de bolund! Şi în 
momentele acelea îmi venea să o iau în braţe 
pe micuţa aceea fată şi să-i sărut puternic 
guriţa. Guriţa aceea povestitoare de copil încă, 
de copil încă, mândru şi supărat, nevoie mare, 
pe toată miliţia din Baia Mare. Pe toată miliţia 
din Baia Mare, dar mai ales pe tovarăşul 
locotenentul major miliţian Ivan. Ivan din 
Hideaga. Au trecut câteva luni... 

Măi să fie! Era o citaţie. O citaţie să mă 
prezint la Miliţie. La cine? Păi tocmai la 
tovarăşul Ivan. între timp reuşisem să dau 
afurisitul acela de examen la Bucureşti. 
Niciodată nu voi înţelege cum de am reuşit. 
Erau exact nouă locuri pe care puteam să 
candidez. Restul locurilor erau condiţionate de 
buletin. Buletin de identitate. în fruntea listei 
erau cele din Bucureşti. Multe locuri erau în 
anul acela, locuri de medici chirurgi în 
Bucureşti, da cu buletin de identitate de 
Bucureşti. Cine avea aşa ceva? O să aflu mai 
târziu. Restul locurilor erau pentru noi. Noi cei 
fără buletin de Bucureşti. Ciudată 
discriminare. Nu o înţelegeam, dar asta era 
recomandarea preţioasă a tovarăşei 

academician doctor inginer Elena Ceauşescu, 
buletin de Bucureşti. Am optat pentru Galaţi, 
dar în ultimul moment a apărut un coleg cu 
buletin de Galaţi şi abia, abia am prins la 
Tecuci, Spitalul Municipal. Nu înainte, însă, 
de a afla şi cine este colegul cu buletin de 
Galaţi, doctorul Crintea. Cine era doctorul 
Crintea? Păi, era fratele procurorului comunist 
cu acelaşi nume, Crintea. Procurorul Crintea 
de la Focşani. Am început anul de curs la 
Spitalul Clinic republican Fundeni, sub 
conducerea distinsului profesor Dan Setlacec. 
între timp, mi-am cunoscut şi restul colegilor. 
Ei, cititorule! Am fost coleg cu o generaţie de 
aur de chirurgi într-o epocă de aur pe măsură. 
Unii veneau la clinică în unifonnă. Probabil 
direct de la serviciu. Frumoasă uniformă mai 
avea colegul Aşchie. Vedeai de la o poştă 
ofiţerul căpitan de “interne” V. Aşchie. Şi ce 
mândru era. Urma să-şi desfăşoare activitatea 
la Constanţa. Era şi o colegă. Frumoasă era şi 
ea colega mea, viitor chirurg, doctoriţa Figia. 
Figia Ispas, fiica generalului Ispas. Unii zic că 
a ajuns în America. Ce maşină mai avea, una 
decapotabilă, Skoda Felicia, dacă nu mă înşel. 
Dar şi ceilalţi colegi doctori, Irinel Popescu, 
Popa Costi sau doctorul Sinescu. Ce să mai 
zic? Parcam şi eu printre maşinile lor. Aveam 
şi eu un vehicul, motoreta “MOBRA”. Cu 
motoreta “ MOBRA ” am parcurs de câteva ori 

drumul de la Bucureşti la Baia Mare la 
procesul pe care tovarăşul Ivan şi cu 
procurorul Cioltea mi l-au intentat la 
Judecătoria din localitate, unde eram judecat 
ca un infractor. Unul care a boicotat politica 
demografică promovată de Partidul Comunist 
Român şi tovarăşul Nicolae Ceauşescu. 
Trebuia să fiu aspru pedepsit. La interogatoriu, 
tovarăşul procuror Cioltea Octavian s-a purtat 
asemeni procurorului descris de Camus în 
celebra sa carte, Străinul. Mai ţii minte, 
cititorule? Replica aceea celebră, “ îl acuz pe 
acest om că şi-a înmormântat mama cu un 
suflet de criminal”. Omul greşise. Băuse o 
ceaşcă de cafea la căpătâiul moartei în timpul 
priveghiului. Iţi mai aduci aminte cititorule? 
Aşa şi eu. Nu eram judecat pentru un avort 
oarecare ca un infractor de drept comun sau 
unul de rând, ci eram judecat ca un om de 
ştiinţă criminal care, a pus la baza crimei sale 
experienţa ştiinţifică şi exerciţiul său 
profesional. Mai ceva decât Mengele sau altul 
ca el, deoarece lucram într-o instituţie 
academică, Spitalul Republican Fundeni. Mai 
era ceva, ceva care adăuga un plus culpei 
penale, culpa politică. Eram duşmanul 
poporului român, al clasei muncitoare şi al 
partidului comunist, eram, chiar duşmanul 
tovarăşului Ceauşescu, conducătorul iubit şi 
drag al ţării. Eram cel care boicotase politica 

demografică promovată de acesta. Eram un 
criminal „special”. 

Citaţia la proces o primea profesorul Dan 
Setlacec, şeful clinicii de chirurgie de la 
Fundeni. Mi-o înmâna personal. La fiecare 
tennen. Procurorul Cioltea proceda aşa, 
probabil, la comandă superioară, cu scopul 
vădit de a mă discredita în faţa colegilor mei şi 
a corpului medical din spital. Cu această 
ocazie soţia mea s-a îmbolnăvit de 
tuberculoză. Au urmat alte necazuri. Copiii 
erau mici, eu la Bucureşti, nevasta în spital, 
procesul din două în două săptămâni. Ce mai, 
viaţă de viaţă, toţi trăgeau de mine. Toţi, da 
mai ales tovarăşul procuror Cioltea. 

A venit şi ziua de 27 februarie 1980. Stăm 
în picioare şi aşteptam să mă strige. Să mă 
strige şi să mă cheme la bară în sala aceea 
împuţită a judecătoriei din Baia Mare. Era şi 
ea. Ea, Sima Doina. Privea ţintă la procuror. 
Procurorul îi lucea semne discrete, iar ea 
înclina uşor din cap a înţelegere. A înţelegere 
şi încuviinţare. Cineva mă îndemna din spate 
să înaintez. Fusesem strigat. Aveam şi un 
avocat. Mă apăra cineva de la Cluj. Aveam şi 
un dosar, dosarul penal numărul 4547/1979. 
Judecătorul, tovarăşul judecător Ţâgârlaş 
Alexandru mi-a dat cuvântul în fond. 

- Recunoaşteţi fapta? 

-Nu! 

- Aveţi întrebări de adresat? 

- Da! Tovarăşei “domnişoare”. 

- Dacă mă cunoaşte cine sunt. 

- Da, vă cunosc, sunteţi medicul care mi-a 
făcut avortul. 

- Sigur, domnişoară? Un avort presupune 
dotare, instrumentar, condiţii specifice, de 
obicei se face în spital. Eu lucrez intr-un 
cabinet medical rural. Aţi avut vreo 
complicaţie? 

-Nu! 

- Hemoragie, infecţie, alte simptome... 

-Nu! 

- Mi-aţi dat bani? 

- Nu! Atunci am auzit în sala de judecată 
înjurături şi ameninţări la adresa fetei din 
partea publicului. Judecătorul chiar a 
ameninţat cu evacuarea sălii. 

- Mai aveţi întrebări? 

-Da! 

- Să spună “tovarăşa domnişoară” ce a 
detenninat-o să se adreseze securităţii, miliţiei 
şi tovarăşului procuror? Sima Doina a privit 
spre procurorul Cioltea. Acesta a încuviinţat 
discret din cap. 

- Conştiinţa. Veni răspunsul “domnişoarei” 

- Nu înţeleg! am zis, nedumerit. 

- Conştiinţa! a repetat Sima Doina, 
încurajată de procuror. Apoi a adăugat. 

- Nu puteam să donn noaptea când mă 
gândeam că am încălcat o lege a tovarăşului 
Ceauşescu! Teatral, a început să plângă. Să 
plângă teatrală şi ipocrită, încercând să 
impresioneze instanţa şi sala. Din poşetă şi-a 
scos o batistă în care şi-a suflat nasul cu 
zgomot plebeu. Am tresărit. Candoarea 
feminină dispăruse undeva în batista aceea 
murdară şi umedă. Procurorul Cioltea a 
întrerupt-o, adresându-se instanţei. 

-Vă rog să reţineţi, tovarăşe preşedinte, 
nevinovăţia inculpatei. Este studentă, urmează 
să fie primită în partid, va fi şefa asociaţiei 
studenţilor din institut, are rezultate bune la 
învăţătură şi apoi, provine dintr-o familie de 
nouă copii. Tatăl tovarăşei este un miner 
conştiincios şi fruntaş în producţie. în 
concluzie, a fost victima unui medic criminal... 

Judecătorul l-a întrerupt sec. 

- Rămâne în pronunţare! 

La ora trei, s-a dat sentinţa. O ţin minte şi 
acuma. Toată viaţa am ţinut-o minte. Toată 
viaţa a atârnat, ca o ghiulea de plumb, de 
dosarul meu profesional. Celebra sentinţă 
penală cu numărul 132 din 27 februarie 1980. 
Am fost condamnat. în motivare judecătorul 

Alexandru Ţâgârlaş menţionează: „Incul- 

patul... are o situaţie materială în familie destul 
de grea, ceea ce l-a detenninat probabil, să 
comită fapta, instanţa apreciază că este 
îndestulătoare o pedeapsă de un an 
închisoare”. 

Am tăcut. Am tăcut toată viaţa. Din respect 
pentru cititori voi continua povestirea mea 
citând şi celelalte capete din sentinţă. Iulian 
Căprăroiu din Timişoara, pentru infracţiunea 
de complicitate la provocare ilegală a 
avortului, a primit un an cu suspendare iar 
Sima Doina, pentru infracţiunea de consimţire 
la avort, a fost condamnată la 4500 lei amendă 
cu suspendarea plăţii. La aflarea sentinţei am 
râs. Oare Sima Doina a fost gravidă cu 
adevărat sau totul nu a fost decât o înscenare 
diabolică cu scopul de a pune la punct un 
medic tânăr scăpat şi „rătăcit” printre nişte 
viitori programaţi profesori de chirurgie în 
medicina socialistă românească? Nici astăzi 
nu-mi dau seama de acest lucru. Dar umbra 
dosarului respectiv m-a urmărit toată viaţa. De 
fiecare data când era vorba de o promovare sau 
o caracterizare profesională aluzia la 
condamnarea mea era scoasă în faţă ca 
argument stânjenitor şi fenn de refuz. Partidul 
nu uită. Partidul nu iartă. Partidul şi 
securitatea. 

După opt ani, tovarăşa secretar Ruxandra 
Simionică de la Comitetul Judeţean Galaţi al 
Partidului Comunist Român propunea 
desfacerea contractului meu de muncă pentru 
„atitudine ireverenţioasă şi total indisciplinată 
în faţa organelor de partid” amintind şi de 
sentinţa penală băimăreană. 

încercarea mea de a reveni pe meleagurile 
natale a fost zadarnică. Directorul Direcţiei 
Sanitare a judeţului Maramureş m-a trimis în 
repetate rânduri la plimbare. Astăzi colosul 
sanitar din Baia Mare moare încet, dar sigur, 
purtându-i numele, „Constantin Opriş”. 

MOTORETA MOBRA 

Frumoasă mai era motoreta aceea. 
Frumoasă şi unică. Nu mai era alta ca ea pe 
stradă sau în comerţul socialist de bunuri de 
larg consum. O vedeam în permanenţă frumos 
aşezată în vitrina magazinului de lângă gară al 
OCL-ului, aparţinând Organizaţiei Comerciale 
Locale, Produse Industriale, Baia Mare. 
Grozav ce îmi plăcea motoreta aia. O visam 
până şi noaptea. Uite aşa, mă trezeam uneori şi 
visam cu ochii deschişi la ea. La motoreta 
Mobra. Câte nopţi oi fi visat eu, nu ştiu dar un 
lucru e sigur. Nu m-am lăsat până nu am strâns 
bani. Banii necesari pentru a da avansul la 
prima rată. Motoreta aceea se putea cumpăra şi 
în rate. Pentru asta, trebuia să fii om al muncii, 
să fii angajat ca salariat cu vechime în câmpul 
muncii de minim şase luni. Şase luni, asta era. 
Şase luni. Şase luni şi buletin. Buletin de 
identitate. Buletin de Baia Mare. Frumoasă 
mai era motoreta aia Mobra. Mă uitam la ea 
cum stătea acolo în vitrină. închideam ochii şi- 

mi imaginam că zbor. Că zbor cu motoreta 
prin oraş, prin oraş şi mai departe, mai departe, 
mai departe... spre Satu Mare sau Cluj sau, de 
ce nu, chiar spre Bucureşti. Frumoasă mai era 
motoreta aceea. Roşie, cu ţeava de eşapament 
nichelată, cu turbină de aer pentru răcirea 
cilindrului, cu ghidonul acela, nichelat şi el, cu 
jantele şi spiţele sclipitoare, o bijuterie... iar 
şaua, şaua aceea neagră şi lucioasă, parcă te 
îndemna să o încaleci. Să o încaleci şi să dai 
pedală. Apoi, să accelerezi plecând în trombă 
aşa, în trombă ca la raliuri. Am visat mult la 
motoreta Mobra. Aşa că nu e de mirare că 
atunci când am tenninat facultatea de medicină 
şi am devenit om al muncii cu acte în regulă, 
primul lucru la care m-am gândit atunci când 
am luat prima mea leafă, a fost să-mi cumpăr, 
bineînţeles în rate, motoreta aia roşie care mă 
obsedase atâţia ani. Ani de studenţie. 

Era vară, era soare. Strada era plină de 
lume. Eu eram mândru. Mândru şi emoţionat, 
împingeam de ghidon motoreta proaspăt 
achiziţionată purtând pe cap o cască roşie, 
roşie şi ea, încadrată de nişte ochelari fumurii 
de protecţie, cum poartă orice motociclist care 
se respectă. Mânuşi de piele nu găsisem, aşa că 
m-am mulţumit cu cele de lână făcute de 
mama, dar cărora le tăiasem jumătate din 
degete, aşa cum văzusem eu intr-un film cu 
motociclişti la cinematograful “Minerul” din 

centru vechi al oraşului. Mergeam spre Valea 
Roşie. Aici locuia prietenul meu Noni. Noni a 
lui Hailac Feri, unul din foştii colegi de muncă 
ai lui Loli, de la Flotaţia Centrală. Feri Hailac 
şi fiul său se pricepeau la motorete. Apariţia 
mea acolo a fost o adevărată sărbătoare. Rar 
vedeai acolo o motoretă nouă. Şi niciodată, 
cred, un medic nou cu o motoretă Mobra nouă. 
Feri Hailac, era într-al nouălea cer. Avea 
ocazia să pună în stare de funcţionare şi să 
pregătească pentru rodajul indicat în cartea 
tehnică a fabricantului de la Braşov, o 
motoretă nouă. Ii lăsa gura apă, cum s-ar zice, 
i se scurgeau ochii după minunăţia aia de 
motoretă. Aşa că imediat s-a apucat de treabă. 
Câte nu erau de făcut. Frânele. Astea trebuiau 
reglate fiecare în parte. Mai întâi faţa, apoi 
spatele. Tamburii abrazivi trebuiau să fie 
aşezaţi corect şi la distanţă milimetrică de 
carcasa metalică a butucului roţii. Apoi, 
jenţile. Păi astea trebuiau să fie bine 
echilibrate, iar spiţele, ei bine, spiţele trebuiau 
să fie întinse corespunzător până scoteau, la 
lovire cu levierul, ca un diapazon, sunetul 
acela echivalent cu “la-ul” oboiului după care 
se acordează o orchestră simfonică. Ce mai 
încolo şi încoace, era o groază de treabă cu 
motoreta aia nouă. La final, Feri Hailac a 
turnat dintr-o sticlă preţioasă un lichid gălbui 
care conţinea doza de ulei special pentru 

Mobra mea, într-o sticlă cu benzină de 75. Am 
scos din buzunar cheia de contact de care şi 
atârnasem un breloc cumpărat special pentru 
asta. Feri a răsucit cheia şi a apăsat triumfător 
pedala de pornire. Ce fericire! Ce sunet divin! 
Ce ralanti silenţios şi grav. O muzică divină, 
cerească, ce mai! Chiar că eram emoţionat. 
Mai ales că apăruse şi Geta, nepoata lui Feri 
care locuia în cartierul Săsar. Ce frumoasă mai 
era şi Geta. Avea 15 ani şi semăna cu Aba 
blondă. Am plecat pentru câteva moment la 
Alimentara din colţ. După bere şi prăjituri. 
Feri a zis să iau şi un sfert de rom. Berea nu 
merge decât cu rom. Şi uite aşa a trecut timpul 
şi ziua aceea minunată, iar spre seară am urcat 
pe mobră şi am luat-o pe străzi lăturalnice spre 
casa mea de lângă miliţie, tremurând de 
spaimă să nu mă prindă vreun miliţian şi să-mi 
ceară pennisul de conducere. Asta era 
problema mea acuma. Pennisul de conducere. 

La Miliţia din Baia Mare, Maramureş, 
comandantul circulaţiei rutiere era tovarăşul 
maior Lupaşcu. Tovarăşul Lupaşcu din 
Filipeştii de Pădure. Fain om. înalt şi jovial. 
Un tovarăş miliţian bine infonnat. Ştia o 
sumedenie de lucruri, printre care şi acela că 
am o motoretă Mobra. Locuiam vis a vis de 
localul Miliţiei, mai precis la câţiva metri 
poarta mea de a lor. Intrarea de pe strada 
Şteampului, cum se spunea atunci. Ne vedeam 


115 



zilnic şi ne salutam uneori. Mai mult eu. Asta 
pentru că, deşi eram doctor, majoritatea 
miliţienilor nu-mi răspundeau la salut. Eram 
cunoscut acolo. Eram cunoscut după dosar. 
Dosarul meu de cetăţean al Republicii 
Socialiste. Dosarul meu de securitate. 
Tovarăşul maior Lupaşcu, Lupaşcu din 
Filipeşti de Pădure era bine informat. Ştia, 
printre altele şi de faptul că eu mai circul cu 
motoreta Mobra şi fără pennis de conducere. 
Mai ştia că am depus nişte acte în acest sens, 
cerând o programare pentru o examinare în 
vederea obţinerii acelui permis necesar pentru 
a conduce pe drumurile publice o motoretă 
Mobra. O motoretă propulsată de puterea unui 
cilindru de 49 centimetri cubi. Ştia tovarăşul 
maior Lupaşcu multe lucruri de-ale mele şi de- 
ale miliţiei. De-ale miliţiei şi securităţii. Ştia 
de tata. Ştia de mama. De tata, de mama şi de 
pozele regelui Mihai şi ale reginei Maria, 
găsite în fosta noastră locuinţă din Ferneziu, 
devastată de securitate. Ştia totul. Ştia şi de 
Antonescu. Că mama grijulie, atunci când a 
ascuns pozele majestăţilor lor, a ascuns-o şi pe 
a Mareşalului. Aşa, ca să fie acolo. Să fie 
acolo când vin americanii. Că mama, săraca, 
toată viaţa i-a aşteptat pe americani. I-a 
aşteptat toată viaţa pe americani. Pe americani 
şi pe Hristos.... 

Toate acestea îmi treceau prin cap în timp 
ce aşteptam în anticamera biroului tovarăşului 
maior Lupaşcu, Lupaşcu din Filipeştii de 
Pădure, comandantul miliţiei de la serviciul 
“circulaţie” din Baia Mare, Maramureş. 
Trecuse o jumătate de an. O jumătate de an de 
când depusesem actele pentru examen. 
Examen de permis. Permis pentru motoretă. 
Pentru motoreta Mobra. întrevederea a fost 
scurtă. întrevederea a fost, ca să zic aşa, încă o 
mostră de teroare jovială comunistă. Atunci nu 
înţelegeam ce-i aia. Atunci nu înţelegeam 
nimic. 

- Tovarăşe maior Tovarăşe comandant! Am 
primit o adresă din partea dumneavoastră prin 
care sunt anunţat că nu mi s-a aprobat să dau 
examen pentru pennis. Pentru pennis de 
conducere a unei motorete. 

- Aşa este, tovarăşe doctor! Nu am aprobat 
să daţi acest examen. 

- Păi, de ce, tovarăşe maior, de ce? Ne era 
mai elegant să dau examenul şi apoi, să aveţi 
grijă să nu-1 promovez? 

- Ei, tovarăşe, noi organele de miliţie 
suntem corecţi. Partidul şi miliţia este corectă. 
Dumneata ştii că ofiţerii superiori ai Uniunii 
Sovietice nu au pennis de conducere auto? 

- Greu de crezut, tovarăşe maior şi chiar nu 
cred aşa ceva, dar nu înţeleg, ce legătură are 
acest lucru cu mine şi permisul meu. 

- Asta e, tovarăşe doctor, uite că are. Are 
legătură, şi încă un serioasă. Dumneata îţi 
închipui ce valoros este un ofiţer superior al 
Armatei Uniunii Sovietice? Poate cineva să-şi 
asume responsabilitatea privind viaţa preţioasă 
a unui asemenea om? Gândiţi-vă, oare poate fi 
pus un general al armatei Uniunii Sovietice să 
conducă o maşină, motocicletă sau... sau o 
motoretă pe stradă? I se poate, oare da 
pennisiunea unui asemenea on valoros, de a-şi 
pune viaţa sa preţioasă în pericol, riscând o 
accidentare într-un eveniment rutier condu- 
când un vehicul? înţelegeţi asta, tovarăşe 
doctor? 

-Nu! Nu prea... 

- Grav, tovarăşe, foarte grav, tovarăşe 
doctor! 

Tovarăşul maior Lupaşcu, Lupaşcu din 
Filipeştii de Pădure, s-a ridicat în picioare. S-a 
ridicat de la biroul său în picioare şi a 
continuat jovial. 

- Dumneavoastră, tovarăşe doctor, aţi avut 
un parcurs profesional ascendent. Aţi muncit 
la mină la Herja, la Phoenix ca muncitor, la 
Fabrica de pâine şi la Trustul de construcţii 
locale. Aţi tenninat liceul şi facultatea. Sunteţi 

doctor şi aveţi viaţa înainte. înaintaţi în grad ca 
un ofiţer superior al Uniunii Sovietice. Nu pot 
să semnez ca dumneavoastră să vă pierdeţi 
viaţa intr-un accident de circulaţie. Nu pot să 
semnez. înţelegeţi asta? Bine! Dacă nu, asta e, 
bună ziua! 

-Bună ziua şi... să trăiţi tovarăşe maior, 
tovarăşe comandant! 

Am ieşit în stradă. Soarele m-a izbit 
puternic în ochi. Eram năucit. Năucit, dar 
fericit. Fericit că scăpasem doar cu atât. Putea 
să fie şi mai rău. Ce dacă eram doctor, conta 
ceva, conta asta undeva? Conta că aveam 
facultate? Aş! Prietenul meu Ghiţă Talpoş, 
Talpoş Gheorghe din Tăuţi de Sus, era inginer. 
Ghiţă era inginer la Uzinele Mecanice de 
Utilaj Miner, deci om cu facultate, şi într-o 
seară l-au bătut măr în arestul miliţiei din Baia 
Mare. Ghiţă Talpoş, inginerul Ghiţă Talpoş din 
Tăuţi de Sus, era rău de gură. Era rău de gură 
şi cu antecedente. Eram fericit că scăpasem 
uşor. în poarta casei strălucea în soare roşie şi 
nichelată motoreta mea. Motoreta Mobra. 
Frumoasă mai era motoreta aia. Motoreta 
Mobra. 

Epilog. 

Americanii aşteptaţi de mama nu au venit. 
La Hristos, mama a ajuns după ce miliţia şi 

securitatea locală, au trimis-o la Sighetu 
Marmaţiei să-şi ispăşească pedeapsa. 

La rândul meu am înţeles atunci, în sfârşit, 
un lucru. Comuniştii nu au trecut, nici viitor, 
comuniştii au doar prezent. Lumea asta era a 
lor, iar eu, doar trăiam în ea. Nu-mi rămânea 
decât să rezist, pentru ca rezistând, să exist atât 
cât va vrea Dumnezeu. 

LUPUL 

Eram prin clasa a doua. Locuiam în incinta 
uzinei de plumb de la Femeziu. Drumul de 
piatră cubică, drumul care venea dinspre Baia 
Mare, trecea pe lângă uzina electrică şi cotea 
la dreapta peste podul de lemn, şerpuind 
printre casele colbarilor până la intrarea în 
plumbărie. Aici se bifurca. Ramura stângă urca 
spre Podine, unde era cimitirul comunităţii. 
Aici erau îngropaţi cei care mureau de 
saturnism, colbarii. Deasupra Podinilor se 
înălţa coşul de evacuare a gazelor de la 
rafinăria de plumb şi dezargintare. Aerul era 
aici greu de respirat. Aerul avea gust. Un gust 
acru şi înecăcios. Aici locuiam noi. Locuiam 
alături de clădirea şcolii şi a grădiniţei, dar şi a 
bisericii refonnate unde mergeau, în fiecare 
duminică, ungurii să se roage. Noi, familia şi 
vecinii, mergeam la biserica de pe Lunci. La 
ortodocşi. Parohul, părintele Câmpeanu, ne 
preda religia. Avea o umbrelă uriaşă, neagră 
cu spiţe din oţel, pe care o vâra ca într-o teacă, 
intr-un tub de bambus, folosind-o când nu 
ploua, ca baston. Cu acel baston părintele ne 

bătea în fiecare sâmbătă, după ce asculta 
pârele copiilor despre încălcarea poruncilor 
biblice. 

-Dom părinte! zicea câte unul, Popanu a 
suduit de Dumnezeu. 

Iar Popanu era invitat la catedră unde 
părintele îl aşeza cu faţa în jos şi îi trăgea cu 
bastonul la fund, până nu mai ieşea din stofa 
pantalonilor copilului niciun fir de praf. Acesta 
era părintele Câmpeanu. Doamna Livia, 
învăţătoarea noastră, era fiica lui. Doamna 
Livia era soţie de ofiţer. Costel, fiul lor, 
Mureşan Constantin, stătea cu mine în bancă. 
Ne hârjoneam tot timpul şi ne dădeam reciproc 
cu tăbliţa în cap. Pe vremea aceea purtam 
tăbliţe. Fiecare elev avea în ghiozdanul său 
maron, în ghiozdanul din carton şi cu bretele 
de in frumos împletite, o tăbliţă. O tăbliţă 
dintr-un material casant, un condei şi un 
burete. Buretele era legat cu sfoară, trecută la 
un capăt, printr-o gaură, făcută anume pentru 
asta în rama de lemn a tăbliţei. După ce 
Popanu îşi lua porţia cuvenită de bătaie, noi 
ăştilalţi aşteptam tremurând de frică să ne vină 
rândul. La fiecare. 

-Dom părinte! Cutare a minţit, sau... a 
furat, sau s-a bătut. Toate, toate păcatele, erau 
pedepsite cu bastonul. Dar cel mai mare păcat 
era suduirea de Dumnezeu. Aici părintele era 

necruţător. Te bătea rău. Rău de tot. Niciodată 
nu am înţeles de ce Popanu îl înjura pe 
Dumnezeu. Pentru noi, era un mister. O fi avut 
el vreun motiv, sau o făcea aşa numai ca să fie 
băgat în seamă. Ciudat era copilul acela. Şi 
doar era un copil de numai şapte sau opt ani. 
Un copil sărac. 

După ora de religie, a intrat în clasă doamna 
Livia. Doamna învăţătoare. 

- Copii! Puneţi toţi pe bancă Abecedarul şi 
Aritmetica. 

Eram obişnuiţi cu asemenea poruncă. 
Regulat ni se făceau control la ghiozdane şi 
cărţi. Eram liniştit. Pe ale mele, mama le 
îmbrăca săptămânal, în hârtie albastră peste 
care aplica o etichetă, ca pe un timbru, după 
ce-i lingea bine partea dată cu lipici. Pe 
etichetă tata scria cu litere mari numele meu şi 
clasa. Ţineam mult la cărţi. Aveam o pasiune 
bolnavă pentru ele. îmi plăcea să stau în 
sufragerie toată ziua şi să răsfoiesc cărţile din 
biblioteca părinţilor. Biblioteca îmi plăcea mai 
mult decât biserica. Asta o îngrijora mult pe 
mama. 

Doamna Livia s-a apropiat de prima bancă. 
A luat Abecedarul şi Aritmetica primului copil 
şi i-a rupt primele foi. Noi stăteam înmărmu- 
riţi. învăţătoarea a procedat la fel şi cu celălalt 
copil. I-a rupt şi lui, primele foi din carte. 





Apoi, tot aşa, mai departe. Iar când a făcut 
acelaşi lucru şi lui Nagy Gabriele, cea mai 
bună elevă din clasă, am început să plâng. Păi, 
cum să merg eu acasă cu cărţile rupte? Şi încă 
de cine? Chiar de doamna Livia. Doamna 
învăţătoare. Când mi le-a rupt şi pe ale mele, 
doamna învăţătoare văzând că plâng, mi le-a 
vârât, aşa rupte, foile la locul lor, în carte. Mă 
uitam la ele. Erau foile cu pozele majestăţilor 
lor. Regele Mihai şi Regina Elena. în drum 
spre casă, am trecut pe lângă casa domnului 
Maliţa, Casa cu tauri. Casa cu tauri de prăsilă. 
Domul Maliţa şi o mulţime de săteni din 
Ferneziu, încolţiseră un lup. Mai mult ca sigur, 
animalul acela sălbatic se rătăcise prin sat. 
Coborâse din pădure mai mult decât se 
cuvenea. Păcătuise bietul animal, iar cineva îl 
pârâse. Oamenii îl alergau prin ocolul cu gard 
înalt de peste doi metri. Fără să vreau, m-am 
oprit şi am privit intr-acolo. Priveam oamenii, 
priveam lupul. Şi în mintea mea totul devenea 
confuz. Şcoala, cărţile, pozele regelui şi a 
reginei, umbrela-baston a părintelui 
Câmpenau, Popanu cel sărac şi îndărătnic, 
Tanti Livia învăţătoarea, Costel, Costel şi 
tăbliţa, tăbliţa şi eu. Mă simţeam asemenea 
lupului şi-mi plăcea de el. 

Lupul se oprise brusc. Realiză că nu poate 
depăşi gardul. Oamenii se apropiau 
ameninţători de el. Se apropiau scoţând urlete 

sălbatice, agitând tot felul de obiecte ciudate. 
Cuţit, furcă, topor, ciomag. Care cu ce 
apucase. Cercul se strângea în jurul bietului 
animal. Acesta, ca şi cum şi-ar fi înţeles 
destinul şi sfârşitul, îşi zburli coma semeaţă, 
îşi arătă colţii fioroşi şi începu să urle şi el. 
Urletul lupului, urletul morţii. A urmat 
măcelul. 

în drum spre casă, am realizat că uneori o zi 
poate însemna mult în viaţa omului. Am 
realizat că uneori poţi trăi într-o zi cât alţii 
într-o viaţă. Am înţeles şi văzut că omul este 
cel mai sălbatic animal de pe pământ. 

FARA DREPT LA ÎNVIERE 

Oraşul meu, oraşul tău, oraşul nostru, vatra 
băilor de plumb... De la fereastra noastră, dacă 
privim cu bunăvoinţă, dincolo de colţul 
blocului vecin de pe strada Luminişului, 
numărul 3, se vede cimitirul. O prelungire 
nordică a celui de pe Horea 6, unde se află 
îngropat Tică. Tică cel fără cap, Tică, frumosul 
mamei, frumosul Violei. Intr-o zi tovarăşul 
procuror Petruţ şi medicul legist, na! că i-am 
uitat numele... a da, Cernei! Doctorul Cernei, 
uite că mi -am amintit cum îl chema pe 
doctorul acela legist, care a fugit în Canada 
împreună cu amanta lui, imediat după 
deshumarea lui Tică. Atunci, au scos la lumina 
soarelui pentru câteva minute, sicriul cu trupul 
decapitat al băiatului care a trăit, cu 
bunăvoinţa partidului, a miliţiei şi securităţii 
din Baia Mare, Maramureş, 21 de ani. 
Tovarăşii i-au luat din sicriu capul şi gâtul 
spunându-i Violei că le duce la Cluj. Că le 
duce la Cluj, chipurile, pentru analiză. Cemei, 

tovarăşul doctor Cemei, iar mi -am amintit de 
numele medicului legist, a luat capul şi gâtul 
lui Tică să le ducă la Cluj. La Cluj pentru 
analiză! Zicea el. De ce oare a fugit în Canada 
acel doctor? De ce? Şi încă cu o femeie, 
amantă, cum s-ar zice. Cine le-a dat voie să 
fugă? Cine avea interesul ca ei să fugă? Ce 
ascundeau oare ei? Ce taină mizerabilă? Taina 
lui Tică. A lui Tică dar şi a altcuiva. Frumos 
mai era Tică. Tică fratele meu mai mic, 
frumosul mamei. Frumoasă mai era şi Angy. 
Angy din Femeziu. Angy care, era de o seamă 
cu Tică. De ce o fi împuşcat-o ofiţerul acela de 
la securitate? De ce a împuşcat-o? Era tânără, 
era şi ea o copilă. De ce a dus-o ofiţerul acela 
de securitate în pădurea de la Lacul Nistru, de 
la Lacul Nistru aproape de Tăuţi, de Tăuţi 
Măgherăuşi? Naiba mai ştie. Naiba mai ştie că, 
a fost găsit împuşcat şi el, securistul, tot acolo. 

Şi tot de la fereastra noastră, şi tot cu 
bunăvoinţă dacă privim, vedem locul. Vedem 
locul unde Râul, nepotul isteţ, a pus un semn. 
Un semn, cum că aici este îngropat Loli. 
Bunicul său Loli. Loli care, asemeni lui Sisif, 
i-a înfruntat pe zei, zeii comunişti ai 
Maramureşului. Zeii comunişti! Loli este 
îngropat mai la nord. Mult mai la nord şi nu i 
se mai cunoaşte mormântul. Cineva i-a şters 
movila, iar ţiganii i-au furat crucea. Crucea lui 
Loli. Mormântul lui Loli. Mormânt 

necunoscut. Loli era din Olteniţa. Loli era, 
Culae al Ţaţii Siţii din Olteniţa. Da cine îşi mai 
aduce aminte de toate astea acum? Tică era 
băiatul lui Loli şi al Violei. Tică era frumos. 
Un băiat frumos. Un băiat de numai douăzeci 
de ani. De ce a trebuit să moară oare? De ce? 
Ce vremuri.... ce epocă. Epocă de aur. Trebuie 
să uităm. Să uităm repede. Ne-au crescut copii. 
Dar au crescut şi beizadelele. Beizadelele care, 
trebuie să moştenească, cu orice preţ, epoca de 
aur. Epoca de aur fără istorie, fără trecut, fără 
memorie. Trăiască beizadelele! Tică, Loli şi 
alţii ca ei, odihnească-se în pace. Se odihneşte 
în pace şi Tina. Tina, Leontina. Tina Uglar. 
Frumoasă femeie era Tina. Era frumoasă şi 
vioaie. Vioaie ca şi bărbatul ei. Bărbatul ei, 
tovarăşul prim secretar Iosif Uglar. Membru în 
Comitetul Central al Partidului Comunist 
Român, cel mai bun prieten maramureşan al 
tovarăşului Ceauşescu, al tovarăşului 
Ceauşescu, întâiul miner al ţării, tovarăşul 
Ceauşescu, minerul de onoare al Maramure- 
şului. Frumoasă femeie era Tina. Tina, 
Leontina, nevasta lui Ioşca, nevasta lui Ioşca 
Uglar, tovarăşul prim secretar Iosif Uglar. 
Frumoasă era, frumoasă şi îi plăceau băieţii. 
Băieţii tineri. Tineri şi frumoşi. Frumos mai 
era Tică ăsta al nostru. Tina i-a spus Violei că 
regretă arestarea lui Tică. Tică fără cap. Ei zic 
că i-au dat drumu. Ei, miliţia şi ceilalţi. Miliţia 

şi ceilalţi. Ceilalţi, ceilalţi şi... şi Tina. A mai 
murit unul ca Tică. A murit înecat în barajul de 
la Firiza. Frumos mai era şi tânărul acela. 
Frumoasă mai era şi Tina. Tina, Leontina, 
nevasta lui Ioşca. Nevasta lui Iosif Uglar 
primul secretar. Lui Tina îi plăceau băieţii 
tineri. Tina, Leontina. Băieţii frumoşi. Băieţii 
frumoşi şi Tică. Tică, Tică. Tică fără cap. 


Undeva în munţii Maramureşului. în 
Maramureşul istoric. în Maramureşul istoric 
atunci, mai puţin istoric azi, mai mult istoric 
mâine. în Maramureşul isteric câteodată, 
trăieşte Ileana. Ileana, nora lui Gheorghe 
feciorul lui Moş Hojda. Moş Hojda care a 
făcut războiul în Galiţia. Primul război 
mondial. îmi povestea în nopţile lungi de 
iarnă, când aveam şi eu 17-18 ani, cum a făcut 
el războiul în Galiţia, în timp ce mătuşa Ileană, 
nevasta lui, mă acoperea cu cerga pe cuptorul 
cald din odaia cu pereţi de lemn şi geamuri cât 
pumnul de mici, ale casei bătrâneşti. Deunăzi, 
Ileana cea mică, nora lui Gheorghe, mi-a arătat 
câteva movile în fundul ogrăzii. Câteva movile 
străjuite de două cruci de lemn. Erau 
mormintele părinţilor. Am tresărit ciudat. Abia 
azi mi-am amintit de ele şi de obiceiul acela al 
moroşenilor de a-şi îngropa morţii în preajma 
casei lor. Am tresărit şi m-am cutremurat. 

M-am cutremurat la gândul că unii îşi vând 
casa părintească pentru a-şi cumpăra 
automobil. Automobil cu care să plece în 
lume. O lume de unde nu mai au la ce să se 
întoarcă. în urma lor rămân morţii. Morţii fără 
drept la înviere. Crucile lor putrezesc repede, 
cele de lemn. Iar cele de fier, le fură ţiganii 
pentru a le valorifica la fier vechi. Crucile de 
piatră s-au îngropat demult în pământ, odată cu 
morţii pe care i-au străjuit o vreme, în timp ce 
crucile de marmură, păzesc cavourile celor 
bogaţi luând, încet, încet, odată cu moda, 
proporţii faraonice. 

Acolo, acolo şi numai acolo. Acolo în 
munţii Maramureşului unde i-am învăţat carte 
pe copii moroşenilor din Fundul Izei, am 
rugat-o pe Ileana, pe Ileana a lui Toader, a lui 
Toader a lui Gheorghe, a lui Gheorghe a lui 
Hojda să-mi dea şi mie un loc. Un loc în 
fundul grădinii. Un loc pentru mine. Un loc 
pentru mine şi femeia mea. 

BLESTEMUL VIOLEI 

Se trezea în fiecare dimineaţă la ora patru. 
Se îmbrăca cu grijă şi în mare linişte cu 
hăinuţele ei curate şi frumos aranjate pe 
scaunul de la căpătâiul patului, aşezat acolo în 
loc de noptieră. Asta o făcea pentru orice 
eventualitate, sau numai aşa, ca să le aibă la 
îndemână când deschidea ochii. Ochii săi 
obosiţi, din ce în ce mai roşii, cu vinişoarele 
clar desenate, cu privirea blândă şi caldă. 
Umbla uşor prin casă. Uşor, ca să nu facă 
zgomot. Să nu facă vreun zgomot care, 
doamne fereşte, ar fi putut să trezească din 
întâmplare, unul sau amândoi copiii. Băieţii 
săi, dragii ei băieţi, care dormeau împreună 
într-un pat larg aşezat lângă soba, veşnic caldă, 
soba de fontă din bucătărie. 

Mai arunca o privire într-acolo, mai 
potrivea puţin plapuma pufoasă, umplută cu 
lână albă de oaie, dărăcită mărunt, ofta uşor şi 
duios, ascultând respiraţiile băieţilor, 
numărându-le parcă în gând, până când unul, 

mai ales Mihăiţă, bombănea ceva, semn că 
visa, cine ştie ce năzdrăvănii de la şcoală. 
Celălalt, Tică, sau Nicuşor, cum i se mai 
spunea, cu patru ani şi jumătate mai mic decât 
Mihăiţă, bombănea mai rar. Şi atunci, se trezea 
scâncind, ridicându-se în capul oaselor. 

- Mamă! Mi-e foame 

- Sââs... îi făcea discret cu degetul arătător 
al mâinii drepte perpendicular pe buze. încet, 
să nu-1 trezeşti pe fratele tău. Treci la mine în 
cameră să-ţi aduc ceva de mâncare. 

Şi mama, care avea întotdeauna pregătită de 
cu seară mâncarea, îi aducea farfuria plină. 
Băiatul înfuleca tot din ce-i dădea mama, apoi 
se retrăgea în bucătăria caldă, urcându-se în 
pat alături de Mihăiţă care dormea buştean, 
continuându-şi somnul. 

- Să fiţi cuminţi la şcoală! mai zicea mama 
în şoaptă, înainte de a ieşi pe uşă. Apoi pleca, 
însoţită de Moni. Moni era pisica bătrână a 
casei, care dormea cu băieţii. Donnea cu 
băieţii, deasupra plapumei, la picioarele lor. 
Moni era mascota casei. Moni şi Ursi. Că mai 
era şi Ursi, Ursi câinele de curte. Acesta, păzea 
coteţele găinilor şi grădina. Le păzea de dihori 
şi de alţi dăunători. Le păzea, în vreme ce 
Moni încălzea plapuma băieţilor. Moni şi Ursi, 
fiecare cu rostul său. Dar aici, în curte, mâncau 
împreună, din acelaşi blid şi pentru toată ziua. 

Şi uite aşa, de peste zece ani, de peste zece 
ani de când a rămas singură, mama se trezea, 
în fiecare zi, la ora patru, cu mult timp înaintea 
băieţilor. De fapt, trebuia să se trezească la ora 
aceea. Până ajungea la Dealul Crucii îi trebuia 
mai bine de o oră. Locuia pe strada Florilor, în 
capătul celălalt al oraşului Baia Mare. De aici 
şi până la mina de la Dealul Crucii, unde îşi 
avea locul de muncă, era o bucată bună de 
drum. Pe vremea aceea, pe vremea când s-au 
petrecut lucrurile despre care vreau să 
povestesc aici, nu prea existau mijloace de 
transport în comun. Lumea se descurca de 
minune mergând pe jos. Mersul pe jos era 
gimnastica de dimineaţă a oamenilor muncii 
din acele vremuri. Era sănătos şi plăcut. Doar 
iama era mai greu. Mai greu cu frigul. Dar 
mama îşi înfăşură genunchii betegi în nişte 
cârpe de lână, peste care trăgea nişte pantaloni 
mai largi, aşa că pe dedesubt nu vedea nimeni 
ce poartă. La ora cinci era la Dealul Crucii. 
Aici forfota era în toi. Primul sosea trenuţul de 
la Herja şi Ferneziu, trenuţul pe linia îngustă 
care avea ataşate două vagoane mici de 
călători, vagoane cu bănci de lemn, ca la clasa 
a treia, cum erau cele de la CFR de pe linia cu 
ecartament nonnal. După trenuţul de la Herja, 
veneau camioanele care aduceau minerii din 
satele învecinate. Camioanele cu prelată având 
bănci lungi, fixate în podea pe trei rânduri. 

Minerii săreau din camioane şi se îndreptau 
spre gura minei unde îi aşteptau micile 
vagonete trase de cate o locomotivă de mină, 
Diesel, care îi ducea spre adâncurile 
pământului. Cei care ieşeau din mină, urcau 
repede în camioanele goale şi plecau spre 
casele lor, de unde reveneau a doua zi pentru a 
lua lucrul de la capăt. 

Viola, aşa o chema pe tovarăşa remizieră de 
la Debitul de tutun aparţinând Organizaţiei 
Comerciale Locale, Produse Industriale, 
trebuia să prindă schimburile de mineri de la 
ora şase. Asta pentru că minerii aveau nevoie 
de ţigări. în cele opt ore cât stăteau sub 
pământ, tenninau pachetul de douăzeci de 
ţigări “Naţionale” pe care îl cumpărau de la 
Debitul de tutun din faţa minei. La ieşire, 
cumpărau altul. Acesta era secretul şi scopul 
Violei. Venitul ei depindea de realizarea 
planului de vânzări stabilit de conducere. Era 
remizieră. Din ce câştiga la acest loc de 
muncă, îşi creştea cu greu cei doi copilaşi. 
Dacă îşi făcea planul , primea salariul cuvenit 
prin procent, dacă nu, era penalizată. Asta era, 
penalizată. Mare belea pe capul Violei chestia 
cu planul. Asta o dădea peste cap mereu. Iar 
planul., ei bine, planul creştea mereu, de la o 
lună la alta, de la un an la altul. Răi mai erau 
tovarăşii de la conducerea OCL-ului. 

Seara, seara la ora zece, veneau şi plecau 
alte schimburi de mineri. Şi aceştia erau 
fumători. Viola îşi făcea socoteala. Ştia în 
fiecare zi cât a realizat din plan. Ştia şi 
socotea. La avans şi la chenzină, îşi aduna 
bănuţii. Bănuţii ei. Bănuţii ei pentru băieţi. îi 
aduna şi îi împărţea cu chibzuinţă. întâi pentru 
băieţi, apoi pentru ea. Pentru ea şi animale. 
Asta era casa şi averea Violei. 

Şi uite aşa au trecut zece ani. Zece ani de 
când partidul i-a dat Violei un loc de muncă. 
Un loc de muncă din care să trăiască şi ea. Ea 
şi copilaşii ei sărmani, copilaşii ei sărmani, 
crescuţi fără tată. Viaţa Violei se scurgea, încet 
dar sigur, de la patru dimineaţa la unsprezece 
seara, alături de cea a minerilor fumători care 
îşi mai îndulceau silicoza şi tuberculoza cu 
ţigările Violei, puse la dispoziţia lor de către 
statul comunist, grijuliu şi generos. Viola era o 
luptătoare. Şi nu una de rând. Avea ambiţii. 
Avea planuri şi ambiţii cu băieţii săi. Intre 
schimburi, mai închidea chioşcul şi alerga 
până acasă. Uneori mai prindea un camion iar 
mai târziu, când au apărut în Baia Mare şi 
autobuzele, şi câte un autobuz. Fugea acasă să- 
şi supravegheze băieţii. Fugea la şcoală. La 
şcoală, să mai vadă ce se întâmplă şi pe acolo. 
Dar băieţii erau buni. Cuminţi, cum s-ar zice. 
Nu-i făceau probleme. Creşteau sănătoşi. 
Sănătoşi şi frumoşi. Frumoşi mai erau băieţii 

Violei. Mai ales Tică. Tică cel mai mic. 
învăţau bine. Veneau de la şcoală direct acasă, 
îşi făceau lecţiile şi se ocupau de gospodărie. 
Spălau vasele, duşumelele, făceau curăţenie 
prin casă şi curte, se jucau împreună şi nu 
ieşeau la stradă. Viola era mândră de băieţii 
săi. Iar băieţii creşteau repede, repede şi 
frumos. Băieţi săraci. Când Mihăiţă a intrat la 
facultate, Viola era în culmea fericirii. Cine 
mai era ca ea, cine? Cine, din Baia Mare de pe 
strada Florilor sau din cartier, mai avea băiat 
student la Cluj? La Cluj, la medicină. Viola 
triumfa. Cei de la partid nu au avut ce face. 
I-au schimbat locul de muncă. Asta era. 
Trebuia să i-1 schimbe. Au mutat-o în centrul 
vechi. Au mutat-o numai o vreme. Dar Viola a 
insistat mereu să i se dea un loc mai bun. în 
cele din urmă, tovarăşii de la OCL, tovarăşii 
conducători şi partidul, i-au dat chioşcul din 
faţa policlinicii noi. Policlinica de pe strada 
Progresul. Aici a cerut Viola, aici i s-a dat. 
Aici se câştiga mai bine. între timp, băieţii au 
crescut. Pe Tică l-a dat la Liceul din Satu 
Mare. Vremea trecea. Un an, doi, apoi a venit 
şi armata. L-au luat pe Tică. Doi ani. Doi ani 
la annată. Mihaiţă cu facultatea, Tică era cu 
annata. Tică era frumos. îi spunea asta şi Tina. 
Tina nevasta primului secretar de partid. Tina, 
de la Organizaţia femeilor democrate, UFDR. 
Pe Tică îl iubea toată lumea, dar mai ales 

fetele. Fetele şi femeile măritate. Tică era 
frumos. 


în dimineaţa aceea mohorâtă de toamnă, în 
dimineaţa aceea de septembrie cenuşiu şi rece, 
de 6 septembrie 1962, un ins, care avea o 
statură masivă, şi vădit neprietenos, îşi vârî 
faţa răvăşită de alcool şi tutun prin 
deschizătura geamului de la ghişeul 
tutungeriei. Era căpitanul Pop. Tovarăşul 
căpitan de miliţie, tovarăşul căpitan de la 
miliţia oraşului Baia Mare. De la miliţia 
oraşului, de pe strada 17 Octombrie numărul 
32. Tovarăşul căpitan Pop. 

- Femeie! Unde îţi este feciorul? 

- Care fecior? răspunse Viola cu voce 
tremurândă. Care fecior, tovarăşe căpitan? Că 
eu am doi feciori! 

-Ăla., frumosu! zise căpitanul Pop. 
Căpitanul Pop de la miliţie. Căpitanul Pop de 
la Miliţia oraşului Baia Mare. 

în spatele Violei, pe un scăunel, stătea 
Mihăiţă. Mihăiţă, feciorul cel mare. Mihăiţă 
studentul. Studentul de la medicină. Venise 
acasă să se întâlnească cu fratele său. Cu 
fratele său care tocmai terminase annata. 
Fratele său care mai avea puţin şi împlinea 22 
de ani. Nu-1 văzuse de un an. Nu-1 văzuse, 
pentru că Tică făcuse armata. Se eliberase de 

zece zile. Se eliberase de zece zile, după ce îşi 
irosise timpul şi doi ani din tinereţea sa 
muncind, ca odinioară ocnaşii, la carierele de 
piatră, în munţii Zarandului. La Vârfurile. La 
Vârfurile, Pâncota şi Gurahonţ. Aici, unităţile 
militare de muncă, de muncă forţată sub 
acoperire de geniu, unităţile militare ale 
Armatei Republicii Populare Române, 
aprovizionau statul român cu piatră. Piatra era 
desprinsă din munte cu târnăcopul şi dinamita, 
apoi încărcată în vagoane speciale şi dusă 
aiurea pe şantierele republicii populare. Piatră 
de construcţii. Piatră de construcţii pentru 
drumuri şi poduri, piatră concasată, piatră de 
calitate, piatră blestemată. 

Căpitanul Pop îşi agita în continuare ceafa 
bovină prin deschizătura ghişeului. 

- Frumosul Ăla frumosu, ăla mic. 

- Păi abia a venit acasă. Azi noapte a venit. 
Azi noapte a venit acasă. A tenninat cu 
annata. Ce mai aveţi cu el? 

- Trebuie să vină la Miliţie. Trebuie să vină 
la noi. Trebuie să dea o declaraţie. 

Mihăiţă sări în sus de pe scaunul unde 
stătea şi asista la discuţie. 

- Vin şi eu! Vin şi eu la Miliţie. Vin şi eu 
cu fratele meu. 

- Poţi veni. Poţi veni cu el. Da unde este 
acuma? 

- Unde să fie? Acasă. Doanne. Doanne că 
abia a sosit de pe drum. A călătorit toată 
noaptea. Este ostenit de drum. Vin cu el. 

Viola prinse a se agita. 

-Da ce declaraţie trebuie să dea băiatul, 
tovarăşe căpitan? Ce declaraţie? 

Căpitanul o lăsă mai moale. 

-Ei, o declaraţie... acolo, o declaraţie de la 
unitate. 

- Ce unitate, tovarăşe? Se aprinse şi mai 
tare Viola. Ce unitate? Doar a terminat cu ea. 

- O nimica toată, femeie, o nimica toată, 
asta e! O nimica toată. Dar trebuie. Zise 
căpitanul Pop. Căpitanul Pop de la Miliţie. 
Căpitanul Pop de la Miliţia oraşului Baia 
Mare. De la Miliţia oraşului Baia Mare, 
Regiunea Maramureş, România. Republica 
Populară Română. 

Au plecat. Mergeau pe stradă alături. 
Mihăiţă şi căpitanul. Căpitanul Pop de la... 

Tică dormea dus. Dus şi legănat de vise. 
Mihăiţă, în vârful degetelor l-a zgâlţâit uşor. 

- Scoală, scoală că te caută cineva! 

- Cine? Făcu Tică, fără să deschidă ochii. 

- De la Miliţie. De la Miliţie. Un tovarăş 
căpitan. 

Tică deschise ochii mari. 

- Ce dracu mai au cu mine? Doar m-am 
eliberat din annată. M-am eliberat de două 
săptămâni. 

-Zice că trebuie să dai o declaraţie. O 
declaraţie şi atât. 

Tică coborî încet din pat. Căpitanul Pop se 
arătă şi el, în cadrul uşii. Băiatul se îmbrăcă. 
Se îmbrăcă cu jenă. Cu jenă, oarecum, în faţa 
străinului. In faţa căpitanului. Când fu gata 
zise. 

- Să mergem! Să mergem, da nu stau mult. 
Nu stau mult că vreau să o văd pe mama. 

Pe drum au tăcut. Mergeau pe stradă. 
Mergeau pe stradă, iar băieţii Violei se simţeau 
ruşinaţi. Le era ruşine că-i vedea lumea alături 
de un miliţian. Băieţii Violei însoţiţi de un 
miliţian. Ruşine, mare ruşine. 

Miliţia era în apropiere de centrul vechi al 
oraşului. Se apropiau deja când, deodată, Tică 
se lipi de fratele său şi îi zise în şoaptă. 

- Vii şi tu cu mine! Nu mă laşi singur. 

- Bineînţeles! Cum aş putea să te las singur. 

în faţa uşii de la intrarea în sediul miliţiei, 

stăteau doi plutonieri în uniformă. în uniforma 
aceea albastră cu epoleţi largi ca două tăvi de 

bucătărie, epoleţii albaştri, peste care se lipeau 
tresele late, de tablă în fonnă de T, de unde li 
se trăgea miliţienilor şi numele de “tablagii”. 
Stăteau acolo ca două hiene albastre 
aşteptându-1 pe căpitan. Acesta, ajungând în 
faţa uşii de la intrare, prinse braţul stâng al lui 
Tică cu mâna lui puternică, ca într-o 
menghină. în acelaşi timp se adresă lui 
Mihăiţă. 

- Tu! Tu stai afară. 

Dădu să-l tragă pe băiat înăuntru, dar Tică, 
puternic, şi el, se smulse din mâna căpitanului, 
privind disperat spre Mihăiţă. Dintr-odată, 
acesta îşi aminti de o discuţie avută aşa, ca 
între fraţi, cu Tică înainte ca acesta să meargă 
în annată. Odată, Tică îi spusese. 

- Măi frate! Eu nu pot să mă las bătut. Nu 
pot. Tu să ai grijă de mine. Eu nu pot să mă las 
bătut. într-o zi ăştia or să mă omoare. 

Tică alerga pe strada Şteampului. în urma 
lui, căpitanul Pop îşi căuta pistolul. 

- Stai! Stai că trag. Prindeţi-1 tovarăşi. 
Prindeţi-1! 

Apoi nimic. Linişte. Mihăiţă rămase năuc în 
faţa miliţiei. Singur în stradă. Dispăruseră şi 
cei doi plutonieri. Ca prin minune apăruse şi 
soarele. Ardea puternic. Deşi era în 
septembrie, ardea ca un soare de vară. Dinspre 
strada Şteampului, trecând de curba zidului de 

piatră se opri chiar în faţa intrării GAZ-ul 
Procuraturii. Din maşină, coborâră câţiva 
soldaţi aparţinând forţelor de securitate 
ţinându-1 pe Tică încătuşat, urmaţi de căpitanul 
Pop. Mihăiţă a mai avut timp doar o secundă 
să-şi vadă fratele, pentru ultima oară, târât în 
clădirea miliţiei. Strada era goală din nou. 
GAZ-ul dispăruse şi el. Uşa Miliţiei era 
închisă. Era o linişte ciudată, era o linişte rău 
prevestitoare. . . 

Viola nu s-a lăsat. A mers direct la Partid. 
Direct la tovarăşul Uglar. La tovarăşul prim 
secretar. Imediat partidul a intervenit la 
Procuratură. La procuratură, la tovarăşul 
procuror şef. La tovarăşul procuror şef Petruţ. 

- Doamne, doamne, tovarăşa Viola. Da ce 
tărăboi aţi mai făcut, doamne! Şi dumneata 
tovarăşe, dumneata, tovarăşe student. Student 
la medicină. 

- Păi, unde este băiatul? Băiatul nostru 
Tică. Ovidiu Nicolae. Noi aşa îi spunem, Tică. 
Unde este Tică, tovarăşe procuror şef? Viola a 
început să plângă. 

- L-a arestat tovarăşul căpitan Pop. L-a 
arestat chiar în faţa mea, zise Mihăiţă. 

- Ei, na! Cum să-l aresteze. Doar n-a făcut 
nimica. L-a chemat să dea o declaraţie. O 
declaraţie şi atât! Făcu apoi un semn din cap, 
ceva care semăna a încuviinţare. Apoi 

tovarăşul procuror şef Petruţ a continuat, 
adresându-se amândurora. O declaraţie! O 
declaraţie şi atât. O declaraţie. 

- Atunci, zise Viola, atunci unde este 
băiatul? 

- I-au dat drumul, tovarăşi. Am vorbit chiar 
adineaori la telefon cu cei de la miliţie. I-au 
dat drumul, tovarăşi. I-au dat drumul. O fi 
acasă. 

- Nu! Nu-i acasă. De acolo venim noi 
acum. Nu-i acasă. 

- S-o fi dus şi el la fete. Zise tovarăşul 
procuror şef Petruţ. S-o dus la fete. Asta e! S-o 
dus la fete. 

Viola şi Mihăiţă au plecat acasă. Acasă, 1- 
au aşteptat pe Tică toată ziua. L-au aşteptat 
toată ziua. Apoi a venit seara. A venit seara, a 
venit noaptea, a venit şi dimineaţa, dar Tică nu 
a mai venit. Tică, nu a mai venit acasă. 

A doua zi, tovarăşul procuror şef Petruţ nu 
a mai putut fi găsit la Procuratură. Santinelele, 
nu i-au mai lăsat pe Viola şi Mihăiţă să intre în 
clădire. Dar Viola nu se lăsă. 

- Tu stai aici, îi zise lui Mihăiţă. Stai aici că 
eu mă duc la Partid. La Partid, la tovarăşul 
Uglar. Şi mama dispăru cu ochii în lacrimi, 
alergând la Partid. 

Se întoarse abia după două ore. Obosită şi 
plânsă. 

- Nu l-ai văzut? 

- Nu, mamă. Nu l-am văzut. 

- Trebuie să apară. Trebuie să apară că aşa 
mi-a spus tovarăşul Uglar. 

- Vai mamă! Chiar ai fost la tovarăşul 
Uglar? 

Viola era descumpănită. Băiatul nu era la 
Miliţie. O confirmase cel mai mare om al 
regiunii, tovarăşul Uglar. Bărbatul lui Tina. 
Tina-Leontina, fosta ei vecină din Femeziu, 
nevasta lui Uglar. Dar unde să fie Tică, unde-i 
băiatul? Lui Tina îi plăcea de Tică. îi plăcea 
pentru că era băiat frumos. îi plăceau băieţii 
frumoşi.... 

Se lăsase seara. Cei doi au ajuns acasă. Tică 
nu apăruse nici până la această oră. Nu a 
apărut nici dimineaţa. Era a treia zi de când 
dispăruse băiatul. Viola, a mers ca de obicei la 
serviciul ei, iar Mihăiţă se pregătea să plece la 
facultate. Peste o lună, începea sesiunea de 
examene. Era în anul patru de studii. An greu 
pentru orice student la medicină. Materii grele, 
examene grele. Medicină internă, chirurgie, şi 
celelalte. Şi uite aşa, a mai trecut o zi. Viola a 
venit mai devreme acasă. Pe la zece. 

- Ai mâncat, ai mâncat ceva dragul mamei? 

- Ei, mamă, zise Mihăiţă, parcă numai de 
mâncare mi-a ars astăzi toată ziua mie. Unde o 
fi Tică ăsta, doamne, unde o fi? 

Viola tresări. I se păru că cineva umblă le 
uşă. De trei zile stătea cu ochii şi urechile 
aţintite numai la uşă. Dar uşa, uşa rămânea 
mereu închisă. Nimeni nu-i încerca zăvorul. 
Nimeni nu mai bătea în ea. Rămânea mereu 
închisă. închisă şi surdă. Uşă blestemată. 

- Ce ai, mamă? Mihăiţă se uita cu milă la 
ea. Ce ai? 

-Nimic! Mi s-a părut, aşa că cineva umblă 
pe afară, că umblă la uşă. 

- La ora asta, la ora asta cine să mai umble? 

Viola a pus mâncarea pe masă. Erau 

flămânzi şi obosiţi amândoi. O atmosferă 
ciudată domina încăperea. O atmosferă 
încărcată de, nu ştiu ce, apăsa casa. Ceva de 
neînţeles. Amândoi se trezeau, din când în 
când, că privesc spre uşă, că aud zgomot de 
paşi, că uşa se deschide, acuş-acuş lăsând să 
treacă prin ea silueta unei fantome. 

- Tu vezi ceva acolo? 

- Ce să văd mamă? 

-Acolo, acolo, zise Viola ridicându-se de 
la masă şi păşind spre uşă. Se aplecă şi ridică 
de pe jos o bucăţică de hârtie. 


m 



- Uite! Cineva a strecurat pe sub uşă, hârtia 
asta, biletul acesta. 

Viola desfăcu biletul. Era un petic de ziar. 
Un petic rupt din ziarul “Scânteia” pe 
marginea căruia cineva scrisese ceva cu un 
creion chimic. Viola, scoase un urlet de durere. 
Un urlet sălbatic, un urlet care zgudui casa. 

- Mihăiţă! Mihăiţă! A murit Nicuşor. 

Mihăiţă, se ridică, şi el, de la masă, luă 
biletul din mâna Violei şi citi: “Tov... să se 
prezinte la Procuratura Turnu Severin întrucât 
fiul Nicolae Ovidiu a suferit un accident 
mortal” 

De data acesta uşile Procuraturii erau 
deschise. Deşi era aproape de miezul nopţii, 
uşile Procuraturii erau deschise. Nu era ţipenie 
de om acolo. Scările erau luminate ca ziua. 
Nimeni nu era acolo. Cei doi, Viola si Mihăiţă, 
au urcat alergând până în biroul procurorului 
şef. Tovarăşul Petruţ era acolo. Tovarăşul 
procuror şef Petruţ, era în biroul său la ora 
aceea. Luă biletul din mâinile tremurânde ale 
Violei şi-l azvârli pe birou. Ridică telefonul, 
vorbi câteva secunde, puse receptorul în furcă, 
apoi se întoarse spre cei doi din faţa sa. 

- O neînţelegere, zise el, o neînţelegere se 
pare. Băiatul a fost trimis să dea declaraţia la 
unitatea unde a fost. Nu ştiu ce este acolo. 

- Păi, în bilet scrie că este mort, zise 
Mihăiţă. 

- Da voi vă luaţi după bilete? Ce ăsta este 
un act, un act oficial? 

- Ce să fac acuma? Viola plângea. Plângea 
cu puterile care îi mai rămase după atâta 
zbucium şi groază. Eu, noi, noi ce să mai 
facem acuma tovarăşe procuror şef. Ce să mai 
fac acuma tovarăşe Petruţ? 

- Mergeţi acolo. Acolo la Tumu Severin. 
Acolo îl găsiţi pe băiat. Acolo îl găsiţi sigur. 
La Procuratura Turnu Severin. 

Şi s-au dus. A doua zi. S-au dus a doua zi 
cu trenul accelerat până la Timişoara iar de 
acolo cu altul, până la Turnu Severin. La 
procuratura din Tumu Severin se ştia de băiat. 
Pusese găsit decapitat în localitatea Gura Văii. 

- Păi, ce să caute acolo, tovarăşi, ce să 
caute acolo? Băiatul meu a fost arestat la Baia 
Mare. La Baia Mare şi de atunci nu l-a mai 
văzut nimeni. Viola începu să urle la 
procurori. Unde este băiatul, unde este? 

- La morga Spitalului Grecescu, veni 
răspunsul, pe loc. La Spitalul Grecescu! 

Au plecat în grabă. Mihăiţă o ţinea pe Viola 
de braţ. Erau obosiţi de drum, erau nemâncaţi 
şi epuizaţi de durere. La Spital îi aştepta un 
procuror. Trebuia identificat cadavrul. La 

morgă a apărut şi tovarăşul căpitan Cătană. 
Tovarăşul căpitan Cătană de la Miliţia din 
Gura Văii. Fusese un accident de muncă. Un 
accident de muncă pe şantier. Pe şantierul 
hidrocentralei Porţile de Fier. Dunărea 
înghiţise câţiva soldaţi. Se surpase un dig. Alţii 
au murit în unna unei explozii. Aşa că morga 
era plină. Era plină de tineri morţi la datorie. 
Eroi ai muncii socialiste. Eroi căzuţi în luptă 
pentru cucerirea cuhnilor celor mai înalte ale 
civilizaţiei, societatea comunistă. Asta era! 
Societatea comunistă. Viola plângea. Mihăiţă, 
plângea şi el. Plângea şi privea la mama care 
în două zile devenise de nerecunoscut. Părul ei 
castaniu se decolorase în două zile. Mihăiţă s-a 
speriat. Mama încărunţise în două zile. 

- Capul! Unde e capul? Viola stătea la 
marginea unei tărgi din plasă de fier pe care 
era întins un cadavru decapitat. Mihăiţă 
recunoscu trupul fratelui şi slipul de baie de pe 
el. în rest, era gol. Gol şi decapitat. 

- Acolo! Zise cineva din personalul morgii. 
Acolo în ziar. Alături de trup se afla un ceva 
împachetat intr-un ziar. Mihăiţă desfăcu 
pachetul. Era capul fratelui. Prin minte îi 
străfulgeră o idee. Puse capul la locul lui, pe 
gât. Pe gât deasupra vertebrelor. Totul se 
potrivea perfect. Totul era intact. Decapitarea 

se făcuse cu cuţitul. Ca la arabi. Cu meşteşug, 
cu dibăcie. 

-Cine? Cine... de ce? zise în şoaptă, 
privind spre mama Viola. Dar Viola nu-1 mai 
auzea. Căzuse epuizată complet pe ciment, la 
picioarele mortului. 

Apoi, totul s-a desfăşurat în grabă. Ca prin 
minune a apărut un camion “Carpaţi” nou 
nouţ, vopsit în roşu. Un sicriu de stejar căptuşit 
cu tablă zincată, coroane de flori şi ramuri 
verzi de brad. Ba chiar un tovarăş de omenie, 
tovarăşul şef contabil de la IRTA, autobaza din 
Tumu Severin care i-a pus în mână Violei o 
sumă de bani şi... dă-i bătaie băiete, că până la 
Baia Mare sunt peste şapte sute de kilometri. 
Mai stai o zi până are loc înmormântarea şi 
vino acasă repede că te aşteaptă familia şi 
munca. Asta a fost ordinul tovarăşului contabil 
şef către şofer. 

La Baia Mare, personal, tovarăşul Uglar, 
primul secretar al Partidului Muncitoresc 
Român din Maramureş, a dispus ca Tică să fie 
condus pe ultimul drum cu toate onorurile 
cuvenite eroilor căzuţi pentru cauza partidului. 
Aşa că în urma camionului cu număr de 
înmatriculare de Mehedinţi, mergea fanfara 
minerilor din Maramureş, intonând un marş 
funebru corespunzător. La cimitir, la cimitirul 
de pe strada Horea, un tovarăş delegat de la 

regionala de partid, a ţinut un necrolog 
lacrimogen în care vorbea de eroul Ovidiu 
Nicolae, adică de Tică, căzut la datorie pe 
şantierele muncii, în lupta pentru construirea 
socialismului şi comunismului. 

Când s-a întors de la cimitir, coborând pe 
bulevardul Scânteii, mama Viola s-a oprit în 
faţa clădirii care adăpostea sediul regional al 
Miliţiei şi Securităţii Statului. A îngenuncheat 
în plină stradă. A îngenuncheat în faţa clădirii 
Miliţiei şi Securităţii Statului, şi a strigat cu 
durere ridicându-şi mâinile spre cer. 

- Blastămă-i doamne, blastămă-i pe toţi! 
Blăstămaţi să fiţi! Blăstămaţi să fiţi de 
Dumnezeu pentru că mi-aţi omorât pruncul! 
Apoi s-a ridicat demnă în picioare şi s-a 
îndreptat spre casă. Mai avea încă multe 
lucruri de făcut în ziua aceea. 

APENDICITA DE TECUCI 


într-o seară de toamnă a anului 1984 cobora 
din trenul de la Bucureşti în gara Tecuci un 
bărbat tânăr, îmbrăcat într-un costum de 
motociclist, legănând pe umeri un rucsac de 
culoare roşie cu şină din ţeavă subţire de 
aluminiu. La vagonul de bagaje, se găsea 
ancorată o motocicletă uşoară, tot de culoare 
roşie, pe care era inscripţionată în părţile 
laterale ale rezervorului de benzină marca 
„MOBRA”. Atârnată de şina rucsacului se afla 
o cască, de aceeaşi culoare cu motocicleta, 
obiect pe care tânărul ce părea că vine de 
departe şi-l potrivi pe cap legând-o cu o curea 
sub bărbie. După ce îşi luă în primire 
motocicleta din vagon, o împinse ceva mai 
încolo de peron, apoi scoase dintr-un buzunar 
secretos al rucsacului o butelie de un litru, 
plină cu un lichid gălbui care se dovedi 
imediat că este benzină. Turnă conţinutul 
buteliei în rezervorul motocicletei şi pomi 
motorul. Acesta începu să toarcă silenţios la 
ralanti. Un trecător se apropie de motociclist, 

privind curios la tăbliţa de înmatriculare care 
purta însemnele MM. 

- Veniţi de departe, tovarăşe? 

- Da! răspunse motociclistul. Vin tocmai de 
la Baia Mare. 

- Oho! Chiar că veniţi de departe. 

- Puteţi să-mi spuneţi unde este Spitalul 
Municipal? 

Trecătorul a întins mâna şi s-a recomandat. 

-Nicu Dragnev! Apoi îi arătă o DACIA 
1300 vişinie, parcată în faţa gării. 

- Dacă mă urmaţi, vă conduc eu. Este puţin 
complicat traseul, dar spitalul nu se află prea 
departe. 

După câteva minute, în care cele două 
vehicule au rulat prin oraş, unul după celălalt, 
au ajuns la spital. Un fel de conac vechi, cu 
câteva anexe pitite printre nişte copaci seculari 
care deja începuseră să se scuture cuviincios 
de frunzele galbene, inutile de acuma pentru 
ei. 

- Sunteţi medic? întrebă şoferul. 

- Da! Sunt medic specialist chirurg. Am 
fost repartizat aici, la Tecuci. 

După ce a mulţumit însoţitorului său, 
tânărul doctor a intrat în curtea spitalului, 
căutând camera de gardă şi pe medicul de 
serviciu din seara aceea. Aşa l-a cunoscut 
doctorul G, medic specialist chirurg din Baia 
Mare, repartizat prin concurs la Spitalul 

Municipal Tecuci, judeţul Galaţi, pe medicul 
internist Victor Diaciuc, de gardă în acea seară 
pe spital. 

- De unde eşti, colega? 

- Din Maramureş, Baia Mare. 

- Serios? Eu sunt tot din Maramureş, din 
Săcel. Apoi, doctorul Diaciuc Victor şi-a 
întrebat colegul direct. 

- Ce cauţi aici? 

- Ca şi dumneata, am fost repartizat cu 
serviciul. 

Doctorul Victor Diaciuc şi-a aprins o ţigară. 
A tras puternic fumul în piept, l-a dat afară cu 
rotocoale, aşa cum fac fumătorii înrăiţi şi 
pătimaşi, a stat pe gânduri câteva momente şi., 
brusc, s-a întors spre proaspătul său coleg, 
aproape, strigându-i în faţă. 

- Tinere! Ai la ora şase dimineaţa un tren. 
Fugi! Fugi şi nu te mai întoarce niciodată aici. 
Aici, este iadul! înaintea ta, au mai plecat 
douăzeci de medici iar unul, doctorul Iepure, 
un ginecolog, a fost găsit într-o dimineaţă 
spânzurat în arestul miliţiei din oraş. Fugi! 
Fugi! Fugi înainte ca „ăştia” să te distrugă. 

Doctorul G îl privea nedumerit. Diaciuc 
părea ciudat şi obosit. 

O 11 băut, s-a gândit la un moment dat, iar 
în loc să se sperie, s-a întins pe canapeaua din 
camera de gardă şi a adormit buştean. 
Dimineaţa cineva l-a trezit. 

- Tovarăşe doctor! Tovarăşe doctor! Este 
ora opt. A început raportul de gardă. într-o 
clipă fu în picioare. O infimii eră îl conduse 
prin curtea spitalului spre o clădire mai mică 
unde se afla sediul administraţiei. Directorul 
spitalului, doctorul Florică Secară l-a primit în 
biroul său, rece şi autoritar. 

- Când plecaţi? 

-Păi, eu am venit să stau, nu să plec, a 
răspuns doctorul G. 

- Foarte bine, a rostit sec directorul. Avem 
nevoie de chirurgi. O să lucraţi cu doctorul 
Gheorghiu. 

Au intrat în sala de şedinţe a spitalului unde 
se ţinea raportul de gardă. în fiecare dimineaţa, 
la ora opt fix, începea raportul de gardă pe 
spital. Medicii de gardă, prezentau 
evenimentele din ultimele 24 de ore, Bolnavii 
prezentaţi la cabinetul de urgenţe, câţi dintre 
aceştia s-au internat, pe spital, pe specialităţi 
medico-chirurgicale, sex, vârstă şi diagnostic. 
Atâtea şi atâtea cazuri, unnate apoi de câteva 
anunţuri din partea administraţiei şi uneori, 
mai rar, cate o discuţie pe marginea unui caz 
sau o temă ştiinţifică de rutină. După o 
jumătate de ora, medicii, părăseau clădirea 
administraţiei şi se îndreptau, fiecare spre 
secţia unde îşi desfăşura activitatea. Urma 
vizita de dimineaţă a bolnavilor şi programul 
operator la chirurgie şi specialităţile 

chirurgicale. La interne şi celelalte specialităţi, 
se făceau tratamentele corespunzătoare, foile 
de observaţie a bolnavilor internările şi ieşirile 
din ziua respectivă. Activitatea era suprave- 
gheată de conducere şi pennanent de către 
tovarăşul maior Baciu de la „securitate” care 
sub pretextul că-şi vizitează soţia, funcţionară 
la administraţie, era prezent zilnic în unitate. 

Doctorul G a fost prezentat, la sfârşitul 
raportului de gardă, colegilor. Scurt şi oficial. 
Ca un anunţ de rutină. Cu Diaciuc făcuse 
cunoştinţă deja. Restul colegilor avea să-i 
cunoască pe parcursul a câtorva zile de 
activitate. Chirurgii erau doi. Doctorul Hâncu 
şi doctorul Gheorghiu. Mai era şi doctoriţa 
Bohotin, Bohotin Maria Jana, anestezista. O 
colegă ciudată şi nefericită. 

După o săptămână, G a realizat viaţa din 
secţie la parametrii săi reali. Hâncu, era bătrân, 
epuizat şi fără entuziasm profesional. Aştepta 
pensionarea şi retragerea cu demnitate din 
spital. Gheorghiu, era aproape orb. Purta 
ochelari masivi de culoare neagră, aduşi pe 
comandă specială din Israel, având lentile 
heliomate cu dioptriile minus 16 la ochiul 
stâng şi minus opt la cel drept. Ce resort îl 
împingea p e acest om să facă chirurgie în 
asemenea condiţii, se gândea G? Avea să afle 
în zilele următoare. Avea să afle şi să se 
cutremure. Gheorghiu fusese medic şef al 

raionului Panciu, director de spital la Panciu, 
apoi la Tecuci şi şeful secţiei de chirurgie a 
spitalului municipal. G avea să afle şi faptul că 
acest medic nici măcar nu absolvise o facultate 
de medicină generala ci una cu tennen redus, 
de igienă. Promovarea în specialitatea de 
chirurgie era nefirească în asemenea condiţii. 
Au trebuit mari şi politice intervenţii făcute în 
acest sens. Dar de ce chirurgie? Doctorul 
Gheorghiu era apreciat de partid. Toată 
protipendada feminină de la Tecuci îl căuta şi 
aprecia. Ciudat. Foarte ciudat. Erau tovarăşele 
prim secretare, Emilia Andronache, Ortansa 
Grecu, tovarăşele Simionică Ruxandra şi nu 
ultima tovarăşa secretară cu propaganda, 
tovarăşa Violeta Tatomir. Mereu era căutat 
mereu i se aduceau paciente la operat. Era 
căutat şi de tovarăşii de la miliţie, soţia 
comandantului miliţiei, tovarăşa asistentă 
Vâlcu era chiar şefă. Asistenta şefă la secţia de 
boli interne a spitalului. Dar tovarăşa Baciu? 
Am mai spus doar. Era soţia ofiţerului de 
securitate care supraveghea spitalul. Doctorul 
Gheorghiu era căutat tot timpul. Cât a ţinut 
nebunia cu avorturile, acel decret criminal şi 
aducător de nenorociri pentru femeile din 
România, Gheorghiu şi Spitalul municipal 
Tecuci au fost solicitaţi, din greu, de femeile 
din zona geografică corespunzătoare. Dar şi 
din zonele limitrofe, uneori şi din afară. Grosul 

clientelei o constituiau femeile conducătorilor 
comunişti de partid, miliţie şi securitate. De 
aici, din aproape în aproape, se răspândea, ca o 
pecingine, apendicita de Tecuci sfidând bunul 
simţ medical şi orice etică sau deontologie 
profesională. 

Ce operaţii făcea Gheorghiu? Doctorul 
Gheorghiu făcea operaţii de apendicită. 
Apendicectomii. Asta făcea! Apendicectomii. 
Le făcea ajutat de sora Nasie sau Melnic 
Mimi, dar şi altele, toate secondate de sora 
Ţarină. Toate erau asistente dar evoluţia lor 
spre acest statut profesional era dubioasă, la 
unele, mai ales. Ţarină avea studii modeste, 
elementare dar deţinea monopolul pansa- 
mentelor în postoperator. Chirurgii nu-şi 
pansau pacienţii după operaţie. De acest lucru 
se ocupa tovarăşa Ţarină. Gheorghiu instau- 
rase această regulă. De necrezut. Chirurgii, în 
afară de Gheorghiu, nu aveau voie să-şi 
panseze după operaţiile efectuate pacienţii. 
Pansamentele şi controlul plăgilor operatorii le 
făcea numai Ţarină. Strict. Numai Ţarină. 
Târziu de tot, G îşi va da seama şi de ce? 
Firesc, nimeni nu trebuia să aibă acces la 
pacientele operate de Gheorghiu. Puteau să 
vorbească cu un eventual intrus şi atunci, chiar 
din greşeală, ar fi putut deconspira afacerea cu 
trompele. Deci, pansamentele şi controlul 
plăgilor operatorii le făcea numai Ţarină. 

Uneori, aceasta infecta, cu bună ştiinţă, plăgile 
la pacienţii operaţi de G ca să-l compromită. 
Plăgile supurau, aşa că G îşi păzea cu 
străşnicie pacienţii. Mersese până acolo încât 
lăsa plăgile la vedere şi pândea prin uşa 
salonului paturile cu ochii pe Ţarină. Venea 
noaptea la spital şi pansa, dacă era cazul, 
pacienţii operaţi de el, recomandându-le să nu 
accepte să umble nimeni la plaga operatorie 
fără acordul său. Pe Ţarină, lumea o ştia de 
„doctoriţă”. Aşa i se şi adresa, mai ales femeile 
de la ţară, doctoriţa Ţarină! Apendicita de 
Tecuci însemna, pentru o femeie în plină 
maturitate sexuală, şi ligatura bilaterală a 
tubelor uterine. Legatul trompelor, cum i se 
mai spunea. Manopera era una criminală. 
Echivala cu o mutilare. O mutilare definitivă şi 
cu grave consecinţe psihice şi biologice. 
Clientela doctorului Gheorghiu era o clientelă 
plătitoare. Afacerea cu trompele mergea bine. 
Era cunoscută de toţi. Organele de partid, 
miliţie, securitate şi chiar Ministerul Sănătăţii. 
Era încă o alternativă, numită de români, 
găselniţă opusă politicii demografice a 
partidului şi conducătorilor săi iubiţi, tovarăşii 
Elena şi Nicolae Ceauşescu. Apendicita de 
Tecuci. 

PROCESUL DL PATERNITATE 


I se spunea Nea Voicu. Locuia la etajul 
şapte al blocului turn cu numărul 58 de pe 
strada 7 Noiembrie situat în apropierea Gării 
de Nord din Tecuci. Era un om mic de statură 
şi foarte sprinten. Când mergea pe stradă 
aproape alerga. Nea Voicu era un om 
respectabil. Avea un loc de muncă şi încă unul 
special. Era un fel de responsabil la depozitul 
de cereale de la Frunzeasca. Frunzeasca de 
lângă Muntenii de Tecuci. Comună fruntaşă în 
întrecerea socialistă pe judeţ a Cooperativelor 
Agricole de Producţie. Depozitul de cereale de 
la Frunzeasca aduna întreaga producţie din 
zonă pe un an. De aici, porumbul sau grâul se 
încărcau în vagoanele de marfă speciale şi 
plecau aiurea spre o destinaţie necunoscută. 
Aici Nea Voicu avea un nume oficial. 
Tovarăşul Voicu. 

Tovarăşul Voicu cântărea camioanele şi 
căruţele cu grâne care veneau din teritoriu şi 
elibera bonurile cu înscrisuri. Totul era bine 
cântărit, bine verificat, până la ultimul bob. 
După depozitare, în hale spaţioase, bine 

aerisite şi luminate, cerealele erau evaluate şi 
sortate pe soiuri şi calităţi apoi introduse în 
saci sigilaţi şi cântăriţi conform standardurilor 
dictate de la Judeţ. Tovarăşul Voicu era 
membru de partid. Partidul Comunist Român. 
Un tovarăş destoinic şi devotat cauzei. Care 
cauză? Nici el nu ştia. Era un executant model, 
ca oricare altul din Republica Socialistă 
România. Un executant şi un colaborator. 
Ofiţerul de securitate însărcinat cu 
supravegherea locului de muncă a tovarăşului 
Voicu, a sa şi a familiei sale avea doar 
aprecieri corespunzătoare în privinţa aceasta. 
Era un bun tovarăş, era un bun colaborator. 
Aşa ca mare i-a fost mirarea omului când într- 
o zi l-au vizitat cei de la Miliţia municipiului 
Tecuci şi i-au pus cătuşe. 

- Da ce am făcut, tovarăşi? a zis Nea Voicu 
nedumerit şi speriat în acelaşi timp. 

- Mai întrebi? spuse căpitanul Furtună de la 
Miliţia Tecuci. Ia priveşte tovarăşe la 
rulmentul ăsta ascuns sub tara cântarului 
pentru cântărit remorci de tractor. Ia priveşte, 
tovarăşe Voicu, cum la fiecare remorca 
cântărită furi statul socialist cu doi saci de 
grâne. Păi vezi matale, tovarăşe, asta? 

Nea Voicu, prins cu rulmentul sub cântar, 
făcea feţe, feţe şi se lăsa greu. Miliţienii îl 
încolţiseră conform profesiei şi indicaţiilor de 

rigoare. Flagrantul era evident. Ani grei de 
puşcărie îl aşteptau de acu înainte. Nea Voicu 
se gândi puţin, apoi trase aer în piept cu putere 
şi strigă. 

- Staţi tovarăşi! Opriţi-vă! Scoateţi astea şi 
arătă cătuşele, sunt nevinovat. Rulmentul nu 
este al meu. Nu l-am pus eu. Rulmentul este al 
altcuiva. Al altcuiva şi nu pot spune al cui. 

- Tovarăşul Voicu! Matale eşti nebun. 
Miliţienii îi plimbară prin faţă rulmentul greu 
de câteva kilograme. Păi ăsta ce este? De unde 
l-am scos noi, chiar sub nasul matale ei, ce 
zici? 

- Nu-i al meu tovarăşi, nu-i şi nu-i. Nu-i al 
meu. 

- Dar al cui? 

- Nu pot să spun. 

- Ei atunci hai la sediu. O să spui acolo. 

- Nu spun, nici acolo. Nu spun că e de rău. 

- Ei, lasă tovarăşe, lasă că o să spui tot că 
doar ne cunoaştem de atâta amar de vreme. 
Ştii că de noi nu te poţi ascunde. 

Nea Voicu se lăsa greu. Greu de tot. 

- Nu înţelegeţi că nu pot spune că e de rău? 

- Da spune odată omule, că rămâi în arest 
la noapte. 

Şi l-au dus la Tecuci. La Miliţia din Tecuci. 
După o oră de arest Nea Voicu a strigat. 

- Tovarăşul Vieru! Tovarăşul prim 
vicepreşedinte, Vieru. Al lui este rulmentul. El 
mi-a spus să-l pun acolo. 

- Asta înseamnă că la fiecare remorcă 
rămân doi saci. Doi saci pentru tovarăşul prim 
vicepreşedinte, Vieru? 

- Da! Doi saci. Sacii tovarăşului Vieru. 

- Frumos! Frumos ai mai dres-o Nea 
Voicule. Frumos, n-am ce zice. A mai adăugat 
căpitanul Furtună. O să stai matale aici câteva 
zile până definitivăm dosarul şi apoi la 
instanţă. Te aşteaptă ani grei de puşcărie, Nea 
Voicule! Ai încurcat-o rău de tot. 

Nea Voicu era ud tot. Transpirase şi 
tremura ca varga. Tremura ca varga de frică şi 
nedumerire. Mai mult de nedumerire, ca treaba 
cu rulmentul chiar era adevărată. Era 
înţelegerea lui cu primul vicepreşedinte de la 
Comitetul municipal de partid. Tovarăşul prim 
vice Vieru. Ei, acu-i acu, cum o scoate el la 
capăt. Furtună nu glumea, iar miliţienii care-1 
însoţea păreau serioşi şi oficiali. Nea Voicu era 
disperat. Se lăsase seara, apoi noaptea şi biruit 
de gânduri şi deznădejde, adormi spre 
dimineaţă, visând mereu rulmenţi şi miliţieni, 
de-a valma intr-un coşmar chinuitor din care 
se trezi scuturat de umăr cu brutalitate de şeful 

arestului, un plutonier major fără chipiu şi cu 
vestonul descheiat complet. 

- Hai! Fuga la interogatoriu. 

în biroul mare de la etajul miliţiei, îl 
aşteptau mai mulţi tovarăşi miliţieni. 
Majoritatea erau îmbrăcaţi civil. Doar 
tovarăşul Mavrochefalos era în unifonnă de 
ofiţer. Ceilalţi în frunte cu Furtună purtau 
haine civile. Fumau şi discutau banalităţi, aşa 
ca să treacă vremea. La apariţia lui Voicu s-au 
întors fiecare spre masa lui de lucru, iar Nea 
Voicu, abandonat de însoţitorul sau la uşă a 
rămas în picioare tremurând şi aşteptând ca 
cineva să-l bage în seamă. Dar degeaba. A 
trecut mai mult de un sfert de oră până să 
catadicsească cineva să-i acorde vreo atenţie, 
în cele din urmă Furtună, căpitanul Furtună se 
ridică de la birou şi spuse lui Mavrochefalos. 

- Să-l ducă înapoi, la arest. Nu am timp de 
el acuma. O să-l interoghez mâine. Zicând asta 
şi-a luat haina din cuier şi a ieşit pe uşă. Nea 
Voicu fu luat de şeful arestului şi condus la 
celulă. Altă zi, altă noapte, alte emoţii şi 
gânduri nenorocite. Nea Voicu se simţea 
înfrânt. înfrânt şi distrus. Nici acasă nu se mai 
putea gândi. Ar fi vrut dar nu putea. îi venea să 
se spânzure. Să se spânzure, da cu ce. 
Miliţienii îi luaseră până şi şireturile de la 
pantofi inclusiv cureaua. Cureaua şi şireturile, 

asta ca să nu-1 bată gândul la ceva anume. Nea 
Voicu îşi aminti de doctorul Iepure. 
Ginecologul. Fusese arestat cu ceva vreme în 
urmă, pentru un avort, se pare. O noapte 
întreagă a stat la arestul miliţiei din Tecuci. 
Dimineaţa l-au găsit spânzurat. Atât i-a fost 
bietului doctor. A fost mare harababură atunci. 
Au venit şi de la Bucureşti. Acuma cu 
avorturile se ocupă tovarăşul locotenent 
Munteanu.... Nea Voicu a tresărit. Cineva 
umbla la uşa celulei. Auzi zgomot de cheie 
răsucită în broască, iar uşa s-a deschis uşor. 

- Hai, Nea Voicule, hai tovarăşe Voicu, ia- 
ţi lucrurile şi vino. 

Nea Voicu s-a speriat de-a binelea. 

- Unde mă duceţi? 

.La comandant! La tovarăşul comandant. 

- La tovarăşul Vâlcu? La tovarăşul maior? 

- Hai, hai! Că e târziu. Mai trebuie să 
mergem şi acasă. 

Ajuns în biroul comandantului Nea Voicu 
privi la ceasul pe care tocmai i-1 restituiseră cei 
de la arest, împreună cu şireturile de la pantofi 
şi cureaua de la pantaloni. Era ora zece. Zece 
seara. In birou, trei persoane îl priveau jovial şi 
clătinau din cap. 

- Tovarăşul Voicu, tovarăşul Voicu! în ce 
belea ai intrat, tovarăşe. Da uite, noi, miliţia şi 

partidul vrem să te ajutăm. Să te ajutăm 
tovarăşe, că eşti de-al nostru, om cu origine 
bună, muncitor harnic şi devotat cauzei 
partidului. Toţi mai greşim, dar partidul ne 
ajută să ne îndreptăm şi noi, la rândul nostru 
trebuie să ajutăm partidul că, vezi matale, 
tovarăşe Voicu, aşa e drept, să ajutăm şi noi 
partidul şi cauza partidului şi a poporului, 
cauza socialismului, cum bine zice şi tovarăşul 
Ceauşescu, conducătorul nostru iubit. Ei, ce 
zici tovarăşe Voicu? 

- Ce trebuie să fac? Răspunsul a venit scurt 
şi la obiect. Ce trebuie să fac, tovarăşi? 

- Să mergi acasă şi să-ţi vezi de treabă. 
Asta trebuie să faci. Partidul şi Miliţia a 
analizat situaţia matale şi am hotărât să te 
ajutăm. Da şi matale trebuie să ne ajuţi pe noi. 
Trebuie să ne ajuţi că aşa e drept, nu? 

- Păi ce trebuie să fac? Nea Voicu se vedea 
deja afară. Chiar trăgea cu coada ochiului pe 
fereastră, în stradă. Devenise grăbit, agitat. 
Spuneţi tovarăşi, spuneţi tovarăşi, ce trebuie să 
fac? 

-Nu te grăbi, tovarăşul Voicu, nu te grăbi 
că mai ai un necaz. Mai ai un necaz tovarăşe, 
un necaz serios. 

Nea Voicu se aşeză pe un scaun. Simţea că 
iar îl apucă tremuratul din picioare şi 
transpiraţiile alea reci. O spaimă puse 

stăpânire pe fiinţa lui obosită de uraganul de 
emoţii şi trăiri din ultimele două zile. Era la 
capătul puterilor. Abia mai reuşi să şoptească. 

- Ce s-a mai întâmplat, tovarăşi? 

Cei trei miliţieni s-au uitat unul la altul 
zâmbind şi făcându-şi cu ochiul, apoi cineva 
rupse tăcerea ce se instaurase în biroul 
comandantului cu câteva minute în urmă şi 
zise. 

- Nea Voicule, matale ai o fetiţă? 

-Da! Lăcrămioara, o fetiţă de 15 ani, în 
clasa a noua. 

- Să-ţi trăiască, Nea Voicule. Să-ţi trăiască! 

Şi iarăşi tăcerea se aşternu în biroul 

comandantului miliţiei din Tecuci. O tăcere 
rău prevestitoare pentru Nea Voicu. Ridică 
capul şi întrebă nedumerit. 

- Da ce-i cu fetiţa mea? 

- E gravidă! Tună şi fulgeră teroarea jovială 
din biroul comandantului miliţiei municipiului 
Tecuci, judeţul Galaţi, România. E gravidă, 
tovarăşul Voicu! E gravidă, iar noi, noi 
partidul şi organele de miliţie vrem să te 
ajutăm. 

- Dar cum e... gravidă? Nu, nu se poate! E 
doar un copil. Abia s-a operat de apendicită. 

- Ei, vezi? Asta e, apendicita aia, acuma are 
ochi. Ai priceput? 

Nea Voicu chiar că nu mai pricepea nimic. 
Era năuc. înţelegea doar un singur lucru. Acela 
că miliţieni nu glumeau, iar adevărul părea să 
fie de partea lor. încercă să riposteze intr-un 
fel. 

- Cine., cine a făcut-o? 

- Ei, ia ghici. Cine a operat-o, cine? 

- Doctorul G, el a operat-o, dar operaţia a 
fost bună, reuşită, cum să zic, fata nu are 
nimica acuma, a fost şi la control. 

- Asta e! zise miliţianul satisfăcut. A fost la 
control. A fost la control. De mai multe ori. De 
mai multe ori şi uite, uite că s-a întâmplat. 
Doctorul ţi-a aranjat-o, e gravidă. 

- Dar de unde ştiţi tovarăşi? Nea Voicu se 
enervă deodată. De unde ştiţi? 

Miliţienii se priviră unii pe alţii cu înţeles 
apoi unul, mai autoritar, i se adresă pe un ton 
oficial. 

-Noi, tovarăşe Voicu, noi, organele de 
partid şi miliţie ştim totul. Asta să-ţi intre bine 
în cap. Noi ştim totul! 

- Am să-l omor pe doctor, asta am să fac, 
am să-l omor! 

- Lasă, lasă asta! Asta e treaba noastră. De 
doctor ne ocupăm noi. Matale stai acolo la 
masă. Ia hârtie şi scrie. Scrie ce-ţi dictăm noi. 

După aia poţi să mergi acasă şi să aştepţi. De 
doctor ne ocupăm noi. 

Nea Voicu trase un scaun spre birou. Acolo 
îl aşteptau pregătite câteva coli de hârtie şi un 
stilou. 

- Scrie! tună o voce. Scrie aşa. 

-Către Tovarăşul Nicolae Ceauşescu... 
Către tovarăşa Elena Ceauşescu... Către 
procurorul general al Republicii Socialiste 
Romania... Către redacţia ziarului „Scânteia”. 

Nea Voicu scria. Scria de zor. Scria tot ce i 
se dicta. Până la miezul nopţii a tot scris, iar la 
sfârşit a semnat toate hârtiile cu semnătura lui 
caligrafică, cu semnătura lui caligrafică şi 
veche. Apoi a ieşit în stradă. Era noapte, era 
rece, era linişte. Nici ţipenie de om. A luat-o 
încet spre casă. Spre casă pe strada 7 
Noiembrie, numărul 58, etajul şapte. Acolo îl 
aşteptau nevasta şi fata. Unna altă noapte. 

SECERA ŞI CIOCANII 


Doctorul G era în sala de operaţii când 
tovarăşa Mimi, asistenta şefa de la blocul 
operator îşi vârî tărtăcuţa buhăită pe ghişeul de 
la sterilizare şi anunţă. 

- Doctorul G este chemat la direcţiune. 

- Păi., nu le-ai spus că operez? Mai am 
două apendicite şi o hernie în program. 

- Tovarăşul director a zis să lăsaţi totul şi să 
veniţi. Este şi tovarăşul Mocanu şi tovarăşa 
Tatomir şi cineva de la Miliţie. 

- Bine! Spune tovarăşului director că vin 
imediat. Operaţia fiind la sfârşit, puse ultimele 
fire la piele şi rugă sora instrumentară să aplice 
pansamentul de protecţie. 

Era prea de tot. Să întrerupi programul 
operator aşa, dintr-odată, era împotriva firii. 
Normal trebuia să continue altcineva 
activitatea operatorie. Dar cine? Şeful chirurg? 
Ei na! Dar acesta nu prea opera. Intra în sala 
numai cu „fetele” lui. Nişte asistente bătrâne, 
unele foste surori sau infirmiere care i-au 
rămas devotate de-a lungul timpului încă de pe 
vremea când era medic şef de raion la Panciu, 

apoi director la Spitalul din Tecuci şi Secretar 
de partid. Şeful era aproape orb. Fetele îi 
făceau amărâtele de apendicite dintre care 
unele ajungeau la Galaţi cu peritonite grave 
postoperatorii, încât devenise celebră în lumea 
chirurgicală a judeţului şi chiar la Bucureşti 
denumirea de „Apendicită de Tecuci”. 
Doctorul G ştia. Ştia care era motivul 
supravieţuirii acestui chirurg nevăzător în 
lumea medicală din zonă. Se spunea că în 
timpul operaţiei de apendicită, unor paciente li 
se ligaturau tubele uterine. Operaţia costa 
mulţi bani şi o parte din clientelă provenea 
chiar din rândurile cunoştinţelor apropiate ale 
tovarăşelor prim secretare sau secretare cu 
propaganda ale partidului. Gurile rele vorbeau 
că tovarăşa secretara Tatomir ar fi fost, şi ea, 
clienta doctorului Gheorghiu, şeful secţiei de 
chirurgie a spitalului municipal Tecuci. 

Doctorul G a intrat în biroul directorului. 
Directorul, tovarăşul doctor Secară, anato- 
mopatolog, era un om mic de statură. Fuma 
mult şi îi plăceau femeile. Era prieten cu 
doctorul Matran, secretarul de partid al 
spitalului şi bineînţeles cu Gheorghiu. 
împreună formau un trio de temut. Reuşiseră 
în ultimii douăzeci de ani să detennine peste 
patruzeci de medici să părăsească Tecuciul. Şi 
toţi cu tinichele la coadă. Doctorul G spunea, 

ori de câte ori îi vedea împreună, pe Secară şi 
Matran. 

- Secera şi ciocanul! Ăştia iar pun ceva la 
cale. 

Când era supărat, Secară chema pe 
doctoriţa Eugenia Nistor, de la Interne, să-i ia 
tensiunea arterială şi se plângea că-i este rău 
de la discuţia cu doctorul G care îl înfrunta 
sistematic şi îi făcea probleme. Doctorul 
Matran era şi el în biroul directorului. Lângă 
acesta, stătea ţeapănă pe un scaun tovarăşa 
secretară cu propaganda, Tatomir de la 
comitetul municipal de partid Tecuci. Drept în 
faţa tovarăşei Tatomir, se postase în picioare 
doctorul Mocanu, directorul Direcţiei Sanitare 
a judeţului Galaţi, încadrat de doi ofiţeri, unul 
de la miliţie, maiorul Vâlcu, comandantul 
Miliţiei municipiului şi celălalt de la 
securitate, tovarăşul maior Baciu, responsabil 
cu problemele de sănătate, printre altele. 
Undeva, lângă uşă, cu spatele la calorifer, 
aşteptau două mogâldeţe. Un bărbat de statură 
mică, îmbrăcat intr-un costum ieftin de culoare 
cafenie cu o cravată neagră la gât şi o copilă în 
unifonnă de liceu, purtând o cordeluţă albă de 
plastic peste părul negru şi cârlionţat. Erau 
Nea Voicu şi fiica lui, Lăcrămioara. 

Doctorul G a rămas în picioare. Tovarăşul 
Mocanu a început discuţia. 

- O cunoşti pe domnişoara, doctore? Şi 
arătă spre fată 

-Nu înţeleg! răspunse G, încercând să 
câştige ceva timp. Simţea că este o făcătură, 
dar nu ştia de unde să o apuce ca să-i dea de 
capăt. 

- Cred că este o confuzie, zise G, încercând 
să fie calm. Nu mai înţeleg nimic. în fond, 
pentru ce m-aţi chemat aici din timpul 
programului operator? 

- Păi doctore, zise Mocanu zâmbind, 
domnişoara te iubeşte şi trebuie să te 
căsătoreşti cu ea. Apoi a continuat cu multă 
fennitate. Domnişoara este gravidă, doctore. 
Este gravidă din cauza matale tovarăşe doctor. 
Din cauza matale. Ei, ce zici acuma? 

Doctorul G privea înjur năuc. Chiar nu mai 
ştia ce să spună. încerca să se adune cu 
gândurile, dar nu reuşi pe moment. Apoi 
tresări deodată 

- în ce lună eşti gravidă? se adresă G 
domnişoarei. 

- în luna a treia, răspunse Mocanu în locul 
fetei. 

- Ei şi ce-i cu asta, se însufleţi doctorul, în 
fiecare dimineaţă la raportul de gardă se 
vorbeşte despre trei sau patru avorturi 
incomplete care s-au completat noaptea. Apoi, 

ca unul care cunoaşte foarte bine situaţia, 
spuse. Consideraţi şi sarcina domnişoarei 
incompletă şi o completaţi rezolvând cazul cu 
bunăvoinţă ca pe toate celelalte. 

- A! Nu, tovarăşe doctor, zise Mocanu 
supărat, Nu! Noi organele sanitare, partidul şi 
miliţia vom veghea ca acest copil să se nască 
şi se va naşte, fi sigur. Mai gândeşte-te G, mai 
gândeşte-te! 

Doctorului G înţelese situaţia pe loc. Era o 
făcătură. 

- O clipă! se gândi G rapid, o clipă. Nu 
credeţi că este prematur să vorbim de o 
paternitate? 

- Vom vedea, veni răspunsul, dar până una 
alta, pregăteşte-te de nuntă, pregăteşte-te să fii 
tată. 

Doctorul G tăcu. Situaţia era intr-adevăr 
năucitoare. încercă să zâmbească, dar o făcea 
cu mare greutate şi zâmbetul sau semăna mai 
mult a grimasă, a nenorocire şi a neputinţă 
decât a glumă. Un fel de haz de necaz sau nici 
măcar atâta. Dintr-odată i se făcu greaţă. O 
greaţă de aia cu spasme şi scârbă. O greaţă 
mentală. Şopti aşa, aşa ca pentru sine. 

- Jeguri sanitare! 

- Ce spui acolo doctore? îl interpelă 
Mocanu. 

- Eu?. ..nimic. Nimic, doar că m-a apucat 
dintr-o dată o chestie. O chestie de la colecist. 

Tovarăşii aruncaseră zarurile. Peste şase 
luni unna să apară o citaţie. O citaţie şi un 
proces. Un proces de paternitate. Un proces de 
paternitate în toată regula. Iar până atunci o 
lume nenorocită va bârfi nebună pe marginea 
subiectului, uitând cu desăvârşire de zvonerii 
şi răspândacii doctorului G şi de politica 
demografică a partidului comunist român şi a 
conducătorului său iubit, boicotată chiar de 
fidelii săi susţinători. 

Când a ieşit din biroul directorului G a 
întâlnit-o pe Coca. Coca infirmiera de la 
chirurgie. Fată bună la toate, cum i se mai 
spunea. Harnică şi respectuoasă. 

- Buna ziua domnule doctor! Bună ziua. 

- Bună Coca! Da nu ţi-e teamă să mă 
saluţi? Nu ţi-e frică? 

- Lasă, domnule doctor că nu-mi desfac ei 
mie contractul de muncă numai pentru atât. Iar 
dacă mi-1 desfac, atâta pagubă. Găsesc eu de 
lucru în altă parte. 

Doctorul G îşi aminti, încă o dată, de 
vorbele secretarului de partid şi ale prietenului 
său Gheorghiu. 

- Este suficient numai să-l salutaţi pe G şi 
vi se va desface contractul de muncă cu litera 

„i”, adică, pentru indisciplină. Indisciplină şi 
altele... 

Parşivă adunătură de tovarăşi. Doctorul G 
privea cu duioşie la Coca. Era o femeie tânără 
şi frumoasă. Nu avea bărbat. Era o fată naivă 
şi de treabă. în curând avea să afle şi cum au 
pedepsit, gorgonele, răzvrătirea lui Coca. Dar 
mai târziu. Mai târziu şi cu bătaie lungă. Asta 
era răzbunarea partidului. Cu efect întârziat. 
Coca a murit peste un an. A murit într-o zi. A 
murit în urma unui avort provocat. Cei de la 
ginecologie, cei de la secţia de ginecologie 
care făceau parte din conducerea spitalului şi a 
organizaţiei de partid, au refuzat să o ajute. 
Resturile avortului incomplet sau infectat în 
urma refuzului de a se completa prin chiuretaj, 
eliminând conţinutul uterului infectat. 
Aprobările miliţiei, şi ale procuraturii, nu au 
ajuns la timp şi niciodată la Foaia de 
Observaţie Medicală a pacientei Coca. Coca a 
murit cu stare septică gravă. A murit în şoc 
toxico-septic. Dar mai târziu. Jegurile sanitare 
au urmărit-o până au prins-o vulnerabilă. 
Atunci au pedepsit-o. Au pedepsit-o în stilul 
lor caracteristic, politic, ştiinţific şi medical. 

UN AVOCAT ISTET 


începuse bairamul. într-o dimineaţă, o 
bătrânică îmbrăcată după moda măicuţelor 
pravoslavnice, ortodoxe de cult vechi, agita în 
faţa ferestrelor secţiei de chirurgie un 
ghemotoc de scutece care, conţinea în centrul 
său o mogâldeaţă de prunc nou născut şi ţipa 
în gura mare, cât o ţineau puterile. 

- Lume, lume! Veniţi lume să vedeţi fetiţa 
doctorului G. veniţi să vedeţi. Lume, lume! 

- Hoaşca dracului! zise Coca, infirmiera de 
la secţia de chirurgie care tocmai trecea prin 
curte pe lângă Madam Voicu, căci ea era cu 
bebeluşa în braţe, împingând-o spre poarta 
spitalului. 

- Arză-te-ar focu de curvă! îi răspunse, nu 
mai prejos, Madam Voicu, grăbindu-se spre 
duba ambulanţei în care o aştepta, pentru a 
merge acasă, Lăcrămioara, fiica ei lehuză. 

La ferestre se adunase tot personalul 
spitalului. Lumea râdea şi se amuza pe 
socoteala spectacolului din curte. Apoi totul se 
linişti. Duba ambulanţei dispăru după colţul 
străzii, ducându-le la domiciliul lor de pe 

strada 7 noiembrie, numărul 58, pe 
Lăcrămioara, bebeluşa şi, bineînţeles, pe 

Madam Voicu care o ţinea în braţe, de două ori 
maternă. 

Doctorul G era în sala de operaţii. Opera un 
ulcer gastric perforat cu peritonită secundară. 
Opera cu o asistentă. Anestezia şi-o făcuse 
singur. Doctoriţa Maria-Jana, anestezista 
spitalului, ca de obicei, nu era funcţională la 
ora aceea. Practic, îşi luase porţia de votcă mai 
devreme, ştiind că operează G. Acesta o ţinea 
în sală la capul bolnavului, unde doctoriţa 
moţăia făcându-se că asistă anestezia făcută de 
chirurgul operator. 

- Rachidiană asistată! zicea ea, evitând să 
intubeze bolnavul. Evita din cauză că îi era 
frică. Puncţia rachidiană o făcea tot medicul 
chirurg G. Doctoriţa evita intubarea. Evita 
pentru că îi era teamă. îi era teamă că bolnavul 
că pacientul odată intubat, nu se va mai trezi 
din anestezie. Nu se va mai trezi dacă îl 
intubează. Toată lumea ştia adevărul. în 
contextul deprofesionalizării globale a 
spitalului, în general, şi a secţiei de chirurgie, 
în special, anestezistei i se estompase curajul 
profesional, până la abolire. Evita intubaţiile la 
pacienţi, preferând anesteziile scurte, “pe 
venă” cu stupefiante uşoare, asociate cu 
analgezice minore curente, recomandând, 

atunci când i se cerea o anestezie generală prin 
intubare, trimiterea cazului la eşalon superior. 
Adică, la Spitalul judeţean Galaţi sau Iaşi.. Aşa 
că şefii chirurgi de la Galaţi şi Iaşi, nu duceau 
lipsă de pacienţi. în realitate, doctoriţa aceasta, 
Maria-Jana, era şi ea o victimă. O victimă 
fericită. 

G râdea uneori atunci când o simţea băută, 
râdea şi zicea asistentei care îl ajuta când 
opera. 

- Dublă anestezie. Pe lângă rachidiana mea, 
pacientul se mai ameţeşte şi de la halena cu 
etanol pe care o emană anestezista. 

Asistenta roşea, pleca capul în plagă şi 
tăcea. Tăcea, pentru că doctoriţa Maria-Jana, 
avea funcţie de conducere în partid. în plus, tot 
ea asista şi rachidienele lui Gheorghiu. Adică, 
apendicectomiile de complezenţă. Apendici- 
tele lui Gheorghiu. Pacientele “speciale”. 
Pacientele aduse de către tovarăşele primărese 
sau tovarăşele secretare cu propaganda, 
pacientele cărora li se ligaturau tubele uterine. 
Asta era situaţia cu apendicitele lui Gheorghiu. 
Vorba unui activist de partid mai şugubăţ. 

- Mergem înainte, tovarăşi. Din prostie în 
prostie, din greşeală în greşeală, înainte spre 
victoria finală. 

înainte mergea şi G. în timp ce opera, îşi 
zice în gând. 

- Mergi înainte G, şi dacă soluţia pe care o 
cauţi nu există, Dumnezeu va crea una şi 
pentru tine. 

Nu peste mult timp, adică exact după şase 
luni, primi citaţia de la Judecătorie. Era citat la 
procesul care urma să se desfăşoare în vederea 
stabilirii paternităţii la minora Ana Maria 
Voicu. 

G. se duse cu citaţia la avocatul Michael. 
Acesta era la domiciliul său de pe strada 
Galaţi, beat criţă. Nici nu s-a uitat la citaţie. 

- Lasă, doctore că trec mâine pe la tine şi 
discutăm. 

- Păi, peste o săptămână este procesul. 

- Ei, şi? zise avocatul vesel, las să fie. Să 
fie, că de câştigat îl câştigi tu. 

- Dar eu vreau să mă reprezinţi! 

- Asta nu se poate. Nu se poate doctore! 

- Pă, de ce? 

- Nu se poate şi gata! E prea uşor. E subţire 
doctore. Procesul ăsta este prea uşor pentru 
mine. Procesul ăsta al tău, este prea uşor 
pentru mine. Eu nu angajez decât procese 
mari. Nu este de mine şi dimensiunea mea 
profesională. Ce dracu, doctore! Eu nu mă bag 
în fleacuri. 

- Cum? Procesul meu este un fleac pentru 
tine? Halal prieten îmi eşti! 

- Lasă, lasă, doctore. Procesul tău este 
câştigat de pe acum. Hai să bem un şpriţ şi să 
nu mai vorbim de asta. Spune-i Liviei că am să 
trec pe la voi. Am nevoie de o canistră de 
gazolină. 

-Bine! zise G, plecând supărat de la 
avocat. 


Avocatul Michael avea faimă de meseriaş. 
Da, da! Vedea meserie. Ştia carte şi avea fler. 
Rar pierdea un proces. Drept era că nici nu se 
băga acolo unde nu erau şanse de câştig. Asta 
îl îngrijora pe G. Dacă nu se angajează 
însemnă că procesul este pierdut. Asta e, 
gândea în acele momente G. Faptul că nu se 
angajează este motivat de lipsa de şanse. Şi ce 
o să urmeze după aceea? Odată ce se va stabili 
paternitatea va urma un alt proces. De data 
acesta, un proces penal. Un proces penal în 
care va fi acuzat de săvârşirea infracţiunii de 
relaţie sexuală cu o minoră. Lăcrămioara avea 
doar cincisprezece ani. 

- Al dracului, gorgonel se trezi G vorbind 
singur pe stradă în drum spre casă. Parşive şi 
nenorocite. Jeguri sanitare! 

G se gândea la cei dinaintea sa. Peste 
douăzeci de medici alungaţi din Tecuci în 
maniere asemănătoare. 

- Am fost la Michael, îi spuse Liviei 
ajungând acasă. Vrea nişte gazolină. 

- O să vorbesc la parcul de sonde de la 
Ţepu. Acolo este mai bună. O să le spun 
băieţilor să-i pună şi tetraetil de plumb. 

- Ştii? Nu vrea să se angajeze la proces. Ce 
avocat mai este şi ăsta? Mai zici că aţi fost 
colegi de liceu şi prieteni. Ăsta îţi aducea flori 
în fiecare dimineaţă? E şi el ca şi ceilalţi, un 
ticălos. 

- O să vorbesc cu el, zise Livia, pe care 
subiectul nu o deranja. O lăsa rece. O să 
vorbesc cu el mâine. 

Făcătura asta îl depăşea pe G la vremea 
aceea. Multe lucruri nu le înţelegea. 

Cu nişte ani în urmă văzuse într-o 
dimineaţă de vară pe holul spitalului o femeie 
cu un copilaş în braţe. Femeia aceea era foarte 
atrăgătoare. Era îmbrăcată într-o rochie 
albastră cu volănaşe albe pe tivul ridicat puţin 
deasupra genunchilor. O croială care imita 
rochiile dansatoarelor de flamenco. Un păr 
blond îi încadra o faţă cu ten măsliniu probabil 
secundar expunerii îndelungate la soare sau 
ultraviolete. Asistenta de la triaj îi spuse că 
doamna voia să opereze un nepoţel care 
prezenta o mică hernie inghinală. Aşa a 
început relaţia lui G cu Fivia. 

Livia era clienta librăriei de pe Strada 
Mare. Lui G îi plăcea această stradă care 
semăna cu un decor de western. Era şi el 
clientul librăriei. Prin anii 85, 88, lumea era 
ahtiată după cărţi. Chiar şi ţiganii. Aceştia 
cumpărau cărţile cu metrul. Cu metrul liniar. 
Metru liniar de raft. Erau analfabeţi, dar imitau 
moda domnilor de la oraş. Adică? Se 
mândreau cu biblioteca personală pe care o 
deţineau. G râdea cu poftă când le auzea pe 
ţigănci lăudându-se una la alta. 

- Bre! Am Şagun, bre! Aseară am luat patru 
metri de cărţi, bre! 

Se referea, bineînţeles la cartea lui Clavell 
James, Şhogun, care se procura foarte greu şi 
pe sub tejghea, în vreme ce vitrina librăriei era 
ticsită de lucrările tovarăşei academician Elena 
Ceauşescu, Polimerii şi Omagiu cu tovarăşul 
Nicolae Ceauşescu. Livia era clienta doamnei 
Cati. Cati, librăreasa. G era şi el, clientul lui 
Cati. 

- Ce bine v-ar sta împreună, domnule 
doctor! zicea mereu aceasta. 

Şi uite aşa cei doi s-au întâlnit într-o seară 
după vizita de la spital. G a invitat-o pe Livia 
la o plimbare cu maşina în afara oraşului, 
undeva spre Nicoreşti. 

Au vorbit puţin. G se grăbea. Avea o 
întâlnire. Trebuia să plece. 

- îmi cer scuze, dar am şi eu o problemă. O 
problemă cu locuinţa. Trebuie să-mi găsesc o 
gazdă. 

- Dar am eu un apartament liber. Liber şi 
mobilat. L-am primit de la serviciu. Cu acte în 
regulă. 

- Serios? Pot să-l văd? 

- Fireşte, este aproape, pe strada 7 
Noiembrie. Eu locuiesc în altă parte. Eu 
locuiesc cu mama şi cu fiul meu. Cu fiul meu 
în vârstă de cinci ani. 

Când G a intrat în apartament nu i-a venit 
să creadă că acolo se putea găsi aşa ceva. Era 
un apartament bine pus la punct. Cu tot ce se 
cuvine în interiorul unui apartament modern. 
Mobilat cu gust şi cu lucruri de bună calitate. 
Sufrageria era dominată de o bibliotecă cu 
vitrinele pline de cărţi. Iar cărţile erau din cele 
mai căutate la vremea aceea. G s-a aşezat 
confortabil pe un fotoliu în faţa unui televizor. 

- Poţi să te muţi oricând aici, zise Livia. 
Chiar din seara asta. 

- Rămân! a zis G. Rămân chiar din seara 
asta. Rămân însă cu o condiţie, să rămâi cu 
mine. 

- Fireşte, a zis Livia. O să rămân cu tine. Şi 
din seara aceea, au rămas împreună. 

Livia lucra la sonde. La Berheci. Era 
adjunct de şef de brigadă. Zilnic dădea raportul 
la Comăneşti la Schelă. Dar şi la securitatea 
locală. La Tecuci. Infonna, cum s-ar zice, 
infonna tovarăşii, despre una despre alta. G nu 
ştia nimic. Asta era lumea în care trăia, lumea 
lor, el doar trăia în ea. 

Livia a vorbit cu avocatul Michael. Acesta 
a asigurat-o că va supraveghea procesul. îl va 
supraveghea însă de la distanţă. Nimeni nu s-ar 
implica în procesul acesta din partea grupului 
de avocaţi de la Tecuci. Se ştia că partidul, 
tovarăşa prim secretară personal, se intere- 
sează pennanent de proces. Partidul şi miliţia. 
Miliţia şi securitatea. Avocatul îi va spune lui 
G ce are de făcut. G să fie liniştit. Va câştiga. 
Va câştiga sigur. 

După prima înfăţişare G s-a dus glonţ la 
avocat. 

- Ei, ce urmează acuma? 

- Interogatoriul! Asta urmează. Aici trebuie 
să fii foarte atent. Poarte atent şi să soliciţi 
consemnarea la dosar a răspunsurilor pe care 
reclamanta le va da acestor întrebări. întrebări 
pe care ai să i le pui. întrebări pe care ţi le voi 
da eu. 

Avocatul Michael se implicase. Se 
implicase dându-i o coală de hârtie pe care 
aşternuse nu mai puţin de 21 de întrebări. Lui 

G nu i s-au părut deloc interesante ci doar 
ciudate, acele întrebări. Erau obişnuite. Simple 
şi aparent fără nicio logică sau relevanţă, 
întrebări de rutină. La interogatorul acela G i-a 
„aplicat” Lăcrămioarei, conform instrucţi- 
unilor primite de la avocat, toate întrebările şi 
a unnărit atent răspunsurile. Mai mult, să fie 
sigur ca acestea au fost consemnate la dosar, a 
insistat să vadă la sfârşit depoziţia la grefier. 
Peste două săptămâni a unnat proba 
testimonial, proba cu martori. 

în sala de judecată de la parterul Judecă- 
toriei Tecuci nu mai era loc. Venise tot târgul. 
Nu era un proces de rând. Era procesul unui 
doctor. Era procesul unui chirurg. Lumea 
stătea înghesuită. Cei care nu apucaseră să 
obţină un loc, stăteau în picioare. Stăteau în 
picioare şi aşteptau. Aşteptau ca tovarăşa 
grefieră să strige dosarul cu pricina. Dosarul 
zilei. Dosarul cu paternitatea doctorului G. 
Judecător era decanul de vârstă al tovarăşilor 
magistraţi comunişti. Tovarăşul judecător 
Rusu. 

- Să intre martorul! 

în sală a intrat un tânăr ştrengar. Băiat de 
cartier. Se vedea de la o poştă că era băiat de 
băiat. Băiat de cartier. 

-Numele! tună judecătorul. 

- Costel. Costel Făcâlă. 

- Ocupaţia! 

- Gagicar. 

în sală rumoare. Râsete, agitaţie. 
Judecătorul, tovarăşul judecător Rusu, a strigat 
nervos. 

- Linişte! Linişte că evacuez sala. Apoi 
către martor. 

- Dumneata, tovarăşe, îţi baţi joc de 
instanţă? 

- Vă rog să nu strigaţi la mine, tovarăşe 
judecător, zise martorul, enervat, şi el, m-aţi 
chemat aici să spun adevărul şi numai 
adevărul, iar adevărul este acesta. Aceasta este 
ocupaţia mea. Apoi a continuat. Noi băieţii din 
cartier ţinem evidenţa gagicilor. Le facem 
“dosare”. Şi domnişoara, zicând asta a arătat 
cu degetul spre Lăcrămioara, are dosar. A fost 
făcută “poştă” de două ori. Odată la şcoală la o 
întrunire cu dans şi altădată la aerodromul 
militar cu paraşutiştii. Eu, noi, băieţii, aşa o 
ştiu şi o ştim cu toţi. Asta e domnişoara. A fost 
mai greu până i s-a explicat judecătorului că 
poştă însemnă sex în grup. 

- Bine, bine, zise judecătorul, poţi să pleci. 
Să intre celălalt martor. 

Celălalt martor era de fapt o martoră. O 
fată. O fată, şi ea, de cartier. Blondă. Blondă şi 
foarte tânăra. Iulia. Iulia a făcut senzaţie. Mai 

ceva decât Costel Făcâlă. La întrebarea 
judecătorului, dacă o cunoaşte pe Lăcrămioara, 
Iulia a băgat mâna în buzunarul gecii şi a scos 
un obiect ciudat. A ridicat obiectul spre 
judecător. Era o ciupercă de lemn. O ciupercă 
din acelea pe care domnişoarele şi doamnele o 
foloseau la remaierea ciorapilor de mătase. O 
ciupercă de remaiat ciorapi. A ridicat-o spre 
judecător zicând. 

- Suntem prietene. Cu această ciupercă ne- 
am dezvirginat amândouă. 

In sală, delir. Judecătorul, tovarăşul 
judecător Rusu era roşu de furie. Aproape se 
îneca strigând să fie linişte. Să fie linişte că 
evacuează sala, etc., etc. Sigur nu era ziua lui 
cea bună, ziua aceea. 

Au urmat expertizele de rutină. Expertizele 
medico-legale de filiaţie, cum s-ar zice, 
probele hematologice şi examinările 
dactiloglifice specifice. Primele la clinica de 
medicină legală de competenţă regională de la 
Iaşi, Tecuciul fiind arondat laşului, iar a doua, 
bineînţeles la Institutul de medicină legală 
“Mina Minovici” din capitală. 

La Iaşi, profesorul Scripcaru, şeful clinicii 
de specialitate, fu foarte amabil. I-a vorbit 
frumos promiţându-i că va urgenta eliberarea 
documentelor privind rezultatul expertizei, dar 
nu mai curând de o lună. G ştia însă, de 

prietenia acestuia cu cei de la Tecuci. Cu 
Secară, Gheorghiu şi Matran. Scripcaru a fost 
corect. Poate putea să facă mai mult. Adică, să 
explice nenorociţilor adevărul ştiinţific, mai 
ales familiei fetei. Dar asta, asta ar li însemnat 
sfârşitul jocului. Jocului de-a imaginea 
doctorului G, jocul de-a denigrarea doctorului 
G, jocul de-a răfuiala cu un coleg care înfruntă 
sistemul şi refuză ideea de integrare în 
obiceiurile casei, în obiceiul de chiverniseală 
pe socoteala politicii demografice promovată 
de partid şi conducătorii săi iubiţi. Bineînţeles 
că orice scurgere de timp, fără un rezultat cert, 
definitiv şi irevocabil, oferea, în continuare, 
posibilitatea denigrării profesionale şi morale a 
doctorului afectându-i imaginea şi adresabili- 
tatea. Rezultatul a venit cu întârziere. Era 
exclus de la paternitate, dar instanţa oferea 
celeilalte părţi, partea reclamantă posibilitatea 
contraexpertizei. Programarea a venit de la 
Bucureşti. In fond, se prelungea o situaţie. O 
situaţie dominată de incertitudine. De uzură 
nervoasă şi morală, de aşteptare şi încrânce- 
nare. 

La Bucureşti, la fosta locaţie a Institutului 
de Medicină Legală “Mina Minovici” 
programarea a avut loc după două luni. Era 
toamnă, era o zi cu soare. Lumea, venită din 
toată ţara, aştepta în curte sau în faţa 
cabinetelor medicale, fiecare cu problema sa, 

fiecare cu speranţa sa. La cabinetul de 
expertiză medico-legală a filiaţiei, era mare 
animaţie. Erau programate un număr 
impresionant de cupluri pentru ziua aceea. Din 
toată ţara. Din toate regiunile şi judeţele 
României. Trei câte trei. Mama, copilul şi tatăl 
prezumptiv. Atât! Mama tata, copilul. Restul 
asistenţei era formată din aparţinători. Ăştia 
erau cu carul. De la bunici, mame, surori şi 
fraţi, unchi şi mătuşi sfătoase, până la prieteni 
şi vecini, tot soiul de gură-cască, având fiecare 
tot atâtea interese obscure în cauză, forfoteau 
prin curtea institutului şi pe coridoare într-o 
agitaţie ciudată, amintind aici de mişcarea 
browniană. Doar la uşa cabinetului de recoltări 
probe, era linişte. Liniştea dinaintea furtunii. 
Era normal. La fiecare cinci minute, o 
asistentă încruntată, striga solemn, privind pe 
un tabel care îl avea în mână, numele cuplului 
ce urma să intre la analize. întâi numele 
mamei, apoi al copilului şi în cele din urmă al 
tatălui prezumptiv. Se făcea tăcere. Cei strigaţi 
intrau în linişte. Uşa cabinetului se închidea cu 
taină. în sală, murmur de respiraţii, murmur 
vezicular. 

Ciudată mai era atmosfera în sala aceea. 
Ciudată şi apăsătoare. Ca de la sine, lumea se 
împărţise în două. Se lipise de pereţii laterali, 
din faţa intrării, deoparte fetele cu bebeluşii în 
braţe iar spre peretele opus, băieţii. Necăjiţi şi 

speriaţi ca naiba. Cele două tabere, se priveau 
cu vrăjmăşie, aruncându-şi în pauze şi câte o 
înjurătură plină de ură şi dispreţ. Cuvintele 
curvă şi animalule, erau cel mai des folosite. 
Toată lumea era desculţă. Aşa poruncise 
tovarăşa asistentă. în picioarele goale. Pentru 
amprente. Doamne, cum mai mirosea sala 
aceea. Puţea ca o hazna. De la picioare 
nespălate şi ciorapi cleioşi de jeg şi purtare 
îndelungată, până la scutecele pline de căcat 
ale bebeluşilor schimbaţi în fugă şi cu 
neîndemânare, toate amestecate cu mirosul 
acela specific de transpiraţie masculină sau 
menstruaţie stătută de femei analfabete şi 
certate cu igiena. Doctorul G se adresă sfios 
asistentei. 

- Tovarăşa asistentă! Vă rog frumos să-mi 
daţi o coală de hârtie pentru picioare. Vreau 
să-mi pun picioarele pe ceva curat. Ştiţi, sunt 
medic... poate mă ajutaţi. Asistenta se uită la el 
ca la un rahat, apoi dispăru trântindu-i uşa în 
nas. 

Au urmat câteva momente de linişte. 
Linişte. Apoi, din rândurile femeilor desculţe, 
se desprinse o ţigancă oacheşă şi grasă. Purta o 
pereche de blugi albaştri, tăiaţi cu foarfecă în 
dreptul genunchilor pentru a crea o 
deschizătură prin care să se vadă pielea şi 
murdăria convenţională. Bata începea cu mult 

sub buricul în centru căruia domina ca o 
bijuterie scumpă un rest de jeg concentrat de 
timp. Deasupra acelui buric, materne şi 
generoase, două ţâţe mari şi pline de lapte 
plonjau sub un petic transparent de bluză 
murdară şi inutilă. Deşi tânără, faţa ţigăncii era 
răvăşită de riduri, iar gura îi emana miros de 
ţigară şi bere. Părul negru al ţigăncii, era 
zburlit şi împodobit cu nişte zorzoane ieftine 
de plastic. Ochii, şi ei negri, priveau întunecoşi 
şi răi. 

-Nenorociţilor! se adresă ea grupului de 
bărbaţi, făcând câţiva paşi spre peretele venin. 
Nenorociţilor! Nu vreţi să fiţi taţi, nu vreţi, 
futu-vă muma în cur de haimanale ce sunteţi. 
Nu vreţi să fiţi taţi, curvarii dracului, animale 
ordinare ce sunteţi. Nu vreţi să fiţi taţi, ai! Nu 
vreţi. 

Trecu în revistă întreg eşantionul de 
“animale” din faţa sa, cuprinzând într-o privire 
de viperă tot grupul, clătinând ameninţătoare 
din cap, agitându-şi zulufii păduchioşi. 

- Tovarăşul Ceauşescu! Tovarăşul 
Ceauşescu, boilor, vă va face taţi. Tovarăşul 
Ceauşescu vrea să fiţi taţi. Tovarăşul Nicolae 
Ceauşescu vrea ca toţi copiii să aibă taţi. 
Tovarăşul Nicolae Ceauşescu vrea ca fiecare 
copil să aibă un tată. Şi tu, şi tu, şi tu, zise 
ţiganca arătând cu degetul spre fiecare dintre 

cei apropiaţi. Şi voi, toţi, toţi, toţi... porcilor, o 
să fiţi taţi! 

Asistenta îşi făcu apariţia întrerupând 
spectacolul ţigăncii. G a intrat şi el, în urma 
Lăcrămioarei care avea bebeluşa în braţe. Prin 
scutecele albe se vedeau picioruşele trandafirii 
ale fetiţei. Era desculţă şi ea. 


Unnătoarele şedinţe au fost prezidate de 
către cei mai tineri judecători repartizaţi la 
Tecuci pe vremea aceea, Alexa şi Borza. De la 
venirea lor în oraş, cei doi tineri judecători s- 
au remarcat prin onestitate şi pasiune pentru 
sport. Jucau fotbal pe terenul din apropierea 
restaurantului “Ocaua lui Cuza” unde se 
organizau şi bairamurile protipendadei femi- 
nine comuniste aflată la conducerea partidului 
din primăria municipiului. Tovarăşele prim 
secretare sau secretare cu propaganda, 
împreună cu rudele şi prietenii acestora, 
împreună cu familiile privilegiate ale şefilor 
comunişti din miliţie, securitate, dar şi din 
comerţul socialist. Ce mai, încoace sau încolo, 
adevărul era că se făceau la “Ocaua” nişte 
chiolhanuri de toată frumuseţea, uneori de 
toată groaza, de li se duceau buhul până 
departe. Până departe la Galaţi sau chiar la 
Bucureşti. La Bucureşti la Comitetul Central. 
La Comitetul Central al Partidului Comunist 

Român. Chiar tovarăşul Dăscălescu, tovarăşul 
Dăscălescu, primul ministru al guvernului 
României, al României condusă cu 
înţelepciune de către tovarăşul Nicolae 
Ceauşescu şi tovarăşa academician doctor 
Elena Ceauşescu, ştia de Ocaua lui Cuza de la 
Tecuci. Pe aici trecuse şi tovarăşul Nicu. 
Tovarăşul Nicu Ceauşescu, fiul cel mare a 
conducătorilor iubiţi, primul secretar al 
Comitetului Judeţean de Partid Comunist de la 
Sibiu. Iar tovarăşul Dăscălescu, ei bine, 
tovarăşul Dăscălescu avea o slăbiciune pentru 
una din primărese. Pentru tovarăşa 
Andronache Emilia. Milica, cum i se mai 
spunea pe numele mic. Gurile rele ziceau că 
erau amanţi. Rea mai era de gură lumea 
tecuceană. 

Cei doi judecători tineri erau prieteni cu 
doctoral G. Acesta primise un apartament cu 
patru camere în zona industrială. Apartamentul 
fusese repartizat de către tovarăşa Milica la 
rugămintea celei mai bune prietene de la 
Galaţi. Geta, Geta Stegărescu. La rândul ei 
Geta, avea o slăbiciune pentru G. O slăbiciune 
medicală, cum s-ar zice, Les amoureaux des 
medicins, cum este codificată de şcoala 
franceză de specialitate. Actorii şi chirurgii 
sunt deseori victime fericite ale acestor 
slăbiciuni. In acest apartament cei doi 
judecători şi doctorul, jucau tenis de masă şi 

mai beau câte un pahar de vin de Nicoreşti. 
Mai ales Borza, că lui îi plăcea mai mult. G nu 
se atingea de vin sau altă băutură alcoolică 
pentru nimic în lume. Juca tenis şi bârfea. 
Atât, tenis şi bârfă. Odată cu plecarea Milicăi 
la Galaţi, a tovarăşei Andronache Emilia, în 
funcţia de secretară cu propaganda la 
Comitetul Judeţean al PCR (Partidul Comunist 
Român), la Tecuci a fost numită tot o 
primăreasă. Tovarăşa Ortansa Grecu. Tovarăşa 
Ortansa Grecu îl ura pe G. Se implicare în 
procesul acela cu pasiune. Cerea să fie ţinută 
la curent cu mersul dezbaterilor de la 
judecătorie, iar tinerilor judecători le-a spus-o 
chiar direct. 

-Să câştige fetiţa nevinovată!. Asta era, 
fetiţa nevinovată. 

Bieţii judecători. Erau în mare încurcătură, 
în cele din urmă a trebuit să-l sfătuiască pe G 
să ceară strămutarea procesului la Bucureşti. 
Lucru greu de realizat în acele vremuri. O 
strămutare de dosar echivala cu pierderea 
încrederii populaţiei în justiţia locală. în 
justiţia socialistă. în justiţia comunistă. Aşa 
ceva nu se prea făcea. Şi nu pentru oricine. G 
era pierdut. El nu înţelegea nimic. Nu 
înţelegea de ce se agită atâta lumea. De ce se 
agită prietenii şi apropiaţii săi. Doar putea să şi 
piardă cauza. Ei şi? Mai rău să nu fie. Chiar nu 

realiza pericolul la care era expus de către 
colegii săi “binevoitori”. Gheorghiu, Matran şi 
Secară. Dar ce, numai ei? O lume, o lume 
întreagă se răfuia cu el în acest proces. 
Telefoanele cu fir roşu erau încinse la 
maximum. Se apela la relaţii, prietenii şi 
expertize într-o veselie. Venise timpul marilor 
mutări pe tabla de operaţiuni. Acesta era, cu 
adevărat, războiul din Pacific. Războiul din 
Pacific început la scară tecuceană şi continuat, 
apoi la scară judeţeană şi naţională. Războiul 
lui G. Pentru inamic, totul era simplu. Odată 
câştigată cauza Lăcrămioarei, urma arestarea 
doctorului. Simplu ca bună ziua. Arestarea 
doctorului G. Cauza? Simplă şi ea. Doctorul, 
lucru dovedit de lege prin hotărâre 
judecătorească definitivă şi irevocabilă, 
întreţinuse relaţii intime cu o minoră. O! dar 
aici mai intervenea şi colegiul. Colegiul 
Medicilor. Colegiul de etică, deontologie şi 
disciplină. Mai fusese G pe acolo. îl înjurase 
odată pe Matran. Ei şi? Se mai întâmplă între 
colegi. Da, se mai întâmplă, dar Matran, ei 
bine, tovarăşul doctor orelist medic primar şi 
mai ales recent făcut la bătrâneţe şi doctor în 
ştiinţe medicale, era secretarul de partid. Asta 
era grav. Să înjuri secretarul de partid însemna 
că ai înjurat partidul. Grav, foarte grav. Pe 
Dumnezeu îl poţi înjura. Pe Dumnezeu îl poate 
înjura, zilnic, toată lumea, se mai acceptă, dar 

pe secretarul de partid, partidul, nu. Asta nu se 
poate. 

Sfătuit de către cei din judecători G s-a dus 
la prietenul din tinereţe al Liviei, avocatul 
Michael. 

- Uite ce au zis băieţii, judecătorii, au zis să 
cer o strămutare a judecării procesului meu de 
paternitate. Să cer strămutarea cauzei. Ce 
trebuie să fac? 

- Trebuie să mergi la Bucureşti, doctore. 
Asta trebuie să faci. Să mergi la Bucureşti, la 
Tribunalul Suprem. Tribunalul Suprem al 
Republicii Socialiste România. Tribunalul 
Suprem. Ai înţeles? Avocatul îl privi cu milă. 
Se ridică de pe fotoliul în care se adâncise 
pentru odihnă, alături de o butelie cu vin şi se 
apropie de birou. 

- Am să-ţi fac eu cererea. Merg cu tine. Am 
un dosar la Bucureşti şi cu un drum, rezolvăm 
problema. Rezolvăm şi problema ta. 

A doua zi, cu noaptea în cap, au plecat la 
Bucureşti. Acolo, la Tribunalul Suprem al 
Republicii, al Republicii Socialiste România, 
G a depus cererea de strămutare a cauzei de la 
Tecuci la o altă instanţă. Ciudat. Cererea a fost 
înregistrată imediat, iar tennenul de judecare a 
solicitării de strămutare, mai mult decât 
decent. O lună. Peste o lună G s-a înfăţişat la 

instanţa supremă a ţării, însoţit de Livia. 
Michael o delegase pe Livia să-l însoţească. 

- Du-te tu cu el. Nu vezi că-i bleg? Habar 
nu are în ce rahat l-au băgat cei de la Tecuci. 
Livia s-a învoit de la serviciu şi au mers 
împreună. Pe drum îl tot sfătuia ce să facă. 
Vorbea, vorbea iar din când în când îl 
atenţiona insistentă. 

- Ai priceput? Ai priceput ce ai de făcut, ce 
ai de spus? 

- Da! Da, răspundea G în timp ce conducea 
maşina printre gropi şi băltoace. Am priceput 
eu ceva, dar mai bine să vedem la faţa locului 
cum va fi. Să vedem la faţa locului. Şi uite aşa, 
de la Tecuci la Focşani, de la Focşani la 
Râmnicu Sărat şi apoi la Urziceni, au străbătut 
în patru ore distanţa de 250 km. Drumul era 
cam prost pe vremea aceea. De la Urziceni la 
Bucureşti erau cincizeci de kilometri de asfalt 
nou, nouţ. Dacia, maşina lor albastră, zbura, nu 
alta cu peste 12o km la ora. Lui G îi plăcea să 
şofeze prin capitală. Cunoştea bine oraşul şi 
obiceiurile colegilor de trafic. Se descurca de 
minune. La Tribunalul Suprem au ajuns 
repede. Au găsit loc de parcare chiar în faţa 
clădirii. G şi Livia au urcat la etaj şi s-au 
aşezat lângă uşa masivă din lemn de stejar de 
la intrarea în sala de judecată. Livia a privit 
afişul cu dosarele din ziua respectivă. Erau 23 

de cauze, erau 23 de solicitări de strămutare. 
Undeva, ceva mai încolo cu câţiva paşi, 
aşteptau Lăcrămioara cu sor-sa. Sor-sa mai 
mare. Sor-sa mai mare care locuia la Galaţi. 
Acolo locuia. Acolo era măritată. Măritată şi 
cu un copil. Un copil mic, o fetiţă. Cele două 
femei îl priveau cu duşmănie. G a intrat în sală 
urmat de Livia. Curând a venit şi grefiera. 
Apoi, din spate, de undeva din spatele unui 
birou uriaş plin de dosare, apăru o judecătoare. 

G privi cu un aer triumfător cu coada 
ochiului spre Livia. Se aplecă uşor şi îi şopti la 
ureche. 

- Am câştigat! 

- Nu înţeleg, ridică din umeri Livia. 

- Lasă că-ţi spun eu afară, făcu G zâmbind. 
Uită-te la judecătoare, priveşte şi la 
Lăcrămioara. La Lăcrămioara şi la sor-sa. 

Când l-a strigat la bară, G a uitat de tot şi de 
toate. Mai ales de toate instrucţiunile primite 
de la Michael şi Livia. Intr-o clipă uitase de tot 
şi de toate. De tot instructajul acela stufos 
juridic şi avocăţesc, dar mai ales de toate 
recomandările făcute de Livia pe drum. Era 
singur în faţa judecătoarei. Aceasta era o 
femeie în vârstă de peste cincizeci de ani. 
Purta ochelari sub o frunte îngustă şi brăzdată 
de riduri adânci. Părul cărunt la culoare, era 
prins într-un coc cuviincios ce amintea de 



coafura tovarăşelor secretare de partid, decente 
şi oficiale. întreaga sa înfăţişare, impunea 
teamă şi respect. Se vedea cât colo că era o 
tovarăşă serioasă, modelată în timp după toate 
canoanele codului socialist şi comunist. O 
adevărată tovarăşă judecător. 

- Eu, stimată tovarăşe judecător, eu onorată 
şi distinsă instanţă, zise G, ignorând toate 
sfaturile primite de la avocatul Michael şi 
Livia, am fost sfătuit să vă spun că nu am 
încredere în justiţia locală şi multe alte lucruri 
rele despre justiţia tecuceană, dar nu pot să fac 
asta. Nu pot, pentru că eu, tovarăşa preşedinte, 
eu sunt prieten cu judecătorii. Jucăm fotbal şi 
tenis de masă chiar la mine acasă. Deci nu 
acesta este motivul pentru care solicit 
strămutarea judecării dosarului în altă parte. 
Motivul real este, stimată tovarăşe preşedinte 
şi onorată instanţă, chiar în faţa dumnea- 
voastră. Adică, tovarăşa domnişoară. Priviţi la 
dânsa şi judecaţi dumneavoastră dacă eu pot să 
apar aşa în faţa cetăţenilor de la Tecuci fiind 
medicul şi chirurgul comunităţii. Nu pot să 
apar împreună cu ea la tribunalul din Tecuci. 

Judecătoarea privi la Lăcrămioara. Total 
neinspirată, acesta venise la tribunal îmbrăcată 
sumar. Purta o fustă scurtă, după moda mini, 
un decolteu la bluză, mai mult decât generos 
care abia îi acoperea sânii voluminoşi, gata 

gata, să se rostogolească din balcoanele 
sutienului pe podea, iar coafura, ei bine, 
coafura Lăcrămioarei era după moda Pank. O 
ciufuleală acolo de păr cu panglici şi zorzoane 
de te apuca râsul numai uitându-te la ea. Pe 
când el, el G, arăta ca un activist de partid. 
Purta costumul clasic bleumarin, cu cravată, 
cămaşă albă şi pantaloni largi la manşetă, după 
modelul sovietic, aşa cum se cuvine unui 
tovarăş civilizat a se prezenta în lume. Iar 
tunsoare, ei bine, tunsoarea doctorului G 
amintea, fără nicio obiecţie de tunsoarea 
obişnuită a unui secretar de Komsomol. 

Din 23 de dosare, din 23 de cauze, numai o 
singură strămutare. Numai o singură strămu- 
tare aprobase instanţa supremă în ziua aceea. 
O singură strămutare. Dosarul lui G fusese 
strămutat la Iaşi. 

La Iaşi s-a revenit la expertizele medicale. 
Instanţa de la Iaşi a fost necruţătoare pentru 
duşmani tecuceni a lui G. Expertizele 
judiciare, medico-legale excludeau cu 
desăvârşire şi cu fennitate de la paternitate pe 
pârâtul doctor G. Ba mai mult, obliga pe 
reclamanta Voicu Lăcrămioara la plata unor 
despăgubiri destul de consistente la care G a 
renunţat din start, uitând că vreme de un an a 
fost vinovatul de serviciu al comunităţii 
medicale din municipiu şi ghimpele din coasta 

medicilor comunişti. G câştigase o bătălie. O 
bătălie crâncenă. Dar războiul, războiul 
continua cu mai multă înverşunare. De data 
asta, inamicul, inamicii doctorului G s-au 
liniştit o vreme. Credea el, doctorul, dar 
liniştea lor semăna cu liniştea oceanului după 
intrarea în imersie a submarinelor gata de 
luptă. Urmau alte bătălii. Urma alt război. 
Războiul pe dedesubt. 

ŞI TU TĂVI? 


Cu doctorul Maftei Octavian erau amici 
încă de pe vremea când acesta lucra în secţie la 
doctorul Covrig, un chirurg foarte bun care îi 
învăţase meserie pe toţi mai tinerii săi colegi 
din Galaţi. G era secundar la doctorul 
Trăistaru. Acesta deţinea şefia secţiei de 
chirurgie numărul doi de la Spitalul judeţean. 
Din cauza animozităţilor dintre chirurgi, trei 
dintre cei mai buni, fiecare dotat cu muşchi 
politici pe măsură, au reuşit să impună 
autorităţilor de partid comunist şi sanitare 
ideea împărţirii spitalului judeţean în trei secţii 
de chirurgie conduse fiecare de către chirurgul 
cel mai destoinic, ca membru şi colaborator 
politic. Aceştia erau doctorii Covrig, Trăistaru 
şi Popescu. Toţi trei, erau incompatibili într-o 
echipă şi niciunul nu ar fi agreat şefia altuia pe 
un considerent bine ştiut de toată lumea dar 
despre care nici azi nu vorbeşte nimeni de- 
adevăratelea, ciubucul. Chiverniseala cu orice 
preţ şi prin orice mijloace, cât mai legale şi 
comode posibile.. în România maniera 

comunistă de a realiza profesia de medic, era 
una specială. Statul plătea cât mai puţin, 
medicul făcând o economie substanţială la 
fondul de salarii. Medicul era şi mai este, plătit 
de pacient, în compensaţie. Astfel, cu dotarea 
statului şi ciubucul neimpozabil al pacientului, 
medicul care nu a investit altceva decât o 
diplomă devine, prin colaborare cu partidul şi 
restul, stăpânul spitalului. Statul este când 
masochist, când tiranic, iar medicul victimă, 
reală sau fericită, după caz şi colaborare. 
Trăistaru căzuse odată în capcana legii 
veniturilor ilicite, dar a avut noroc. A devenit, 
mai mult de nevoie, apoi de conjunctură un 
colaborator de marcă şi mai ales de temut al 
sistemului, după ce a făcut o alianţă de familie 
cu tovarăşul Dăscălescu, primul ministru al 
guvernului lui Ceauşescu. Era avar, incult şi 
dificil ca om. Suferea de Parkinson, dar se 
descurca bine în sala de operaţii. Ştia să-şi 
aleagă colaboratoarele dintre fetele care 
posedau cea mai bună manualitate chirurgicală 
şi-şi alcătuia echipa cu ele. Unele i-au fost 
amante fidele chiar până la moarte, moartea 
lor, bineînţeles, cum a fost cazul asistentei 
instrumentare Cici care a murit de cancer 
rămânându-i credincioasă până la sfârşit. 

La secţia lui Covrig, operau în echipă 
doctorii Mafiei şi Debita. Cel din urmă era 
soţul doctoriţei sanepidiste Mihaela Debita. 

Doctorul G îşi aminteşte mereu de şicanele pe 
care tovarăşa doctor Mihaela Debita i le făcea 
cu ocazia vizitelor sale de lucru la spitalul din 
Tecuci. Cu doctorul Maftei se înţelegea bine. 
Făceau gărzi paralele, iar uneori se întâlneau în 
sala de operaţii din blocul operator al spitalului 
sau la vizita din secţia de terapie intensivă. 
Maftei era cult şi bine pregătit teoretic. în rest, 
Dumnezeu cu mila. Se spune că în chirurgie 
este nevoie de două mâini drepte, pentru că 
ştiinţa o primeşti din cărţi, dar manualitatea o 
primeşti de la Dumnezeu. Doctorul G spunea 
deseori. 

- La Spitalul Republican Fundeni am 
învăţat multe lucruri frumoase şi folositoare, în 
medicină şi viaţă, chirurgia însă, am învăţat-o 
la Baia Mare de la doctorul Marica Paul. 
Trăistaru îi dădea să opereze toţi pacienţii 
săraci care nu dădeau nimic la internare 
precum şi elevii, studenţii sau soldaţii în 
urgenţă. Odată un pacient i-a strecurat în 
buzunarul halatului o sumă importantă de bani. 
Doctorul G s-a dus glonţ la şeful secţiei în 
biroul acestuia şi i-a raportat cazul. 

- Ei, şi? Ce-i cu asta? Păstrează-i, sunt ai 
tăi! 

- Domnule medic şef. a zis G, eu am fost 
repartizat la dumneavoastră să învăţ, nu să 
câştig bani. Vă rog să-i luaţi. Trăistaru a luat 


210 



banii şi i-a vârât în buzunarul halatului. A 
doua zi s-a dus la directorului direcţiei sanitare 
judeţene şi la secretarul de partid. După ce au 
discutat despre unele şi altele, ciocnind şi câte 
un pahar de whisky la sfârşit a mai adăugat. 

- în ce priveşte G, să vă abţineţi cât este pe 
secţia mea. Este bun profesional, face treabă, 
iar dacă cineva se mai leagă de el va avea de-a 
face cu mine. Am zis! 

Doctorul G făcuse un an de stagiu în 
calitate de chirurg secundar la Baia Mare unde 
l-a cunoscut pe doctorul Marica Paul. Un 
buzoian stabilit aici în urma unui concurs de 
medic şef de secţie chirurgie, fiind nevoit să 
renunţe la o carieră strălucită în capitală 
datorită antecedentelor sale legionare din 
timpul studenţiei. Doctorul Marica spunea 
deseori cu mândrie. 

- Am fost pe locul unu la Hortolomei când 

Setlacec era pe locul 16. Era membru al 
Academiei Franceze de Chirurgie, toţi 

chirurgii maramureşeni au învăţat chirurgie de 
la el. Nu era membru de partid şi nici nu putea 
să fie cu antecedentele sale. Era însă tolerat de 
autorităţi şi tratat cu respectul cuvenit. Uneori 
G îl întreba. 

- Dom prim, deşi sunt repartizat la alt şef 

de secţie, dumneavoastră vă ocupaţi de mine 
pennanent. Am învăţat multe de la 

dumneavoastră. Mai mult decât la Bucureşti, la 
Fundeni sau chiar la Profesorul Juvara, de ce 
mă iubiţi? 

- Michel! Eu te iubesc pentru că ceilalţi te 
urăsc! Fără comentarii. 

G a stat cu repartiţie provizorie un an la 
Baia Mare. Un an în care a încercat cu 
disperare să obţină transferul definitiv. 
Directorul Direcţiei Sanitare îi promitea 
sprijin, dar în acelaşi timp îi amintea de 
dosarul personal şi mai ales de faptul că 
trebuie să dea. La vremea aceea un transfer 
costa patruzeci de mii de lei. Patruzeci de mii 
de lei. Costul unui automobil Dacia. Printre 
chirurgii judeţeanului sanitar băimărean era şi 
unul Pop. Pop Cori. Doctorul Pop Cori era un 
tovarăş medic special. Era medicul echipei de 
handbal. Şi ce echipă mai avea pe vremea ceea 
Maramureşul socialist şi sportiv. Echipă 
campioană. Campioană europeană. Şi ce 
jucători. Toţi, unul şi unul. Ce vremuri. Ce 
vremuri de aur ale handbalului românesc şi 
loco-regional. Doctorul Cori era medicul lor. Ii 
însoţea pretutindeni. Pretutindeni în ţară, 
Europa şi lume. Pentru asta trebuia să 
corespundă. Să corespundă politic, în primul 
rând că profesional, băieţii, adică sportivii, 
jucătorii handbalişti, nu puneau problem 
medicale fiind sănătoşi tun, cum s-ar zice. 

Sănătoşi şi talentaţi. Cei mai buni din istoria 
sportului românesc. Medicul lor era şi el cel 
mai bun. Adică, cel mai bun supraveghetor al 
sănătăţii băieţilor. Avea referinţe bune. Păi 
putea el să fie medicul unei echipe sportive 
campioană cu deplasări în Europa şi lume tot 
timpul dacă nu corespundea în mod deosebit? 
Hai să fim serioşi. Păi, pentru a ieşi din ţară îţi 
trebuia viza securităţii şi a partidului. 
Tovarăşul doctor Ghennan, şeful secţiei de 
chirurgie şi soţul doctoriţei partidului comunist 
din Baia Mare era mândru de colegul său. 
Doctorul G spunea mereu colegilor. 

- Tare mi-ar plăcea să văd rapoartele scrise 
date de Cori la întoarcere în ţară, de fiecare 
dată după o deplasare “afară”. Se referea, 
bineînţeles, la rapoartele scrise ce trebuiau 
date securităţii, de fiecare dată, cu ocazia 
deplasărilor peste hotare. Aşa că nu s-a mirat 
deloc atunci când a fost chemat la Galaţi de la 
Baia Mare şi doctorul Traistaru i-a arătat un 
raport al direcţiei sanitare băimărene semnat 
de Cori. Un raport secret prin care se solicita 
chemarea lui G la Galaţi, întrucât la spitalul 
judeţean din Baia Mare nu mai putea fi tolerat. 
Se vorbea acolo, în raport şi de atitudinea 
ireverenţioasă a lui G în faţa tovarăşilor 
membrii şi conducători de partid comunist 
băimărean. G era şi rău, intr-un fel. Cu ocazia 
promovării tovarăşului Cori la conducerea 

direcţiei sanitare judeţene şi a obţinerii titlului 
de medic primar chirurg, într-o vreme când 
tovarăşa academician profesor doctor Elena 
Ceauşescu a stopat orice acces la titlurile 
academic şi primariat în medicină, G a 
exclamat intr-un cadru public, mai precis, la 
raportul de gardă pe secţie, atunci când o 
tovarăşă infirmieră l-a întrebat pe Cori de ce i- 
a dat câteva perechi de pantaloni de spital 
pentru croitorie la transfonnat, acesta i-a spus, 
autoritar, că trebuiesc lărgiţi. Adică, pantalonii 
respectivi deveniseră strâmţi la nivelul turului 
tocmai în momentul promovării tovarăşului 
doctor. 

- Nu înţelegi doamnă? Nu înţelegi că 
tovarăşului doctor i s-au mărit testiculele şi 
deci are nevoie de pantaloni corespunzători. 
Asta e! 

Asta e. Asta l-a costat pe G transferul acasă. 
Transferul la Baia Mare. Treizeci de ani de 
exil. Bine zice proverbul acela vechi şi 
românesc, “gura bate curul” 

Doctorul G a primit într-o zi vizita 
Comitetului Oamenilor Muncii de la Spitalul 
Municipal Tecuci. Şefa COM era tovarăşa 
contabilă Crihană, secondată de şoferul 
Negrea, secretar de partid pe organizaţia 
oamenilor muncii de la staţia de salvare. Ca să 
nu fie singuri au luat-o şi pe asistenta Aurelia 



Haloca, pe post de marionetă care, era şi ea 
secretară PCR pe secţia de chirurgie. După 
“revoluţie”, avea să-i spună în timp ce operau 
un caz într-o noapte de gardă. 

- Domnule doctor, vă rog să mă iertaţi 
pentru tot ce am făcut. Eram obligată, eram 
obligate toate fetele, toată secţia. Ne duceau ca 
pe nişte oi, cu duba de la salvare, la 
procuratură, la tovarăşul procuror Scutaru. 
Scutaru Trandafir. Acolo, dădeam declaraţii 
împotriva dumneavoastră. Procurorul ni le 
dicta, iar noi scriam. 

- Ştiu zicea G, am copia declaraţiilor 
voastre acasă. Ştiu tot ce aţi scris acolo despre 
mine, toate fetele, toată secţia. Chiar şi bătrâna 
soră instrumentară de la blocul operator, Mimi 
Melnic mi-a zis. 

- Ce era să fac, domule doctor, trebuia să- 
mi aduc şi eu fata de la ţară, de la Tudor 
Vladimirescu la Tecuci. Abia terminase Liceul 
Sanitar. Acum e doctoriţă! 

Doctorul G se gândea în acele clipe. 

- Oare doctoriţa Mioara Melnic va şti 
vreodată care a fost preţul plătit pentru 
promovarea ei în viaţă şi profesie? 

Era vară, era cald şi bine afară. Cei care 
reprezentau Comitetul Oamenilor Muncii de la 
Spitalul Municipal Tecuci respectau procedura 

premergătoare desfacerii contractului de 
muncă al doctorului G. 

- Tovarăşe doctor! Noi am venit să vă 
întrebăm pentru ce nu veniţi la serviciu. 

- Doamnă! a întrerupt-o G, cunosc 
procedura. Chiar dacă aş merge ar fi tot 
degeaba. Tovarăşul doctor Gheorghiu m-ar 
ţine afară, pe holul secţiei de chirurgie aşa cum 
a mai făcut în nenumărate rânduri, departe de 
pacienţi, departe de sala de operaţii. Zarurile 
au fost aruncate. Partidul a decis. Va trebui să 
dau notă explicativă, iar Biroul COM la 
propunerea doctorului Gheorghiu şi a 
tovarăşului Matran, secretarul PCR vor cere 
desfacerea contractului meu de muncă. 
Sfârşitul este acelaşi oricum. Faceţi-vă datoria, 
consemnaţi, vă rog. Eu sunt în grevă la 
domiciliu şi aştept răspunsul la scrisoarea mea 
adresată conducerii partidului şi al tovarăşului 
Nicu Ceauşescu care a avut bunăvoinţa de a 
mă primi în audienţă. 

După două zile la uşa apartamentului de pe 
strada 7 Noiembrie unde locuia cu chirie 
doctorul G, au bătut tovarăşii ofiţeri ai 
Ministerului de Interne. 

- Tovarăşe doctor, trebuie să veniţi cu noi. 

- Unde? a întrebat doctorul chirurg G, mă 
arestaţi? 

- Nu, tovarăşe doctor. Dar trebuie să vă 
însoţim la Comitetul Municipal de Partid. 
Sunteţi aşteptat. 

- Merg singur, a răspuns doctorul G. Doar 
nu o să-mi puneţi cătuşe ca la doctorul Grozea, 
neurologul pe care, l-aţi plimbat prin oraş cu 
mâinile prinse în cătuşe. Era supărat. Voia să 
meargă singur şi sigur până la capăt. 

Când a intrat în sala de şedinţe de la etajul 
întâi al primăriei din Tecuci a avut un şoc. Sala 
era plină. O nelinişte ciudată i-a inundat 
sufletul şi în acele momente a realizat că totul 
se sfârşeşte aici, în această încăpere. In această 
încăpere cu ferestre largi care priveau spre 
parcul din centrul oraşului, parcul cu biserica 
ortodoxă ridicată acolo după modelul 
catedralei din Timişoara. 

- Luaţi loc, tovarăşe! 

Era o voce aspră de femeie. O voce aspră şi 
autoritară. O voce aspră, obişnuită să comande 
şi să fie ascultată. Era vocea procuroarei Ana 
Călin, şef procuror al Procuraturii judeţene 
Galaţi. încă tânără, femeia aceasta avea o 
statură impunătoare. Voinică şi vioaie. O faţă 
rotundă încadra doi ochi care priveau cu 
neastâmpăr în jur, cu neastâmpăr şi multă 
şiretenie, ochii de viperă. Lângă ea stătea 
tovarăşa secretară cu propaganda de la 
Comitetul Judeţean al Partidului Comunist 

Român, tovarăşa Ruxanda Simionică. Aceasta 
purta o rochie de culoare cenuşie. Avea părul 
strâns la spate după moda tovarăşelor activiste 
de partid, convinse că această coafură se 
potriveşte cel mai bine statutului lor comunist, 
codului decenţei comuniste. Era urmată de 
tovarăşa Violeta Tatomir, secretara de rang 
similar de la Comitetul municipal Tecuci al 
PCR. Mică de statură, puţin cochetă, dar fără 
să exagereze, agitată mereu şi pusă pe harţă, 
un soi de femeie rea. Mică şi rea. Apoi, 
tovarăşa Ortansa Grecu, prima secretară a 
Comitetului municipal Tecuci al PCR. înaltă, 
bine făcută, respectând modelul de primăreasă 
de Tecuci, lansat de către tovarăşa Milica, 
tovarăşa Emilia Andronache, predecesoarea sa 
şi prietena tovarăşului Constantin Dăscălescu, 
prim ministru al guvernului Republicii 
Socialiste România. Ortansa Grecu era 
îmbrăcată intr-un costum compus din doua 
piese de culoare cafenie. Era frumuşică, încă 
tânără şi neastâmpărată. Doctorul G îşi aminti 
în acele clipe de băieţii de la miliţie, de la 
circulaţie care i-au solicitat odată aparatul foto 
cu teleobiectiv ca să o fotografieze când se 
ducea pe câmp cu un bărbat. Chiar primarul 
din Cosmeşti îi povestise cum îl asalta când 
erau la studii politice, la academia „Ştefan 
Gheorghiu”, cu avansuri si aluzii speciale. 
Tânăra primăreasă şi prim secretară, era 

cunoscută în târg ca o amatoare de aventuri 
galante. Mai încolo, în picioare, deocamdată, 
stătea tovarăşul Moroşan, procuror şef al 
procuraturii municipiului Tecuci. Mic, gras 
încruntat, nu aducea deloc a braşovean 
cumsecade cum îi plăcea să se dea. Pe latura 
opusă a mesei lungi de şedinţă, făcută dintr-un 
lemn masiv şi furniruită după modelul mobilei 
de birou oficial de partid, stăteau unul lângă 
altul tovarăşul doctor Maftei Octavian, 
metodolog al Direcţiei Sanitare Judeţene cu 
probleme de chirurgie, palid şi resemnat după 
un episod medical suferit de dată recentă, 
tovarăşul doctor Mihai Mocanu, director al 
susnumitei direcţii, un individ care te păcălea 
cu aerul său de om blând şi cumsecade dar 
teatral şi ipocrit în realitate, tovarăşul doctor 
Florică Secară, directorul Spitalului Municipal 
Tecuci, anatomo-patolog şi doctorul orelist 
Liviu Matran, secretarul PCR pe sănătate la 
Tecuci. Un ins în vârstă care trăise mult şi mai 
trăia încă în trecutul sau ciudat marcat de 
loialitate faţă de partid şi tot ce ţine de acesta. 
Purta, în amintirea trecutului său glorios 
comunist mustaţa tovarăşului Stalin, copie 
fidelă după ultimul portret al generalissimului. 
însoţitorii doctorului G, au rămas afară. 
Doctorul G a privit spre doctorul Maftei 
Octavian. Acesta a plecat capul ocolindu-i 

privirea. G a aştepta câteva clipe apoi rosti în 
direcţia lui. 

- Şi tu Tăvi? 

- Staţi jos, tovarăşe doctor! îl invită cu 
autoritate procuroarea şefă a judeţului, Ana 
Călin. 

Doctorul G înţelese că până la acel moment 
lucrurile fuseseră puse la punct până în cele 
mai mici amănunte, iar prezenţa sa acolo era 
doar decorativă, tot ce trebuia să se hotărască 
în chestiune sa era deja stabilit şi hotărât. 
Trebuia numai să se respecte o procedură. 
Trebuia să i se aducă şi lui la cunoştinţă 
înaltele decizii care îi pecetluiau soarta. îi 
veniră în minte, pentru a nu ştiu câta oară, 
cuvintele doctorului Secară, directorul 
spitalului, cuvinte rostite mai mult în şoaptă, în 
biroul său şi cu titlul confidenţial. 

- încă nu v-aţi sinucis? Asta e soarta celor 
care îndrăznesc să ne înfrunte! 

Ana Călin privea la echipa din faţa sa. Ca la 
un semn, fiecare dintre cei prezenţi acolo, cu 
excepţia doctorului G au înclinat capul a 
încuviinţare. Era un vot de unanimitate. Un vot 
ciudat şi ticălos în acelaşi timp. Un vot decisiv. 
Ana Călin rosti verdictul. 

- Tovarăşul doctor G, mâine dimineaţă la 
ora opt să vă prezentaţi la Galaţi la tovarăşul 
loan Vasile. Apoi către ceilalţi aflaţi de faţă. 

- Ştiţi ce aveţi de făcut fiecare tovarăşi, eu 
am treabă şi trebuie să ajung la procuratură. 
Trebuie să ajung la Galaţi. 

Doctorul G a părăsit încăperea aceea năuc 
şi neliniştit. Nu înţelegea nimic. Totul 
devenise confuz în capul său. Nu mai pricepea 
ce se întâmplă cu el, ce se întâmplase şi mai 
rău, ce avea să se mai întâmple de acum 
încolo. încerca să-şi adune, cât de cât 
gândurile şi să se concentreze pe ceva, dar nu 
reuşea deloc. Reţinuse că trebuie să meargă a 
doua zi la judeţ, la Galaţi. Unde şi la cine, 
habar nu avea. Reţinuse un nume. Un nume şi 
atât. Nu mai auzise acel nume şi se chinuia să- 
şi sconnonească mintea ca să-şi amintească de 
el. Parca mai auzise numele acesta. O voce 
ciudată îi suna în urechi venită parcă dintr-o 
altă lume. O voce tiranică. 

- Tovarăşii doctor, tovarăşii doctor, situaţia 
matali ieşti foarti gravă! 

La ieşirea din clădirea primăriei, din 
clădirea comitetului municipal al partidului 
comunist, doctorul G s-a apropiat sfios de 
portăriţă şi a întrebat-o discret. 

- Cine este tovarăşul Ioan Vasile de la 
Galaţi? Iar portăriţă a tresărit puternic. A 
tresărit şi i-a şoptit speriată. 

- Este tovarăşul colonel, comandantul 
securităţii judeţului. 

FĂCĂTURA 


După desfacerea contractului de muncă a 
urmat o scurtă perioadă de linişte. Apoi, la 
scurt timp după asta, Doctorul G, l-a cunoscut 
pe avocatul Brebu de la Bârlad. Cum l-a 
cunoscut? Simplu, simplu şi incredibil. 
Recomandat de către procuroarea şefă de la 
Galaţi, Ana Călin. Ciudat, un procuror şi nu un 
procuror oarecare, un procuror şef de 
procuratură judeţeană, se implica intr-un 
proces intentat de către un medic unui spital de 
stat, intr-un stat socialist. Ana Călin lucrase la 
Bârlad. Se cunoştea cu Brebu, îi fusese 
stagiară. Brebu era o notorietate în materie de 
avocatură. Uns cu toate alifiile. Greu i se putea 
împotrivi cineva. Era meseriaş, ăsta-i cuvântul 
potrivit, era meseriaş. Recomandarea nu i s-a 
părut deloc suspectă doctorului. Nu era prima 
dată când constata că statul socialist devine 
conjunctural masochist după interesul politic 
sau material. Onorariul avocatului era decent. 
Procesul s-a derulat rapid, în două şedinţe şi la 
tennene apropiate, unul după altul. Sentinţa a 

fost scurtă şi la obiect. Instanţa, obiectivă. 
Câştigase! 

Sigur, cu această ocazie G a avut acces la 
dosar. La dosarul personal. La dosarul 
personal pe care unitatea socialistă, Spitalul 
Municipal Tecuci, trebuia să-l prezinte 
instanţei. Cât o fi muncit pe acest dosar 
tovarăşa Ardeleanu, şefa cu dosarele de la 
administraţia unităţii socialiste, nu putea G 
aprecia. A constatat doar că era gros acel 
dosar. Multe, foarte multe hârtii, decizii de 
pedepsire a sa în diferite circumstanţe şi 
conjuncturi nenorocite. 

în fiecare weekend G îşi încărca bateriile, 
cum îi plăcea să se exprime, făcând diferite 
deplasări sub fonnă de excursii la Baia Mare, 
Iaşi, Braşov, Bucureşti, Bistriţa sau Piatra 
Neamţ. Fireşte că pentru el erau deplasări de 
lucru. Mergea la simpozioanele sau alte genuri 
de manifestări ştiinţifice, culturale sau de 
civilizaţie unde mai prezenta câte o lucrare sau 
lua cuvântul atunci când avea de avansat o 
părere vis a vis de multiplele teme prezentate 
acolo în legătură directă cu problematica 
medicală în general sau medico-chirurgicală, 
în special. Adevărul era că pe G îl atrăgeau 
activitatea de cercetare ştiinţifică, tehnicile de 
chirurgie oncologică şi mai ales ultimele 
noutăţi legate de terapia biologică a 

cancerului. Cochetase şi cu medicina 
tradiţională, dar într-o manieră specială, 
interdisciplinaritatea. Interdisciplinaritatea şi 
ştiinţele umane. G publicase şi comunicase 
câteva zeci de lucrări ştiinţifice, în ciuda 
faptului că accesul la publicare sau comunicare 
în reviste sau publicaţii de specialitate era 
limitat şi atribuit doar personalităţilor 
universitare. Practic G se chinuia lucrând cu 
prieteni şi colegi mai binevoitori, apelând la 
cazuistica acestora şi comparând-o cu a sa, 
cazuistică formată din pacienţii săi şi a 
unităţilor spitaliceşti pe unde mai trecuse sau 
avea acces. Sigur, era invidiat de duşmanii săi. 
Aceştia, în timp ce el lucra, îl torpilau şi-l 
bombardau din toate părţile cu tot felul de 
şicane sau acţiuni nedeontologice. Una din ele 
era şi trimiterea lui G în Policlinică. Adică, 
departe de sala de operaţii. în timpul gărzilor, 
care erau doar două sau trei pe lună, era 
supravegheat minut cu minut de către toată 
lumea turnătoare a spitalului. Era vânat chiar 
când lua masa. în acele momente i se arunca în 
camera de gardă un caz fără nicio legătură cu 
chirurgia, de obicei o nevroză sau o stare de 
ebrietate pescuită de miliţia de la circulaţia 
rutieră. în acelaşi timp, era chemat în secţie la 
terapie intensivă să facă o denudare de venă 
safenă pe un loc unde altcineva nu reuşise să o 
facă. Unna imediat o chemare la ginecologie 



pentru un consult la o tânără care prezenta 
sensibilitate în abdomenul inferior. De cele 
mai multe ori secundară unui avort provocat. 
Aici, trebuia să fie foarte atent. Confuzia cu o 
apendicită se putea face oricând. Acest 
diagnostic făcea posibilă transferarea cazului 
la Chirurgie şi operarea lui în urgenţă. Fireşte 
că evoluţia ocultă a infecţiei secundară 
avortului provocat empiric şi nemărturisit 
imita perfect o peritonită post apendicectomie. 
De aici şi până la complicaţia septică a cazului 
nu mai era decât un pas. Operaţia poate salva o 
peritonită în prima zi. Din a doua zi şansele 
scad iar din a treia zi, totul este pierdut. Cam 
pe aici se plimbau duşmanii lui G. Acesta 
trebuia compromis şi desfiinţat cu orice preţ. 
Chiar cu preţul vieţii unei paciente. A unei 
femei, a unui OM. G greşise mult, neiertător 
de mult, deconspirând practica aceea 
nedeontologică şi criminală de sterilizare a 
femeilor prin ligatura bilaterală a trompelor 
uterine în scop de chiverniseală ordinară a 
medicilor criminali. 

G mergea des la Piatra Neamţ. Era amic cu 
doctorul Filimon. Doctorul de la Bălţăteşti. Un 
coleg fonnidabil. Un filozof al medicii, cum îl 
numea adeseori. De la acest medic a învăţat 
câteva concepte fundamentale din medicina 
tradiţională pe care apoi le-a coroborat cu 
propriile cercetări, annonizându-le cu 

ingineria genetică şi biotehnologia modernă, 
totul cu ţintă pe terapia biologică a cancerului. 
Astea erau preocupările lui G în timp ce 
meduzele gorgone comuniste de la Tecuci îi 
făceau viaţa amară. La Piatra Neamţ mergea la 
Teatrul de Tineret. Soţia doctorului Filimon 
era actriţă. Teatrul avea o trupă bună. Maria 
Teslaru, Oana Pelea, Maia Morgenstern, erau 
numai câteva nume de rezonanţă naţională. 
Din vorbă în vorbă, prietenii lui G de la teatru 
au aflat de situaţia acestuia la Tecuci. într-o zi, 
Maria soţia doctorului Filimon i-a spus. 

- Am vorbit cu şeful de cabinet a lui Nicu 
Ceauşescu cu ocazia unui spectacol dat de noi 
la Sibiu şi am obţinut o audienţă pentru tine. 
Să te ajute să pleci de acolo. Asta e, să pleci de 
la Tecuci. Să te transferi cu serviciul la noi la 
Piatra Neamţ. La Piatra Neamţ sau oriunde 
doreşti. 

Nu după mult timp G a primit un plic prin 
poştă, un plic în care se afla o invitaţie. O 
invitaţie la sediul Partidului Comunist Român 
din Judeţul Sibiu. O invitaţie în audienţă la 
tovarăşul prim secretar Nicu Ceauşescu. Era 
spre sfârşitul primăverii anului 1988. G s-a 
pregătit temeinic pentru această întrevedere. 
Bineînţeles şi-a luat nevasta cu el. A luat-o pe 
Livia, la recomandarea Măriei. Maria Teslaru. 
Maria soţia lui Dan. Dan Filimon doctorul de 


226 



la Bălţăteşti, cel mai bun prieten a lui G. Livia 
era o femeie frumoasă, iar Maria i-a spus că îi 
cresc şansele dacă merge şi Livia cu el. Nicu 
Ceauşescu are o slăbiciune pentru femeile 
frumoase. Deci, împreună spre victorie, 
încrederea în partid şi conducătorii lui iubiţi 
creştea de la o zi la alta. G se gândea la 
gorgone cu satisfacţia învingătorului. Ce or să 
mai chiţăie meduzele ca şobolanii atunci când 
porunca va veni de sus. De la conducătorii 
noştri iubiţi. Ce or să mai chiţăie şi or să dea 
din colţ în colţ. Nu-şi dorea decât un lucru. Să 
plece de acolo. Să obţină un transfer în interes 
de serviciu oriunde. Oriunde... Din nou uita un 
lucru. Un lucru fundamental. Acela că, oriunde 
va merge, oriunde şi oricând, dosarul îl va 
urma ca o umbră. Dosarul va merge cu el. 
Dosarul personal, dosarul de securitate. Acesta 
îl va însoţi şi dincolo de moarte. Dosarul 
acesta va sta chiar pe masa lui Dumnezeu 
atunci când va ajunge la judecată, la marea 
judecată. 

Nicu Ceauşescu nu era precum ceilalţi 
activişti de partid. Avea altă şcoală, altă clasă. 
Nu semăna cu nimeni în afară de Elena, mama 
care l-a iubit mai mult decât pe ceilalţi copii ai 
săi. Era mai şiret decât se credea. Ştia să se 
exprime frumos în cadrul audienţelor pe care 
le dădea oamenilor muncii veniţi la el cu 
diverse probleme şi necazuri. Se implica chiar 

din cabinetul său de lucru. Imediat dădea un 
telefon şi rezolva problema. Te punea să 
aştepţi puţin într-o cameră alăturată unde pe un 
fotoliu se găsea aşezată cu grijă unifonna sa 
militară de gală. 

-Nu l-am văzut niciodată îmbrăcat cu ea, 
spunea G. Era un bărbat frumos, charismatic şi 
prietenos. 

A sunat la Galaţi căutându-1 pe Carol Dina. 
Primul secretar al Comitetului Judeţean Galaţi 
al Partidului Comunist Român. Ce au vorbit ei 
în ziua aceea nu se ştie. Doctorul nu va şti 
niciodată ce au vorbit la telefon atunci Nicu 
Ceauşescu şi Carol Dina. Doctorul G ştie, în 
schimb, că după “revoluţie” Carol Dina a ajuns 
senator în SENATUL ROMÂNIEI. Lucrurile 
au decurs cam aşa. 

- Omule! Sunteţi nebuni? A venit un doctor 
la mine şi v-a reclamat că boicotaţi politica 
demografică a partidului şi a secretarului său 
general sterilizând femeile din judeţ şi aiurea. 
Ai un chior la Tecuci care leagă trompe la 
femei. 

- Nu ştiu nimic Nicule, da trimite-1 pe 
doctor la mine că rezolv eu situaţia. 

- Rezolvă şi vezi ce mai este pe acolo prin 
judeţ. Apoi, pe un ton amical. Cum merge 
campania agricolă? Şi discuţia luă o altă 
întorsătură. Vreme de un ceas. 

L-a chemat apoi pe G din încăperea unde 
aştepta cuminte rezultatul audienţei şi i-a spus. 

- Doctore, mergi la Galaţi că mâine te va 
căuta primul secretar! 

Fericit, doctoral G a coborât aproape în 
fugă scările Comitetului judeţean de partid din 
Sibiu şi s-a aruncat în maşina parcată în stradă 
în imediata apropiere a clădirii acestuia. Peste 
un sfert de oră părăsea în viteză oraşul. Zbura 
spre Braşov cu peste o sută de kilometri la oră. 

De la Sibiu la Galaţi cu un automobil Dacia 
1300 faci opt ore. Seara doctorul G era la 
Tecuci. A doua zi fu chemat la Galaţi. Dar nu 
la Comitetul Judeţean PCR cum s-ar fi 
aşteptat, ci la Consiliul Judeţean Popular la 
primul vicepreşedinte al acestuia, tovarăşul 
Bej an. încă nu era amiază şi în biroul primului 
vicepreşedinte Bej an erau deja, Ana Călin, 
procurorul şef al judeţului şi doctorul Mihai 
Mocanu, directorul Direcţiei Sanitare 
Judeţene. Bej an se adresă lui G amical. 

- Tu eşti doctorul de la Tecuci? Apoi, fără 
să mai aştepte răspunsul se adresă lui Mocanu. 

- Uită măi Mihai ce băiat simpatic. Şi arătă 
spre G. Tu şi cu chiorul ăla al tău îl necăjiţi. 
Halal să vă fie! Chiar că aţi întrecut orice 
măsură. Apoi iar către doctorului G. 

- Mâine te duci la treabă. Mâine dimineaţă 
eşti la serviciu, ai înţeles doctore? 

- Păi, eu sunt concediat, tovarăşe prim vice, 
sunt concediat, am contractul de muncă 
desfăcut.... 

- Lasă asta! l-a întrerupt nervos Bej an, gata 
cu concediul, mâine mergi la treabă. Apoi 
către procuroarea şefă. 

- Tu, Ana! Faci ce faci, faci ce poţi. 
Compune un complet de judecată, azi, mâine, 
la noapte, nu mă interesează. Daţi o sentinţă şi 
gata! Doctorul să meargă la treabă şi să nu-1 
mai reguleze nimeni, aţi înţeles? Doctore, 
aşteaptă afară puţin. 

Ieşind, G se gândea emoţionat la dreptatea 
partidului. Uite cum partidul a făcut dreptate. 
Neapărat se va înscrie în partid. 

- Tovarăşul prim vice este foarte ocupat, 
spuse ieşind din cabinetul primului vice- 
preşedinte, tovarăşa Ana Călin. Vino cu mine 
doctore. Mergem la procuratură să ne ocupăm 
de amănunte. Maşina aşteaptă afară. G se trezi 
din gânduri luat pe neaşteptate. In câteva 
minute au ajuns la sediul procuraturii judeţene, 
în cabinetul procurorului şef era cald şi bine. 
Secretara a apărut imediat aducând ceai şi 
biscuiţi. 

- Fă-te comod doctore! în câteva minute 
rezolvăm problema. Apoi, dintr-o dată se 
răzgândi. Dar, mai bine du-te la Tecuci şi 
aşteaptă telefonul meu. O să iau legătura cu 

tovarăşul procuror Scutaru. Scutaru Trandafir. 
O să te îndrume el mai departe. Discret. 
Discret şi fără valuri doctore. Ai înţeles? De 
Gheorghiu mă voi ocupa eu. Personal. 

G a părăsit sediul procuraturii judeţene 
Galaţi cu inima plină de speranţă. începutul 
era promiţător. Deci, aşa arată dreptatea? 
Dreptatea partidului. Dreptatea partidului 
comunist. Poate într-o zi va deveni şi el 
membru. Un membru de partid. 

JURNALUL 


6 decembrie 1989. Am ajuns la Iaşi în jurul 
orei nouă. în maşina pusă la dispoziţie de către 
Livia, fusese frig. Profesorul Teodorovici mă 
aştepta. Am dat drumul imediat şoferului să se 
întoarcă la Tecuci, iar eu i-am expus 
profesorului motivele venirii mele aici. Ca de 
obicei, acesta a priceput totul de la început, 
lucru care m-a scutit de explicaţii suplimentare 
şi stufoase. Era clar. Voi lucra la Clinica de 
chirurgie cu profesorul Strat trei luni. La 
sfârşitul stagiului voi avea nevoie de o 
caracterizare. Voiam o recomandare. O vorbă 
bună acolo, pentru un regim mai blând, mai 
lejer. 

Profesorul era blocat acasă. Era ziua 
nevestei. Aşa am aflat că azi este Sfântul 
Nicolae. Trebuia să-mi dau seama după zăpada 
care cădea pe şosea la intrarea în Iaşi. Dar mai 
ales după zarva şi forfota trecătorilor prin 
magazine şi restaurante. Un ceai cald, câţiva 
biscuiţi şi nişte şuncă de Praga, servite de către 
profesor, au constituit micul meu dejun. Apoi 
am plecat la Clinică. Mersul pe jos m-a 
înviorat mult. Am găsit şi spitalul. încă de la 

intrare, o secretară amabilă mi s-a recomandat 
că este vrânceancă. Apoi m-a condus la 
asistenta şefă. O cheamă, domnişoara Viorica 
şi este trecută de 30 de ani. O femeie voinică şi 
energică. Am aşteptat în birou două ceasuri 
încheiate. Profesorul avea program operator. 
Două guşi. Cea de a doua mergea mai greu. 
Iată şi întâlnirea cu profesorul. 

Amabil şi înţelegător, m-a trimis la Direcţia 
Sanitară după o specificaţie pe adresa de la 
minister către clinica sa. Am rezolvat repede şi 
m-am întors. Intre timp, plecase toată lumea 
acasă. Asistenta şefă m-a primit ceva mai rece. 
în final, mi-a promis sprijin în vederea 
obţinerii unui dulap în vestiar. Veşnica 
problemă a nou veniţilor într-o clinică. 

Am plecat acasă la Hotel Traian. Aici în 
sala albă, am servit prânzul. Dar, înainte de 
asta, am trecut pe la Editura Junimea. Aici am 
o carte de versuri la doamna Doina Florea. 
Doina, este ardeleancă şi o scriitoare de talent. 
M-a condus la director. Domnul Andy 
Andrieş. Trebuie să dau explicaţii despre 
implicarea unor factori de securitate la Tecuci 
care au împiedecat desfăşurarea unei întruniri 
la mine acasă cu cei din conducerea editurii. 
Livia îmi spusese că a fost chemată la 
securitate de către tovarăşul maior 
Măgdălinoiu şi i s-a recomandat să nu 

găzduim o întrunire acasă la noi cu cei de la 
"Junimea”. Sper că am fost convingător. Apoi, 
am vorbit mult cu Doina care m-a condus apoi 
la domnul Cuţitaru, redactorul şef al editurii. 
Domnul Virgil Cuţitaru este la cuţite cu 
directorul editurii şi nu prea vorbeşte cu 
nimeni despre asta. A fost la Tecuci şi a stat la 
mine două zile. Mi-a promis că-mi publică un 
volum de proză, dar nu l-am crezut. Prea mă 
lăuda, prea mă flata iar eu m-am simţit 
stingherit, jignit chiar. Cum mă poate crede 
cineva aşa de prost? I-am dat totuşi darurile ce 
i se cuveneau. In fond, cine nu-i corupt astăzi? 
Ciudate vremuri. Am luat flori şi am mers la 
Costache Pricop şi soţia lui, poeta Mariana 
Codruţ. El este redactor la Convorbiri Literare 
iar ea, secretar literar la Teatrul Naţional. 
Oameni ciudaţi, oameni complexaţi. Nu mi-au 
deschis. Unul din ei, era sigur acasă. Cred că 
era Costache. Era seară. Am mers la 
cinematograf. Rula „Păsările”. Păsările lui 
Hitchcock. La ieşire, am văzut pe clădirea 
hotelului puzderie de ciori. Exact ca în film. 
Aşteptau parcă să atace. M-am vârât în pat şi 
am adonnit imediat. 

A doua zi, m-am trezit la ora 6,3o. Camera 
mea face parte dintr-un apartament cu patru 
camere. Baia este deci comună, iar vecinii, 
pasageri de o zi. In tranzit. Ieri, am vorbit cu 
şeful hotelului pentru o cameră separată şi cu 

un oarecare confort asigurat. Promisiuni. Toată 
lumea aşteaptă ciubuc. Eu, fără maşină. Sunt 
ca mort. Nu am cu ce să car de acasă nimic. 
Azi o să iau legătura cu Dan Munteanu, 
prieten de al lui Ulici, pentru maşina pe care o 
am de scos de la Magazin. 

Am fost devreme la Clinică. M-am echipat 
şi am intrat în sala de lectură. Aici se ţine 
raportul de gardă. Am evitat să mă aşez 
undeva. Nu se ştie al cui este locul, iar prima 
impresie contează foarte mult. Au venit toţi. Şi 
profesorul. M-a prezentat colectivului clinicii. 
Căutam să-i intuiesc pe cei mai importanţi. 
Conferenţiarul, şeful de lucrări, medicii 
primari, asistenţii universitari, medicii secun- 
dari, stagiarii şi alţii. Din cauza nepromo- 
vărilor, demult neefectuate, toată lumea, este 
din punct de vedere scriptic, cu o treaptă mai 
jos. Profesorul este de fapt conferenţiar. 
Conferenţiarul este şef de lucrări şi aşa mai 
departe. Nu l-am văzut pe profesorul Lazăr. 
Este pensionat şi nu mai lucrează. Am 
observat că este nedorit, bârfit chiar. Asta m-a 
bucurat mult. Nimeni nu ştie că eu, datorită 
acestui om sunt aici. Că am creat această 
conjunctură datorită situaţiei acestuia, pentru a 
realiza o victorie pe propriul sau teren. Mi-am 
propus să vorbesc cât mai puţin. Totuşi am 
greşit. Se discuta despre lucrările ştiinţifice ale 
clinicii, comunicate, publicate, tipărite. Am 

reţinut că erau doar câteva pe acest an. Şi eu, 
care am deja trei lucrări, nu m-am putut abţine 
să nu amintesc de ele. Ba am mai amintit şi 
despre lucrarea mea despre evaluarea 
bolnavilor chirurgicali prin neurometrie 
computerizată. Am reuşit să stârnesc 
curiozitate, dar şi interes pentru cercetarea 
mea. Iată că m-au invitat poimâine să prezint 
lucrarea. Va trebui să merg la Tecuci după 
manuscris, diapozitive şi aparate. Ce chestie. 
Nu am reuşit nimic cu dulapul. A trebuit să mă 
schimb în biroul asistentei şefe. Am vizitat 
clinica. Cele două nivele şi blocurile 
operatorii. Clădirea este veche, saloanele mari. 
Mi-au plăcut sălile de operaţii şi secţia de 
terapie intensivă. 

M-am agăţat de profesor ca o umbră. L-am 
urmărit când pansează. Ciudat mod de a pansa. 
Mult, foarte mult material de pansat şi vată, 
foarte multă vată. Iar peste toate, aleze. 
Câmpuri bine strânse cu şireturi semănând cu 
nişte corsete. Profesorul era amabil. îmi 
explica ca unui coleg, ca unui specialist. Acest 
lucru m-a bucurat. Chirurgii sunt din cale afară 
de vanitoşi. Trebuie să recunosc că şi eu sunt. 
Dar cu bun simţ. Respect ierarhia, mai ales 
când aceasta este realizată pe criteriul valorii 
profesionale. 


236 



In sala trei, opera doctorul Veisa. Cu un 
secundar. Operau o guşă. Am stat cu ei toată 
operaţia. Mi-a plăcut. Sincer mi-a plăcut 
operaţia. Mai puţin cea de a doua. O hernie 
inghinală la o tânără de 16 ani. Secţionarea 
ligamentului rotund, nu mi s-a părut chiar 
oportună. Am plecat spre sălile de la etaj. 

Doctorul Chifan, opera un rect. Lucrează 
bine. Ajutorul său de asemenea. Cred că sunt o 
echipă. în sala doi, se făcea o vagotomie cu 
hemigastrotomie. Tocmai se închidea tranşa 
anterioară. Operatorul mi-a plăcut. Aerisit, 
bine pregătit, cu o gândire clinică de 
profunzime şi orientat în actualitate. Era ajutat 
de o femeie. Am aflat că este secundar cu 
postul la Focşani. Femeia era din Firiza. 
Consăteană, cum s-ar zice. Nu mi-a plăcut 
deloc. Am spus şi o repet, chirurgia nu este 
pentru femei. Chirurg cu menstruaţie? Nu 
merge. Este împotriva firii. Excepţie? Da! 
Admit, dar nu a se face o regulă. A da acces 
liber spre această misiune, pentru că în 
chirurgie vorbim nu de o profesie ci de o 
misiune, este o eroare iar eroarea poate naşte, 
la rândul ei, alte erori. Despre acest lucru se 
poate vorbi mult dar nu aici. 

Abia la ora 15 am ajuns la hotel. Aceeaşi 
cameră, aceleaşi condiţii. Telefonul nu merge. 
Este frig, iar hrana necorespunzătoare. Am 

ieşit în oraş. Am cumpărat de la librăria 
„Junimea” două cărţi de matematică. M-am 
întâlnit cu Mariana Codruţ. Era schimbată şi 
bolnavă. Căuta să scape de mine. Arăta 
mizerabil, iar scuzele sale, întregul său 
comportament, erau de asemeni, mizerabile. 
Am plecat repede de acolo. Deodată, în faţa 
mea a apărut Cătălina, fina mea şi a Liviei, 
fiica scriitorului Sergiu Adam, studentă în anul 
VI la facultatea de medicină. Am întrebat-o 
unde este soţul iar ea mi-a răspuns că este 
singură. Atunci, am invitat-o la o Pizza şi ne- 
am plimbat prin Iaşi o bucată bună de vreme. 
Este o fată frumoasă şi blândă. Păcat că este 
foarte bolnavă. I-am dat adresa mea şi am 
invitat-o să mă mai caute împreună cu soţul ei. 

Ora 18,oo! Contravizita. O manieră ciudată 
de tipic universitar. O discuţie despre tablouri, 
în deschidere, apoi s-au discutat filmele 
radiologice. Profesorul a văzut, apoi, salon cu 
salon, bolnav cu bolnav, toată clinica. In mod 
special, mi-a prezentat toţi bolnavii, punând 
accent pe cazurile deosebite. Am reţinut câteva 
cazuri interesante cum ar fi, o anastomoză 
spleno-renală, un neoplasm de colon drept, şi 
fistule multiple pancreatice cu localizare 
retroperitoneală, secundare probabil unui 
proces necrotic acut. S-a făcut programul 
pentru mâine şi echipele operatorii. Doctorul 
Veisa mi-a atras atenţia că trebuie să mă 


238 



deplasez la Tecuci după materialul ce-1 voi 
prezenta. Am vorbit cu Livia. Bineînţeles, a 
dormit cu Liviu în ciuda recomandărilor mele 
că în absenţa mea să nu doannă cu copilul. Are 
14 ani şi nu se cade. Veşti proaste cu maşina. 
Individul vrea cincizeci de mii lei ciubuc. Mari 
escroci sunt literaţii noştri. Trebuie să ai tupeu 
să ceri atâta unui intelectual, unui confrate. Ce 
golan. Trebuie să găsesc un om cinstit pentru 
această afacere. I-am amintit telefonic Liviei. 
Apoi am cinat ca vai de mine. Sunt obosit şi 
este ora 23, oo. Citesc puţin şi mă culc. 

Imposibil. Hotelul este plin de străini. Ruşi, 
polonezi, naiba ştie. Fac scandal, chefuiesc. 
Afară, s-a dezlănţuit un vânt teribil care 
pătrunde până în cameră prin crăpăturile 
ferestrei. 


8 decembrie 1989. Am ajuns la clinică în 
ultimul moment. După raport, am plecat în 
oraş pentru a aranja cu cazare. Se pare că voi 
părăsi acest hotel. Am încercat la 
"Continental”. Aici, şef este o femeie. Cu 
femeile este mai uşor să te înţelegi. Ştiu ce vor 
şi au vedere în perspectivă. De mâine, îmi 
aduc aici lucrurile. L-am căutat pe dr. Neamţu 
de la cercetare ştiinţifică IMF, catedra de 
fiziologie. Nu-i de găsit. La el am lucrarea 
pentru referat. S-a făcut ora 13 şi am plecat la 

gară. Vreme frumoasă, parcă nu ar fi iarnă. în 
accelerat, m-am întâlnit cu Fredy. Un coleg 
care face secundariat pentru boli interne. Soţia 
lui, Mona, tot medic, a rămas în Germania 
Federală. S-a dus să-şi trateze o boală la ochi 
şi acolo a rămas. A scris şefei policlinicii, 
tovarăşei doctor sanepidist Diaciuc, că a 
părăsit ţara din cauza sa a şi a mafioţilor 
sanitari comunişti. Fredy, a rămas cu doi 
copilaşi aici. Vrea să meargă şi el. Eu l-am 
avertizat că trebuie să-şi tennine secundariatul 
mai întâi. Am ajuns la Tecuci. Aici nu e 
nimeni. Fac focurile în camere şi o aştept pe 
Livia. E seară. E seară şi ne strângem toţi 
acasă. Cinăm şi ne culcăm devreme. La ora 
trei trebuie să mă trezesc. Un funcţionar de la 
Livia merge la Iaşi. Are doi copii studenţi 
acolo. Le duce de mâncare. îmi strâng şi eu 
lucrurile, aparatele, lucrarea. Am noroc. 
Adorm repede. 

9 decembrie 1989. Am ajuns la clinică la 
timp. Am luat lucrarea de la hotel. După 
raportul de gardă, am fost anunţat că la ora 
10. 3o voi susţine lucrarea. Profesorul s-a 
interesat despre subiectul acesteia. I-am 
explicat pe scurt ideea şi opinia mea asupra 
fenomenului intitulat „Momentul Magellan al 
medicinei”. Criza modelului molecular de 



interpretare a fenomenului biologic. Părea 
curios. Secretara avea emoţii pentru mine. Eu 
de asemenea. Doream un aspectomat. Mi s-a 
adus unul defect. Am renunţat. Era ora zece şi 
a început să se adune lumea. Erau studenţii 
anului patru. Apoi au apărut stagiarii, 
secundarii şi în sfârşit, conferenţiarul, 
profesorul şi secretara. Aceasta din urmă a 
cerut permisiunea să asiste. îmi ura succes. 
Mi-a spus că ţine foarte mult la mine şi că toţi 
ceilalţi sunt nişte ticăloşi. Nu înţeleg de ce. 
Apoi, am început expunerea. Am uitat de toate 
şi m-am concentrat pe text. Citeam, vorbeam 
liber, selectam căutând să comprim 
monografia mea în circa 20-30 minute de 
expunere pe care o doream convingătoare. Am 
simţit că le stârneam curiozitate. Pentru 
chirurgi, obişnuiţi cu aspectul descriptiv al 
fenomenului patologic, diagnosticul şi 
tratamentul prin energie, incita şi stârnea în 
acelaşi timp mai ales că, deşi inspirată din 
metodologia şi conceptele tradiţionale 
orientale, problemele erau expuse în manieră 
occidentală iar motivaţia conform principiului 
modelului molecular pe care m-am ferit să-l 
critic, doar l-am completat cu o nouă viitoare 
presupusă rutină de diagnostic şi terapie. In 
final, profesorul a discutat despre chestiunea 
termodinamicii şi radiaţiilor electromagnetice 
la nivelul celular, iar eu am înţeles că nu era 

străin de această problemă şi m-am bucurat. 
Chiar şi conferenţiarul era interesat. Spre 
marea mea uimire, mi s-a cerut o demonstraţie. 
Am acceptat cu plăcere. Un student s-a oferit 
ca subiect. Am efectuat măsurătorile 
energetice şi am făcut bilanţul neurometric. 
Era nonnal. Avuse în iama precedentă o 
confirmare pentru ulcer duodenal. I-am 
explicat că la ora actuală nu sunt elemente care 
să pledeze pentru modificări în sfera 
energetică a stomacului sau, în cel mai bun 
caz, sunt compensate. în timpul expunerii, a 
apărut profesorul Teodorovici care mă căutase 
la hotel. A vorbit cu profesorul Strat. Desigur, 
m-a lăudat. Secretara era foarte fericită. I-am 
sărutat mâna. La hotel, mă aştepta domnul 
Popescu, un coleg de-al Liviei. Domnul 
Popescu era cu copiii. Studenţi anul doi. 
Gemeni. Un băiat şi o fată. Mi-a comunicat că 
îi duce la Bacău iar de acolo, pe fată o duce la 
Moineşti. Mi-a surâs ideea unui voiaj atât de 
lung cu maşina. 

Am intrat în restaurant. Am mâncat o 
„pizza” proastă şi o prăjitură. Am lăsat 20 litri 
de benzină şefei hotelului. Aşa se fac afacerile. 
Peste o jumătate de oră plecam. Ieşeam din 
Iaşi spre Târgul Frumos... Era cald, era soare, 
eram mulţumit. La Trei Iazuri, am găsit peşte 
proaspăt prăjit cu mămăliguţă şi mujdei de 
usturoi. Am mâncat bine şi apoi ne-am 

continuat drumul. La Bacău am oprit doar să 
debarcăm băiatul. La Moineşti, fata. Fata era 
fâşneaţă, nu mi s-a părut proastă. Băiatului i- 
am promis că o să-l învăţ să cânte la chitară. 
Se întunecase şi uite aşa am ajuns la Tecuci în 
jurul orei 18. Livia cu Bebe şi cu Liviu erau 
acasă. Urma o seară în familie. Este momentul 
cel mai drag mie. Sunt obosit. După telejurnal 
voi adonni imediat. 

10 decembrie 1989. Este duminică. Stau 
acasă cu copiii şi Livia. Au ieşit şi băieţii mei 
din cazannă, Bebe şi Robi. Robi s-a dus la 
Barcea la Mihaela. Mi-a cerut 200 lei, iar eu 
i-am dat. îmi era ruşine că nu am putut să-i 
dau mai mult. îmi era ruşine că sunt aşa de 
sărac ca medic chirurg la aproape 50 de ani şi 
cu toate titlurile profesionale la zi, cu toată 
valoarea mea. Asta este! Ziua a trecut repede. 
Băieţii s-au întors la unitate seara. Eu am 
încercat să dorm pentru că la ora 03, lo, am 
tren spre Iaşi. Se pare că nu pot achiziţiona o 
maşină nouă.. A fost frig în tren. La hotel mi s- 
a dat camera 204. Acceptabilă. La ora 7.3o 
eram la clinică. 

11 decembrie 1989. O zi obişnuită de 
clinică. Am urmat pe profesor la vizită şi în 
sala de operaţii. De obicei operează ajutat de o 
doctoriţă despre care am aflat că este secretara 
de partid comunist pe clinică. Pare robustă, la 



prima vedere. Puţin înaltă şi brunetă. Palidă 
însă, plăcută în general. Orientată în plagă. 
Prima femeie chirurg care îmi place la sală. II 
ajută pe profesor la o colecistectomie. Un 
colecist litiazic. Caz obişnuit. Al doilea caz, 
este tot un colecist. Am reţinut preferinţa 
pentru abordul pe linia mediană. Operatorul 
principal era de data aceasta doctoriţa ajutată 
de către profesor. M-a surprins insuficienta 
investigaţie preoperatorie a cazului. Nu avea 
diagnostic complet. Cel de icter mecanic era 
prea sumar şi slab argumentat pentru un caz 
chirurgical la nivel de clinică chirurgicală.. 
Surpriza care a urmat, absenţa calculilor şi 
aspectul de ciroză a ficatului, mi-a întărit 
convingerea că se fac economii la capitolul 
investigaţii paraclinice din raţiuni financiare, 
dar asta nu scuză restul şi mai ales competenţa 
clinică universitară deficitară. Operaţia mergea 
greu. Canalul cistic era lung şi paralel cu 
coledocul. Papila era complezentă. în final, au 
pus un tub Kher iar eu am plecat în sala II 
unde opera doctorul Chifan. Un bărbat voinic, 
obez, cu o faţă de om cumsecade. Braţe scurte, 
degete mari, butucănoase. Şi totuşi. Mâinile 
acelea se mişcau cu graţie şi îndemânare. 
Doctorul Chifan era un bun manualist şi cu 
gândire clinică sănătoasă. Am descoperit că în 
această clinică, atmosfera este cea intuită de 
mine, iar gândirea, concepţia clinică şi de 



perspectivă în chirurgia modernă, coincid întru 
totul cu aspiraţiile şi conceptele mele asupra 
fenomenului patologic şi chirurgical actual. 
Sera, la contravizită, profesorul mi-a sugerat să 
aplic terapia prin energie la un caz de migrenă 
în postoperator a şasea zi după o 
colecistectomie pentru colesteroloză. Am 
acceptat cu plăcere. Seara la hotel era cald. 
Am adormit imediat. 

12 decembrie 1989. Accesul la Cantina 
Casei Universitarilor mi-a pricinuit plăcere dar 
şi dezamăgire. Multă lume, neuniversitară, se 
perindă pe aici. Iar unii universitari, sunt 
vulgari şi par rătăciţi pe aici. Ca pretutindeni, 
la această oră, se face şi aici "trotuarul” de 
către unii. 

La clinică, am aplicat măsurători 
neurometrice bolnavei cu migrene. Apoi, am 
efectuat două dispersii în zonele cu exces 
energetic pe tegument în zona corespunzând 
proiecţiei metametrice a stomacului şi vezicii 
biliare. Am dat câteva recomandări pacientei, 
am vorbit şi cu celelalte bolnave din salon, am 
dat explicaţiile de rigoare unei grupe de 
studenţi care mă asistau. Am constatat că mi-ar 
plăcea să lucrez cu studenţi. Unii sunt chiar 
interesaţi. Mi-am amintit că profesorul 
Marinescu m-a invitat odată să ţin nişte 
prelegeri la Iaşi. O să-l vizitez zilele acestea. 

Am trecut prin sălile de operaţii. Am discutat 
cu doctorul R. Simpatic, dar plin de sine. 
Anastomoza spleno-renală ce o efectuase, 
mergea bine. A trecut cazul din terapie 
intensivă în salon. Am apreciat decizia sa. In 
secţia de reanimare cazul părea neglijat. Am 
unnărit operând un abces la o mână. De fapt, 
urmăream studenta care îl ajuta. O specie mai 
interesantă de animal de rasă. înainte de a 
pleca din clinică, secretara care mă simpatiza, 
mi-a prezentat o tânără doctoriţă care pleca a 
doua zi în Maramureş. Repartizată la Baia 
Mare. Tânăra este din Iaşi şi scrie poezii. Mi-a 
plăcut. Am discutat cu ea. O gâsculiţă, fiică de 
medic. I-am dat o recomandare pentru 
contabilul şef al spitalului judeţean, fost coleg 
de liceu. M-a sunat seara şi mi-a promis că mă 
va căuta la întoarcere. Dar eu, nu mai eram în 
formă. Sunt sigur că se răcorise înainte de 
plecare cu prietenul său. Femeilor acestea le 
lipseşte instinctul de orientare. De aici 
nefericirea şi frustrările lor sentimentale. O 
experienţă sexuală nu poate suplini emoţia şi 
trăirea unui sentiment autentic. 

La ora şase am făcut contravizita. 
Profesorul a sesizat rezultatul pozitiv al 
terapiei cu energie la cazul cu migrenă. A 
cercetat chiar buletinul de măsurători 
neurometrice. 

Am vorbit la telefon cu Livia. Sunt speranţe 
pentru săptămâna viitoare cu maşina. 
Bineînţeles, tot cu 40 mii de lei ciubuc. O duc 
greu cu mâncarea, hainele, şi altele prin faptul 
că, nu am cu ce să le car de la Tecuci la Iaşi. în 
plus, nu am cu ce transporta ciubucurile, fără 
de care nu se poate trăi în ţara aceasta. Am 
urmărit şi cuvântarea „bătrânului preşedinte” 
la televizor. Am discutat cu şefa hotelului. 
Bine orientată în timp şi spaţiu. Parcă azi m- 
am simţit mai bine. Mâine voi trece pe la 
Institutul de Medicină şi Fannacie. Mă caută 
şeful de lucrări de la catedra de fiziologie 
pentru cartea mea de neurometrie. 

13 decembrie 1989. După raportul de gardă 
am mers imediat în sala întâia de operaţii. 
Ştiam că profesorul are slăbiciune pentru 
cazurile de guşă şi gât. Se pregătea o femeie cu 
un sindrom de coastă cervicală dreaptă. Am 
studiat documentaţia. Foaia de observaţie şi 
radiografiile. Am efectuat înainte de acesta 
şedinţa mea de cinci minute terapie cu energie 
de reglare la pacienta cu migrene. M-a rugat să 
vin şi după amiază. Se simţea mai bine. Am 
remarcat că studenţii erau ”absenţi”. Erau în 
salon dar discutau pe la colţuri tot soiul de 
banalităţi domestice. Nu-i interesa stagiul. Am 
mai avut o discuţie cu medicul primar, fost 
coleg cu profesorul. Bun chirurg, dar puţin 
lăudăros. Opera un stomac ulceros împreună 

cu secundara de la Baia Mare cu postul la 
Focşani. Chinuită fiinţă mai este şi această 
doctoriţă. A optat pentru chirurgie numai ca să 
se afle şi ea în specialitate. 

în sala întâia, se poziţiona bolnava. M-am 
aşezat la căpătâiul acesteia. Profesorul, 
împreună cu doctoriţa secretară de partid, 
aşezau câmpurile. Meticulos şi din abundenţă, 
îmi plăcea totuşi. A unnat incizia. Expozantă, 
contentă şi topografică. Hemostază dificilă. 
Multe, multe vase. Vene de diferite calibre şi o 
jugulară dreaptă mai mediană. A durat mult 
până la descoperirea scalenului, secţionarea lui 
şi evidenţierea coastei cervicale. A unnat 
rezecţia acesteia şi simpatectomia periarterială 
a trunchiului principal. Sincer să fiu, mi-a 
plăcut profesorul. Şi ajutorul său. Se vedea, cât 
colo, că sunt o echipă. O echipă ce durează 
mai demult. 

Am plecat la IMF (Institutul de Medicină şi 
Farmacie). Şeful de lucrării de la catedra de 
fiziologie era cu studenţii. O asistentă 
universitară, blondă, foarte frumoasă, m-a 
condus la el. Aflând cum mă cheamă, mi-a 
spus zâmbind. 

- Am citit lucrarea dumneavoastră! Acest 
lucru m-a flatat oarecum. Iar când doctorul 
Nemţeanu a urcat, împreună cu mine, scările 
spre cabinetul şi laboratorul său, am fost de-a 

dreptul încântat. Mi-a arătat un exemplar din 
referatul pe care l-a făcut cărţii mele. Două 
exemplare, le-am predat profesorului 
Teodorovici care pleca la Piatra Neamţ. Mi-a 
recomandat să ţin cont de unele adnotări, 
concentrate pe două file anexă referatului. Eu 
i-am răspuns că fireşte, voi ţine cont de acest 
lucru. Am lăsat o carte de vizită şi adresa de la 
Hotel apoi, am plecat la masă la Casa 
Universitarilor. După masă, am mers la un 
film cu Ursula Andres. 

La ora 18, contravizita. încep să-mi 
însuşesc tipicul clinicii. Bolnava cu Terapia 
prin energie, voia să-mi facă un cadou. Am 
refuzat categoric. Nu de asta îmi arde mie aici. 
Am cinat tot la Casa Universitarilor. Atmos- 
feră de cârciumă. Se bea mult vin. Cineva 
cânta răguşit ”deşteaptă-te române’’ şi dădea 
cu pumnul în masă. Mi-am amintit că azi am 
văzut un tablou de Liviu Suhar. Frumoasă 
lucrare. M-am interesat unde are atelierul. Mă 
gândesc să iau legătura cu Valentin Ciucă 
pentru a perfecta o achiziţie. Chirurgii au o 
mare slăbiciune pentru tablouri. 

La hotel mă aştepta o veste de la Livia. 
Sunase şi lăsase vorbă că va reveni la ora nouă 
seara. Abia am aşteptat. Când a sunat 
telefonul, primul lucru de care m-am interesat 
a fost maşina. Veşti despre acesta, abia luni 

voi primi. Luni seara. Nu este sigură nici că va 
veni mâine la mine. Mă chinuie lipsa maşinii 
enorm. 

Nu ştiu ce să spun şi despre aceste 
„confesiuni”. încă nu am amintit nimic despre 
situaţia mea. In general, despre RĂZBOIUL 
MEU. Marele meu război. 

Am mers pentru a doua oară la magazinul 
cu ochelari. Acolo, o tehniciană drăguţă, mi-a 
promis nişte rame. De data aceasta, doream o 
intervenţie pentru copiatorul Xerox de alături. 
Aveam nevoie pentru multiplicarea unor 
documente. Femeia era frumoasă. Nu ştiu de 
ce, pe parcursul unei relaţii, de câte ori îmi 
place o femeie, constat că e proastă. Cred că şi 
cu asta aşa va fi. I-am scris lui Loli. Azi am 
mai pălăvrăgit puţin cu secretara. Flirturi, 
flirturi banale. Dacă ar şti Livia, ar râde de 
mine în hotel e multă animaţie. Mult tineret. 
Polonezi în excursie. Am câteva casete bune 
de muzică „disco” Televizorul merge prost, iar 
pe canalul ruşilor deloc. Cred că sunt puţin 
obosit. 

14 decembrie 1989. M-am trezit mai 
devreme ca de obicei. M-am trezit cu o 
senzaţie puternică de anxietate. Camera în care 
locuiesc este, aşa cum am spus, acceptabilă. 
Spaţioasă, mobilată cu gust şi funcţională. 
Holul şi baia de asemenea. Personalul este 

drăguţ cu mine. Hotelul este mereu plin de 
turişti. Ruşi, polonezi şi de-ai noştri, cu 
treburi. Când merge liftul, se zguduie întreg 
etajul. Am câteva casete cu Elvis Presley. Dau 
drumul aparatului şi ascult muzică. Când voi 
avea maşina, voi aduce de acasă mai multe 
lucruri. îmbrăcăminte am, doar ce-i pe mine. 

Livia nu a sunat. însemnă că nu a făcut rost 
de maşină. Aş putea merge eu acasă, dar mi-e 
groază de cele trei ore de mers cu trenul, mai 
ales la întoarcere, noaptea. 

Azi trebuie să iau legătura cu profesorul 
Teodorovici. Să dau ceva la copiat pe Xerox. 
Aseară, l-am văzut pentru întâia oară pe 
profesorul Lazăr. Solicita sprijin la şeful 
clinicii în vederea obţinerii unor ghete 
îmblănite. Spunea că-i îngheaţă picioarele. A 
primit asigurări că i se va rezolva doleanţa 
printr-un telefon la Piatra Neamţ. Mi s-a părut 
ridicol acest bătrân. Stăteam lângă el şi mă 
gândeam că nu mă cunoaşte şi totuşi el este cel 
care a declanşat necazurile mele în ultima 
vreme. A plecat apoi pentru că profesorul Strat 
începea raportul de contravizită. Pentru toţi, 
era un străin. Un străin antipatic. O antipatie 
pe care nici acea puţină curtoazie elementară 
necesară într-o relaţie ierarhică de conjunctură 
nu o poate estompa. Un om rău, am conchis 
eu. Naiv şi rău. Aceştia sunt indivizii naivi 

care cred că răutatea lor este culmea nobleţei. 
Poate azi, poate altădată, voi aminti şi de cazul 
meu. Deocamdată nu am reuşit să mă adun. Să 
mă concentrez puternic pe situaţie. Trebuie să 
merg la clinică. Este ora şapte. Am telefonat la 
profesorul Teodorovici. Mi-a dat la ora 16,oo 
întâlnire la institut. La clinică, după raportul de 
gardă, am urmărit puţin o rezecţie gastrică 
efectuată de către domnul profesor şi ajutoarea 
sa. Un ulcer jos situat în vecinătatea papilei. 
Totuşi, au făcut o rezecţie de tip Pean. Am 
reţinut preferinţa serviciului pentru acest gen 
de anastomoză. Personal îmi displace, deşi este 
rapidă, uşor de executat şi funcţională. 
Statistica complicaţiilor postoperatorii însă 
este dură. Experienţa majorităţii chirurgilor 
pledează pentru gastroenteroanastomoza 
transmezocolică. Operaţie mai grea, mai lungă, 
dar cu rare complicaţii postoperatorii severe. 
Nu am avut niciodată probleme după o 
asemenea operaţie. Cu excepţia cancerului 
gastric. 

în fine, am plecat în biroul secretarei, unde 
doctorul Georgescu s-a oferit să mă însoţească 
la copiatorul universităţii cu volumul de 
tehnici chirurgicale în imagini a lui Magendik 
pentru multiplicare. Doctorul Georgescu este 
ploieştean dar de douăzeci de ani locuieşte în 
Moldova. Nu simpatizează cu moldovenii. 
Este un tip aerisit şi un foarte bun chirurg. 

Miercuri, sunt gata exemplarele xeroxate. Am 
mâncat la restaurant. Prost. Prost şi scump. 
Am revenit la clinică. Secretara dorea să mă 
prezinte soţului şi eventual, să facem o 
plimbare la Tecuci cu maşina lor. Soţul ei are 
pennisul de conducere suspendat. La ea era o 
studentă. Cam durdulie, dar acceptabilă. Cam 
gâsculiţă. Am spus că eu caut o fată care nu 
are prieten. Asta în ideea că toate fetele au un 
prieten. Am plecat la un film. O viaţă. După 
Maupassant. Cu Antonella Lualdi. La 
tenninarea filmului, am intrat imediat în 
atelierul de ochelari unde lucrează acea femeie 
care îmi place, aşa mai mult pentru complexele 
sale. Inteligentă, frumoasă, dar complexată. Mi 
s-a părut nepotrivită pentru locul acela de 
muncă. Merita mai mult. M-a dus la vecinul ei 
cu xeroxul. Mi-a tras imediat trei exemplare 
din Decizia de condamnare a lui Gheorghiu. 
Acceptabile. Urmează să mai multiplic şi alte 
documente pentru ca imediat ce voi avea 
automobilul, să mă deplasez în scopul de a 
repara tot ce a stricat ”meduza gorgonă” în 
războiul meu cu TICĂLOŞII şi pentru a tenta 
intrarea mea intr-un climat de linişte şi calm 
profesional, etic şi deontologic. Am stat mai 
bine de o oră cu fata. Are treizeci de ani şi 
trăieşte singură. îşi aşteaptă sora mai mică şi 
cumnatul, stabiliţi la Bistriţa. Au şi apărut, de 
altfel, iar eu am plecat la IMF unde am stat 

puţin cu profesorul Teodorovici. Mi-a dat 
referatele şi lucrarea însoţite de nişte 
recomandări ale şefului de lucrări de la catedra 
de fiziologie de care voi ţine cont neapărat. 
Mi-a propus publicarea lucrării în opt pagini 
de revistă, revista Medico Chirurgicala din 
Iaşi. Eu i-am vorbit şi despre intenţia mea de a 
face o monografie pe care să o predau Editurii 
Medicale. Referatul era măgulitor. Tonul 
serios, oficial chiar. „Apreciem că tehnica 
folosită de autor, precum şi experienţa sa 
merită din plin a fi cunoscută de către medicii 
practicieni din toate specialităţile şi extinsă în 
cadrul unor nuclee sau centre de cercetare şi 
terapie”. Sunt foarte mulţumit. Revista nu a 
apărut încă. Lipseşte cleiul pentru copertă. Ce 
chestie. L-am condus pe profesor la o şedinţă. 
In uşa amfiteatrului de la catedra de ştiinţe 
sociale, mi-a prezentat câteva personalităţi ale 
Institutului de Medicină şi Farmacie, IMF Iaşi. 
Profesori, conferenţiari, şefi de lucrări. La un 
moment dat, cineva m-a salutat şi zâmbit 
scoţându-şi pălăria. Era domnul rector. 
Profesorul Scripcaru. Ce om minunat, am 
gândit! Eram foarte emoţionat. Abia aştept să 
am maşină. Să mă deplasez la Galaţi pentru a 
demara procedura de trimitere a dosarului 
„Iftimie Anica” la Iaşi. Voi cere 
reconsiderarea cazului în lumina punctului de 
vedere a lui Mondor asupra peritonitelor. 

„Tratamentul chirurgical aplicat în prima zi 
poate salva bolnavul, din a doua zi dă şanse, 
iar din a treia zi, totul este pierdut”. 

Pacienta de la Tecuci - Galaţi, a fost ţinută 
cu diagnosticul de peritonită nouă zile de la 
debut. Purtată prin alte servicii şi trimisă la 
mine în stare foarte gravă. O peritonită 
declanşată de un avort autoprovocat empiric, 
în faţa unei peritonite de nouă zile nu puteam 
face altceva decât să aplic un drenaj peritoneal 
şi să recomand antibioterapie pentru infecţia 
parietală. Şefii mei ierarhici au tergiversat 
trimiterea cazului la un eşalon superior până la 
depreciere cu scopul de a-1 repartiza mie într-o 
gardă. îmi amintesc de cuvintele profesorului 
Stăncescu de la Spitalul Republican Fundeni 
din Bucureşti. Era seară, eram cu Livia, eram 
numai noi trei. 

- Domnule profesor Stăncescu! i-am zis 
emoţionat. Este posibil ca unul sau mai mulţi 
colegi să omoare un bolnav numai şi numai cu 
scopul de a compromite un coleg incomod 
partidului şi securităţii? Este posibil să o facă 
la comandă sau pentru a se remarca în faţa 
partidului si a organelor de securitate? Este 
posibil ca medicul să devină mai criminal 
decât criminalul de drept comun, punând la 
baza crimei sale exerciţiul şi experienţa 
ştiinţifică? Vă rog să-mi răspundeţi numai 

printr-o mişcare a capului, poate ne 
înregistrează cineva fără să ştim. 

Răspunsul profesorului Stăncescu a fost 
pentru noi atunci istorie. O istorie a medicinii 
şi chirurgiei româneşti din ”epoca de aur”. A 
vorbit. A vorbit ca şi cum s-ar fi adresat unui 
microfon nevăzut. 

- Da! Doctore. Bineînţeles! Apoi a adăugat. 

- Păzeşte-ţi bine pacienţii, păzeşte-i bine, 
chiar şi după externare. 

Am mers la contravizită. L-am însoţit pe 
profesor prin saloane şi la Reanimare. Am 
urmărit bolnavii operaţi după ce s-a făcut lista 
recomandărilor radiologice şi de investigaţii 
paraclinice a bolnavilor şi s-a întocmit 
programul operator. Ne-am retras cu 
profesorul Strat în sala de pansamente de la 
etajul doi. Aici am întocmit lista de operaţii şi 
echipele operatorii. Spre marea mea uimire, 
doctorul Veisa m-a rugat să-l ajut mâine la 
efectuarea programului său de operaţii. înainte 
de asta, l-am auzit cum invitase studenţii să 
asiste la operaţia unui caz de apendicită la un 
pacient tânăr cu hemiplegie în anestezie locală. 
Pentru mine a fost un şoc. Cred că sunt 
cunoscut în clinică din punct de vedere al 
activităţii mele ştiinţifice, publicistice şi 
teoretice profesionale după dialogurile mai 
lungi sau mai scurte pe diverse probleme de 

patologie şi terapeutică, dar marea 

caracteristică pentru un chirurg o constituie 
manualitatea sa. Tehnicitatea, cum s-ar spune. 
Aceasta, deoarece actul chirurgical presupune 
manualitate şi tehnicitate. Eu am trac până la 
incizie. După incizie, operaţia mă absoarbe cu 
totul. Operând sunt în elementul meu. Mâine, 
va fi botezul focului. Voi intra în plagă ca 
specialist cu experienţă, într-o clinică 

universitară de prim rang şi de tradiţie. Voi 
opera într-o clinică de prestigiu. în afară de 
mine, nimeni nu realizează aceasta în maniera 
descrisă. Va fi un precedent, totuşi. Asta 
pentru că presimt că după acest eveniment voi 
fi solicitat mereu să operez, iar asta nu-mi 
convine în acest moment. Eu doresc să asist la 
programul profesorului. De pe margine, însă. 
A mă bloca într-o sală de operaţie cu altcineva, 
nu-mi surâde ideea. Voi fi nevoit să-mi aduc 
pacienţi de la Tecuci. Cel puţin să operez eu 
cazurile mele. O să văd eu ce voi face pe 
parcurs. Am războiul meu şi nu pot să mă 
dispersez. Ţinta mea este distrugerea 
„gorgonelor sanitare comuniste”. Nu mă pot 
îndepărta de acest ideal propus. Doamne 
ajută-mă! Ajută-mă Doamne mâine. Mâine şi 
întotdeauna. 

15 decembrie 1989. După raportul de gardă 
am stat la secretariat şi am cochetat cu doamna 
Viorica, secretara. La secretariat, mereu vine 

cineva în vizită. Mai ales studenţii şi stagiarii. 
Mi-a vorbit despre doctoriţa proaspăt plecată 
la Baia Mare. Luminiţa. Sâmbătă se întoarce. 
Dar eu voi fi plecat. Ca să fiu sincer, nu sunt 
amator de experienţe erotice. Mai ales cu 
doctoriţe. Mă gândeam la lucrarea mea. 
Profesorul Teodorovici, mi-a propus să o 
public în revistă unde îmi rezerva opt pagini. 
Apoi, referatul catedrei de fiziologie, referat 
care mă umple de mulţumire. Mă gândesc la 
duşmanii mei. Unde sunt „gorgonele”? Unde 
sunt jegurile sanitare care declanşaseră un 
Comitet al Oamenilor Muncii, din care făcea 
parte şi şeful garajului de autosanitare, un 
analfabet cu studii elementare, tovarăşul 
Negrea şi care declarase lucrările mele 
ştiinţifice mostre de incompetenţă 
profesională. Mă gândeam la Alexis Carrel, 
nevoit să părăsească Franţa, Franţa care a dat 
lumii întregi comunismul, iar în SUA, acest 
minunat chirurg a pus bazele Institutului 
Rockefeller. Mă gândeam deci la duşmanii 
mei. Cât de departe sunt ticăloşii. Voi 
multiplica referatul. Voi aştepta revista 
„Ateneu” în care s-a şi publicat un articol 
despre cercetările mele ştiinţifice. Am să 
comunic totul procurorului şef al judeţului 
Galaţi. Mă voi pregăti pentru o întrevedere cu 
Ministrul Sănătăţii. 

Deodată, mi -am adus aminte că sunt pe 
programul operator. Am alergat la sala trei. 
Doctorul Veisa se spăla. Mă căutase, la rândul 
său. Mi-am îmbrăcat bluza. Bluza mea albastră 
şi boneta. Am început să mă spăl pe mâini. 
Elegant, fără să stropesc, convins că fiecare 
mişcare de a mea, era supravegheată şi 
monitorizată. 

Doctorul Veisa aşeza câmpurile. Făcuse 
puncţia lombară. Anestezia rachidiană. 
Folosise un ac montat pe o seringă de cinci 
centimetri cubi. Instrumentele şi câmpurile le 
manevra fără mânuşi. In sfârşit, a îmbrăcat şi 
mânuşile. Pe mâna stângă, a mai pus o mănuşă 
de bumbac. A dublat-o pe cea de cauciuc cu 
bumbac. Am observat această manieră şi la 
profesor, şi la conferenţiar. Am îmbrăcat şi eu 
mănuşile, minus bumbacul. Am luat poziţie în 
faţa bătrânului chirurg şi l-am ajutat la o hernie 
inghinală. Am constatat că nu o execută ca 
mine. Era mai greoi, lucra cu mai puţină 
acurateţe. Aceste constatări m-au umplut de 
plăcere. Apoi, am schimbat rolurile. Mi-a dat 
să execut o apendicită cronică. M-a rugat să 
fac anestezia. Am efectuat-o în maniera mea. 
Cu acul detaşat. Cu eleganţă. Am izolat 
câmpul operator şi am efectuat incizia. 

- Mică! mi-a şoptit. Să fie mică... 


259 



în asta consta reputaţia sa. M-am lămurit. 
Dacă este dominat de o asemenea concepţie 
chirurgicală, păcat că a îmbătrânit în chirurgie. 

Am efectuat operaţia în tipicul meu. Cu 
gesturi puţine, cu eleganţă şi eficienţă. Luxarea 
în plagă a organului, ligatura mezoului, a bazei 
de implantare, bursa seroasei, rezecţia şi 

înfundarea bontului restant cu mezoplastie. 
Ligatura cu aţă nu cu catgut. Am amintit că 
prima înfundare a făcut-o Murfhy şi faptul că 
prost executată, dă peritonita secundară 

postoperatorie severă. Bomba lui Murphy care 
a stârnit multe controverse şi tot aşa explicând, 
am închis plaga şi am pansat totul. în 

particular, l-am asigurat pe acest chirurg 
primar că eu am venit în această clinică să 
învăţ, nu să câştig bani. 

A urmat doctorul Georgescu. O asistentă 
tânără rugase profesorul să fie operată de către 
acesta. M-a solicitat să-l ajut. Am acceptat cu 
plăcere. Se pare că în clinică lumea se 

convinsese şi de manualitatea mea. Veniseră şi 
studenţii. Intr-adins lucram elegant. Făceam 
nodurile în manieră Pauche iar foarfecă, o 
ţineam în mâna dreaptă în timp ce efectuam 
ligaturile şi tăiam firul intr-un anumit fel care 
aducea a spectacol. Ştiu că sunt îndemânatic că 
sunt înzestrat cu manualitate că în alte condiţii 
de repartizare puteam deveni un mare chirurg, 

dar oare cercetările mele ar mai fi existat? Eu 
pot să fac, în paralel multe lucruri, mai mult în 
medicină decât ca un simplu chirurg 
manualist. Am discutat cu doctorul Georgescu 
care este un dur. îl lua pe bătrân în focuri 

- Eşti cel mai mare escroc! îi zicea râzând. 
Faptul că te-ai născut cu 50 de ani mai 
devreme ca mine nu este o calitate. Iar 
bătrânul îi răspundea pe loc. 

- Da nici la tine că eşti mai tânăr. La vârsta 
ta, am operat mai mult ca tine la aceeaşi 
vârstă. Maestrul vostru vă ţine departe de sala 
de operaţii... 

Doctorul Veisa pleca supărat. Eu m-am 
îmbrăcat şi hai la secretară. Era şi o studentă 
acolo, Meda şi o asistentă, Liliana. Două 
gâsculiţe insignifiante. Am pălăvrăgit puţin şi 
am plecat cu asistenta. în faţa institutului de 
medicină i-am propus să mai rămână. 

- Imposibil! mi-a răspuns. Tata este un 
tiran. 

- Regret. I-am răspuns şi am plecat să 
mănânc la restaurant. Prânz sărac. Nu se 
găseşte nimic de mâncare în oraş. La ora unu, 
m-am prezenta la atelierul de ochelari. 
Riginela era acolo. Am scos referatul şi i l-am 
dat pentru multiplicarea alături, la xerox. S-a 
rezolvat imediat. Nu-mi venea să plec. îmi 
place această femeie. Seamănă mult cu Livia. 

Fireşte, nu este atât de frumoasă şi nici 
aerisită, dar îmi aminteşte de ea şi mă 
relaxează. M-a invitat în spaţiul productiv, 
cum s-ar zice. Este caustică şi afurisită. Dar 
ştie ce vrea. O las să creadă că îi aparţine 
iniţiativa, dar este pierdută. Deşi i-am vorbit 
mult despre mine şi chiar poemul meu despre 
ghepard, nu a reţinut că este o biată gazelă. Mi 
s-a părut, mai ales când m-am dus să-mi repar 
la ea ochelarii, că îşi făcuse o impresie despre 
mine. Nu tocmai bună, se înţelege şi asta m-a 
dezamăgit. De ce trebuie să-şi facă neapărat o 
impresie despre un client care intră nevinovat 
în atelier? Nu trebuia să-şi facă impresii iar 
dacă şi-a făcut, o priveşte. M-a stârnit. Am 
insistat să ne vedem la ora şapte. Nu putea. Nu 
putea pentru că sora ei era acasă. Sora ei care 
nu mă agrea. Nu mă înghite această fetişcană 
măritată cu un puţoi. I-am răspuns că nici mie 
nu mi-a făcut o impresie specială surioara. Am 
rămasa să trec săptămâna viitoare. Dar nu voi 
trece, l-am lăsat o carte de vizită cu 
rugămintea de a mă anunţa atunci când va avea 
rame pentru ochelarii mei. Rame drăguţe. Era 
o şansă. Nu o voi căuta niciodată. Depinde de 
ea. Am depăşit demult timpul experienţelor 
erotice. Vreau mai mult. Ce ar mai râde Livia 
de mine. Ea a ştiut să mă reţină. Cum? Simplu, 
prin sinceritate şi corectitudine. Nu este nevoie 

să iubeşti mult pe cineva. Este suficient să fi 
corect şi cinstit pentru ca să compensezi totul. 

La clinică, puţină lume. L-am urmărit pe 
profesor. Apoi, m-a invitat să rămân. L-am 
urmat în bibliotecă. Veniseră şi studenţii 
anului IV. Doi băieţii şi restul fete. Datorită 
modului inadecvat de promovare în 
învăţământul superior medical, fetele fac faţă 
mai uşor la admitere în comparaţie cu băieţii. 
Se pare că în curând vom avea în medicina 
românească numai femei. Medicina va fi o 
profesie care va aparţine în exclusivitate 
femeilor. Se vede cât colo că accesul la studii 
superioare în medicina românească este 
rezervat copiilor de personalităţi şi oameni 
politici. Letele lor se integrează mai greu în 
rigorile cerute de institutele de teatru, 
cinematografie sau muzică. Ori artistă ori 
medic şi dacă se poate chirurg. Obrăznicia 
gineceului politic este de notorietate. Chiar 
secretarul de partid al clinicii este femeie şi 
este chirurg. Lără să fiu misogin am remarcat 
încă din studenţie fenomenul. Când eram 
student la Cluj circula vorba ” are mama două 
fete, una-i frumoasă iar cealaltă, studentă la 
medicina”. In biblioteca clinicii era multă 
animaţie. Două fete cu chitara au dat tonul. 
Alte două cu nişte clopoţei arginti şi glasuri 
tinere, au cântat decent urările cuvenite 
sărbătorilor de iarnă ce vor veni. La sfârşit s- 

au oferit prăjituri şi cafea. După ce au plecat, 
profesorul Lazăr care asistase şi el a pomenit 
de ghete. I-am promis că-i fac eu rost. Am 
început demersurile. 

La hotel a telefonat Livia. Nu vine mâine, 
dar îmi trimite o maşină cu benzină şi vin. Văd 
eu cui le dau. Apoi voi merge acasă. I-am spus 
să-mi trimită televizorul şi să urgenteze 
achiziţionarea automobilului. Presimt că se 
împotmoleşte maşina mea pe undeva. Am 
nevoie de maşină pentru războiul meu. Abia 
atunci îmi voi aduce maşina de scris. încep să 
schiţez planul de acţiune. Consolidarea poziţiei 
pe frontul unde am fost puternic. Organele de 
procuratură şi securitate trebuie să înţeleagă 
odată că ticăloşii sunt ticăloşi, iar profe- 
sionalitatea şi probitatea mea profesională nu 
mai pot fi puse sub semnul întrebării. Asta cât 
mai repede. Profesorul Lazăr şi Scripcaru să-şi 
reconsidere poziţia în cazul ”Iftimie Anica” Să 
terminăm odată cu făcătura asta comandată de 
jegurile politice sanitare corupte şi 
incompetente. Mafia albă comunistă. De 
asemenea Colegiul central de disciplină şi 
chiar ministrul sănătăţii să ia măsurile ce se 
impun punând la punct capitularea 
necondiţionată a gorgonelor sanitare. Ce vis 
frumos. Ce bine ar fi. în seara asta, pentru 
prima oară mă simt bine în Iaşi. Mi-e dor de 
Livia, de copii, de linişte. 

16 decembrie 1989. Am constatat că 
numărul medicilor care participă la raportul de 
gardă dimineaţa este din ce în ce mai redus. 
Vin sărbătorile de iarnă. Toţi doresc concediu. 
Profesorul este îngrijorat. Cine va sigura 
serviciul în această perioadă? Apoi se discută 
problema lucrărilor ştiinţifice. Doctorul 
Georgescu este pesimist. Nu s-a făcut nimic. 
Nici măcar nu s-a repartizat programul de 
fişare a materialelor. Subiectul încă nu este 
definitivat. Pancreas, căi biliare, ficat tumoral. 
Se amână după sărbători. Se anunţă vacanţa 
studenţilor şi a personalului didactic. Urmează 
vizita în saloane. Eu mă opresc la rezerva 16 
unde fac terapie prin energie bolnavei cu 
migrene. Nu mai are migrene. Raportez 
colegului care a operat-o încerc să le explic 
studenţilor principul metodei. Li s-a spus ca 
vor da un extemporal. Studenţii ţin la mine./ 
Le explic lucruri care nu le predă nimeni. Le 
vorbesc despre demnitate profesională, despre 
statutul lor de cetăţeni academici, despre 
calitatea medicului de om de ştiinţă şi 
intelectual autentic, în fine, despre etică şi 
deontologie. Cobor la parter. Secretara şi-a 
luat liber. Un secundar mă anunţă că mă caută 
profesorul. Merg acolo. Aştept puţin. Apare 
încurcat parcă. S-a telefonat de la Galaţi. De la 
Direcţia Sanitară Galaţi, Comitetul Oamenilor 
Muncii a medicilor şi sanitarilor comunişti 

gălăţeni. Se pomeneşte de profesorul Prişcu de 
la Spitalul Municipal Bucureşti Zic. 

-Nişte răi! O să vă explic eu. Deocamdată 
sunt aici în unna dispoziţiei unui for 
ministerial iar, celor de la Bucureşti, angajaţi 
în slujba gorgonelor, le-am scăpat printre 
degete. Amânăm discuţia pe luni. Apare 
profesorul Lazăr. îmi zâmbeşte. Are chef de 
conversaţie. Ar vrea chiar să mă invite la 
dânsul, să-i văd colecţia de canari şi alte păsări 
mici. Se aud în tot sectorul unde îşi are 
cabinetul la parterul clădirii. Amân discuţia. 
Asta, aşa ca să creez suspans. îi spun că 
doresc, la rândul meu, să-l vizitez pentru a 
discuta un caz. îi promit ghetele mult visate. 
Livia le are deja la Tecuci. Amân totul pentru 
luni. Nu mă simt bine. Telefonul acela care îmi 
aminteşte de luptele mele, asemeni luptelor din 
Pacific, mă avertiza că inamicul este iar în faţa 
mea. Că îşi desfăşoară forţe grele. Maşinării 
diabolice, pe când navele mele sunt 
împrăştiate şi vulnerabile. Ah! De ce nu am 
maşina. Fără maşină pierd teren. Toată ”flota” 
mea este în radă. Maşina înseamnă scoaterea 
flotei în larg, ocupare de poziţie pe vastă 
suprafaţă şi acţiunii de contraatac. Victorie 
asupra inamicului. Este ora 11, oo. La hotel, 
aştept maşina de la Livia cu benzină şi vin, pe 
care le dăruiesc celor de aici. Apoi plec spre 
Tecuci. 

Băieţii de la Livia, au făcut cumpărături. 
Numai lucruri pe sub mână. Un aragaz, un 
pick-up nemţesc, diverse obiecte. Mai toate de 
provenienţă străină. Scumpe şi obţinute prin 
relaţii. Mi-am dat seama că se fură din greu de 
la schela petrolieră. Livia este o naivă. Băieţii 
ăştia trăiesc pe picior mare, iar ea şefa, şefa 
tuturor, este o calică. Trăieşte din salariul ei. E 
mai sigur şi mai mult. Mai mult decât al meu 
care, este tot timpul dijmuit cu tot felul de 
penalizări. Drumul a durat două ore şi ceva. 
Şoseaua bună. Am ajuns la Livia, la Berheci. 
Era obosită. Se muncea cu planul de extracţie. 
Am aşteptat să dea raportul şi unele indicaţii 
privind producţia de mâine apoi am plecat cu 
una din maşini acasă. în oraş, ne-am oprit la 
magazinul lui Isac. De aici am luat două 
perechi de cizmuliţe din piele căptuşite cu 
blăniţă. Una pentru mine şi una pentru 
profesorul Lazăr. Acasă, altă surpriză. Livia 
îmi comandase o geacă de piele din import. 
Scumpă şi asta. A apărut şi cumnatul meu de 
la Bacău cu băieţii gemeni. Elevi în clasa 
întâia. Livia ne-a anunţat că muncitorii de la 
un parc de sonde, au aranjat o masă festivă, în 
cinstea ei la Zăvoiul. Pe malul Şiretului. A 
venit Clemance, soacra mea care a luat 
gemenii. Livia a rămas acasă iar noi, cu o 
maşină de serviciu, am fost transportaţi la 
Zăvoiu. 15 kilometri. Am intrat printr-o 

pădurice în spate aşa ca să nu ne vadă nimeni. 
Băieţii aceştia sunt isteţi. Aici, în spatele 
restaurantului, pe malul Şiretului, în clădirile 
anexe, câteva camere ale personalului 
adăposteau masa organizată de ei. Era şi 
Florin. Omul nostru de la un parc. Acesta 
prinsese o căprioară. Toţi veniseră cu 
nevestele. Numai Radu era singur. Radu era 
inginer. Necăsătorit încă. Dan, cumnatul meu 
era mulţumit. Scăpase de gemeni şi dăduse în 
schimb peste un chef. Dan este directorul 
tehnic al combinatului de hârtie şi celuloză de 
la Letea din Bacău. Venise să-mi ceară clăparii 
şi schiurile Liviei. Mergea la Braşov. Mie, nu- 
mi place să-mi dau lucrurile de calitate 
împrumut, dar de data acesta i le-am promis cu 
plăcere. Când am aflat că nu puteam părăsi 
locul decât la cinci dimineaţa, mi-a venit să-i 
iau la bătaie. Eu venisem acasă, nu la chef. Eu 
nu beau, nu fumez şi nici nu agreez lume 
vulgară. M-am certat cu Livia. Programul 
video pregătit de băieţii de la sonde nu era 
grozav. Muzica era proastă. M-am retras cu 
Livia într-o cămăruţă caldă ca să discutăm în 
voie. Dar numai zece minute. Apoi eu am 
revenit cu picioarele pe pământ, ca de obicei, 
aducând situaţia la normal. E greu şi pentru ea. 
Duce tot greul casei şi al situaţiei de 
conjunctură. Ea este cea care rezolvă toate 
problemele. Abia rezistă. M-am uitat la ea. 

Este atât de frumoasă. Am mângâiat-o pe 
obraji şi am sărutat-o. Mi-era dor de ea. Am 
început să o dezbrac. Mă ajuta şi ea. Era atât 
de caldă şi mă simţeam tulburat. Ce bine era 
cu ea. Mi se lipea gura de buzele ei. Şi aşa am 
stat multă vreme pe întuneric şi fericiţi. Totul 
se încheiase cu bine. Aş fi adormit dacă nu ar 
fi făcut tărăboi băieţii cu mesele pe care le 
scoteau afară pentru a crea spaţiu pentru dans. 
Am mers şi noi. Am dansat. Florin mi-a spus 
că arăt ca un băiat de douăzeci de ani. Era 
băut. Am râs. Pe jumătate numai. îmi lipsesc 
nişte dinţi pe laterale şi mereu jur că voi 
rezolva problema danturii, dar nu o fac 
niciodată. A trecut noaptea cu cheful. 
Dimineaţa am ajuns acasă şi în pat. Am 
adormit cu Livia în braţe. Obosiţi şi goi. Până 
la ora zece. 

17 decembrie 1989. Duminica asta cu Dan 
la noi a fost caldă şi senină. Eu am plecat la 
moş Gheorghiu după două canistre militare 
noi. Costă 30 de litri de vin alb. Sunt greu de 
procurat asemenea recipiente. Livia a râs. 
Zicea ea că acum, dacă am potcoavele, calul 
nu-i departe. I-am amintit ca mâine trebuie să 
fiu la Galaţi să prezint documentele la Direcţia 
Sanitară. Să caut să ajung la procurorul şef al 
judeţului Ana Călin. Gorgonele se agită din 
nou. Mereu trebuie să fiu cu ochii pe ele. 

Am reparat ceva la combina muzicală. Mi- 
am pus la punct documentele pentru copiat. De 
mâine încep contraofensiva. Voi monta 
focoase nucleare pe câteva torpile. Dacă îl las 
pe Gheorghiu fără pennis de conducere auto 
pe motiv că este inapt fiind nevăzător, îl scot şi 
din chirurgie unde, nu a fost niciodată decât pe 
post de curvă. Curvă politică şi parşivă. Curvă 
criminală. 

A plecat Dan. E seară. Mă culc pentru că la 
ora 02,15 mă va trezi telefonul. Plec la Iaşi cu 
acceleratul. 


18 decembrie 1989. Drumul cu trenul este 
mizerabil. Nu se mai respectă disciplina de 
tren. Omul nostru nu mai este reverenţios şi 
vădeşte tendinţă spre anarhie şi violenţă. După 
trecerea conductorului, jumătate din pasageri 
erau fără bilet corespunzător. Cu toate că au 
fost evacuaţi, unii au revenit. Chiar şi după 
trecerea şefului de tren prin vagon. Mă refer la 
vagonul de clasa întâia. în Iaşi era cald. La 
hotel, de asemenea. Doamna de la recepţie mi- 
a oferit o altă cameră. Mai bună şi la etajul 
unu. Mă voi muta la prânz. Am alergat la 
clinică. După raport i-am prezentat 

profesorului tematica propusă de mine pentru 
perfecţionare. I-am explicat că am extras-o din 
programul aprobat de minister pentru 

concursul de promovare în funcţia de medic 
primar şef de secţie. Am mers la atelierul de 
optică. Mai aveam de copiat la xerox ceva 
pentru dosarul „Pacific”. Fata aceea, pe care 
nici acum nu ştiu cum o cheamă, mi-a mijlocit, 
din nou, xeroxarea. Am stat acolo în spaţiul 
productiv până a închis şi am stabilit să ne 
vedem după amiază la ora 19,3o în faţa 
Filannonicii. Eu am mers la hotel, m-am 
aranjat în noua cameră, apoi, la ora 18 am 
mers la clinică. Ca de obicei, am participat la 
contravizita profesorului. Acesta era supărat. 
Cei de la clinica Medicală, nu trimit cazurile la 
el ci la clinica profesorului Dolinescu adică, la 
chirurgie III. Tare se mai necăjeşte omul 
pentru nişte fleacuri. 

La ora 19,3o am fost în faţa Filannonicii. 
Lumea forfotea prin staţia de tramvai. Mi-am 
amintit că la amiază, fata venise până în holul 
hotelului, dar nu a vrut să urce. Mi-a spus că 
nu locuieşte la mama sa, ci are un apartament 
în alt cartier. Eu chiar că nu am înţeles nimic. 
Eu nu doresc un flirt sau o experienţă sexuală. 
Am nevoie de ea pentru xeroxat documentele 
pentru dosaruF’Pacific”. In mintea mea, planul 
viitoarei mele acţiuni împotriva gorgonelor se 
conturează cu claritate. Ceva însă ciudat 
pluteşte în aerul acesta de război. Aparţine 
contextului general. Agitaţie deosebită, dar nu 
de oameni obişnuiţi, ci de miliţie, gărzi şi 

militari ale forţelor Afacerilor Interne, plus 
civili dubioşi. Multă lume din aceştia şi chiar 
de pompieri cu autospeciale în poziţie de 
stingere a incendiilor. Eu îmi văd de treabă. 
Greu mai trece luna aceasta. Iată şi fata. A 
întârziat puţin. Mă plimbă puţin prin staţia de 
tramvai şi brusc, mă invită să urc în unul. Am 
mers binişor mai multe staţii, apoi pe jos. Era 
chiar la capătul oraşului. Gropi, denivelări, 
moloz, beton şi fiare. Cartier în construcţie. Un 
bloc, un semn discret cu degetul pe buze. 
Urcăm o scară în vârful degetelor. Etajul patru. 
Ultimul. O garsonieră drăguţă. Mă gândeam că 
la ora 21 trebuie să mă caute doctoriţa aceea 
Luminiţa care merge la Baia Mare. 


19 decembrie 1989. Ştiam că nu mă voi 
întoarce până dimineaţă. îmi era foame. Fata 
nu avea aproape nimic de mâncare. Puţină 
pâine veche, două ouă şi apă minerală. îmi era 
sete. încerca să fie calmă, dar eu ghiceam. Era 
o femeie ca oricare alta. O femeie la 30 de ani. 
Niciodată nu mi-au plăcut femeile la 30 de ani. 
Numai Livia mă interesa în mod deosebit. Am 
jucat în continuare rolul de naiv şi stângaci cu 
femeile. Fata s-a comportat nonnal. Ca oricare 
alta. Mi-a destăinuit că este divorţată de un an 
şi ceva. Nimic mai mult. M-am culcat. Dar am 
dormit prost. Mai era şi frig acolo. Dimineaţă 

am plecat repede. Abia am prins tramvaiul 
aglomerat şi care se mişca încet. Greu mai 
procur maşina aceea. Am ajuns la clinică în 
ultimul moment. Obosit. După raportul de 
gardă, m-am retras la secretară. Dar nu m-a 
sunat Livia. Am revenit la hotel. Apoi m-am 
dus la xerox. Fata m-a ajutat. Intre timp a venit 
una de la conducerea unităţii şi i-a dat 
dispoziţie să anunţe la un număr de telefon 
orice mişcare deosebită a cetăţenilor sau 
clienţilor pe care o sesizează. Am înţeles că 
ceva nu este în regulă în ţară. Am plecat 
spunându-i că voi merge la un film. Alt bărbat 
altă femeie, de Claude Lelouche, muzica de 
Francis Lai. Dar nu mi-a plăcut. La 
contravizită lumea era agitată. Profesorul 
nervos. Am auzit că are o fată măritată în 
Grecia şi pleacă acolo în vacanţa de iarnă. Mai 
are una, studentă, blondă şi frumoasă. Am 
văzut-o când au colindat studenţii. Doctorul 
Veisa, supranumit „Naşul”, m-a pus pe 
programul operator cu o apendicită la o fată de 
la filarmonică. Acasă mă aştepta un bileţel de 
la Luminiţa. Mă căutase la ora 16,oo. îşi cerea 
scuze pentru că nu avenit la ora 21 aseară 
deoarece circulaţia se ridică la ora 20. Proasta, 
credea că eu o aşteptasem. I-am telefonat aşa 
de complezenţă. Mâine pleacă la Baia Mare. I- 
am spus să-l caute pe Hereş. Apoi a sunat 
Livia. Mi-e dor de ea. Cu maşina, veşti 

proaste. Mâine după prânz, va suna la 
Bucureşti pentru a stabili când să merg eu 
după maşină. Ea nu poate. Este consemnată pe 
poziţie la servici. 


20 decembrie 1989. Profesorul a dorit să 
avem o discuţie în bibliotecă. Am simţit eu că 
meduza gorgonă a început lucrarea sa 
diabolică. Voia să ştie de ce mă aflu aici? Am 
cătat să fiu cât mai convingător şi mai puţin 
stufos. Dar oare, se poate comprima războiul 
meu din Pacific în câteva minute de relatare 
intr-un atât de scut dialog? Simţeam totuşi că 
mă înţelege. Rămâne de demonstrat un lucru, 
cred eu, manualitatea. Orice chirurg, apreciază 
pe celălalt după acest criteriu. Ce ştie să facă şi 
cum face. I-am explicat că în şapte ani de când 
sunt chirurg, am efectuat circa şapte mi de 
operaţii din care, un singur deces. Iftimie 
Anica. Am dezbătut cazul pe larg. El nu sesiza 
nici trimiterea la eşalon superior nici 
însămânţarea peritoneală prin desfacerea unui 
presupus plastron. Eu simţeam că mă înţelege. 
Trebuie de acuma să-i demonstrez ce pot. 
Gorgonele nu au reuşit să mă deprofesionali- 
zeze. în plus, Dumnezeu mă ajută. Sunt eu de 
61 kilograme şi jigărit, dar mă simt bine 
biologic. 

Am operat o fată de la filarmonică. 
Flautistă. Naşul m-a ajutat. Am scăpat bisturiul 
cu un centimetru mai mult. Uitasem că voia 
incizie mică. Dar eu aşa fac. îmi repugnă ideea 
cu inciziile mici. Odată mi-a scăpat o tumoră 
de ovar drept cu o asemenea incizie. Aparţine 
incompetenţilor şi numai deservicii aduce 
chirurgului. 

La contravizită lumea era grăbită. Azi, toată 
ziua profesorul a fost nervos. Lipseau studenţii 
şi medicii cu statut de cadre didactice. In plus, 
veneau de sus instrucţiuni drastice privind 
aceste zile. Cineva a anunţat că la ora 19, va 
vorbi la postul de radio şi televiziune şeful 
statului. Am alergat acasă, la hotel. Vorbea la 
televizor despre nu ştiu ce evenimente de la 
Timişoara. Mie, nu-mi spune nimic acest 
lucru. La noi, totul este foarte clar. Normal, 
fiecare ar trebui să trăiască şi să lase şi pe 
ceilalţi să trăiască. Acesta este principiul. A 
sunat şi Livia. Mâine voi merge acasă şi apoi 
la Bucureşti după maşină. Trebuie să vorbesc 
şi cu profesorul Teodorovici ca să meargă la 
profesorul Strat pentru a-mi susţine cauza. Eu 
am nevoie, neapărat, de o apreciere bună. 
Livia era nervoasă. 

Azi, am tras la xerox şi decizia Tribunalului 
cu litigiul de muncă. Fata, mi-a spus în sfârşit, 
cum o cheamă. Un nume ciudat, Riginela. 

Mi-a dat şi un număr de telefon. A urcat la 
mine în cameră. Voia să-mi dea nişte brânză 
cumpărată de la piaţă. Dar eu nu mănânc dacă 
nu văd şi ţăranul care o vinde. Am mers la 
magazinul cel mare din oraş ca să caut o 
chitară. Livia mi-a trimis o mie de lei. 
Bineînţeles că nu am găsit. Am stat cu fata 
până a venit tramvaiul. Cineva, un bărbat, 
făcea observaţie unui tânăr care se încăpăţâna 
să ţină blocată uşa vagonului. îl invita să 
coboare ca să poată pleca tramvaiul. Tânărul a 
coborât şi i-a aplicat acelui bărbat, care era în 
vârstă, un pumn în maxilar. Apoi, a luat-o la 
sănătoasa ca un laş. îmi părea rău că nu am 
fost pe fază. Nimeni nu a zis nimic. Eu ştiam 
ca la români a dispărut sentimentul de 
solidaritate umană. Mă simţeam în culpă. 
Singur şi în culpă. O culpă metafizică, ca să 
zic aşa, dacă nu morală. Afară e cald. Eu sunt 
îmbrăcat gros. Pe deasupra sunt veşnic obosit. 
Poate făceam faţă la o lupta dar, de ce numai 
eu? Tare rău mi-a părut că nu am alergat după 
tânărul acela să-l snopesc. 

La clinică, profesorul a refuzat să citească 
dosarul meu cu activitatea meduzelor gorgone. 
M-a crezut pe cuvânt. Cred că este cazul să-l 
bag în faţă pe profesorul Teodorovici. Am 
observat că Strat era irascibil şi foarte speriat. 
După contravizită, am plecat la hotel. Trebuie 

să-mi telefoneze Livia. Fără maşină sunt ca 
mort. 


21 decembrie 1989. La raportul de gardă 
profesorul s-a certat rău cu doctorul 
Târcoveanu. Acest medic este necăjit că nu se 
face promovări de multă vreme şi a rămas tot 
medic principal. îi dau dreptate. Dar şi ierarhia 
trebuie respectată. Profesorul este profesor şi 
nu e normal ca să-l înfrunte un colaborator. 
Situaţia din clinică, este mult mai complicată 
decât am crezut eu. Legătura profesorului cu 
doctoriţa Cotea Elena pare prea profesională. 
Personal, îmi place echipa aceasta dar datoria 
unui şef de clinică este să-i mulţumească pe 
toţi. Doctorul Georgescu pare figura cea mai 
controversată din clinică. Doctorul Georgescu 
este un om deschis, abordabil, aerisit şi foarte 
bun chirurg. Este o persoană cinstită şi de 
civilizaţie. Secretarele îl simpatizează enorm, 
încă nu ştiu ce hram poartă Naşul. Lunecos, ca 
un peşte. Cel mai vârstnic chirurg de aici. Este 
foarte activ, încă verde şi cu numeroase relaţii. 
Clientela sa este selectată riguros. Totuşi, nu- 
mi place cum face herniile şi nici apendice- 
ctomia. Aini, incizia Jalaguiere o practică toţi, 
dar nu cum ar trebui. 

M-am cerut la profesor să plec la Bucureşti 
după maşină. La ora 13,50 eram în tren. M-am 

întâlnit cu avocata Irina, nora lui Mimi Melnic, 
asistenta bătrână de la blocul operator din 
Tecuci. Am discut tot timpul până am ajuns în 
gară. Aici ne-am despărţit. Livia mi-a explicat 
că a făcut rost de o maşină de la cei de la 
servici. Un parcagiu, pe nume Pamfilie 
Zaharia din Ţepu care, împreună cu tatăl sau 
merg la o soră de a lui, muncitoare la 
Bucureşti. Livia a pregătit 25 litri de benzină şi 
suma de 140 mii lei. Ce grozavă este soţia asta 
a mea. Am încercat să adorm mai repede. La 
noapte trebuie să plec. Afară se lasă ceaţa. 


22 decembrie 1989. Am plecat la ora 01, oo. 
Am plecat de acasă spre Bucureşti. Livia nu 
putea să vină. Era obligată să stea la serviciu. 
Mi-a dat un muncitor cu o maşină în 
portbagajul căreia să transport 25 litri de 
benzină până la Bucureşti în eventualitatea că 
găsesc maşină de la domnul Jalbă Emil. 
Acesta, locuia pe strada George Măceanu vis a 
vis de Televiziunea Română. Drumul a fost 
greu din cauza ceţii, până la Focşani. De aici, 
însă, cer senin, vreme bună, până la Bucureşti. 
Am ajuns la ora 06,45. Cum nu aveam şi 
numărul de casă ci doar, ca reper, o poartă 
albastră a casei domnului Jalbă, am pierdut 
vremea căutându-1. în sfârşit, l-am găsit. Abia 
vrea să iasă din casă. Era îngrozit de 

evenimentele din capitală. Eu şi însoţitorii mei 
eram grăbiţi pentru că aveam de predat 
pachetele cu alimente sorei băiatului de la 
sonde iar tatăl lui care era cu noi, se grăbea, şi 
el, ca să ajungă acasă. 

Am plecat în Valea Cascadelor. Aici se 
găsea unitatea care vinde autoturisme. Domnul 
Jalbă, are banii depuşi pe numele fiicei. I-a 
depus în urmă cu trei ani. 70 mii lei. Maşina 
face 90 de mii lei. Diferenţa o voi achita eu, 
plus 40 de mii lei comisionul. Asta este 
situaţia. 

în valea Cascadelor, personalul se mişcă 
încet. Fără chef. Pe străzi, lumea se agită, mai 
ales tineretul. Un grup de fete, foarte tinere, 
trece prin faţa porţii scandând "Timişoara, 
Timişoara”! Un bărbat înalt, destul de înaintat 
în vârstă, îmbrăcat intr-un hanorac verde, 
obligă lumea să intre în unitate. Să nu stea în 
curte. De sus, totul este urmărit de către un 
elicopter. Se leagă şi de mine. îl trimit, pe loc, 
la plimbare. Dispar şi eu imediat afară, în 
maşina însoţitorilor mei. Ştiu că va chema 
ajutoare. Toată lumea se supune. Intru în hol. 
Se strâng actele. Domul Jalbă are numărul de 
ordine 37. înţelegem că vom sta până dincolo 
de ora 13-14. începe livrarea maşinilor. Greu 
şi pe nevăzute. Nu ai voie să vezi obiectul. Un 
mecanic ţi-1 aduce şi-l iei aşa cum este. Plin de 

defecte. Am 5 kilograme de carne şi zece litri 
de vin. Am pentru vremurile acestea. Le voi 
oferi mecanicului. Numai să-l găsesc. Merge 
greu. Funcţionarii şi mecanicii, au dat fuga la 
un aparat de radio cu baterii. Pe stradă trec 
tancuri. Eu mă inilor. Vreo şase, opt tancuri. 
Caldarâmul se cutremură. Vuietul motoarelor 
te înspăimântă. Ţevile tunurilor sunt goale, 
fără huse. Mitralierele sunt în poziţie de 
tragere. Ostaşii, serioşi, încordaţi. Linişte. Dar 
numai puţin timp, apoi, apar camioanele. 
Multe camioane, toate încărcate cu soldaţi. 
Direcţia, Drumul Taberei, cartierul Militari. 
Părăsim pe domnul Jalbă şi o luăm intr-acolo 
cu maşina noastră. în faţa magazinelor de 
pâine şi lapte vedem cozi lungi de oameni. 
Conducem spre ieşirea din Bucureşti spre 
Piteşti. Lume multă. Se mişcă ca valurile 
mării. Elicopterul apare din nou. Apoi, cozile 
se rup. Lumea se adună, se aglutinează. Nimic 
nu-i mai poate opri pe oameni. Nu se mai vede 
nimic. Nimic nu se mai distinge. Auzim: 
„Tinerii sunt pe tancuri”! „Armata este cu 
noi”! Demarăm spre Valea Cascadelor. Lumea 
urlă fericită: „A fugit, a fugit”! „A fugit, 
dictatorul!”. Greu de crezut. Dar vocea de la 
radio, o confirmă. îmi dau lacrimile. Am ajuns 
şi ziua aceasta. Abia aştept să luăm maşina 
mea şi să alerg acolo. Acolo, la Televiziune. 
Se face apel ca toată lumea să se adune acolo. 

Reuşesc să prind un mecanic mai isteţ. îi 
plasez ciubucul. îmi aduce o maşină. Albastră. 
O iau aşa cum este. Actele merg greu. în 
sfârşit se semnează. Pe numele Jalbă. Asta din 
cauză că legile nu îngăduie să vinzi maşina. 
Plecăm imediat. Parcurgem străzile Bucu- 
reştiului. Un spectacol de nedescris. Constat că 
lumea este ordonată, gravă, disciplinată. 
Nimeni nu deranjează circulaţia. Se circulă 
foarte corect. Nici un accident, nici o 
coliziune. Majoritatea farurilor sunt aprinse. 
Claxoanele sună prelung. Cineva mă opreşte. 
Claxonul meu nu se aude. îi explic că am 
primit maşina fără claxon. Clatină din cap. 
Ajungem la Televiziune. Tineretul este 
pretutindeni. Ni se comunică că se trage de 
undeva. Să nu plecăm, să blocăm străzile. Pun 
maşina lângă o autobasculantă uriaşă, cu zece 
roţi. Nu mă mai gândesc la maşină. Nici la cei 
de acasă. Sunt martorul unor evenimente 
deosebite. Unice în istoria neamului. îmi vine 
să plâng de emoţie. "Românii mei dragi, 
românii mei. Tinerii dragi mie” Ce fantastică 
manieră de a intra în istoria Europei şi 
universală! în conjunctura actuală, cu 
eliberarea noastră de sub dictatura clanului 
Ceauşescu. îmi dau seama că nimic nu mă mai 
poate opri. 

Cineva aduce vestea că se trage în mulţime. 
De pretutindeni, ca la comandă, apar tineri cu 

banderole tricolore pe braţ. Toţi strigă, strigă 
mulţimii să se întoarcă spre Televiziune. Să se 
întoarcă în număr cât mai mare. Pentru a o 
apăra. Lumea se adună în faţa sediului 
televiziunii. Din toate părţile. Magazinele, 
toate unităţile comerciale sunt închise. Şi 
deodată, gândul mi-a zburat spre casă. La ai 
mei. însoţitorii mei se grăbeau şi ei. Am 
părăsit televiziunea. Maşinile noastre înaintau 
anevoie. Pe străzi, lumea ardea cărţile, 
portretele conducătorului şi ale soţiei sale. 

Am ieşit din Bucureşti pe la Afumaţi. Pe 
drum, nici ţipenie de lucrător al miliţiei. La fel 
şi la Urziceni, Râmnic şi Buzău. Iată şi 
Focşanii. La Tecuci, am ajuns seara, târziu. 
Livia mi-a comunicat că puterea locală a fost 
preluată de către popor. în fruntea tuturor, a 
fost instalat primar doctorul Danieliuc Teodor. 
Unul dintre tovarăşii mei de suferinţă. 

Doctorul Danieliuc era la Consiliul 
Municipal. M-a surprins faptul că era 
înconjurat de către vechea conducere în frunte 
cu vechiul primar comunist şi secretar al 
partidului P.C.R. Soţul tovarăşei secretare cu 
propaganda, tovarăşa Tatomir Violeta, una din 
călăii vechii administraţii, agentă de securitate 
şi colaboratoare, prietenă cu cei de la spital, 
era conducătorul Gărzilor patriotice. Mai era 
prezenţi acolo, foşti delicvenţi de drept comun 


282 



şi codoşi ai securităţii şi chiar soţia unui 
militar. 

Danieliuc mi-a spus să rămân acolo. Acolo 
cu el. Acolo cu ei. Dar eu începusem să mă 
dezmeticesc. Am preferat să le atrag atenţia 
militarilor să păzească sondele de gaze şi 
petrol ale Liviei. Cu mare greutate, au dat doi 
soldaţi care nu aveau nici o annă, nici măcar 
un cuţit. Mi-am luat un binoclu şi am plecat la 
Berheci. Prin radio şi televiziune, aveam să 
aflu de mersul evenimentelor în capitală şi 
restul ţării. 


27 decembrie 1989. Sunt decepţionat de 
modul cum au evoluat evenimentele. 


Iaşi, 12 februarie 1990. Faptul că nu am 
scris nimic până astăzi se datorează nu lenei 
care e şi ea responsabilă, dar mai ales 
evenimentelor care s-au precipitat cu 
repeziciune, în revoluţie nefiind indicat să se 
scrie despre revoluţie, din raţionamente uşor 
de imaginat. 

Cele trei luni care au constituit durata 
stagiului meu de perfecţionare a pregătirii 
mele profesionale pe linie de chirurgie, după 
tematica aprobată pentru obţinerea titlului de 
medic primar chirurg, au trecut destul de 
repede. Mai sunt două săptămâni, timp în care 

voi lua aprecierile şi le voi înainta la minister 
şi altor foruri. 

Azi timpul este splendid. Puţin rece, mult 
soare. Calm pe stradă. în clinică, programul 
este încărcat. Noi medicii, ne vedem de treabă 
oricum. La casa universitarilor, tocmai când 
urcam în maşină un ins s-a apropiat de mine 
amintindu-mi de serile de poezie de la Deseşti. 
Cu Laurenţiu Ulici, Sergiu Adam, Marin 
Sorescu şi atâţia alţii. Era directorul bibliotecii 
din Sighet. Plăcerea de a întâlni un 
maramureşean aici în capitala Moldovei am 
prelungit-o cu o vizită la maestrul Liviu Suhar. 
Doream demult să-l cunosc şi să-i propun un 
târg. O achiziţie pentru modesta mea 
pinacotecă. I-am vorbit de Valentin Ciucă de 
George Genoiu, naşul meu şi al Liviei, de 
cununie. Am schimbat cărţi de vizită. Am 
programat o vizită la atelier. 

Vineri am fost la „Junimea”. Doina Florea 
s-a căsătorit cu Ion Covaci de la Rompres. A 
fost la Bucureşti. A fost colegă cu Pleşu şi alţi 
din FSN. Este prietenă cu Iliescu, dar nu l-a 
întâlnit. M-am jenat să deschid o discuţie 
despre cartea mea. M-a invitat la ea acasă. Am 
mers la ora 17, dar la ora 18 aveam 
contravizita. Puţine discuţii şi acelea pe teme 
de politică. 

Livia mi-a interzis să fac politică şi m-am 
resemnat din primele zile ale revoluţiei. A 
urmat contravizita. Apoi, am mers la Nely 
după 100 lei. îmi era tare ruşine că ceream 
bani împrumut. Nu aveam benzină. I-am luat 
totuşi, şi am jurat să nu mai calc pe acolo 
niciodată. 

Sâmbăta am discutat cu domnul profesor la 
referate. Doamna doctor Cotea a prezentat, 
colangiopatiile stenozante sclerozante şi 
conferenţiarul Chifan împreună cu altă 
membră a corpului didactic, au discutat 
competent şi cu ţinută subiectul. Mi-am 
amintit de sfinctero-papilo-tomiilc de la Baia 
Mare şi am recomandat efectuarea lor ori de 
câte ori în cazul unei litiaze biliare cu 
suspiciune de îngustare a coledocului şi aspect 
dubios al ficatului o impune. Discuţiile care au 
urmat mi-au plăcut. Domnul profesor este 
foarte amabil, instruit şi cu mult tact. 

M-a căutat doctorul Koning. L-am adus la 
Tecuci. Drumul a fost minunat. Puţin trafic, 
soare şi maşina mea nouă şi bună. Am alergat- 
o numai cu 120 kilometri pe ora. 

Livia mă aştepta. Lucra la dosarele mele, 
„Pacific”, „Midway” şi „Guadalcanal”. Pentru 
cititorul neavizat, ar trebui să spun că, la un 
moment dat comparasem spaţiul şi teatrul de 
operaţii al războiul meu cu cel al americanilor 

din Pacific în ultimul război mondial, 
întocmisem nişte planşe uriaşe unde 
desemnasem cu diferite creioane colorate 
siluetele navelor din bătăliile respective. 
Săgeţile colorate în albastru indicau direcţia de 
deplasare şi ţintele lor. Spre amuzamentul meu 
special notasem câteva crucişătoare cu numele 
tovarăşelor prim secretare şi a celor cu 
propaganda. Aveam nave care se ocupau de 
spionaj. Una din ele numită fregata „Sevastre 
Ghican” era amplasată chiar în centru forţelor 
inamice lângă crucişătorul ”Ortansa Grecu”, 
prima secretară şi nava de linie "Emilia 
Andronache”. Portavionul „Carol Dina” era 
una din ţintele mai apropiate. Iată şi torpila 
mea cu focos nuclear denumită ”raportul” de 
pe submarinul atomic „Ana Călin” Ce mai, o 
bătălie navală în toată regula. Am păstrat 
pentru eternitate dosarul cu peste o mie de file, 
dosarul cu evidenţa navelor şi întreg teatru de 
operaţiuni din războiul meu denumit 
conspirativ „Pacific”. Să mă ierte cititorul. 
Multe din navele mele s-au scufundat iar ale 
inamicului s-au acoperit de glorie. La vremuri 
noi tot ei. Aşa a fost să fie. Asta este istoria 
comunismului cenuşiu care a bântuit România 
o jumătate de secol şi a pregătit-o pentru încă 
un mileniu. 


286 



Luni ar trebui să vină, conform ultimei 
înţelegeri cu Radu Macovei, cel mai bun 
redactor al său Domnul Manea căruia să-i 
prezinte Livia documentaţia, fotografiile, 
benzile magnetice în vederea declanşării 
apariţiei serialului despre Spitalul din Tecuci şi 
altele. 

Am hotărât ca duminică să merg la Galaţi, 
după ce am telefonat doamnei Ana Călin acasă 
şi m-a invitat la ea. De acolo trebuia să merg la 
Viorica Bartha, lector universitar, prietena lui 
Radu Macovei pentru a-i aminti de Manea şi a 
vedea dacă Radu mai are, mult sau puţin, de 
stat în fruntea ziarului ”Viaţa Liberă”, întrucât 
zvonul că preşedintele Frontului Salvării 
Naţionale (FSN) al judeţului Galaţi, militarul 
Plătică, se clatină şi implicit clatină şi pe 
ceilalţi. în sfârşit, după ce am părăsit şi acest 
ultim bastion stalinist care este casa Vioricăi, 
am şofat spre Bacău la naşul Genoiu. Imediat 
ce am ajuns la Genoiu, i-am cerut să intervină 
pentru mine la Editura Junimea. Cartea mea 
trebuie să apară. Poemele acelea sunt din 
”epoca de aur” şi împotriva ei. Am suferit 
pentru ele la securitate, în plus doamna Călin, 
care este o victimă a incompetenţilor săi 
subalterni, doreşte să o prezinte procurorului 
general al statului. 

Toată ziua am căutat să o găsesc pe Livia. 
Am nevoie de bani. De ultimii 200 lei, am 
cumpărat benzină. Se pare că penuria asta va 
continua. 

După contravizită, a telefonat Livia. Veşti 
foarte proaste. în lipsa mea ”gorgonele” au 
acţionat cu toată energia. Domnul procuror 
Scutaru, element corupt şi incompetent, le face 
jocul conform planurilor lor. Trebuie să 
acţionez neapărat, dar sunt blocat aici la Iaşi. 
încerc o tentativă de a obţine aprecierea 
necesară de sfârşit de stagiu. 


13 februarie 1990. Am fost la profesorul 
Scripcaru. Am fost la profesorul Teodorovici. 
L-am dus cu maşina la profesorul Strat. 
Plecase. Am amânat pentru ora 18,oo. îmi 
trebuie neapărat aprecierea. Profesorul este 
agitat. Marcat de tot soiul de evenimente. Se 
pare că nici el nu a fost cruţat de către studenţii 
revendicativi. Doctorul Târcoveanu nu se prea 
înţelege cu el. Doctorul Târcoveanu este 
candidat la postul de director al spitalului. Sunt 
înscris la el în Asociaţia de Infonnatică. 


288 



IFIMANICA 


Când Ana Călin, procuroarea şefa a ieşit 
din biroul tovarăşului prim vice Bej an, 
doctorul G care aştrepta intr-un fotoliu pe pe 
hol s-a ridicat în picioare. 

- Megem la mine, mergem la sediu, 
mergem la procuratură. 

Au coborât scările şi au ieşit în curtea 
clădirii consiliului judeţean. Aici îi aştepta 
maşina de serviciu a instituţiei. In câteva 
minute au ajuns la destinaţie. Miliţienii de la 
poartă s-au dat respectuoşi la o parte, salutând 
cu mâna la chipiu şefa şi însoţitorii săi. Au 
urcat pe scara principală. La primul etaj se afla 
biroul primului procuror. 

- Ceai şi biscuiţi! Ordonă Ana Călin 
secretarei. Deschise uşa biroului şi intră prima. 
G întră şi el dar rămase la uşă în picioare 
aşteptând să fie invitat să ia loc pe un scaun. 

- Ia loc, doctore! Zise procuroarea. In 
jurul biroului se aflau mai multe scaune. G se 
aşeză uşor pe unul mai spre margine şi aşteptă 
cuminte o nouă poruncă. Nu-i plăcea deloc 
acel birou. Nu-i plăcea deloc. îşi imaginea 
cum de acolo, din locul acela blestemat 

porneau ordinele şi mandatele de arestare şi 
condamnare a multor oameni a căror vină nu 
era alta decât aceea că se aflau, la un moment 
dat, în locul şi timpul nepotrivit, la ceas rău şi 
loc rău în zi de ghinion sau blestem. 

Din paharul cu ceai oferit de secretară 
ieşeau aburi fierbinţi ce miroseau a mentă şi 
tei. Luă un biscuit şi-l înmuie în pahar. 
Biscuitul se topi imediat şi se duse la fund 
lăsându-1 cu linguriţa goală în mână pe doctor. 
Zâmbi. Zâmbi şi procuroarea. Zâmbi în timp 
ce scoase dintr-un sertar un dosar voluminos. 

- O să mergi, doctore la Tecuci. La 
Tecuci, te va căuta procurorul Scutaru. Scutaru 
Trandafir. Asta e tot. 

G se ridică în picioare. Salută respectuos 
şi ieşi din încăpere mai nedumerit decât era 
atunci când intrase. Secretara stătea cu capul 
intr-un maldăr de dosare. Nici nu băgă de 
seamă când G ieşi pe hol. Afară, miliţieni de la 
poartă vorbeau ceva între ei şi nici nu 
observară când doctorul trecu pe lângă dânşi. 

- Ciudat! Foarte ciudat. Oare asta să fie 
tot? Oare chiar s-a terminat totul? O să văd 
mâine la spital. G se urcă la volanul Daciei 
sale albastre şi demară în viteză spre Tecuci. 

A doua zi, se duse dis de dimineaţă la 
director. 

- Eu ce fac acuma, tovarăşe director? 

- Vă duceţi în secţie şi vă vedeţi de treabă. 
Doctorul Gheorghiu vă va repartiza zece paturi 
şi două rezerve la parter şi etaj. Policlinică o să 
faceţi prin rotaţie. Gărzile şi dublatul 
stagiarilor de gardă vi le alegeţi singur. Asta e 
tot. 

în secţie era linişte. Liniştea dinaintea 
furtunii, gândi G. Personalul îşi vedea de 
lucru. Asistentul şef Viorel Popa îl chemă la 
vizita. Gheorghiu îl întrebă dacă are vreo 
preferinţă pentru anume bolnavi ca să-i 
opereze. Făcuse deja lista şi programul 
operator. 

- Nu! Nu am preferinţe. Doar la anestezie. 
Gheorghiu ridică din umeri. Se retrase fără să 
zică ceva. Se retrase la blocul operator unde 
fetele îi pregătiseră deja cafeaua. Cafeaua lui 
de dimineaţă. 

La Terapie Intensivă, G o văzu pe 
doctoriţa anestezistă moţăind ascunsă după uşa 
mică de la încăperea sa ce-i ţinea loc de birou, 
încăperea aceea abia dacă suporta în spaţiul 
său o măsuţă şi un scaun înghesuite pe lângă 
un dulăpior cu drogurile pentru anestezie. 
Trecu pe lângă doctoriţă şi se opri în faţa 
asistentei sale preferate. 

- Anişoara! Vrei să mă ajuţi la anesteziile 
mele astăzi? 

- Vă ajut cu plăcere, veni răspunsul. 
Anişoara era flatată de faptul că G o prefera 

doctoriţei. în realitate această fată era foarte 
bine pregătită profesional şi deţinea, în plus, 
un fler înnăscut al orientării în actul operator. 
„Simţea bolnavul”, cum îi plăcea lui G să o 
laude. Cu Anişoara la capul bolnavului putea 
sa se concentreze pe operaţie nemaipurtând şi 
grija anesteziei. Anişoara corecta variaţiile de 
tensiune arterială, tulburările de ritm şi debit 
cardiac, respiraţia, diureza şi aspiraţia gastrică, 
îi dădea un sentiment de siguranţă şi linişte în 
plagă, dublate de relaxarea musculară atât de 
necesară în intervenţiile pe abdomen deschis. 
Fireşte, nu era o soluţie fericită anestezia 
rachidiană în locul anesteziei generale prin 
intubaţie dar la Tecuci această chestiune era 
sub semnul curajului profesional şi al 
experienţei în specialitate. G se obişnuise să-şi 
facă singur anesteziile rachidiene şi să opereze 
totul „în rachi”. Sute şi mii de operaţii. Asta 
era! 

După terminarea programului operator se 
duse la policlinică. Mai consultă, şi acolo, vreo 
treizeci de pacienţi apoi se întoarse la Spital. 
Era de gardă. Doctorul Mănăilă, doctorul 
ginecolog, îi trimise o bolnavă de la el din 
secţie pentru un consult chirurgical. O femeie 
de patruzeci de ani. O femeie care prezenta o 
hemoragie genitală. 

- Dar nu este caz chirurgical pentru noi, îi 
spuse G acestuia. 

- M-am gândit la o apendicită. Zise 
Mănăilă. 

Altul care nu are curaj profesional. Gândi 
G. E clar că femeia şi-a provocat un avort iar 
lui îi este frică să o chiureteze. G ştia că toată 
ziua locotenentul Munteanu, cel care se ocupa 
de avorturile din spital, era prezent în secţia de 
ginecologie era cu ochii pe doctori şi personal. 
Uneori mai venea şi procurorul. Dar noaptea, 
ei bine, noapte nu mai venea nimeni. Noaptea 
se completau avorturile incomplecte internate 
şi se raportau dimineaţa la raportul de gardă. 
Prezentarea cazurilor se făcea sub stricta 
supraveghere şi îndrumare a doctorului 
Teodoru Cristian, şeful secţiei de ginecologie. 
Peste acesta nu trecea nimeni. Doctorul 
Teodoru, era bun profesional, avea dat şi 
doctoratul în ştiinţe medicale, era un tovarăş 
membru de partid de nădejde, era bine văzut 
de către tovarăşele primărese şi secretare de 
partid comunist. Pe ăsta nu-1 înfrunta nicio 
autoritate de partid sau de stat. Aşa că mare i- 
a fost mirarea lui G când l-a simţit pe Mănăilă 
singur. Singur în faţa unui caz deosebit. Un 
caz care punea serioase probleme de 
diagnostic şi atitudine terapeutică. Consultă 
femeia şi scrise în Foaia de Observaţie a 
acesteia „nu este caz chirurgical”. Rămâne în 
observaţie la ginecologie. Doctorului Mănăilă, 

îi recomandă să trimită cazul la Galaţi. La 
Galaţi la Spitalul Judeţean. 

Era spre sfârşitul săptămânii. Sâmbăta şi 
dumineca gărzile începeau dimineaţa, 
dimineaţa la ora opt. Spre surprinderea lui G 
la vizita de dimineaţă pe secţie, pe secţia de 
chirurgie şi ATI (Anestezie Terapie Intensivă) 
printre bolnavele din secţia femei, într-o 
rezervă, văzu bolnava examinată de el cu două 
zile anterior, bolnava doctorului Mănăilă. 

- Ce-i cu pacienta aceasta? întrebă el 
fetele, asistentele. 

- Păi, a intemat-o doctorul Hâncu ieri. Ieri 
când a fost de gardă. 

- Cine are grije de ea? Cine este stagiar 
aici? Mai întrebă G. 

-Doctoriţa Frangulea! Veni răspunsul 
fetelor. Medic de medicină generală stagiar. 
Face gărzi la Chirurgie. Asta e, face gărzi la 
chirurgie. 

- Asta este o anomalie, o anomalie de 
Tecuci. Cum poate un medic de medicină 
generală, un medic nespecialist şi pe deasupra 
şi stagiar, fără nicio experienţă profesională să 
fie titular de gardă pe o secţie de chirurgie intr- 
un spital municipal? 

-Are pile, zise una din fete. Si apoi 
conducerea spitalului şi a Direcţiei Sanitare 
judeţene a aprobat acest lucru. 



- Frumos, n-am ce zice, făcu G 
apropiindu-se de patul pacientei şi invitând 
fetele să-l ajute ca să examineze cazul. 

- Şeful a zis că are apendicită iar 
dumneavoastră fiind de gardă trebuie să o 
operaţi. 

- De ce nu a operat-o el? Doar el a 
aprobat internarea. Vă rog să-l anunţaţi să vină 
să vadă cazul. Şeful răspunde de secţie în toate 
segmentele ei. 

Peste o jumătate de oră G fu anunţat de 
către una din asistente că şeful nu este în 
localitate. Nici unul din ceilalţi chirurgi, 
Gheorghiu şi Hîncu, nu este în localitate. 

- Măi, să fie! îşi zise G. Ăştia au pus ceva 
la cale. Mănăilă a pasat cazul la Hâncu care, 
bătrân, bătrân cum este are experienţă şi nu s-a 
băgat în rezolvarea cazului dar nici nu l-a 
trimis la Galaţi. Ceva, ceva o fi cu acest caz. 
G a sunat la Galaţi. Aşa era uzanţa. înainte de 
ori ce trimitere la eşalon superior trebuia cerut 
acceptul şefului de secţie de acolo. în lipsa 
acestuia al medicului de gardă. 

- Medicul de gardă Firescu a tunat sec. 

- Ăia de la Tecuci nu mai ştiu să opereze 
o apendicită? S-a interesat, primul lucru când 
s-a vorbit de caz, de diagnosticul pozitiv, 
chirurgical al pacientei. 

- Apendicită, apendicită acută! Aşa scrie 
pe foaie, diagnosticul doctorului Hâncu. 

- O fi, zise G. O fi, dar este secundară. 
Femeia asta a fost la Galaţi de aproape două 
săptămâni. A fost la Galaţi şi la Ginecologie. 
Avea hemoragie. 

A mai trecut o zi. G recomandase sa i se 
administreze pacientei în perfuzie antibiotice 
şi tot ce trebuie pentru a o pregăti în 
eventualitatea recomandării unei intervenţii 
chirurgicale de către şef. 

- Domnule doctor, zise a doua zi 
dimineaţa asistenta de salon. A trecut şeful pe 
aici şi a zis să operaţi bolnava. Are apendicită! 

- De ce nu trimite cazul la Galaţi? 

-Hai domnu’ doctor, chiar ne facem de 
râs. Nu mai putem opera o apendicită? 

- Să o opereze el! zise G. 

între timp apăruseră şi aparţinătorii 
bolnavei. Soţul şi două fiice. 

- Vă rog, domnule doctor, vă rugăm să o 
operaţi dumneavoastră. Zicea fata cea mai 
mare Marinela, vă rugăm... 

- De ce nu vreţi la Galaţi? Am văzut că aţi 
semnat refuzul pe Foaia de Observaţie. De ce 
nu vreţi la Galaţi? Voi sunteţi arondaţi 
teritorial Galaţiului. 

- Nu! Nu şi nu, domnu’ doctor. Mama nu 
vrea să audă de Galaţi. Dumneavoastră sunteţi 
singurul pe care îl preferă că numai 
dumneavoastră ia-ţi acordat o atenţie mamei 
de când este la chirurgie. Ceilalţi medici, 

asistentele, nici nu se uită la ea. Toată lumea 
zice „e pacienta doctorului G nu ne băgăm”. 

- Pe dracu! Zise G. Bolnava este pacienta 
secţiei de chirurgie, este pacienta Spitalului 
Municipal. Nu am adus-o eu de acasă. 

- Au dus-o la sala de operaţie, fetele vă 
aşteaptă să vă spălaţi. Anişoara i-a şi făcut 
preanestezia. 

Intraoperator G a luxat în plagă un 
apendice cecal gangrenat extirpându-1 pe loc şi 
aspirând cavitate peritoneală plină de lichid 
purulent. 

- O peritonită în toată legea! Dar rămân la 
părerea mea. Femeia asta trebuia rezolvată 
acum zece zile la Galaţi, nu trimisă acasă cu 
peritonită. Puse câteva tuburi de drenaj 
peritoneal şi recomandă antibiotice în doze 
masive. 

-Femeia asta a avut ghinion. Asta e! A 
avut ghinion. 

Iftimie Anica, aşa se numea femeia aceea, 
a stat încă trei săptămâni în spitalul din Tecuci. 
Nu vroia, nici în ruptul capului, să meargă la 
Galaţi. G i-a acordat toata atenţia, mai ales că 
toată lumea ocolea cazul şi nimeni nu se 
interesa de pacientă. Ba mai mult, G a observat 
că asistentele chiar refuzau să-i execute 
dispoziţiile privitor la caz. Lăsau pacienta Ură 
tratament sau nepansată dacă G nu era pe fază. 
întradins, toată lumea din secţie, dorea ca 

evoluţia pacientei să fie nefavorabilă, 
dramatică. Abia după trei săptămâni 
conducerea secţiei şi a spitalului a aprobat 
trimiterea cazului la Galaţi. După trei 
săptămâni. 

La Galaţi, doctorul chirurg de gardă, 
tovarăşul doctor chirurg Firescu constată că se 
află în faţa uni caz de incompetenţă 
profesională şi-l internează la terapie intensivă. 
Aici, şeful secţiei, doctorul Nichiteanu 
ignorând cele mai elementare contraindicaţii la 
un caz grav îi face o puncţie pleurală. Bolnava 
face şoc pleural şi decedează. 

- Jegurile sanitare au anunţat procuratura, 
îl anunţă cineva din anturajul decedatei pe G. 
Era Jenica. Jenica Roman. O fată din Lieşti 
prietenă şi consăteană cu Iftimie Anica. 

Jenica îşi aminteşte cum Iftimie Anica 
prietenă şi colegă de la Cooperativa de 
împletit coşuri din comuna Lieşti, i sa confesat 
în urmă cu câteva luni că a rămas gravidă. Are 
fetele mari. Nu poate să mai suporte o sarcină, 
îi este ruşine de lume şi de sat. Se interesează 
de o moaşă. O moaşă de la Galaţi pricepută în 
provocarea avorturilor ilegale. Jenica îi atrage 
atenţia că se expune unui mare pericol. Dacă 
nu moare cu septicemie, are şansa de a fi 
arestată pentru că şi-a provocat un avort. 
Numai rău şi rău pentru ea. Dar Iftimie Anica 
nu renunţă. Pleacă la Galaţi. Aici moaşa 

respectivă o supune manoperelor sale abortive. 
Femeia revine după câteva zile la Galaţi dar de 
data aceasta la ginecologie, la ginecologie. 
Avea deja hemoragie. Cei de la ginecologie, 
nu se complică cu ea. O trimit acasă fără nicio 
recomandare terapeutică. Se mizează mult pe 
rezistenţa organismului, pe capacităţile sale de 
apărare şi recuperare. Dar nu se rezolvă cazul. 
Femeia revine iar la Galaţi şi tot la 
Ginecologie. Acelaşi rezultat aceiaşi atitudine 
de ignoranţă. Disperată vine la Tecuci. 
Bineînţeles că tot la ginecologie. Nu spune 
nimănui de avort. îi este teamă. în secunda 
următoare ar fi denunţată şi arestată. Nu spune 
nimic nimănui. E lucru bine ştiut că o femeie 
dacă nu vrea să nască un copil nu-1 va naşte. 

Ideia cu apendicita îi surâde. Speră să se 
rezolve concomitent ambele probleme. 
Antibioticele pentru apendicită vor acţiona şi 
asupra uterului. Este greu de intuit cu 
exactitate ce era în capul acelei femei dar un 
lucru era clar. Teama de miliţie şi procuratură. 
Asta, pe primul plan. Partea proastă era că în 
cazul ei apendicele „a luat foc”. Fie de la 
uterul infectat fie de unul singur sau de la 
peritonita de acompaniament. în niciun caz G 
nu avea vreo vină aici. El ştia deja un lucru. 
Un lucru pe care unii colegi ca Firescu, 
Frangulea sau gorgonele sanitare tecucene sau 
gălăţene ce au venit ca martori la proces contra 

lui, îl ignorau. Acela că, în cazul unei 
peritonite, operaţia făcută în prima zi poate 
salva, în a doua zi dă şanse iar din a treia zi 
totul este pierdut. Iftimie Anica s-a prezenta la 
operaţie după unsprezece zile. Peritonită de 
unsprezece zile. 

Scutaru triumfa. Avea ocazia să se 
remarce. Se vedea deja şef procuror. Mulţi ani 
după investirea sa în acest râvnit post se va 
lăuda cum l-a înfundat el pe G. Uite aşa G a 
ajuns şi ucigaş. Autoritar şi ameninţător 
Scutaru, procurorul Scutaru Trandafir îi 
prezintă doctorului rechizitoriu. G habar nu 
avea ce se regizase în spatele său. L-au anunţat 
fetele, dar nu toate, că au fost duse cu duba 
ambulanţei la procuratură unde li s-au dictat 
tot soiul de declaraţii în defavoarea sa de către 
procuror. G se consola. 

- Nişte tâmpiţi. Bolnava a decedat la un 
alt spital după 2 1 de zile de la o intervenţie de 
drenaj peritoneal pentru o peritonită purulentă. 
A hotărât să meargă la Bucureşti Să meargă la 
Bucureşti la profesorul său de chirurgie şi 
şeful chirurg al Spitalului republican Fundeni. 
Profesorul Setlacec. Profesorul Setlacec era şi 
şeful comisiei superioare de la Instituitul de 
medicină Legală ”Mina Minovici” instituţie de 
cel mai înalt rang la nivel naţional. Profesorul 
Setlacec a declarat, oficial şi sub semnătură că 
evoluţia nefavorabilă a bolnavei Iftimie Anica 

nu i se poate imputa lui G. Lumea se 
linişteşte. Lumea tace. Tac şi gorgonele. Tac, 
dar nu mult timp. Nu mult timp pentru că în 
luna decembrie 1989 apare şi răzmeriţa aia 
neocomunistă de-i ziceau, după unii revoluţie. 

în noaptea de 22 decembrie, Ana Călin îl 
sună pe Scutaru şi recomandă să distrugă 
dosarul. Cel puţin aşa susţine ea. în realitate 
dosarul cu pricina, dosarul, Iftimie Anica, a 
fost pus la dospit. Mai sunt doi ani şi 
profesorul Setlacec se va pensiona. Cel ca va 
urma la Comisia Superipoara de la ”Mina 
Minovici” va fi doctorul Dan Rădulescu. 
Acesta era prieten cu cei de la Tecuci şi Galaţi. 
Mare iubitor de atenţii, sensibil la cotizaţiile 
tecucenilor Rădulescu reia după doi ani 
dosarul trimis de tecuceni şi dă verdictul în 
calitate de expert: „tratamentul corect aplicat 
al infecţiei, ar fi puiuţ, eventual salva 
bolnava”. Două optative. Ar fi putut şi 
eventual. Ciudat. Antenele tecucenilor ajung şi 
la magistraţii bucureşteni. G angajează un 
avocat de marcă. Domnul avocat Andrei 
Dumitru. Acesta nici nu observă că expertiza 
lui Rădulescu în calitate de expert chirurg şi 
şef al unei clinici de prestigiu din capitală este 
supervizată, aşa cum nonnele profesionale şi 
legale o cer de chiar Rădulescu. Da, da! De 
Rădulescu! El pasează şi tot el, dă cu capul, 
îşi supervizează propria prestaţie. Procuroarea 

de şedinţă chiar îi spune lui G că ar putea face 
recurs în numele parchetului. Dar nu o face. G 
este naiv şi nu realizează aluzia şi nici faptul 
că incompetenţa şi corupţia bântuie şi în 
rândurile magistraţilor, chiar la nivel de 
instanţe supreme. G se întreabă uneori. 

- Oare ce a câştigat acel Scutaru 
instrumentând un dosar politic? A te pune în 
slujba gorgonelor corupte şi incompetente din 
mafia albă şi comunistă tecuceană însemna să 
fi ca ele. 

După puţină vreme Dumnezeu i-a chemat 
la judecată primul, pe vicele Bejan, apoi peste 
câteva luni, pe doctorul Nichiteanu. Cancer şi 
cancer. Aceasta-i răsplata domnului. Cancer şi 
cancer. A mea este răzbunarea şi eu voi 
răsplăti ( Iehova ) 


302 



EMISIUNEA “REFLECTOR” 


„între lunile decembrie 89 şi martie 90, 
doctorul G a fost la o specializare la Iaşi. După 
specializare n-a mai putut să lucreze şi în 
spital, să desfăşoare o activitate operatorie, 
chirurgicală, aşa cum a făcut înainte de a pleca 
la specializare. Practic, i s-a refuzat acest 
lucru, de cine şi de ce, doamnă doctor?” 

Aşa îşi începea emisiunea Nicolae 
Petrovici, redactor la Televiziunea Română 
aflat într-o deplasare la Tecuci, imediat după 
evenimentele ce au precedat ajunul anului nou 
1990. La această întrebare directoarea 
spitalului municipal i-a răspuns sec. 

- Cine i-a refuzat, nu aş putea spune. Sigur, 
nu eu i-am refuzat intrarea în spital a 
doctorului G.” 

Se pare că uitarea istoriei ultimelor decenii 
ale secolului douăzeci, a fost programată în aşa 
fel, în România, încât ea să se producă încă 
înainte ca aceasta să devină trecut. Deci: 

Suntem în municipiul Tecuci, străveche 
aşezare de pe valea Bârladului. Prezentându-1 
succint, dicţionarele în genere, ascund un 
amănunt edilitar, nu lipsit de semnificaţie 

pentru personalitatea urbei. Aşezământul de 
sănătate cu iz patriarhal, ridicat la începutul 
secolului prin grija unui anume Cincu, boier de 
prin partea locului, de al cărui nume, pe de-a 
întregul, puţini oameni îşi mai amintesc. Nu 
despre istoria sau arhitectura acestui edificiu, 
amintind mai degrabă de un conac cu câteva 
anexe pitite printre secularii copaci, vrem 
astăzi să vă vorbim. Emisiunea noastră, spunea 
redactorul şi realizatorul emisiunii, se doreşte 
o prezentare a unei stări de lucruri care se 
petrec între zidurile acestui spital, cu aer de 
campanie, adevărat lazaret, cum i se mai spune 
uneori. 

Cunoscută în târg şi în judeţ, comentată 
deseori picanteresc sub aspectele ei mai 
obscure, starea conflictuală de la secţia de 
chirurgie a spitalului, că despre aceasta este 
vorba, pare să se fi întins ca o pecingine, cu un 
impact evident asupra demnităţii profesionale 
a colectivului medico-sanitar, cu răsfrângere 
asupra pacienţilor nevoiţi să bată alte drumuri 
în căutarea sănătăţii. în centrul acestei stări de 
lucruri... dar mai bine să ne spună directoarea 
spitalului, doamna doctor anestezist Bohotin 
Maria Jana, spuse Nicolae Petrovici. 

- Doctorul Gheorghiu nu este străin de 
această stare conflictuală, doctorul Gheorghiu 
este în mijlocul acestui Vulcan. Dialogul se 

mută la blocul operator, mai precis în sala de 
operaţii numărul unu. îmbrăcat, la patru ace 
cum s-ar spune, după ultima modă chirurgicală 
din occident, într-o bluză portocalie scoasă 
dint-un colet cu proaspete ajutoare primite din 
Europa generoasă cu revoluţionarii români, 
doctorul Gheorghiu Ioan, purtându-şi cu 
demnitate preţioşii ochelarii negri cu lentile 
special comandate în Israel, ascultă atent 
întrebarea reporterului. Nu înţelege despre ce 
este vorba. Se aştepta la o emisiune de 
Laudatio, aşa i-a spus cumătrul său orelist 
doctorul Matran Liviu, fost până mai acum 
câteva luni, secretar de partid pe sănătate la 
Tecuci, iar azi mare revoluţionar şi 
anticeauşist. 

- Domnule doctor Gheorghiu, Tecuciul 
împreună cu zonele arondate acestui spital, cu 
celelalte împrejurimi, totalizează o populaţie 
de circa două sute de mii de locuitori. 
Gheorghiu îl întrerupe corectându-1 cu 
competenţă. 

- 180 - 200 de mii locuitori. Reporterul 
continuă. 

- Care se adresează, pentru diferite 
necesităţi de sănătate, unităţii spitaliceşti din 
acest municipiu. Secţia de chirurgie, a cărui 
şef sunteţi, face faţă solicitărilor pacienţilor? 

- Da! Răspunde Gheorghiu. Eu consider că 
la ora actuală, deşi este foarte greu, poate face 
faţă încă. îşi trage sufletul, apoi continuă. însă 
cu eforturi foarte mari din partea personalului 
mediu, din partea mea personal, dar printr-o 
totală dăruire şi totală renunţare la timpul liber 
sau la alte manifestări personale, însă nu-i 
nonnal. Reporterul îl întrerupe. 

-Fiind singurul chirurg. Gheorghiu, 
enervat, încearcă să-l oprească. 

-Nu a fost întotdeauna aşa! Reporterul 
insistă ridicând uşor tonul şi apăsând pe 
cuvinte. 

-Mă rog, fiind singurul chirurg în spital, 
cum puteţi face faţă activităţii operatorii şi în 
general echipei operatorii, ştiut fiind că aceasta 
trebuie să cuprindă cel puţin doi chirurgi? 

Gheorghiu, foarte încurcat şi surprins 
neplăcut de întrebare: 

- Da! Am apelat la medicii stagiari care au 
fost destul de interesaţi şi care doresc să facă 
această specialitate. Am apelat la un medic de 
medicină generală care a fost instruit toţi aceşti 
trei ani de stagiatură pentru ortopedie şi a 
lucrat în sala de operaţii, am apelat şi la alţi 
medici de medicină genelară cărora le place 
această activitate şi care, pot să vă spun că m- 
au ajutat substanţial. Dar nu este o rezolvare 

decât de moment. Reporterul îl întrerupe 
blând. 

- Şi nici firesc să fie folosiţi medicii 
stagiari. Gheorghiu continuă şiret. 

- Tocmai din cauza aceasta spun că este un 
sacrificiu enorm din partea mea pentru că, 
fiind obligat să introduce în graficul de gardă 
aceşti medici stagiari, cum am spus, că ne 
ajută, nu a fost altă soluţie. 

Mulţi ani, fost director al spitalului, calitate 
în care elabora şi semna aprecieri, dădea 
decizii referitoare inclusive la propria 
persoană, doctorul Gheorghiu Ioan a împlinit 
anul acesta 60 de ani. Pensionat în 1967 cu 
gradul II apoi III de invaliditate pentru 
dezlipire de retină operată, are un serios 
handicap ocular. O expertiză de dată recent a 
institutului Mina Minovici relevă, cităm, 
deficienţele ce rezultă (vedere monooculară) 
pentru practicarea oricărei profesiuni, ochiul 
restant având, el însăşi, o deficienţă 
funcţională de minus opt dioptrii!? (în realitate 
era -16). înţelegând pasiunea doctorului 
Gheorghiu pentru profesie în condiţiile unui 
asemenea diagnostic echivalând practice cu o 
interdicţie, având în vedere riscurile pe care le 
comport practicarea chirurgiei, înţelegem greu 
resorturile care-1 determină la un asemenea 
sacrificiu, cum însăşi se exprimă. 

- N-ar fi mai bine să se apeleze şi la 
serviciile altor chirurgi din oraş, la Policlinică, 
care tot pe lângă spital sunt de fapt până la 
urmă, sau ar trebui să fie, iată, cum este cazul 
doctorului G? Gheorghiu, foarte încurcat: 

- Este o problemă specială cu dânsul. De la 
venirea lui aici a făcut foarte multe probleme. 
De ordin etic, de ordin administrativ, de ordin 
disciplinar. Are o fire pentru care, după 
părerea mea, greu poate face cineva echipă cu 
dânsul. Este un om foarte indisciplinat, motiv 
pentru care a avut atâtea neplăceri şi atâtea 
sancţiuni în viaţă şi... plus, aş mai adăuga eu, 
să-mi fie iertat, nu-i frumos să vorbeşti despre 
un coleg aşa, dar pentru că aţi spus întrebarea 
direct şi trebuie să fiu cinstit, are o pregătire 
mai subţire din acest punct de vedere. într-un 
timp mi-am spus eu, nu am pus întrebarea 
aceasta altcuiva, oare a făcut facultatea de 
medicină?. Zicând asta, Gheorghiu îşi 
ciocăneşte cu arătătorul mâinii lobul frontal 
drept al craniul său dolicocefalic. 

Ulterior s-a aflat un adevăr groaznic. 
Doctorul Gheorghiu loan nu a absolvit nicio 
facultate de medicină generală. Era, totuşi, 
medic primar chirurg, şef de secţie chirurgie a 
unui spital municipal din România. 

Doctorul Gheorghiu avea „origine”. 
Originea proletară. Origine care l-a propulsat 

în parcursul sau profesional până departe. Dar 
şi pe fratele său Adrian. Acesta, mai tânăr şi 
mai frumos decât Ion, avea trecere la femei, 
dar asta nu pentru cine ştie ce calităţi 
masculine în plus, ci pentru faptul că pasiunea 
comună pentru micul bazin al gineceului 
comunist genera venituri şi relaţii de excepţie. 
Adi era tot medic, medic anestezist. 
Anestezist. Anestezist şi militar. Medic militar. 
Unifonna militară, uniforma de ofiţer îi venea 
bine. îi venea de minune domnului căpitan. 
Femeile îl căutau tot timpul. Era de aşteptat. 
Cu un frate care leagă trompe şi altul 
anestezist, femeile se simţeau în siguranţă. în 
siguranţă deplină. Adi locuia la Constanţa. Pe 
vremea aceea marina militară română avea în 
dotare un submarin. Un submarin mai vechi. 
Adi era medic militar pe submarinul marinei 
militare. Unicul submarin. Era deci, un om 
important. I-au folosit şi lui antecedentele 
parentale proletare. Fiu de muncitor, fiu de 
ceferist, un fiu al clasei muncitoare. Clasa 
muncitoare şi ţărănimea colectivistă îşi 
promova copii în lumea medicală, în lumea 
academică. Unii şi-au promovat şi pasiunile 
domestice. Fraţii Gheorghiu şi cele legate de 
micul bazin muieresc. Academia putea deveni 
rentabilă la un moment dat. Lipsea momentul. 
Momentul istoric, momentul politic, momentul 
conjunctural. Şi momentul acela a venit. A 

venit odată cu Decretul 770. Decretul din 1 oct 
1966. Decretul cu avorturile. Decretul care a 
dus la apariţia unei noi generaţii. Generaţia 
decreţeilor. Copii născuţi după 66. Gheorghiu 
Ion a ajuns director la Spitalul din Mărăşeşti, 
iar după puţin timp medicul şef al raionului 
Panciu. De aici, a promovat la Tecuci în 
calitate de secretar de partid. Secretar de partid 
muncitoresc şi comunist. Dar şi director al 
spitalului. Director al spitalului orăşenesc şi 
apoi municipal Tecuci. 

- Domnule doctor, insistă reporterul, starea 
aceasta tensională în spital din secţia de 
chirurgie, se pare că e mai veche, nu-i de azi, 
de ieri, aici au mai lucrat, se spune, medici 
foarte buni, care actualmente sunt medici 
chirurgi şefi de judeţ, la Brăila doctorul 
Frăţilă, doctorul Leontescu, la Buhuşi în 
judeţul Bacău, doctorul Micu, la Buzău, cu 
care de asemenea au existat relaţii de natură 
conflictuală. Gheorghiu, nervos, irascibil 
întrerupe reporterul. 

- Nu, nu, nu, nu, nu! Nu e o realitate. Nu! 
Este o invenţie a doctorului Ganea, o invenţie 
adusă de el. Menţinută şi adusă la cunoştinţă 
pentru a denigra. A denigra activitatea noastră 
aici şi a o submina din acest punct de vedere, 
pentru a ne aşeza într-o lumină proastă în faţa 

celor care aud despre aşa ceva. Reporterul 
reflectează de unul singur. 

- Desigur este un anume mod de a vedea 
lucrurile, care mod nu este neapărat modul de 
a vedea al tuturor. Iată un raport al procuraturii 
judeţene, precum şi în baza acestui raport, 
demersurile întreprinse de către Comisia de 
Cercetare a Abuzurilor şi Respectarea 
Legalităţii al CPUN (Consiliul Provizoriu al 
Unităţii Naţionale) Tecuci care atestă că în 
acest spital, la secţia de chirurgie, denigrarea 
profesională, dublată frecvent de cea morală, e 
o practică cu tradiţie. Printre măsurile urgente 
propuse în acest raport cităm: Completarea 
secţiei cu cadre capabile care să-şi asume 
riscurile meseriei, nu numai ale chiverniselii. 
Dar să ascultăm alte două intervenţii, doctorul 
Oancă Petre, lider al Sindicatului Liber şi 
Independent al Medicilor din Tecuci şi 
respectiv, locotenentul major Luigi Matei, 
preşedintele susnumitei comisii. 

- Ca lider sindical, cunoaşteţi situaţia din 
secţia de chirurgie a spitalului municipal 
Tecuci? Ce părere aveţi despre starea de 
lucruri de la această secţie? 

Doctorul Petru Oancă, medic de medicină 
generală la Dispensarul comunal Munteni, 
aflat la aproximativ şapte kilometri de Tecuci, 
răspunde sfios. 

- Este o situaţie care dăinuie de ani de zile. 
Asta se întâmplă din cauză că atunci când 
intervine orgoliul personal, lipsa de înţelegere 
în colectiv, face ca să se ajungă la o asemenea 
situaţie. Nu sunt de acord nici cu atitudinea 
refractară a personalului mediu care a ajuns 
până acolo încât să conteste diploma unui 
medic specialist, cât şi competenţa lui 
profesională. Aşa cum a fost cazul doctorului 
G. Ce aş putea să vă mai spun? Doctorul 
Oancă trage puternic aer în piept. Este vădit 
emoţionat. Se află pentru prima oară în faţa 
unei camere de luat vederi. Reporterul îl ajută 

- Toate acestea, presupun, în dauna 
pacienţilor. 

- Da! In dauna pacienţilor care trebuie să 
găsească în noi şi personalul mediu nu numai 
competenţă, ci şi multă înţelegere, multă 
apropiere de suferinţa lor. 

Discuţia se mută la primăria Tecuci unde îşi 
are sediul Comisia de Cercetare a Abuzurilor 
şi Respectarea Legalităţii a C.P.U.N., comisie 
coordonată de către locotenentul major Luigi 
Matei, secondat de un civil, de profesie 
fotograf, Gelu Mancaş. De la Galaţi, situaţia 
era monitorizată atent de domnul Cornel 
Puşcaşu, la rândul său subordonat domnului 
Radu Ciuceanu, viitor senator în parlamentul 
ales al României şef, la nivel naţional, al 

susnumitei comisii. Cornel Puşcaşu făcea parte 
din „staful” maiorului Plătică Ilie Vidovici, 
omul care, cu sprijinul annatei locale pusese 
mâna pe putere în judeţ. 

Reporterul, în faţa locotenentului major 
Luigi Matei: 

- In baza cercetărilor pe care le-aţi 
întreprins, ce ne puteţi spune despre... să nu zic 
abuzuri, despre atmosfera de la spitalul 
Tecuci? 

- Atmosfera de la spitalul Tecuci este 
destul de apăsătoare, mai ales pentru populaţia 
municipiului nostru şi ea porneşte de la secţia 
de chirurgie. Această secţie de chirurgie este 
de fapt completată, să zicem, numai de un 
singur medic. Din ce cauză? Din cauza 
conflictelor care au existat în ultimii douăzeci 
de ani, între unul şi acelaşi medic, care există 
şi în prezent, şi ceilalţi medici care au reuşit să 
plece până la urmă din Tecuci. Pentru că s-a 
uzat de nişte relaţii pe care le-a avut medicul 
respectiv... 

- Vă referiţi la... 

- Doctorul Gheorghiu, actualul şef de secţie 
chirurgie din spitalul municipal. Uzând de 
relaţiile pe care le-a avut, şi încă le mai are, a 
reuşit să-i îndepărteze pe toţi ceilalţi medici 
chirurgi care au venit să lucreze la Tecuci. 
Exemple sunt multe. Exemplu, doctorul Frăţilă 

care, actualmente, este medicul şef al judeţului 
Brăila şi noi, tecucenii, avem o părere foarte 
bună despre profesionalismul lui. Doctorul 
Leontescu, actualmente la Buhuşi, lucrează.. 

- Judeţul Bacău! 

- Da, judeţul Bacău. Doctorul Micu, la 
Buzău şi mai sunt. Actualmente există 
conflictul cu doctoral G care a fost îndepărtat 
deocamdată numai până în Policlinică. 

A doua zi, reporterul Nicolae Petrovici, 
însoţit de cameramanul Cătălin Voitiţochi se 
aflau în biblioteca privată a doctorului G. 

- Domnule doctor, de când funcţionaţi la 
Tecuci? Prezentaţi câteva date privind 
activitatea dumneavoastră în acest răstimp. 

- Sunt absolvent al facultăţii de medicină 
I.M.F. Cluj, promoţia 1974. După perioada de 
stagiu, am susţinut concursul de secundariat şi 
am fost promovat medic principal de 
specialitate chirurgie general în anul 1984. De 
atunci funcţionez în cadrul Spitalului 
municipal Tecuci ca medic specialist chirurg şi 
am desfăşurat activitate, aproape în 
exclusivitate în secţia de chirurgie. Am 
desfăşurat în această perioadă şi activitate 
publicistică. Am publicat şi comunicat un 
număr de peste 50 lucrări ştiinţifice în reviste 
de specialitate şi, concomitent am desfăşurat şi 
activitate de cercetare. Am participat în cadrul 

Uniunii Societăţii de Ştiinţe Medicale la 
majoritatea manifestărilor organizate în cadrul 
judeţului cât şi din ţară, iar din anul 1987 sunt 
membru al Uniunii Medicale Balcanice şi am 
participat şi la congresele acestui înalt for 
medical. 

- Aţi avut şi o serie de nemulţumiri. In toţi 
aceşti ani aţi sesizat la diverse foruri sanitare, 
judeţene, minister, nereguli care mi se par 
grave, în activitatea secţiei de chirurgie. 

- Este adevărat! Când am descins pe aceste 
meleaguri am găsit o atmosferă improprie 
muncii în secţia de chirurgie, constatată încă 
de la început. De altfel, vreo 15-20 de 
predecesori de ai mei unii, la ora actuală, 
chirurgi de marcă în judeţele vecine, au fost 
nevoiţi să părăsească Tecuciul din această 
cauză. Practic., o atmosferă de suspiciuni, de 
denigrare profesională şi morală, de sancţiuni, 
pentru motive, uneori puerile. Chiar eu am fost 
sancţionat în câteva rânduri pentru atitudine 
ireverenţioasă şi total indisciplinată în faţa 
secretarului de partid şi altele. Am fost, de 
asemenea victima unor procese cu caracter 
civil, inclusiv de desfacere a contractului de 
muncă. Ţin să precizez că de fiecare dată am 
avut câştig de cauză. 

- Personal, dumneavoastră, domnule doctor 
G, ce aveţi a vă reproşa? 

- O anumită fennitate, pe care însă nu o 
regret. Fennitate, ca de obicei, prost înţeleasă. 
Aşa se explică ostilitatea unora dintre cadrele 
medii, aşa îmi explic şi ostilitatea şefului de 
secţie doctorul Ion Gheorghiu, căruia i se 
datorează deprofesionalizarea secţiei şi 
încurajarea unor practici nedeontologice în 
secţia de chirurgie a Spitalului municipal 
Tecuci. De altfel, socotesc că însăşi starea 
spitalului din oraş se datorează şi acestor 
practici, neexistând interes real pentru 
construirea până acum a unei unităţi modeme, 
cu un personal competent şi competitiv. 

Dialogul a durat mai mult. Reporterul şi 
cameramanul au închis aparatele. Discuţia a 
continuat în particular. Cu această ocazie cei 
doi au aflat unul din motivele deprofesionali- 
zării spitalului municipal Tecuci. Cu patru 
decenii în unnă au existat şi facultăţi de mai 
scurtă durată în medicina socialistă, 
corespunzător cu nevoia de cadre din perioada 
stalinistă şi după. La aceste facultăţi veneau 
studenţii cu diplome de maturitate 
„confecţionate”. Dosare bune, burse prin 
Sfatul Popular Regional, origine „sănătoasă”, 
adică, membri de partid şi colaboratori ai 
organelor de securitate. Doctorul Gheorghiu, 
fiu de cefersit din Mărăşeşti, absolvise o 
facultate cu profil de igienă. Având şi un 
handicap ocular a optat, la început, pentru 

funcţia de medic şef igienist la Panciu, dublată 
şi de cea de medic şef de raion. După 
desfiinţarea raioanelor a ajuns la Tecuci, 
director al spitalului şi secretar de partid. 
Pasiunea sa erau femeile. Aşa a ajuns să 
cocheteze cu ginecologia. A învăţat câteva 
manopere simple şi care nu se făceau la 
vedere, cum ar fi chiuretajul cavităţii uterine, 
până s-a prăjit odată. A fost prins şi 
condamnat, dar a scăpat prezentând un 
certificat medical de „nevăzător”. După acest 
episod, ajutat de colegul, prietenul şi cumătrul 
său orelist Liviu Matran, care între timp făcuse 
o strălucită carieră în partid, a obţinut 
specializarea în chirurgie. înconjurat de o 
pleiadă de „fătuci”, pe care le-a păstrat până la 
pensionare, a numit o şefă din gaşca lor, o 
anume „doctoriţa Ţarină” (cu studii elementare 
la baza modestei sale cariere de infirmieră), 
dar membră şi colaboratoare fidelă la partid, 
după care a redus activitatea secţiei de 
chirurgie a spitalului la ceea ce se ştia de către 
toată lumea, „apendicita de Tecuci”. Aceasta 
pentru că femeilor li se legau cu ocazia 
apendicetomiei trompele uterine. în câteva 
decenii, mii de femei din raza fostului raion 
Panciu şi Tecuci au fost astfel sterilizate. Fără 
comentarii! 

în fiecare dimineaţă „Doctoriţa” intra în 
salonul cu 20 paturi din secţia de femei înainte 

de vizita de dimineaţă după raportul de gardă 
pe spital sau secţie. 

- Bună dimineaţa, doamna doctor! ziceau 
femeile tremurând sub păturile roase de molii 
şi şoareci ale spitalului. 

- Tu? întreba la întâmplare „doctoriţa”. 
Cine te-a internat? 

- Doctorul Gheorghiu! Sărut mâna doamna 
doctor. 

- Câţi copii ai? 

- Trei, doamnă. Doi băieţi şi o fetiţă. 

- A! Şi vrei să mai faci unul? 

- Doamne fereşte, doamna doctor. Zicea 
femeia. Numai eu ştiu cum îi cresc şi pe ăştia! 

- Da, bărbatul bea? 

- Bea! Bea mereu.. 

Şi te bate? 

- Oi! Oi! Da! Fireşte, mă bate când îi beat, 
sigur, mă bate. 

- Şi, mai vrei un copil? întrebarea pica 
precum un trăsnet pe capul femeii. 

- Nu! Nu, doamna doctoriţă. Nu, nu vreau 
copil! 

- Atunci, du-te şi sărută-i mâinile 
binecuvântate ale doctorului Gheorghiu şi dă-i 
trei mii de lei ca să-ţi lege trompele. 

Femeia o zbughea fericită din salon spre 
Camera de Gardă, unde şeful îşi lua cafeaua de 
dimineaţă. în salon, doctoriţa îşi alegea altă 
victimă. 

- Tu? Cine te-a internat? 

- Doctorul G! Am piatră la fiere. 

- Ai pe dracu, piatră. Ai apendicită, toanto. 
Du-te şi tu după aialaltă şi faceţi cum v-am 
spus. 

La fel ca şeful său, „doctoriţa” purta nişte 
ochelari cu lentile groase prin care i se vedeau 
ochii micşoraţi de inversul distanţei focale ca 
nişte puncte luminoase, pline de neastâmpăr şi 
curiozitate. 

- Da tu, gânganie? I se adresa unei copile 
de vreo opt ani ce tremura lipită de mă-sa sub 
acelaşi cearceaf. 

- Tot doctorul G. Mă doare burta în partea 
dreaptă şi vomit! 

- Nebunul acela? Apoi către mamă. Dă-i o 
pasăre. 

Era ştiut de toată lumea că doctorul G nu 
primeşte nimic, iar păsări nu mănâncă de 
niciun fel. De obicei, asemenea "cadouri” 
ajungeau la fetele de la blocul operator unde se 
consumau după ce bucătăreasa le pregătea 
corespunzător. 

Dar să revenim la emisiunea domnului 
Petrovici. Iată-1 din nou în biroul directoarei 
spitalului Tecuci, doamna doctor anestezist 
Bohotin Maria Jana. 

- Ce demersuri s-au făcut pentru urgentarea 
demarării lucrărilor de construire a unui nou 
spital? 

- S-au făcut nenumărate demersuri în 
ultimii 4-5 ani cu promisiuni care au rămas 
simple promisiuni. în ultimele 2-3 luni s-a 
demarat cu multă seriozitate, cred că s-a 
demarat cu adevărat. S-au pus bazele 
construirii unui spital de 530 paturi cu un 
design frumos şi., foarte, zic, foarte bine dotat, 
atât cu personal de calificare, înaltă calificare 
chiar, cât şi cu dotare de aparatură, de 
materiale sanitare şi... intr-o zonă, sperăm, 
frumoasă.. Suntem în faza de începere a 
proiectului. S-a discutat deja cu proiectanţii. 

Reporterul o întrerupe. 

- Desigur, construirea unui spital are în 
vedere şi un fond de cadre valoroase. A existat 
o anumită fluctuaţie în unele secţii. M-aş referi 
la chirurgie. Cum vă explicaţi faptul că mulţi 
chirurgi buni au părăsit, dincolo de anumite 
motive personale, strict subiective, oraşul şi 
spitalul? 

Directoarea oftează necăjită. 

- Eu, ca anestezist, am lucrat cu toţi aceşti 
oameni, la care vă referiţi dumneavoastră. 
Ridică din umeri nedumerită. Animozităţile 
între chirurgi au existat. Nu asta a primat în 
plecarea lor ci faptul că acolo, unde au plecat, 
au găsit locuri mai bune, adresabilitatea mai 
mare, oraş mai mare şi cu toate facilităţile unui 
oraş mare.. 

- în orice caz, prin plecarea lor... 

- Oraşul a pierdut! 

- Oraşul şi chiar spitalul, completează şiret 
reporterul. Apoi continuă. Se vorbeşte, în ceea 
ce priveşte chirurgia, de o anume 
deprofesionalizare a secţiei. Ce părere aveţi 
despre acest lucru? 

Doctoriţa Bohotin Maria Jana este 
încurcată. Roşeaţa de pe vârful nasului şi 
obraji i se accentuează vădit. Interviul o 
deranjează şi nelinişteşte. Face un efort să se 
concentreze câteva secunde, apoi răspunde. 

- Deprofesionalizare a secţiei? Respiră 
greu. Răspunsul se încheagă cu dificultate, asta 
deoarece şi ea făcea parte din secţia de 
chirurgie, secţie unde, dacă ar răsfoi cineva 
condicile sălilor de operaţie în căutarea 
protocoalelor operatorii, ar găsi la capitolul 
anestezie, doar semnătura chirurgilor, iar la 
intervenţiile pe stomac sau ficat, anestezia 
rachidiană, semnată tot de chirurgi. Doar la 

„apendicitele” doctorului Gheorghiu mai 
apare, din când în când, semnătura anestezistei 
care, chipurile a asistat rachianestezia făcută 
de chirurg sau ajutoarele sale. Dar despre 
curajul profesional şi roşul aprins din vârful 
nasului directoarei anesteziste nu se vorbeşte 
aici. 

- Deprofesionalizarea secţiei? Directoarea 
întreabă retoric. Aici au contribuit foarte multe 
cauze. Atât lipsa de chirurgi, pentru că trebuie 
să fie o echipă ca să poată lucra, cât şi... să nu 
uităm anii de restrişte, în care nu mai aveam 
nimic. Nu căldură, nu droguri, nici comprese, 
nici câmpuri anestezice, nimic. Lumea fugea. 
Dădea un concurs, avea posibilitatea şi pleca. 
De ce să stea la Tecuci? De ce să stea la 
Galaţi? Pleca la Bucureşti! 

- înţeleg că se pleca de obicei, în centre 
care aveau o mai mare adresabilitate. Cel puţin 
aşa ne spuneaţi. Iată, însă, că o comună, cum 
este Vidra în judeţul Vrancea, unitatea 
spitalicească din această comună, este 
solicitată de tecucenii care evită serviciile 
secţiei de chirurgie de la Tecuci. 

Doctoriţa Bohotin Maria Jana, învinsă de 
reporter. 

- Da! Oftează din nou şi încheie. 

- Să ştiţi că aceasta este o întrebare la care, 
cu pennisiunea dumneavoastră, n-am să vă 
răspund! 

De unde să ştie reporterul că în comuna 
Vidra din judeţul vecin, un medic primar 
chirurg venea din Bucureşti şi opera pacienţii 
din toată zona şi din judeţele limitrofe intr-un 
spital comunal prăpădit, situat undeva prin 
creierii munţilor Vrancei? Doctorul Costică 
Antonie. Un mare chirurg exilat aici de mulţi 
ani, fost coleg cu profesorii Setlacec, 
Stăncescu, Constantinescu, Rădulescu, Juvara.. 
dar asta este o altă poveste, o altă emisiune. Se 
pare că rezistenţa (nu dizidenţa) a fost prezentă 
şi la medici în Romania comunistă. Doctorul 
Antonie i-a destăinuit doctorului G că a aflat 
de la prietenul şi colegul său doctor Roger 
Georgescu, medic la Spitalul clinic Foişor din 
Bucureşti că, în perioada când doctorului G de 
la Tecuci i se confecţionase un dosar penal de 
culpă medicală, la comandă politică, doctorul 
I. Rădulescu, pe atunci conferenţiar la Spitalul 
clinic „Cantacuzino”, condus de profesorul 
Juvara, a fost percheziţionat de procuratură şi i 
s-a confiscat suma de 100 mii lei. Erau banii 
plătiţi de „Mafia albă” de la Tecuci pentru ca 
acesta să dea aviz nefavorabil în dosarul 
doctorului G aflat la Comisia Superioară de la 
Institutul de Medicină Legală „Mina 
Minovici”. Iniţial profesorul Setlacec care era 

preşedintele comisiei susnumite, îl absolvise 
pe medicul tecucean de orice culpă. Gheorghiu 
şi gaşca au aşteptat pensionarea profesorului 
Setlacec doi ani, apoi au retrimis dosarul 
noului preşedinte al comisiei de specialitate. 
Acesta l-a avizat nefavorabil folosind două 
optative „tratamentul aplicat corect, ar fi putut, 
eventual, salva bolnava”. Era vorba de o 
peritonită aflată la a 21-a zi de la declanşare, 
„în orice peritonită, operaţia efectuată în prima 
zi poate salva bolnavul, din a doua zi, dă 
şanse, iar din a treia zi totul este pierdut” 
(Mondor, Peritonitele) Pentru realizarea 
planurilor trase la planşă de conducătorii 
sanitari comunişti de la Tecuci, era nevoie de 
un procuror. Ana Călin, şefa procuraturii 
comuniste judeţene Galaţi a desemnat, tot la 
comandă politică, pe Trandafir Scutaru, un 
procuror obscur de la Tecuci, dornic să 
promoveze în funcţia de şef, în locul 
procurorului Moroşan. 

Reporterul conchide. 

Câtă dreptate avea şugubăţul din acceleratul 
62 1 cu oprire în municipiul de pe valea 
Bârladului. 

- Este un curaj chiar să te apuci să afli ceva 
la spitalul Tecuci! Aşadar, radiografie voalată. 

Aspecte parţial cunoscute, aspecte parţial 
obscure, dincolo de constatarea, de suprafaţă şi 

nereală că părţile în dispută par a avea fiecare 
dreptate, apreciem în consens cu cadrele 
medicale, cu cetăţenii oraşului, ca fiind gravă 
şi de netolerat. Situaţia ca atare, în care 
atitudini abuzive, vindicative şi revendicative, 
orgolii disproporţionate şi interese subterane, 
subminează calitatea actului medical. 
Adresabilitatea la pacienţi a spitalului, a secţiei 
sale de chirurgie, şi aşa destul de vitregită ca 
stare generală, ca utilare şi dotare medico- 
sanitară, ca sistem coerent de preocupări din 
partea forurilor tutelare, pentru rezolvarea 
eficientă şi nu formală a problemelor cu care 
spitalul se confruntă. 

In final, reporterul revine la discuţia cu 
locotenentul major Luigi Matei. 

- Să înţeleg că printr-o recentă hotărâre a 
Consiliului de Administraţie a Direcţiei 
Sanitare Judeţene problema a fost, oarecum, 
rezolvată, în ceea priveşte completarea echipei 
de chirurgi, să fie măcar doi chirurgi în cadrul 
spitalului Tecuci. 

- Sub aspectul numărului? Da! A fost adus 
doctorul Trăistaru. El a fost pensionat anul 
acesta la Galaţi. Şi nu cred că ar fi fost pentru 
Tecuci soluţia cea mai bună ca, ştiu eu, să fie 
adus un pensionar. Evident, Tecuciul nu poate 
fi un cimitir al elefanţilor. 

- Evident! încheie şi reporterul. 

Dar domnul reporter nu ştia atunci un 
amănunt. Doctorul Trăistaru, era finul 
tovarăşului Constantin Dăscălescu, până nu 
demult, prim ministru al Guvernului 
Republicii Socialiste România, trimis de către 
Elena Ceauşescu la data de 20 decembrie 1989 
la Timişoara pentru, a dialoga cu 
revoluţionarii. Acolo s-a ţinut dârz. Nu le-a 
acceptat cererile. La rândul lor, conducătorii 
comunişti sanitari de la Galaţi nu au cedat, nici 
după 1989. Dovadă, l-au preferat la Spitalul 
din Tecuci ca şef la secţia de chirurgie pe 
doctorul Trăistaru, pensionar şi bolnav de 
maladia lui Parkinson, mai tânărului medic 
specialist chirurg doctor, G care, nu era de-al 
lor. Lupta a continuat încă două decenii. 
Doctorul G a sfârşit înfrânt odată cu ţara. 
Doctorul G şi România înfrântă. 

MAFIA ALBA 


într-o dimineaţă, venind de la spital, 
doctorul G îşi parcă maşina în dosul 
policlinicii lucru cu totul neobişnuit. îi plăcea 
să parcheze în faţă, să închidă portiera cu un 
gest elegant, apoi să se îndrepte în grabă spre 
uşa mare de sticlă de la intrarea principală. 
Trecea pe la fişier unde se interesa de 
numerele de ordine eliberate bolnavilor pentru 
cabinetul de chirurgie. Atrăgea atenţia fetei de 
la ghişeu asupra documentelor pe care, 
obligatoriu, bolnavii trebuiau să le prezinte 
pentru a obţine un număr de ordine la 
consultaţie. Urca, apoi, aproape în fugă, cele 
două etaje oprindu-se o clipă în holul mare de 
la etajul doi unde bolnavii aşteptau în faţa 
cabinetelor de specialitate pentru consultaţie. îi 
plăcea să stea de vorbă, înainte de a intra în 
cabinet, cu aceştia. Pe mulţi îi cunoştea din 
spital. Unii fuseseră operaţi de el. Se juca şi cu 
copiii pe care îi primea imediat, fără număr de 
ordine, sau certa bolnavii gravi, care nu au 
venit la timp şi îi îndruma imediat la spital. 

în dimineaţa aceea însă, a parcat în spate. A 
intrat pe uşa din dos şi fără să mai treacă pe la 
fişier, a urcat încet scările. A privit în holul de 

la etajul doi prin uşa de sticlă. Atenţia îi fu 
atrasă de o tânără şi elegantă femeie care 
aştepta, în picioare, chiar în faţa uşii 
cabinetului său. Era înaltă şi blondă, fardată 
mai mult decât ar fi fost necesar. Când 
doctorul a ajuns în faţa ei, i-a zâmbit 
semnificativ ca unei vechi cunoştinţe. Fără să 
mai aştepte vreo invitaţie, femeia a intrat după 
doctor în cabinet închizând uşa în urma sa. 

- Nu mă mai cunoaşteţi, domnule doctor? 

-Nu prea! răspunse acesta, încurcat 

oarecum de îndrăzneala femeii. 

- Se prea poate, se consolă cu un aer 
supărat blonda. Eu eram la „rezervă” iar 
dumneavoastră nu aveaţi ochi decât pentru 
pacientele dumneavoastră. 

- Şi dumneata, a cui pacientă ai fost? O 
întrebă G ca să mai câştige ceva timp. 

- Am fost pacienta doctorului Gheorghiu şi 
am fost operată de apendicită. înţelegeţi? Şi 
făcu cu ochiul doctorului un semn discret, 
apendicită! 

- înţeleg! o întrerupse G. înţeleg şi mă 
întreb, cum de aţi reuşit să vă operaţi de 
apendicită la doctorul Gheorghiu? între timp 
îşi aminti de figura aceasta blondă şi fardată, 
operată de apendicită acută şi care stătea 
izolată într-o rezervă, atrăgând atenţia la vizita 
şi contravizită prin modul în care se farda, 


328 



lucru neobişnuit la o femeie proaspăt operată 
de apendicită. 

- Am avut mare noroc. Sunt prietenă cu 
Mimi. Mimi de la transfuzie. Ea a aranjat totul. 
De operat m-a operat noaptea, noapte într-o 
urgenţă. M-a operat cu doctorul Liviu, fiul său, 
doctorul Gheorgiu Liviu. Era de gardă atunci. 

- Aha! răspunse G. Intr-o clipă avu senzaţia 
că înţelege tot. Tot ce nu pricepuse în doi ani 
de când se lupta cu „mafia albă”, mafia 
halatelor albe din târgul acesta nenorocit. Intr- 
o clipă îi apăru în faţă totul. Atât de simplu, 
atât de clar. Se miră, chiar, cum de nu-i căzuse 
fisa până atunci. Cât de simplu era totul. îşi 
aminti de sora Nasie. Odată era necăjit. Hâncu, 
doctorul Hâncu, celălalt chirurg mai în vârstă, 
venise într-o seară pe la unsprezece şi îi făcuse 
un scandal ordinar pentru Nuţi. Nuţi, prietena 
lui G de la Galaţi. Nuţi, pe care Hâncu o găsise 
în camera de gardă. 

Sora Nasie a fost singura care îi spusese că 
„şeful” le-a obligat pe toate fetele care erau de 
serviciu în seara aceea, să dea declaraţii cum 
că doctorul G a introdus persoane străine în 
camera de gardă şi a întreţinut relaţii intime cu 
aceste persoane. 

- Obsesii de om bătrân, obsesii erotice... fac 
parte din sindromul vârstei a treia, moşul 
trebuia demult pensionat. Are şi el, pasiuni, 

pasiuni pentru micul bazin, pasiuni operatorii, 
pasiuni pentru apendicite! 

Sora Nasie plângea. Da plângea aşa de 
fonnă. G ştia că este teatrală şi ipocrită. 

- Nu vă mai luptaţi cu morile de vânt. Nu 
vă mai luptaţi domnule doctor. Noi trebuie să 
fim cu şeful. Dumneavoastră, ca şi cei 
dinaintea dumneavoastră, veniţi şi plecaţi. Noi 
rămânem cu şeful. Sunteţi bun cu noi, bun şi 
ne respectaţi dar noi nu putem să vă iubim. Nu 
putem. In afară de Aurelia Haloca, toate avem 
trompele legate. Cred că înţelegeţi? 

Doctorul G înţelegea. înţelegea de acum 
totul. între fete şi ceilalţi chirurgi s-au realizat, 
în timp, cu anii, legături trainice, legături 
stranii, legături neobişnuite. O dependenţă 
reciprocă îi menţinea pe toţi intr-un tonus 
ciudat. Orice compromis ar fi însemnat 
descompunerea reţelei ca într-o reacţie 
chimică. Ce simplu era totul. 

Fetele mijloceau între femeile necăjite, din 
târg şi împrejurimi şi cei doi chirurgi, operaţii 
de mutilare, profitând şi ele, rotunjindu-şi 
veniturile substanţial în vreme ce operatorii îşi 
luau partea leului în mii şi mii de lei sau 
valută. în decursul anilor numărul victimelor 
era de ordinul zecilor de mii. Iată una din 
sursele de venituri ale mafiei albe tecucene. 

Doctorul G privi femeia din faţa sa. Era 
tânără, frumoasă şi părea suficient de 
inteligentă. 

- Aveţi copii? 

- Da! Unul, veni răspunsul. 

- Soţul? 

- Soţul este şeful unui magazin la 
întreprinderea de Utilaj Agricol. Femeia oftă. 
Ce panaramă mi-a făcut! 

- De ce? 

- Păi, să vedeţi. Zicea el, cum de mă costă 
aşa de mult o operaţie de apendicită! 

- Nu înţeleg! zise G 

- Cum nu înţelegeţi? Se supără femeia. 
Trebuia să fac faţă. Ba nişte came, ba nişte 
vin, ba nişte benzină, plus plicul. Ei ce era să 
fac? A trebuit să-i spun şi lui. 

G tăcu. întinse mâna după actele femeii. îi 
prelungi cu încă zece zile concediul medical 
apoi o conduse spre ieşire. 

- Am să mai vin la dumneavoastră, zise 
femeia, lucrez la Alimentara de la pasaj. Vă 
rog să mă căutaţi. 

-Bine, bine! zise G. Se simţea obosit şi 
scârbit. Scârbit de totul şi de toate. Asta era 
mafia. Mafia albă. Jegurile sanitare. Era lumea 
lor, el doar trăia în ea. 

După amiază, coborî din apartamentul său 
la parter pentru a ruga nişte femei vecine sa-i 
facă curăţenie în casă. Erau două femei simple, 

soţii de muncitori. Aveau fiecare câte patru 
copii mici. Una din ele Adela, îl rugase să-i 
opereze un băieţel cu ectopie testiculară. Adela 
fusese purtată multă vreme pe drumuri cu 
acest copil. Femeia nu înţelegea că pentru a 
ajunge la o internare trebuia să-i dai şefului 
plicul. G a operat copilul într-o gardă. în 
urgenţă. Riscând o sancţiune din partea 
şefului. Operaţia a decurs normal. Evoluţia 
postoperatorie bună, femeia mulţumită. Adela 
îi era devotată total. încerca de multe ori să-l 
abordeze cu tot soiul de informaţii de la spital 
dar G i-o reteza scurt. 

- Nu-mi plac bârfele. Dă-le dracului! 

- Dar domnule doctor, eu vreau să vă spun 
ceva despre o prietenă de a noastră. Despre 
Janeta. 

- Nu mă interesează Adela, nu mă 
interesează! 

Totuşi, azi, după ce a intrat în apartamentul 
de la parter, G era vesel. Femeile, Adela şi 
Mariana, erau emoţionate. Tocmai făceau o 
prăjitură. Doctorul avea chef de vorbă. 

-Măi Adela, măi Mariana! Ia spuneţi voi 
povestea aceea cu Janeta. Să o ştiu şi eu. 

-Janeta, domnule doctor, începu Mariana 
povestea, este o prietenă de a noastră. Adela, 
care ungea foile prăjiturii cu gem aprobă din 
cap. 

- Are doi copii. Doi copii şi vrea 36 de ani. 
A fost operata de inimă la Bucureşti. A fost 
operată de inimă. Iar fiindcă rămânea mereu 
gravidă, a strâns ceva bani şi s-a dus la 
doctorul Hâncu să-i lege trompele. După ce i-a 
luat banii a operat-o, dar femeia a avut 
ghinion. A avut ghinion cu operaţia. Operaţia 
nu se mai închidea. După un timp Janeta s-a 
cerut acasă. Nu înainte de a trece şi pe la 
ginecologie. în secţia de ginecologie i s-a pus 
diagnosticul de cancer. Cancer la uter. Plaga 
nu i se mai închidea iar într-o bună zi, prin 
plaga a început să-i curgă urină. Medicii 
ridicau neputincioşi din umeri: „este prinsă şi 
vezica” ziceau dânşii, cei de la ginecologie. 
Dar ciudat lucru, Janeta, aşa cum era, operată 
de inimă şi cu plaga mirosind a puroi şi urină, 
nu murea şi nici nu dădea semne că ar putea 
muri curând. 

într-o zi, Janeta disperată, a împrumutat 
nişte bani şi a plecat la Bucureşti. La Bucureşti 
la clinica de oncologie. La oncologie că se ştia 
bolnavă de cancer. Aici, donule doctor, 
continuă povestea Mariana, au deschis-o 
imediat. Au deschis-o imediat şi... surpriză. 
Doctorul Hâncu îi legase, din greşeală, vezica 
de o trompă. De aici, toată panarama. 

- Şi unde-i Janeta asta a voatră acuma? 

- Acasă la ea. Acasă, pe strada 7 
Noiembrie! Acasă, bine şi sănătoasă. 

- Şi Hâncu? 

- Ei, domnule doctor, a fost Janeta la el, dar 
doctorul Hâncu nu a recunoscut nimic. Nu a 
recunoscut, iar Janeta l-a lăsat în plata 
domnului. 

G s-a amuzat mult pe marginea poveştii. 
Apoi s-a retras în apartamentul său. In 
apartamentul său de la etajul doi. Aici a scris 
până noaptea târziu o lucrare pe care nu a 
publicat-o şi nici comunicat-o niciodată, 
„Expertiza medico-legală a mutilării prin 
ligatura bilaterală a tubelor uterine” 

CLINICA TRANSILVANIA 


Vă indispune felul cum arătaţi? Doriţi o mai 
fină curbură a nasului, o mai senzuală arcuire a 
buzelor, corectura urechilor sau a unor şolduri 
prea voluminoase? Clinica de Asistenţă 
Medico-Chirurgicală Transilvania vă va 
reîntoarce încrederea în forţele proprii şi 
dezinvoltura. Prin serviciile sale specializate 
de chirurgie estetică Clinica Transilvania vă 
oferă mereu proaspătă floarea tinereţii. 
Confidenţialitate şi profesionalism, veţi găsi la 
Clinica de Asistenţă Medico-Chirurgicală 
Societatea Transilvania. La Clinica de 
Asistenţă Medico-Chirurgicală Transilvania 
aveţi posibilitatea să vă refaceţi tinereţea şi 
vigoarea. Aici puteţi scăpa de riduri, aici puteţi 
da cele mai atrăgătoare forme nasului şi 
bărbiei, puteţi modifica volumul bustului, ca şi 
orice adaus inestetic al trupului dumnea- 
voastră. Specialiştii Clinicii de Asistenţă 
Medico-Chirurgicală Transilvania, aplică 
metodologii aprobate de societatea europeană 
de chirurgie estetică. încredere şi 
profesionalism veţi găsi la Clinica de asistenţă 
medico-chirurgicală T ransilvania. . . 

Acesta era primul spot publicitar de acest 
gen din Romania de după evenimentele din 
luna decembrie anul 1989. 

Doctorul G s-a dus la „Securitatea Tecuci” 

- Am înţeles că acuma i se spune SRI, 
adică, Serviciul Român de Infonnaţii. 

- Da, domnule doctor! i-a răspuns 
comandantul. 

Doctorul G a tresărit puternic. Cuvântul 
„domnule” s-a auzit ca un acord disonant în 
aceea încăpere şi clădire de beton. Suna 
caraghios acel cuvânt rostit, oarecum cu 
stângăcie în contextul unei fraze de lemn. 
Doctorul G înţelese că nu mai era tovarăş. Nu 
mai era tovarăş. Era un domn. Un domn 
doctor. Iar cel din faţa sa, nu mai era un 
tovarăş, nici el, ci un domn ofiţer superior. Un 
domn comandant. Şi ce amabil mai era. Ce 
amabil şi drăguţ mai era acel domn 
comandant. în acele momente îi răsuna în 
urechi cuvintele maiorului Baciu. Cuvintele 
tovarăşului maior Baciu, a tovarăşului maior 
de securitate Baciu. 

-Doctore, doctore! Mare jigodie eşti,... 
tovarăşe doctor. 

îşi reveni imediat. Situaţia se schimbase 
doar. Era, ce-i drept, în aceeaşi încăpere dar 
decorul era altul. Decorul şi omul, omul şi 
ofiţerul. Pereţii erau goi. Lipsea portretul 


336 



conducătorului iubit, portretul tovarăşului 
Nicolae Ceauşescu. Lipseau şi altele. Mobila, 
aceiaşi ca odinioară, era aranjată în alt mod. 

- Luaţi loc, îl pofti comandantul. Da cu ce 
ocazie la noi? 

-Eu, zise doctorul timid, eu vreau să vă 
întreb ceva. 

- Spune doctore, spune! zise comandantul 
pe un ton foarte prietenos. 

-Păi, nu ştiu cum să încep. G îşi luă cu 
îndrăzneală inima în dinţi şi se adresă celui din 
faţa sa cu toată seriozitatea. 

- Domnule comandant! Eu vreau să plec 
din serviciu de la stat. Pot să fac asta fără să 
fiu arestat? 

- Doamne, doctore, dar eşti liber. Eşti liber 
să faci ce doreşti. Poţi să pleci oriunde şi 
oricând. 

- Sigur? Făcu doctorul, oarecum 
neîncrezător în cuvintele ofiţerului, sigur? 

- Sigur, doctore, sigur, sigur! 

- Dar să-mi cumpăr o maşină de scris pot? 

- Fireşte, fireşte că poţi. Poţi să-ţi cumperi 
orice. Orice lucru îţi doreşti. 

- Chiar şi o annă? Mai întrebă doctorul 
aproape convins. O annă de vânătoare? 

- Chiar şi o annă doctore. Chiar şi o annă 
de vânătoare. Te putem ajuta chiar noi, vorbim 
cu cei de la Poliţie. 

G îşi aminti că dincolo de zidul securităţii 
era Miliţia. Clădirea Miliţiei oraşului. Clădirea 
Miliţiei oraşului Tecuci. Firma se schimbase. 
Acuma, pe firmă scria Poliţia, Poliţia Tecuci. 
Se schimbase firma, dar comandantul era 
acelaşi. Tovarăşul Vâlcu. Tovarăşul maior 
Vâlcu, acuma era domnul maior Vâlcu. îşi luă 
rămas bun de la comandant. Părăsi clădirea şi 
ieşi în stradă. în stradă lumea era alta. 
Apăruseră buticurile. Ca nişte ciuperci după 
ploaie. Lumea se organiza în buticuri. Sucuri 
şi gogoşi. Asta era lumea, sucuri şi gogoşi. 
Peste tot, sucuri şi gogoşi. O lume de sucuri şi 
gogoşi. Cine apuca, îşi făcea urgent o afacere. 
O afacere rentabilă, adică, un butic. Un butic 
cu gogoşi, sucuri şi mai ales gumă, gumă de 
mestecat. Apăruseră şi fructele, fructele 
exotice. Mango, kiwi... Mango kiwi şi chunga. 
Astea erau pretutindeni de acuma. Mango, 
kiwi, chunga şi... altele. Lumea întreprinză- 
toare îşi făcea buticuri. Da, da! buticuri. 
Mango, kiwi şi chunga. Libertatea debutase în 
Romania şi în Tecuci cu gogoşi şi sucuri. Au 
urmat, imediat guma şi portocalele, 
întreprinzătorii foiau peste tot. Era o agitaţie 
frenetică. O lume vioaie, o lume liberă. Erau şi 
pungi. Pungile alea frumoase, aduse de-afară, 
folosite de elevi şi studenţi pe post de mape. 
Cu tot felul de reclame şi poze de femei goale 
sau bărbaţi muşchiuloşi. 

Ce lume, ce lume vioaie şi agitată, gândi G 
în timp ce străbătea Strada Mare a oraşului în 
drum spre spital. Deodată cineva îl smulse din 
contemplaţie. 

- Salut, doctore! Era o voce cunoscută. Era 
Gelică. Gelică tinichigiul auto de la Dacia 
Service. Doctorul G îşi aminti că o operase pe 
soţia acestuia. O operase pentru litiază. Litiază 
biliară. O colecistectomie. 

- Salut Gelică, răspunse doctorul. Da nu te- 
am mai văzut pe la service în ultima vreme. Aş 
fi vrut să-mi vopseşti puţin capacul 
portbagajului la maşină. Are o urmă de glonţ 
ricoşat. O urmă de glonţ de la Televiziunea 
Română. Din noaptea revoluţiei. De când am 
fost la Bucureşti. De când am fost la Bucureşti 
după maşină. Chiar în ziua „Revoluţiei”. Ei ce 
zici? 

- Păi nu mai lucrez acolo, doctore. Nu mai 
lucrez acolo. Am plecat. Am plecat şi sunt pe 
cont propriu. 

- Adică, nu mai eşti tinichigiu auto, nu mai 
eşti mecanic? Ce dracu faci Gelică, vinzi 
gogoşi, vinzi gogoşi şi suc? 

- Nu, doctore. Nu! Fac ceva mai rentabil. 
Doar suntem liberi. Liberi să trecem graniţa. 
Să mergem în Europa. 

- Şi tu, tu mergi în Europa? 

- Da, doctore. Chiar şi acuma. Am fost în 
Gennania, mi -am luat o maşină, o maşină 

ieftină, o dubiţă „Volkswagen”, uite-o acolo în 
faţa restaurantului lui Romeo. Am înmatricu- 
lat-o. Plec la Turci. 

- Oho! La Turci? Şi ce faci tu acolo, ce faci 
tu acolo la turci? Ce faci în Turcia? 

Răspunsul îl ului pe G. Răspunsul lui 
Gelică la întrebarea naivă a doctorului ar putea 
fi începutul unei istorii. Istoria privatizării 
postrevoluţie. Istoria începutului privatizării 
economiei în România după 1989. Gelică se 
apropie de doctor şi îi spuse confidenţial. 

- Am o afacere rentabilă. Duc curve la 
Turci. Asta fac, duc curve la turci. Umplu 
duba cu gagici. Umplu duba cu curve şi le duc 
la turci. Le duc la turci. 

- Bravo Gelică, zise doctorul dezmeticindu- 
se din uluiala confidenţială. Bravo Gelică! Erai 
un meseriaş foarte bun. Acu, cine îmi va 
repara maşina, cine? 

Gelică îi făcu un semn cu mâna, un semn 
care aducea a lehamite de ceva. Un nu, 
categoric. Apoi se îndepărtă repede. Era grăbit. 
Grăbit şi serios. Era doar un întreprinzător. Era 
un cetăţean liber al unei ţări europene liberă, şi 
ea, de acuma. Revoluţia începuse în România. 
Revoluţia română începuse şi continua. 
Revoluţia continua cu gogoşi, sucuri şi 
portocale. Revoluţia continua cu mango, kiwi, 
coca şi chunga. Coca, Mangoa, kiwi, chunga şi 



gogoşi. Gogoşi şi suc. Suc, gogoşi şi curve. 
Revoluţia Română. 

Doctorul G se urcă în maşina lui. In maşina 
lui Dacia. Dacia albastră. Părăsi oraşul. După 
şapte Kilometri se opri. Opri în câmp. Opri în 
câmp în dreptul bornei kilometrice cu numărul 
cinci. Aici pe şoseaua care leagă localităţile 
Mărăşeşti şi Tecuci, pe şoseaua Mărăşeşti- 
Tecuci kilometrul 5, se afla o clădire părăsită. 
Cândva fusese aici o grădiniţă. O grădiniţă de 
copii cu orar săptămânal. O grădiniţă pentru 
copiii muncitorilor de la ferma zootehnică de 
vaci cu numărul 7. Aşa i se spunea şi locului 
„Şapte vaci”. Privea clădirea şi se gândea. Se 
gândea că vreme de 40 de ani comuniştii s-au 
tot lăudat că vor face un spital în Tecuci. S-au 
tot lăudat, dar nu au făcut nimic. Oraşul a 
rămas aşa, fără spital nou. Singurul oraş de 
acest fel fără spital nou. Motivul era lesne de 
imaginat. Un spital nou ar fi însemnat medici 
noi. Medici noi şi mulţi. Ar fi însemnat 
sfârşitul. Sfârşitul imposturii, incompetenţei 
profesionale, chiverniselii şi a ciubucului 
medical, a atâtor şi atâtor practici nedeonto- 
logice şi criminale, sfârşitul chirurgiei de 
Tecuci. Sfârşitul „apendicitei de Tecuci”. 

- Am să-l fac eu! zise G cu glas tare. Am 
să-l fac eu. Am să fac eu spitalul. Cu mâinile 
mele am să-l fac, cu mâinile mele. Am să le 
arat eu comuniştilor că un maramureşean 

harnic şi cinstit, va face intr-un an ceea ce ei 
nu au făcut în patruzeci de ani. Am să fac un 
spital, un spital cu 20 de paturi. Am să-i spun 
CLINICA TRANSILVANIA. 

în lunile următoare G a organizat un grup 
de iniţiativă pentru constituirea primei 
Asociaţii de Medici şi Fannacişti Particulari 
din România. A fixat sediul la Bacău. A 
convocat prima Adunare Generală. Prima 
expunere de motive. Primul film documentar 
pe televiziunile locale şi naţionale. A ieşit pe 
post. Prima emisiune la STF. Apăruse la 
Focşani un studio de televiziune cu transmitere 
„în eter”. Se prindea şi de la Tecuci. 

între timp, a cerut doamnei Marilena Ţirică 
un credit bancar. Doamna Ţirică era directoare 
la Banca Comercială Bancoop. După câteva 
ezitări de principiu şi strict protocolare, a 
acordat creditul de trei sute de mii de lei. G a 
plecat glonţ la Piteşti. Era o dimineaţă de vară. 
O dimineaţă de vară caldă şi promiţătoare de 
bine. O luase şi pe Livia. Livia se pregătea să 
renunţe la postul de la sonde. G hotărâse. Gata 
cu sondele, gata cu securitatea. Nu suporta 
ideea că Livia trebuia zilnic să raporteze la 
securitate tot soiul de informaţii, iar odată pe 
săptămână să se deplaseze la sediul securiştilor 
să le dea raportul confidenţial de rutină. Naiv, 
habar nu avea ce-i aia. Considera că aparţine 

de fişa postului. Raportul unui şef de unitate 
socialistă la securitatea statului, făcea parte din 
fişa postului. Normal. Nonnal şi obligatoriu. 

împreună cu Livia au intrat la directorul 
general de la Uzina de Automobile Dacia, 
Colibaşi, Piteşti. în anticameră era multă lume. 
A trebuit să aştepte vreo două ore. Când să 
intre a mai apărut un solicitant de la Bucureşti 
din conducerea superioară a Frontului Salvării 
Naţionale. G a aflat că dorea o maşină 
capitonată în piele. O maşină Dacia, berlină cu 
scaunele şi capitonajul în piele. Asta da lux. 
Era doar libertate. Lux şi libertate. Maşinile se 
vindeau într-o veselie, cum s-ar spune, domnul 
director general, fostul tovarăş inginer 
Constantin Stroe, era foarte solicitat. 

Undeva pe hol, G apucase să vadă un 
exemplar rar de maşină. Nu mulţi au văzut 
acel exemplar rar de maşină. Era o DACIA 
1300, sport. Nu, nu sport de care se mai ştia, 
încă, nu. O DACIA 1300 sport, decapotabilă. 
Ei, ai înţeles cititorule? Decapotabilă. O 
minunăţie de maşină pe vremea aceea. încă 
sub influenţa imaginii acelei maşini, a intrat la 
directorul general. 

- Vreau şi eu o maşină... îi venea să spună, 
„ca aceea din hol”. îi stătea pe limbă cuvântul 
„decapotabilă” dar se opri la timp. Se opri la 
timp şi continuă. Noi, tovarăşe., adică domnule 
director general, noi vrem o „SALVARE”. 



- Nu înţeleg, făcu directorul. Nu înţeleg, ce 
maşină? 

- O autosanitară. O autosanitară, dar cu 
targă şi oxigen. Cu targă, oxigen şi tot 
echipamentul standard. Ştiţi avem nevoie de ea 
la spital. La spital, la Clinica Transilvania din 
Tecuci. Din Tecuci, judeţul Galaţi. 

Directorul general Constantin Stroe, a 
rămas cu gura căscată. Aşa a rămas în acel 
moment. Era obişnuit să i se solicite tot felul 
de exemplare. Tot felul de maşini, care mai de 
care mai moţate. Vopsea metalizată, capitonaj, 
piele, motor, roţi, dotări speciale, etc. De tot 
felul şi de toate felurile, mai trăsnise şi cu tot 
soiul de pretenţii ciudate dar de o „salvare” 
încă nu mai auzise. Sigur, doctorul, era un 
NEBUN. Să ceri în anul 1991, anul în care 
fiecare român îşi cumpăra o maşină ca să se 
dea mare, ca să-şi răzbune toate frustrările 
acumulate în zeci de ani de abţinere de la acest 
gând, anul în care toţi doreau o DACIE sau 
ceva echivalent, cât mai moţată şi mai 
elegantă, un nebun cerea o salvare. Un doctor 
nebun. Un doctor care părăsise locul acela cald 
şi sigur dintr-un spital de stat unde nu trebuia 
să investească nimic decât o diplomă, pe 
deoparte, şi să-şi încaseze zilnic ciubucul 
neimpozabil de la pacienţi, pe de altă parte, 
cerea o autosanitară. O autospecială cu care să- 
şi care bolnavii. Ei, bravo, curată nebunie. 



- Ei, bată-te să te bată, doctore, că de asta 
nu am mai auzit încă. Şi cum o vrei? 

- Păi, aşa cum aţi auzit. Ca ori care alta. 
Normală. Adică să aibă dotarea celor de la stat. 
Adică de la spitalele de stat. 

Domnul Stroe, a luat cererea scrisă din 
mâna doctorului, a citit-o în fugă apoi a scris 
ceva pe ea. 

- Am aprobat, mergeţi la desfacere. 

La desfacere. La serviciul desfacere, altă 
coadă. Se anunţase şi majorarea cu peste o sută 
de mii de lei a preţului maşinilor. 

- Sper că nu şi la autospeciale, gândi G. 
Dar gândi degeaba. Ordinul venit de undeva de 
la Minister şi Conducerea Uzinelor DACIA, 
era clar. Majorarea se aplica la toate maşinile, 
înapoi la directorul general. Directorul 
general. Domnul director Constantin Stroe a 
înţeles pe loc situaţia. A sunat după directorul 
comercial. 

- Am aprobat doctorului o maşină, de ce nu 
i-o dai? 

- I-o dau, dar cu preţul cel nou. 

- Nu! a tunat Stroe. I-o dai cu preţul vechi. 
Adică cu 120 de mii de lei. Uite aici şi 
motivarea aprobării mele. Directorul general 
inginerul Constantin Stroe, a luat stiloul şi a 
scris pe cererea doctorului imediat sub 
aprobarea semnată anterior. Se aprobă cu 120 
mii lei. Apoi a mai adăugat: „Pentru sănătatea 



poporului” Celălalt, directorul de la desfacere, 
a dat să iasă din birou strângând în mână mapa 
cu cererea doctorului 

- Stai! a strigat Stroe, mai este ceva. 
Directorul, cel cu desfacerea s-a întors de la 
uşă. 

- O echipaţi complet şi aşa i-o daţi. 
Echipată complet. 

- Am înţeles! făcu cel cu desfacerea. Apoi 
domnul Constantin Stroe, directorul general al 
uzinelor de automobile DACIA de la Colibaşi, 
Piteşti a făcut un semn cu mâna. 

- Succes doctore! Acuma ţi-au rămas bani 
şi de un calculator. La revedere. 

G era uluit. Cu numerele de înmatriculare 
roşii, a alergat la Bucureşti. La Bucureşti pe 
platforma de la Pipera. Aici mai fusese odată. 
Mai fusese odată să-şi cumpere un calculator 
HC90. Unul cu bandă magnetică de casetofon. 
Avea şi un monitor monocrom, de culoare 
verde. Aşa transferase perfonnanţele 
experimentelor sale de la bolnavii chirurgicali 
calculatorului. Prin neurometrie computeri- 
zată. Programul, la care lucra cu doi ingineri 
voluntari de la Tecuci se numea: Evaluarea 
bolnavilor prin neurometrie computerizată. 

- Am bani! i-a zis directorului bucureştean, 
am bani de un PC. 

- Să vină desfacerea la mine! A intrat un 
inginer mai în vârstă. 

- Fă-i doctorului o configuraţie de PC. 

- Am înţeles, zise acesta şi dădu să iasă din 
biroul directorului. 

-Stai! Vezi să nu depăşească 180 de mii. 
Atât are doctorul. 180 de mii de lei. 

G a aşteptat în biroul directorului cam o 
jumătate de oră. Iată, au sosit şi cutiile cu 
monitorul şi unitatea centrală. G privea la 
cutii. Nu-i venea să creadă. Pe cutii scria mare 
de tot marca PAC ARD. Când să iasă de la 
director acesta s-a întors spre G şi i-a spus. 

- Să mai treci pe noi, doctore. Vezi ca la 
poartă te mai aşteptă o cutie. 

G a părăsit clădirea administrativă şi s-a 
îndreptat spre poartă. Dincolo de poarta aceea 
parcase maşina lui teribilă, maşina lui 
SALVAREA DACIA. Autosanitara, auto- 
speciala, auto... DACIA. Nouă, cu girofar. Cu 
girofar şi sirenă. Cu girofar, sirenă şi targă. 
Targă pentru bolnavii săi. Aşa gândea G pe 
vremea aceea. Dacă tot îi tratez în sector 
privat, transportul acesta era să fie tot în sistem 
privat. Adică cu o SALVARE particulară. G 
nu înţelegea atunci că din aceea clipă şi încă 
mulţi ani după aceea, autosanitarele Clinicii 
Transilvania din Tecuci, au fost singurele 
maşini particulare de acest fel din România. La 
poarta uzinelor de calculatoare de pe platforma 
Pipera din Bucureşti Salvarea Clinica 
Transilvania aştepta cuminte. Doctorul G era 

fericit. Fusese o zi bună pentru el. Pentru el şi 
pentru bolnavii săi. Atunci a realizat că este 
primul şi singurul medic particular din 
România. Singurul care, tânăr şi în plină 
accesiune profesională, a renunţat la STAT şi a 
trecut, fără nicio şovăire plin de încredere în 
viitorul noii democraţii româneşti, la PRIVAT. 
La poarta uzinei un funcţionar i-a predat o 
cutie voluminoasă sigilată. Doctorul G a 
traversat Bucureştiul, de la un capăt la altul, cu 
farurile şi girofarul aprinse. Din când în când 
pornea sirena. Autosanitara zbura spre Tecuci, 
trecând în goană prin Urziceni, Râmnicu Sărat 
şi Focşani. Avea o urgenţă. Era chemat urgent 
la Tecuci. La Tecuci la Clinica Transilvania. 
Fetele, asistentele lui, pregătiseră blocul 
operator. Avea o urgenţă. Abia spre seară a 
întrebat de cutia care i-o dăduse directorul 
după predarea configuraţiei calculatorului PC. 
Fetele au deschis cutia. G a avut un şoc. Un 
şoc de plăcere. Era o imprimantă 
ROBOTRON. 

La Focşani apăruse primul post de 
televiziune care transmitea în „eter” STF, apoi 
altul, prin cablu. Patronii şi familiile acestora 
deveniseră clienţii doctorului G. Analize, 
tratamente, internări. Vătăşoiu, Marteş, Buscă. 
Prieteni şi pacienţi. Domnişoara Adriana, 
crainica de la STF, spunea într-o emisiune: 

„Zilnic mass media ne anunţă că în lume 
mor milioane de oameni. Maladiile acestui 
secol sunt necruţătoare. Ele s-au înmulţit şi 
duc o luptă, corp la corp, cu oamenii de ştiinţă 
de pretutindeni, angajaţi intr-un front de 
rezistenţă. Cauzele bolilor contemporane sunt 
de cele mai multe ori cunoscute. Mai puţin 
cunoscute însă sunt terapiile care ne pot reda 
vigoarea, plinătatea, cu alte cuvinte, sănătatea. 
Subiect delicat, sănătatea a fost dintotdeauna 
unitatea de măsură a culturii şi bunăstării unei 
naţiuni. Ea înseamnă preocuparea statului 
pentru un popor viguros, cu dragoste pentru 
viaţă, pentru valorile ei. Cu toţii, ca pacienţi, 
care am apelat conjunctural la serviciile 
medicinii de stat, am fost adesea dezamăgiţi de 
felul în care am fost trataţi. Dacă am fi cinstiţi 
până la capăt, am recunoaşte că această 
competenţă a medicilor nu poate suplini lipsa 
de inventar medical, de aparatură de 
specialitate de medicamente dintre cele mai 
puternice cu posibilităţi de vindecare. 
Asumarea de către guvernul României a 
responsabilităţii diagnosticului şi terapiei 
bolilor la o populaţie de peste 23 milioane de 
locuitori în sistem de gratuitate, garantată prin 
lege, reprezintă o eroare cu repercusiuni, chiar 
şi pentru viitorul apropiat. Exacerbarea 
endemiei de hepatită virală este numai o 
părticică din marea alarmă ce se conturează. 



Fără un sector particular care să suplinească 
lipsurile celui de stat nu putem să aspirăm la 
normalitate”. 

La inaugurarea deschiderii primului spital 
particular din România au fost de faţă toţi doar 
de un singur chirurg. Şi acela cu probleme, 
chirurgul nevăzător. A venit şi domnul primar. 
Dar oaspeţii de vază au fost cubanezii. 
Ambasadorul Republicii Cuba şi 
reprezentantul Centrului Internaţional de 
Inginerie Genetică şi Biotehnologie de la 
Havana. Ceremonia de deschiderea a noului 
spital a fost scurtă şi protocolară. G a anunţat 
obiectul de activitate a noii societăţi 
comerciale cu răspundere limitată, Clinica de 
Asistenţă Medico Chirurgicală Societatea 
Transilvania SRL, Tecuci, judeţul Galaţi, 
România, cercetare ştiinţifică medicală. Mai 
precis, cercetare ştiinţifică medicală în 
domeniul terapiei biologice a cancerului. Visul 
lui G dintotdeauna. Terapia biologică a 
cancerului. De faţă a mai fost şi domnul doctor 
Oprescu. Sorin Oprescu. Senator şi viitor 
primar al capitalei. 

La vremea aceea, Clinica Transilvania, era 
un complex de asistenţă medico-chirurgicală a 
bolnavilor. Ea cuprindea mai multe unităţi. 
Unitatea centrală cu 20 de paturi, acesta era 
unitatea mamă. Trebuie remarcat că acest 

spaţiu asigura şi un loc de recreere pentru 
oricine dorea, chiar dacă nu a ajuns în stadiul 
de pacient. Unnează spaţiul afectat 
operaţiunilor medico-chirurgicale propriu zise. 
De remarcat că toate intervenţiile operatorii 
erau efectuate de către doctorul G care avea 
calitatea de medic primar chirurg câştigându-şi 
această specializare prin absolvirea câtorva 
zeci de examene de competenţă. Şi tot la 
vremea aceea, doctorul G avea o experienţă de 
aproximativ zece mii de operaţii de-a lungul 
celor 30 de ani pe care i-a dedicat medicinei 
atingând toate specializările. Clinica 
Transilvania era o alternativă pentru spitalele 
de stat, tocmai pentru că sănătatea nu se afla 
pe lista de priorităţi a românului şi nici 
programele de sănătate nu erau pe prima filă a 
agendei guvernanţilor. în contrast cu toate 
acestea, Clinica Transilvania s-a constituit ca 
primul spital privatizat din România. Numai în 
secţia de Terapie Intensivă se găsea o dotare 
de o jumătate de miliard de lei la trei paturi 
ceea ce întărea forţa de diagnostic a clinicii. 
Aparatura era de ultimă oră. Electocardiograf 
computerizat, echotomograf care pătrundea 
până la 16 cm adâncime pe secţiune în corpul 
uman, endoscop, unitate nucleară cu tot soiul 
de facilităţi, Laborator cu aparatură de 
diagnostic de tip Elaisa, toate cu posibilitatea 
de detectare rapidă a unei game deosebit de 

largi de patologie umană. Cazuistica era în 
această clinică foarte bogată. Intervenţiile 
operatorii puteau necesita chiar şi un număr de 
1 1 persoane uneori în echipă. Se trata cu 
succes leucemia, Mai ales ceea cu celule de tip 
arici, numită în literatura de specialitate celule 
„spin”. în dotarea clinicii se afla produse 
rezultate din cele mai avansate tehnologii din 
lume cum erau cele din ingineria genetică şi 
biotehnologie. Aici se făceau tratamente cu cel 
mai bun tip de interferon cu care se obţinea 
rezultate de excepţie chiar şi în cazul 
pacienţilor purtători de virus HIV. Rezultate 
deosebite se înregistrau şi în cazul cirozei. 
Antibioticele folosite erau din clasa superioară. 
Cefalosporine de generaţia a treia, adică, de 
ultimă generaţie pe atunci. Infarctul de 
miocard sau arsurile ce lezează pielea 
organismului omenesc nu erau o problemă 
pentru specialiştii clinicii. Transilvania, 
deoarece erau folosite cele mei noi produse ale 
cuceririi ştiinţifice medicale. De peste ocean 
veneau cu avionul în containere speciale 
Streptokinaza recombinată şi Factorul de 
Creştere Epidermic, toate recombinate prin 
tehnologii de inginerie genetică şi 
biotehnologie. Personalul era competent din 
punct de vedere profesional şi era specializat 
pentru domeniul particular. Instruite în spirit 
creştin, tinerele asistente erau învăţate să 

privească cu toată compasiunea omul aflat în 
suferinţă şi nevoile lui. Medicii colaboratori 
erau dintre aceia care aveau suprafaţă 
profesională largă. Prin relaţie directă cu 
computerul se putea depista boala în faza în 
care abia exista predispoziţie. Ca o noutate, 
Departamentul de Cercetare Ştiinţifică, efectua 
investigaţii asupra eficienţei terapiei cu 
Interferon în afecţiunile virale ca Hepatita B şi 
SIDA, precum şi aprecieri referitoare la 
tratamentul cu Streptokiznază şi Factor de 
Creştere Epidermic. Evaluarea se lucea prin 
coroborarea datelor obţinute de investigaţiile 
neurometrice computerizate şi tradiţionalele 
analize de laborator completate cu analiza 
markerilor virali, o noutate pentru vremea 
aceea în România. 

La 20 de Km de Bacău se afla secţia 
exterioară a clinicii, Spitalul Horgeşti. Unitate 
de Asistenţă Medicală în Muncă şi campus 
universitar pentru cele 50 de studente ale 
Colegiului de Medicină Bacău înfiinţat, 
subvenţionat şi patronat de clinică. 

G semnase un protocol cu Universitatea de 
Stat Bacău prin care studenţii de la Secţia de 
Kinetoterapie luceau practică la Clinica 
Transilvania. G devenise cadru universitar. 
Preda la Bacău şi Tecuci. începuse să 
demareze procedura de înfiinţare şi acreditare 
a Universităţi de Est cu facultăţile de 

Management Economie şi Administraţie 
Sanitară şi Asistenţi Medicali cu Diplomă 
Universitară. 

Ultima specializare a doctorului G era rar 
încercată în România. Fiind un iubitor al 
potecilor mai puţin umblate în medicină, 
doctorul G şi-a încercat talentul în chirurgia 
estetică. Experienţa căpătată în acest domeniu 
putea sta la baza realizării primei şcoli de 
chirurgie estetică din România. Se făceau de- 
acum demersuri pentru ca această clinică să 
obţină avize pentru a specializa medicii pentru 
acest domeniu delicat al chirurgiei frumuseţii. 
In aceste condiţii Clinica Transilvania devenea 
o pepinieră postuniversitară capabilă să 
acopere nevoi naţionale. Se executau aici 
operaţii de o complexitate deosebită. 
Corectarea curburilor unui picior, a unui şold, 
a nasului, a sânilor, a volumului bustului, sau a 
oricărui adaos inestetic. Chiar şi buzele ori 
bărbia puteau face obiectul unor corecturi ce 
aveau la bază metodologii de lucru aprobate de 
standardele europene în materie. începuse 
colaborarea cu dr. Rivoilan Francois de la 
Lyon. Se opera în echipă cu Dr. Cotea Viorel 
de la Chişinău, specialist în chirurgia estetică 
de nivel european. Ar putea părea că 
preocupările Clinicii Transilvania se îndreptau 
spre chirurgia estetică. Lucrurile nu stăteau 
însă chiar aşa. Chirurgia generală este regina 

preocupărilor. Urmată de specialităţile de 
Medicină Internă, cardiologie, gastro- 
enterologie, dennatologie, oftalmologie, ORL, 
şi altele din sfera patologiei umane. în situaţia 
în care programul operator este încărcat cu mai 
multe solicitări venite din partea pacienţilor 
erau solicitaţi şi medici colaboratori. Aceştia 
erau preferaţi de către pacientul respectiv care 
are posibilitatea să-şi aleagă şi chirurgul şi 
echipa operatorie. în cadrul programului 
operator erau abordate afecţiuni chirurgicale 
ale ficatului şi căilor biliare cum ar fi tumori 
greu abordabile, chist hidatic al ficatului, şi 
litiaza veziculară. 

Policlinica Transilvania reprezenta punctul 
de triere al bolnavilor din ambulatoriu, 
respectiv Dispensare de întreprindere, 
Caravane, Puncte de lucru, toate aparţinând 
clinicii. Dotarea era corespunzătoare, laborator 
modem, aparatură de investigaţie specifică pe 
specialităţi, dotare aptă pentru a face faţă 
tuturor bolnavilor din reţea. Două depozite de 
medicamente, unul la Bacău şi celălalt la 
Tecuci, completau dotarea clinicii iar în 
ultimul timp unitatea iniţiase programul de 
Asistenţă Medicală in Muncă, pentru agenţii 
economici din întreaga ţară denumit 
Programul ASIMED. 

în anul 2002 doctorul G a efectuat, 
Controlul Medical la angajaţii întregului 

sistem hidroenergetic al României. Rezultatele 
au fost prezentate la sfârşitul anului la staţiune 
Vaţa de Jos în cadrul uni Simpozion Ştiinţific 
în prezenţa conducerii superioare a Societăţii 
Hidroelectrica şi a reprezentanţilor sindicatului 
pe ramură. Cu această ocazie G prezintă 
bilanţul stării de sănătate a celor peste şase mii 
de angajaţi ai sistemului hidroenergetic al ţării 
repartizaţi în 23 de filiale judeţene şi centru, 
Bucureşti. în cadrul programului de 
investigare a muncitorilor din sistem G aplică 
metodologia evaluării subiecţilor prin 
neurometrie computerizată. Metoda, la care 
lucrase zece ani, va fi recomandată de 
Profesorul Neamţu de la Universitatea de 
Medicină şi Fannacie din Iaşi ca rutină de tip 
neinvaziv şi mare acurateţe în diagnosticul 
stadiilor preclinice ale afecţiunilor din întreaga 
patologie umană. G va vorbi pentru prima oară 
în Romania despre Influenţa câmpurilor 
magnetice şi electromagnetice de înaltă şi 
foarte înaltă tensiune asupra organelor de 
reproducere ale muncitorilor care lucrează în 
fosa generatoarelor la hidrocentrale sau în 
vecinătatea liniilor de înaltă sau foarte înaltă 
tensiune, adică, peste 700 mii de volţi. Va 
recomanda schimbarea locului de muncă 
periodic la aceşti subiecţi şi sporuri speciale. 

Va extrapola metoda şi la alte categorii de 
muncitori. G era pe val. Este solicitat în toată 

ţara. Numeroase asociaţii de medici şi 
farmacişti îl solicită în vederea construirii 
Federaţiei de ramură sanitară cu 
reprezentativitate la nivel naţional. G ajunge 
lider în structura Patronatului României. Peste 
15 ani, va face parte din primul Consiliu de 
Administraţie a Casei Naţionale de Asigurări 
de Sănătate a României. Va fi duşmanul 
înverşunat al şpăgii din sistem. 

înainte de asta G va angaja lectori, 
conferenţiari şi profesori universitari de la 
Bacău şi Iaşi, prin colaborare rulând timp de 
doi ani cursurile studenţilor înscrişi. Ochise 
clădirea Liceului Agricol, rămas fără obiectul 
muncii după desfiinţarea Cooperativelor 
Agricole de Producţie, CAP-urile şi încercase 
să obţină locaţia în vederea stabilirii sediului 
Universităţii de Est la Tecuci. Surpriză şi 
lovitură de teatru. Solicitarea sa a fost respinsă 
de către autorităţile în materie locale şi 
judeţene. Pentru început, în amfiteatrul din 
clădirea respectivă a fot aprobată înfiinţarea şi 
funcţionarea „Şcolii de cântăreţi bisericeşti” 
mai importantă pentru comunitate decât o 
universitate. Era prima dezamăgire. Apăruse şi 
practica „şpăgilor”. Prima şpagă pentru 
acreditare, prima şpagă pentru cei de la 
controlul financiar. 

în locurile greu accesibile, cum ar fi de 
pildă întreprinderile de construcţii de minerit 

sau alte asemenea obiective industriale, se 
constituiau caravane de asistenţă medicală cu 
ajutorul cărora se deplasau echipamente şi 
personal medical superior sau mediu care 
asigura servicii precum controlul medical 
periodic al angajaţilor, evaluarea stării de 
sănătate a salariaţilor, asistenţă medicală a 
bolnavilor. Cu această ocazie se făcea trierea 
bolnavilor pentru trimiterea lor la eşaloanele 
superioare, policlinică proprie şi spitalele 
proprii. Se făceau investigaţii complexe, 
analize de laborator, controale cardiologice, 
echotomografîcc, neurometrie computerizată. 

Totul era bine pus la punct, dar se simţea şi 
lipsa de experienţă a doctorului G în materie 
de management şi marketing sanitar. încerca 
sa acopere o plajă cât mai vastă de activitate 
singur şi fără colaboratori pricepuţi. Doctorul 
Olaru de Bacău. Fostul medic militar al 
garnizoanei din Bacău, cel cu care organizase 
prima Asociaţie de Medici şi Fannacişti 
Privaţi din România, îl trădase. Pusese botul la 
„atenţiile” cu care începuse să bombardeze 
liderii asociaţiilor medicale firmele importa- 
toare de echipamente medico-sanitare şi 
medicamente. începea marea eră a şpăgilor şi a 
jafului din lumea sanitară. Numit în primul 
Consiliu de Administraţie al Casei Naţionale 
de Asigurări de Sănătate, G va claca cu succes. 
Refuzul de a se integra în sistemul şpăgilor îi 

va aduce numai neplăceri. Clinica Transilvania 
nu va primi, la un moment dat, plata pentru 
serviciile prestate prin contract cu Casa 
Judeţeană Galaţi în cuantum echivalent cu o 
datorie la bugetul de Stat stabilită „prin 
estimare” şi va intra în incapacitate de plată. 
Maşinărie inginerească financiară. G era 
sacrificatul de serviciu. 

Pentru deconspirarea unei intenţii de cedare 
de creanţă în valoare de optzeci de miliarde de 
lei în faţa Corpului de Control al primului 
ministru Adrian Năstase, precum şi pentru 
acţiunea sa de a împiedeca realizarea 
nelegiuirii financiare şi a şpăgii pe banul 
public, G este „pedepsit” de preşedintele Casei 
Naţionale de Asigurări de Sănătate, Eugen 
Ţurlea şi de vicepreşedintele Valeriu Simion, 
într-o manieră diabolică, cu zâmbetul pe buze, 
ca pe vremea „epocii de aur”. I se înscenează 
o chestie ciudată. Un dosar civil. Un dosar 
civil în care este acuzat că vreme de patru ani, 
timp în care a funcţionat în calitate de consilier 
, a vorbit la telefonul oficial cu peste 7o 
milioane de lei în plus faţă de cât s-ar fi 
aprobat prin hotărâre de consiliu de 
administraţie. La această sumă se adaugă 
penalizări până la suma de un sfert de miliard 
de lei, în creştere exponenţială. G este trimis în 
judecată la judecătoria din Tecuci. La Tecuci, 
instanţa de fond respinge cererea Casei 

Naţionale de Asigurări de Sănătate, dând 
câştig de cauză doctorului. Unnează liniştea şi 
tăcerea. Tăcerea şi liniştea de la suprafaţa 
oceanului. G uită de „submarine şi torpile”. 
Uită maniera comunistă de continuare a 
războiului pe dedesubt, „în imersie”. Devenit 
credul, blegul de serviciu îndrăzneşte iar să 
creadă în justiţia română şi uită. Uită din nou. 
După patru ani se trezeşte că este executat silit 
cu diminuarea cuantumului pensiei, şi aşa 
destul de subţire, la jumătate. Abia îi rămâne 
de trai. De trai, la nivelul nici al unui 
măturător de stradă. Şi asta, pentru tot restul 
vieţii. Şi asta, tot în creştere exponenţială. 
Statul nu iartă, Staul nu uită. Care stat? Cum, 
care stat? Ţurlea şi Simion. Ţurlea, Simion şi 
alţii. G rămâne în continuare, blegul de 
serviciu. Pentru moment, îi privase de zeci şi 
sute de miliarde de lei pe corupţii şi 
incompetenţii conducători sanitari români, prin 
acţiunile sale. Chiar aşa, G a fost tot timpul un 
membru în consiliul de administraţie, 
incomod. Incomod şi periculos. Periculos prin 
cinstea şi onestitatea sa. 

Băieţii au avut grijă să atace hotărârea 
judecătoriei de la Tecuci cu apel la Galaţi. Aici 
intervine făcătura. Atacul a fost făcut în taină 
şi „cu submarinul”. G nu trebuia să afle. G nu 
trebuia să se apere. G trebuia privat de dreptul 
la apărare. G trebuia pedepsit. După patru ani 

G este executat. Da, da! executat silit. După ce 
l-au dat afară din casă în plină iarnă cu 
jandarmi şi mascaţi, i se ia şi pensia cuvenită 
după patruzeci de ani de contribuţie bănească 
la fondul de pensii, după patruzeci de ani de 
muncă. O Europa, unde eşti să o mai vezi şi pe 
asta. 

Deci G nu trebuia să ştie nimic. Tribunalul 
l-a citat, dar citaţiile nu au ajuns la G. Acesta 
nu ştia nimic, tennenele treceau în fugă, iar 
verdictul era necruţător. Intr-o zi G s-a trezit 
executat. Executat silit. Silit şi fără drept de 
apel. în România nu primează DREPTATEA. 
Aceasta este înlocuită cu altă dreptate. 
Dreptatea tennenelor. Blegul de serviciu 
pierde procesul prin trecerea termenelor de 
apărare. Acestea se succed la intervale scurte. 
Scurte şi fără nicio putinţă de revenire asupra 
speţei. Hotărârile sunt date, definitive şi 
irevocabile. Ai pierdut tennenul, ai pierdut 
cauza. La dosar se prinde o dovadă. O dovadă 
scrisă că ai fost citat. Ai fost citat, dar nu te-ai 
prezentat. Nu te-ai prezentat la tennen. 
Procedură şi inginerie juridică. De obicei 
citarea se face şi prin presă. Legea pennite 
magistraţilor să citeze prin presă. Asta 
însemnă că toţi cetăţenii români trebuie să 
citească zilnic şi din scoarţă în scoarţă toată 
presa românească. Să caute cu amănuntul dacă 
nu cumva vreun tribunal i-a citat la vreo cauză 

şi să fie siguri că nu pierd vreun tennen. G 
avea domiciliu stabil. G era o persoană 
publică. G era cetăţean cu identitate şi adresă 
sigură. Nu a fost prezent la nicio şedinţă de la 
Tribunal. Magistraţii corupţi şi incompetenţi 
au făcut jocul jegurilor sanitare, la rândul lor 
corupte şi incompetente. Asta da, pedeapsă. 

G îşi va aminti mereu de „şpăgile” de la 
Bucureşti şi judeţe. Odată, chiar lui i se 
oferise, intr-un cadru restrâns, suma de un 
milion de dolari pentru o intervenţie la 
ministru. Era de faţă şi Jenica. Jenica Roman, 
angajata lui de la clinică. A refuzat categoric. 
Ba mai mult, i-a relatat şefului toată chestia. Şi 
tot de faţă cu Jenica. Asta pentru că şeful o 
plăcea pe fată. De câte ori mergeau la 
Bucureşti, şeful se interesa de fată. Ii plăcea să 
o invite în cabinetul său la un pahar de wisky. 
Ăsta era şeful. Domnul profesor Ţurlea. 
Domnul profesor doctor în economie, Eugen 
Ţurlea. Halal! Iar speţa. Ei bine, speţa nu era 
alta decât o semnătură pe un contract. Pe un 
contract privind sistemul infonnatic naţional. 
Aşa se scrie istoria. Istoria Legii lui Bismark 
în România. Afurisită lege. Afurisite licitaţii. 
Afurisite licitaţii de servicii. Licitaţii 
cosmetizate. Ei, pe astea Bismark nu le-a 
intuit. Nu le-a intuit şi nici nici nu şi le-ar fi 
imaginat vreodată că ar putea degenera din 
legea sa. Legea lui Bismark. Asta e! 

G nu a înţeles atunci că Reforma Sanitară 
în România nu se poate realiza atâta timp cât 
în această ţară operează conceptul ciubucului, 
în România niciun medic nu va dori reformă 
atâta timp cât se poate trăi bine beneficiind de 
dotarea statului, pe de o parte şi ciubucul 
neimpozabil al pacientului, pe de altă parte. 
Halal reformă! 


363 



ROMÂNIA ÎNFRÂNTĂ 


într-o zi, G a fost sunat de către Loţi V, un 
tânăr regizor de teatru din Cluj pentru o 
invitaţie la un spectacol regizat de către acesta 
la Teatrul din Râmnicul Vâlcea. O piesă de 
Mrozek, o piesă cu subiect de actualitate. 
Teroarea domestică. Subiectul îl incita. Citise 
o piesă asemănătoare, o pisă intr-un act, scrisă 
în urmă cu 30 ani de Virginia. A plecat, 
aşadar, a plecat la Cluj şi de acolo, după ce l-a 
luat pe Loţi în maşină, la Râmnicu Vâlcea. Au 
făcut şase ore. Şase ore de toamnă cu soare şi 
pe un drum splendid cu trafic moderat şi pe 
ziuă. 

G ştia ca Virginia aştepta în lipsa lui, un 
cameraman de la Tecuci. împreună urmau să 
facă un film cu ceea ce a mai rămas din 
Clinica Transilvania după potopul fiscal. în 
realitate, Virginia voia să rămână singură ca să 
nu-1 întristeze pe G. Aşa credea ea că este mai 
bine. Să nu-1 întristeze cu filmările şi cu 
amintirile. Cu amintirile tâmpite, despre 
oameni tâmpiţi, oameni în slujba fiscului 



comunist, instrument de opresiune şi de 
lichidare a unei societăţi comerciale româneşti, 
incomode pentru putere, din anul 2004. Clinica 
Transilvania. Metoda era simplă. Primul pas 
era perfectarea unui contract de prestări 
servicii medicale cu statul, cu Casa de 
Asigurări de Sănătate. După câteva luni de 
rulare a contractului, se oprea, brusc, plata 
serviciilor către clinică. Asta însemna blocarea 
activităţii acesteia prin declanşarea unor 
perturbări în graficul de plăţi a clinicii la 
furnizori şi fisc. Apoi, exact cu aceeaşi sumă 
se creau „datoriile prin estimare” ale clinicii 
către bugetul consolidat. în trei ani, datoriile 
statului către clinică, se sting prin efectul legii. 
Cele ale clinicii către stat, nu se sting 
niciodată. Ba mai mult, ele cresc exponenţial. 
Clinica moare iar ideea de „Concurenţă cu 
sistemul sanitar de stat” moare şi ea. în 
România, nu se doreşte refonnă sanitară. De 
ce? Medicii nu au nevoie de aşa ceva. Simplu. 
Atât timp cât nu investeşti nimic şi primeşti 
totul pe gratis, numai nebun ar trebui să fi ca 
să militezi pentru o refonnă, cât de cât. Deci, 
cu dotarea statului şi „ciubucul” neimpozabil 
al pacientului, medicul român, nu are nevoie 
de reformă. Numai un nebun ca G putea în 
anul 1991 să investească într-o unitate 
comercială cu obiect de activitate, cercetare 
ştiinţifică medicală, întreaga lui avere. Era un 

nebun. Un nebun pasionat de cercetare în 
domeniul terapiei biologice a cancerului. 
Primele rezultate pozitive, l-au determinat să 
lupte în ciuda opreliştilor care i se puneau în 
cale. Deranjase atât de mult lumea medicală, 
încât cineva chiar i-a deconspirat odată 
cuvintele ministrului sănătăţii, pe atunci, 
doamna doctor Daniela Bartoş la o întrunire 
mai restrânsă: „ucideţi-1 pe G”. Devenise 
periculos pentru sistem. După promovarea la 
conducerea Patronatului ţării, s-a ridicat 
puternic împotriva ciubucului, a practicilor 
nedeontologice de condiţionare a actului 
medical care îmbrăcase forme alarmante 
asemeni celor de crimă organizată. Prin 
practica ciubucului, prin practica condiţionării 
actului medical, medicul devenea mai criminal 
decât criminalul de drept comun. Pentru că el 
punea la baza crimei sale experienţa şi 
exerciţiul ştiinţific. G a luptat peste zece ani. A 
luptat odată cu România. Au sfârşit împreună, 
înfrânţi. România înfrântă. 

Virginia a filmat, în lipsa lui G, ce a mai 
rămas din clinică. încet, încet, imagine cu 
imagine, cadru cu cadru, secvenţă cu secvenţă, 
toate dublate de profesionalismul camerama- 
nului, au făcut epilogul trilogiei Clinica 
Transilvania. Un film în trei capitole seriate. 

Virginia a terminat filmul. „Strasbourg, 
ultimul apel”. Un disc pus intr-un plic, ca 
anexă la un memoriu, a luat calea tribunalului 
european. Au trecut doi ani. G este sceptic. A 
fost întotdeauna eurosceptic. Virusul cenuşiu 
bântuie Europa şi Lumea. Acuma este în formă 
latentă, biofită, dar nu va trece mult şi într-o zi 
va zgudui din temelie genomul politic ale 
acesteia înecându-1 în revărsările sale mutante. 

NOAPTEA PROCURORILOR 


A fost o noapte de pomină. Maiorul Plătică, 
şeful, tuna şi fulgera. Comei Puşcaşu, cel mai 
fidel şi supus subordonat al său, îl seconda 
pretutindeni şi îi organiza paza personală. 
Teroriştii erau peste tot, dar nu-i vedea nimeni. 
Ici colo, câte un aşa zis terorist, era prins de 
câte un grup răzleţ de revoluţionari sau chiar 
de către soldaţii din subunităţile militare ale 
garnizoanelor Galaţi, Brăila sau Tecuci, şi dus 
cu mare vâlvă la sediu. Aici, după o scurtă 
identificare, se constata că omul era nevinovat 
şi i se dădea dramul, rămânând, săracu, doar 
cu bătaia ce o încasase de la mulţime sau de la 
soldaţi, pe drum. Dar era bine şi aşa. Odată 
scăpat, omul se lecuia de revoluţie şi-şi vedea 
de treabă ca şi cum nimic nu s-ar fi întâmplat. 
Mulţumea lui Dumnezeu că a scăpat cu viaţă. 
In noaptea aceea, maiorul Plătică era foarte 
supărat. Abia scăpase dintr-o ambuscadă 
organizată de terorişti la Brăila, în timp ce se 
deplasa la Bucureşti. După un schimb de 
focuri cu anne automate şi pistoale militare, 

„teroriştii” au fugit, iar Cornel Puşcaşu a 
propus întoarcerea la Galaţi, deocamdată. 

Plătică pusese mâna pe putere. Galaţiul era 
în mâna revoluţionarilor, iar Maiorul era 
conducătorul lor. începuse să facă ordine. Dar 
era nevoie de justiţie. Iar justiţie fără procurori 
nu se poate face. Mai ales atunci când o vrei şi 
democratică. Dreaptă şi democratică. 

- Să-i radem din funcţie pe procurori, a 
propus Puşcaşu. Să-i radem şi să punem alţii., 
începem cu Ana Călin. 

- Să aşteptăm până mâine, a propus 
maiorul. Noaptea asta o facem albă. Chemaţi-1 
pe Săsaru. Ăsta vrea să colaboreze şi ştie 
multe despre Ana Călin. 

Ana Călin era un personaj de notorietate. 
Se spunea despre ea că este cel mai temut 
procuror din ţară. Cel mai rău. Se ascunsese 
undeva, dar Cornel Puşcaşu reuşise să o 
localizeze şi chiar luase legătura cu ea. De la 
Ana Călin, Puşcaşu aflase de doctorul G. 
înainte de a părăsi localul procuraturii 
judeţene, Ana Călin a reuşit să ia legătura 
telefonic cu procurorul comunist Scutaru 
Trandafir de la Tecuci şi să-i recomande. 

- Urgent să dispară dosarul lui G. 
Ascundeţi-1 imediat. Ascundeţi dosarul 
doctorului G. Ascundeţi-1 sau distrugeţi-1. G a 
ajuns în anturajul lui Plătică. Situaţia noastră 
este foarte gravă. Poate chiar viaţa noastră. 

Faceţi tot posibilul să dispară dosarul 
doctorului G. 

Procurorul Scutaru era năucit. A optat 
pentru ascunderea dosarului. A raportat şefei 
sale lucrul acesta cu câteva clipe înainte ca 
orice legătură între ei să mai fie posibilă. 
Deveniseră indezirabili. Indezirabili şi 
supravegheaţi. Comei Puşcaşu nu glumea: 

- Trebuie raşi! Trebuie raşi imediat şi 
înlocuiţi. Ce face Robu la Bucureşti, cât mai 
aşteptăm? 

Robu fusese numit în funcţia de procuror 
şef al statului. 

- Fă un raport, zise Plătică. Avem nevoie 
de informaţii precise. Vorbeşte şi cu Ana 
Călin. Poate de frică vrea să colaboreze. Sau 
promite-i ceva. 

- E fricoasă, dar o să colaboreze. O să merg 
urgent la ea. Ştiu unde se ascunde. 

Cornel Puşcaşu a dispărut câteva ore. 
Avea să revină spre dimineaţă însoţit de un 
procuror. Aveau un material. 

- Trebuie dactilografiat. Doctorul G ştie să 
bată la maşină. Chemaţi-1 pe doctor. 

în câteva clipe doctorul G potrivi câteva 
exemplare de hârtie, iar maşina de scris începu 
să ţăcăne. 


373 



Consiliul Judeţean Provizoriu De Unitate 
Naţională Galaţi 

CĂTRE 

DOMNULUI PROCUROR GENERAL 
ROBU GHEORGHE 

Personal 

In scopul instaurării unui climat de 
încredere în justiţia democratică a ţării şi de 
întărire a autorităţii aparatului Procuraturii 
din judeţul Galaţi, Consiliul Provizoriu de 
Uniune Naţională Galaţi a analizat situaţia 
unor procurori care, sub regimul dictatorial 
au desfăşurat activităţi contrare intereselor 
cetăţenilor şi bunului mers al justiţiei. 

Analiza memoriilor primate de noi şi a 
celor existente în arhiva de partid, a scos la 
iveală numeroase deficienţe, abuzuri şi fapte 
reprobabile în sarcina unor procurori care 
ocupă şi în prezent funcţiile anterioare 
revoluţiei, creând un climat de suspiciune şi 
temere în rândurile cetăţenilor. 

în dorinţa reglementării democratice a 
acestei situaţii, vă solicităm sprijinul obiectiv 
în schimbarea din funcţiile deţinute a 
persoanelor de mai jos şi înlocuirea lor 
treptată cu elemente oneste, necompromise, 
bine pregătite profesional şi devotate cauzei 
justiţiei. 

GHIMPĂU VASILE - A fost promovat în 
funcţia de procuror şef la vârsta de 57 de ani, 
ceea ce nu asigură o muncă de perspectivă şi 
nici înnoirea necesară în muncă şi activitatea 
procuraturii. 

în anul precedent a fost cercetat pentru 
abuzuri grave săvârşite în dauna mai multor 
cetăţeni din strada Pictor Isser, pe care i-a 
deposedat de terenuri sau i-a îngrădit în 
exercitarea drepturilor, creându-şi astfel 
posibilitatea să exploateze ilicit un teren 
agricol. 

Cercetările au dovedit că a făcut intervenţii 
directe la fostul aparat administrativ al 
primăriei Galaţi şi la instanţa de judecată 
materialul fiind prezentat, la timpul respectiv, 
conducerii Procuraturii Generale. 

Deşi Domnul Procuror General- Adjunct 
Diaconescu Gheorghe, cu ocazia unei 
deplasări la Galaţi, a anunţat oficial scoaterea 
din cadrele procuraturii a lui Ghimpău Vasile, 
acesta a profitat de faptul că a fost coleg de 
grupă cu fostul procuror general Popovici 
Nicolae şi prieten intim cu anchetatorul 
securist Popescu Victor din Direcţia a V-a şi 
cu sprijinul acestora a eludat răspunderea 
pentru faptele sale. 

Prezenţa sa în fruntea Procuraturii 
Judeţene Galaţi ridică semne de întrebare în 

rândul oamenilor din judeţ, dat fiind că cei 
vătămaţi în drepturile lor au făcut public 
cunoscute abuzurile acestuia. Materialul 
întocmit se află atât la Procuratura Generală 
cât şi în arhiva fostului Comitet Judeţean de 
Partid Galaţi şi în prezent în posesia noastră. 
De la numirea în funcţie refuză o colaborare 
sinceră cu noile organe ale puterii de stat 
tergiversând cercetarea abuzurilor fostului 
prim secretar Carol Dina şi a altor activişti de 
partid. 

SARARU PAUL (procuror şef adjunct la 
Procuratura Judeţeană Galaţi) 

Fost activist, salariat la fostul comitet 
judeţean de partid până în anul 1989, nu se 
bucură de aprecierea cetăţenilor din 
municipiu care îşi pun firesc întrebarea de ce 
este menţinut în continuare într-o funcţie atât 
de importantă dacă se urmăreşte într-adevăr 
democratizarea procuraturii. 

Este stăpânit de viciul beţiei, fiind 
iniţiatorul şi animatorul consumului de 
băuturi alcoolice în procuratură precum şi în 
afara acesteia, fapte pentru care a fost 
cercetat şi sancţionat de procuratura 
generală. 

A fost permanent un element destabilizator 
în activitatea procuraturii judeţului Galaţi, 
lucru care se poate constata din examinarea 

fişelor de apreciere anuală, susţinând făţiş sau 
pe căi ocolite, elemente cu profil 
necorespunzător (Eremia Dumitru, Cîrlan 
Nicolae, Bodes Vasile-fost procuror la 
Procuratura Locală Galaţi), în detrimentul 
bunei activităţi a unităţii. 

Promovarea în funcţii a obţinut-o prin 
îndepărtarea nejustificată, pe baza unor 
presiuni politice, a fostului procuror adjunct, 
Bălan Gheorgheţa speculat plecarea legală a 
fiicei acestuia în Israel), şi nu pe baza 
meritelor sale profesionale. 

A fost implicat direct în diferite activităţi ce 
au umbrit prestigiul procuraturii, cum ar fi 
sustragerile din dosareţprin neefectuarea 
niciunui control a activităţii secretariatului 
timp de peste zece ani), datorită relaţiilor de 
interese cu secretara Lazăr Aneta s-a afişat 
public în stare de ebrietate cu subordonaţii 
(Eremia Dumitru, Crăciun Tomiţă-procurori) 
sau cu ceilalţi funcţionari din justiţie(Popa 
Ion-fost judecător şi Artene Dănuţ-judecător), 
timp în care se afla în deplasare în interes de 
serviciu, dar cu maşina unui gestionar. 

Ultima verificare pe linie de cadre a 
susnumitului s-a făcut în anul precedent de 
procurorul inspector Deciulescu din 
Procuratura Generală, care a constatat mai 
multe abateri, însă a încercat să le 

muşamalizeze. Oricum din materialul întocmit 
şi aflat la dumneavoastră se pot trage 
concluziile necesare. 

LUPAŞCU RADU (procuror inspector la 
Procuratura Judeţeană Galaţi) 

A cerut şi a obţinut o subordonare 
neprincipială din partea secretarei Lazăr 
Aneta cu care a avut anterior relaţii ce au 
făcut obiectul unor verificări de cadre din 
partea Procuraturii Generale, în scopul 
falsificării datelor statistice şi sustragerii 
nestânjenite, de documente penale aflate în 
diverse faze de soluţionare. 

Cu ocazia controlului efectuat în această 
direcţie s-a constatat, fără dubii, că 
sustragerile de dosare au început din perioada 
când se afla la conducerea Procuraturii 
Locale Galaţi, aducând personal de acasă 
dosare nesoluţionate de peste zece ani. 

A favorizat sustragerile de la răspunderea 
penală a foştilor membri ai nomenclaturii de 
partid Benescu Vasile şi Trotuş Costache 
(primul fost prim secretar al fostului comitet 
judeţean de partid Galaţi, iar cel de al doilea 
fost membru al comitetului central per, 
director general al combinatului siderurgic 
Galaţi, autori dovediţi ai unor sustrageri de 
covoare şi deturnări de fonduri din averea 
CSG, încercând tendenţios prin soluţia 

adoptată, să-l incrimineze pe numitul Doru 
Nicolae. A acţionat permanent pentru 
protejarea autorilor sustragerilor din dosare 
şi a consumatorilor băuturilor alcoolice din 
procuratură, încercând astfel să destabilizeze 
situaţia disciplinară din unitate. 

A fost membru al fostului comitet municipal 
de partid Galaţi şi a acţionat permanent ca 
activist, situaţie ce rezultă din examinarea 
fostei arhive de bază din procuratură. 

Având relaţii nepermise şi neprincipiale cu 
gestionarul Condrea Dumitru, l-a favorizat pe 
acesta în două si tuaţi i ( dosarele în prezent sunt 
date la topit), iar relaţiile dintre gestionar şi 
soţia procurorului sunt de notorietate în 
Galaţi, sfidând bunul simţ public. Soţia 
procurorului Lupaşcu etalează un lux ce 
depăşeşte vădit posibilităţile unei funcţionare 
fără studii superioare, este însoţită în concedii 
nu de soţ, ci de gestionarul Condrea, maşina 
procurorului fiind văzută ani în şir în spatele 
restaurantului unde lucrează acesta. 

A protejat în mod inexplicabil pe unii 
gestionari (Popa Iancu-şef de restaurant 
sancţionat cu amendă administrativă pentru 
conducerea autovehiculului cu îmbibaţie 
alcoolică de peste 2%), deşi se arată în acelaşi 
timp deosebit de ferm în oprimarea ţăranilor 

cercetaţi pentru sustragerea de produse 
agricole. 

Ca procuror inspector a urmărit numai 
vânarea unor greşeli şi blamarea unor 
procurori care nu se raliau tendinţelor lui de a 
domina în procuratură, acoperind în schimb 
prin omisiuni vădite lipsurile profesionale ale 
altora (Popa Mariana, Premia Dumitru, Ion 
Poneci şi Luca Adrian). Materialele de 
anchetă privind pe Lupaşcu Radu, au fost 
numeroase, dar au fost tratate superficial de 
fostul director Dobrilă Ionel, al cărui protejat 
era, şi de anchetatorul securist Popescu 
Victor, al cărui informator principal era în 
procuratură. 

Aliniindu-se cu procurorii Săsaru Pavel, 
Crăciun Tomiţă, Premia Dumitru şi Luca 
Adrian, a căutat să folosească atributele 
funcţiei de procuror inspector pentru 
intimidarea şi îndepărtarea procurorilor care 
au avut curajul să ceară întronarea disciplinei 
şi legalităţii în procuratură, lucru pe care îl 
face şi în prezent. 

CÎRLAN NIC OL AP (procuror la 
Procuratura Judeţeană Galaţi) Fost membru 
al comitetului municipal de partid Galaţi şi 
prieten cu fostul prim secretar de Galaţi, 
Caranghel Ioan precum şi cu alţi membri ai 
nomenclaturii locale (Dumitru Vasile-fost prim 

secretar, Mărculescu Elena, Carp Vasile) a 
săvârşit numeroase abuzuri în perioada când 
a funcţionat ca procuror şef la Procuratura 
Locală Galaţi. 

Astfel împreună cu secretara Lazăr Aneta, 
a multiplicat şi comunicat infractorului 
Nicolescu Marinfşef auto Service-luare de 
mită peste 2000000 lei şi delapidare cca 
100000 lei) denunţul primit din partea 
procuraturii generale, act găsit cu ocazia 
percheziţiei efectuate la domiciliul acestora. 
De altfel era în relaţii strânse cu infractorul pe 
care se pregătea să-l cunune, beneficiind de 
întreţinerea şi repararea maşinii personale în 
mod gratuit. Fiind în relaţii de prietenie cu 
Oancea Gheorghe (fost procuror la 
Procuratura Locală Galaţi, în prezent 
transferat la Focşani) i-a favorizat acestuia 
soluţionarea nelegală în scopul primirii unor 
foloase materiale pentru care acesta a fost 
cercetat de Biroul de anchetă specială din 
Procuratura generală. Deşi faptele au fost 
dovedite ca infracţiuni, la intervenţia 
personală a fostului ministru Dăscălescu, 
sensibilizat de fosta activistă Beslui din Galaţi, 
Procurorul General l-a menţinut în funcţie. A 
favorizat elemente necinstite din aparatul 
administrativ al municipiului Galaţi, cu ocazia 
cercetărilor unor infracţiuni de luare de mită 
în legătură cu atribuirea unor locuinţe, făcând 

să dispară complicitatea procurorului Ponea 
Ion din dosare. Astfel în dosarul privind pe 
inculpatul Vasiliu -fost director la Fabrica de 
plase şi unelte de pescuit Galaţi, declaraţia 
acestuia şi a unei coinculpate prim- 
vicepreşedintei Popescu Victoria de la 
Consiliul Municipal Galaţi, au dispărut din 
dosar deşi aceasta a fost văzută de mai multe 
persoane, iar acesta a scăpat de răspundere 
penală. Procurorul Cîrlan avea, printre altele, 
obligaţii faţă de Popescu Victoria deoarece a 
obţinut în condiţii dubioase un apartament cu 
patru camere şi un garaj proprietate IJCL 
Galaţi construit special pentru dânsul şi 
pentru un director din CSC. 

în mod similar a procedat şi în dosarele 
privind pe inculpaţii Romolă şi pe fosta şefă de 
sector din Micro 19 a IJCL Galaţi. 

L-a susţinut pe inculpatul Nicolescu Marin 
în persecutarea numitului Ionescu Abel 
subinginer Ia Auto Service Dacia, care a stat o 
lungă perioadă de timp fără serviciu şi fără 
mijloace de trai, fiind vădit defavorizat de 
justiţie. 

A fost autorul unui furt de motorină (circa 
200 de litri), însă cu ocazia cercetărilor a fost 
ajutat de fosta procuror şefă Ana Călin, să se 
sustragă răspunderii, fiind sacrificat şoferul 
unităţii Dima Vasile, care drept compensaţie 

pentru tăcerea menţinută nu a fost cercetat 
penal, ci a primit transfer în interesul 
serviciului la Autobaza de taximetre Galaţi. 

A favorizat sustragerea de la răspunderea 
penală şi de la executarea pedepsei pe 
inculpatul minor Sorana Emilian, autorul unui 
viol, fiind în strânse relaţii cu tatăl acestuia, 
gestionar la un magazin alimentar Galaţi. în 
acest mod Soran Emilian a fost cercetat în 
stare de libertate pentru această gravă 
infracţiune, s-au folosit toate metodele de 
tergiversare a cercetărilor, a judecăţii, şi, în 
final a punerii în executare a hotărârii, astfel 
că Soran Emilian a scăpat de răspundere 
penală. 

Perpetuându-şi înclinaţia spre protejare a 
elementelor nomenclaturii, tergiversează în 
prezent cercetarea inculpatului Carol Dina, 
fost prim secretar, pe care, împreună cu 
procurorul şef Ghimpău Vasile, a refuzat să-l 
aresteze mai mult de o lună de zile de la data 
când dumneavoastră aţi anunţat în presă că 
acesta este arestat. A manifestat totală lipsă de 
interes când i-au fost prezentate probele de 
către CPUN Galaţi, opunându-se arestării. 

în cadrul procuraturii a fost continuatorul 
metodelor lui Lupaşcu Radu de falsificarea 
datelor statistice şe de sustragerea de dosare, 
cooperând strâns cu acesta şi cu Săraru Paul 

la crearea urnii climat de instabilitate şi de 
indisciplină. 

CRĂCIUN TONIŢA (procuror la 
Procuratura Judeţeană Galaţi) 

Fost ofiţer de securitate(absolvent al Şcolii 
de Ofiţeri MI Băneasa) nu justifică, în această 
calitate, prezenţa în cadrul Procuraturii 
Judeţene Galaţi. A fost schimbat din funcţia de 
procuror şef al procuraturii Locale Galaţi 
pentru abateri, dar folosindu-se de relaţiile 
directe cu fostul director Dobrilă şi cu 
anchetatorul securist Popescu Victor, a fost 
promovat fără nici un concurs la Procuratura 
Judeţeană. Are un frate miliţian condamnat 
penal, lucru pe care l-a ascuns procurorului 
general la numirea în funcţia de procuror şef. 

A fost implicat în falsuri în dosare 
(constând în aceea că a cerut procurorului 
Eremia Dumitru modificarea unui rechizitoriu 
după pronunţarea soluţiei în fond-dosar Tofan 
Cornel-iar la descoperirea faptei, a pretins şi 
obţinut ca procurorul Nazare Mircea să 
falsifice fişa de şedinţă, registrul de analiză a 
soluţiilor precum şi să dea declaraţii 
mincinoase organului de anchetă, pentru a 
eluda răspunderea). A întronat un climat de 
suspiciune în procuratură, folosind în mod 
deschis colaborarea cu ofiţerii de securitate 
Hodorogea Ionel şi Malcea Gheorghe. A 

instigat pe aceştia în vederea întocmirii de 
note informative tendenţioase la adresa unor 
procurori (Iordăchescu Livia, Stanciu Andrei), 
generând astfel cercetări abuzive şi total 
neprincipiale din partea aceluiaşi anchetator, 
Popescu Victor. 

A colaborat cu secretara Lazăr Aneta la 
furtul unor dosare din procuratură, încercând 
să arunce vina pe un cadru pe care nu-l agrea, 
în vederea înlăturării acestuia din post. 
Materialele întocmite în acest sens au fost 
întocmite în acest sens se află la Direcţia Av-a 
a Procuraturii Generale. 

împreună cu Săraru Paul, Lupaşcu Radu, 
Eremia Dumitru, şi Lazăr Aneta, a căutat 
permanent să destabilizeze activităţile 
procuraturii, influenţând în rău, în virtutea 
funcţiilor deţinute, pe unii subordonaţi, 
încercând astfel să-şi atribuie lor posturile de 
conducere. 

Cu ocazia Revoluţiei din decembrie 1989, 
şi-a manifestat pornirile securiste încercând 
să obţină armament pentru „apărarea” 
procuraturii împotriva manifestanţilor. Din 
fericire intenţia lui nu s-a materializat. Cu 
aceeaşi ocazie a încercat să se autoimpună ca 
procuror şef la procuratura Locală Galaţi, 
numire invalidată în ziua următoare de noul 
organism al puterii de stat. 

A consumat băuturi alcoolice şi a participat 
la diferite petreceri în timpul programului în 
unitate sau în afara ei, de regulă fără 
contribuţie bănească. Astfel, în februarie 
1989, în organizarea gratuită la pădurea 
Gîrboavele a unei aniversări a fostului 
judecător Popa Ion, soţul procuroarei Popa 
Mariana, a participat cu Ilie Costache- 
preşedintele tribunalului Judeţean Galaţi, 
naşul primilor, deşi cunoştea că alimentele 
sunt asigurate de fostul director -tehnic al 
întreprinderii Avicola Galaţi, Marinescu, 
invitat de asemenea, care era în curs de 
cercetare penală. Dosarul acestuia nu este 
nici în prezent soluţionat, deşi a trecut mai 
mult de un an de la sesizare, cu sprijinul 
participanţilor la petrecere. în esenţă, între cei 
cca 70 de invitaţi, se aflau simultan organele 
de cercetare penală, procurorii şi completul 
de judecată, care urmau să soluţioneze acest 
caz, şi infractorii. Situaţia de faţă a fost 
stabilită de organele Procuraturii generale, 
dar nu s-au luat măsuri. Ridică semne de 
întrebare modalitatea în care Crăciun Tomiţă 
a obţinut valută şi aprobarea pentru 
efectuarea unei excursii în Suedia în 1989, de 
unde a revenit cu un aparat video, deşi 
Procuratura Generală, în alte cazuri, verifică 
amănunţit sursele valutare ale procurorilor şi 
aprobă cu multă dificultate asemenea excursii. 

ŞTEFAN NIC OL AE (procuror şef la 

Procuratura Locală Galaţi) 

Protejat al vechii conduceri a Procuraturii 
Judeţene Galaţi, consătean şi prieten cu 
Săraru Paul, mulţi ani secretar de partid în 
Procuratură, a fost promovat fără examen la 
Procuratura Judeţeană Galaţi, şi apoi, fiind 
sprijinit de cadre din nomenclatură, a fost 
numit procuror şef la Procuratura Locală 
Galaţi. 

A soluţionat în mod abuziv dosarul privind 
pe Dobroţă Adrian, ruda fostului secretar cu 
probleme economice al comitetului judeţean 
PCR, Dobroţă Mişu(care l-a susţinut ulterior), 
scoţându-l de sub urmărire penală pentru fals, 
uz de fals, înşelăciune, astfel că acesta este şi 
în prezent director la o unitate din Galaţi. 
Dobroţă Octavian, ca şef CFI judeţ, a folosit 
chitanţe false încasând personal sume de 
ba ni (drept amenzi) şi a comandat la IJPIPS 
Galaţi, unde funcţiona ca director Oprică 
Teodor, un covor pe care l-a ridicat, dar pe 
care nu l-a achitat. Fiind forţat de Oprică 
Teodor să achite covorul, a făcut o sesizare 
împotriva acestuia, soluţionată de Ştefan 
Nicolae în defavoarea vădită a lui Oprică. 
Cazul a fost comentat şi în presă. 

în perioada cât a funcţionat la procuratura 
judeţeană, a dat soluţii cel puţin bizare în 


387 



dosarele privind sustragerile de benzină de la 
PECO Galaţi(peste un milion) şi aviaţia 
utilitară Galaţi, în al doilea caz favorizând 
vădit ofiţerii de securitate care au luat benzină 
fără să plătească şi care nu au apărut în 
judecată nici măcar ca martori. în schimb au 
fost trimiţi în judecată oameni a căror vină era 
îndoielnică. Din exces de zel şi din slabă 
pregătire profesională, a trimis în judecată pe 
inculpata Maxim Maria, mamă a patru copii, 
pentru sustragere de produse agricole de 
neînsemnată valoare, fapt ce a scandalizat 
opinia publică, dosarul fiind scos din curs, ca 
urmare a indignării colectivului de muncă al 
acesteia, care a probat nevinovăţia inculpatei. 
De altfel slaba pregătire profesională a 
acestuia s-a manifestat ţi atunci când a 
încercat să susţină examenul de gradul I şi în 
modul în care conduce în prezent Procuratura 
Locală Galaţi, fiind nevoie ca încă doi 
procurori să verifice lucrările pe care acesta 
le semnează fără responsabilitate. A protejat 
în continuare pe secretara Lazăr Aneta, 
permiţându-i şi în anul 1989 să falsifice datele 
statistice şi s-a raliat grupului format din 
Săraru Paul, Lupaşcu Radu, Crăciun Tomiţă 
şi Eremia Dumitru, pe care i-a susţinut şi îi 
susţine în activitatea neprofesională, inclusiv 
în consumul de băuturi alcoolice în timpul 
programului şi în afara lui. 

NAZARE MIRCEA (procuror şef-adjunct la 
Procuratura Locală Galaţi) 

Protejat personal al fostei procuror şef 
Călin Ana, care l-a adus nejustificat de la 
Bârlad la Galaţi, a fost promovat de aceasta 
în funcţia de procuror şef adjunct, deşi era 
slab pregătit profesional (dovadă foile cu 
calificative şi ordinele observatorii primite ani 
în şir cu ocazia controalelor). Fiind uşor de 
manipulat datorită deficienţelor profesionale, 
a participat la falsificarea dosarului Tofan 
Corneljcaz descris mai sus), nefiind sancţionat 
pentru aceasta, ci, dimpotrivă, promovat. Nu 
are autoritatea necesară conducerii importan- 
tului sector de activitate la care lucrează şi 
nici curajul opiniei, fiind total aservit grupului 
Săraru, Lupaşcu, Crăciun, Eremia. Protejează 
neregulile secretarei Lazăr Aneta şi 
organizează în biroul său diferite petreceri la 
care se consumă băuturi alcoolice. 

EREMIA DUMITRU (procuror la 
Procuratura Locală Galaţi) Menţinut în 
funcţie, deşi era consumator înveterat de 
băuturi alcoolice, are un frate condamnat 
pentru delapidare, care s-a aflat în 
penitenciar, concomitent cu prezenţa sa în 
procuratură, a fost cercetat şi sancţionat în 
repetate rânduri pentru delapidare 
(sustragerea unei sume de bani cu ocazia 

controlului efectuat la o unitate alimentară- 
gestionar Daneş Georgel), fals şi uz de fals 
(rechizitoriu întocmit în anul 1988 privind pe 
Tofan Cornel), favorizarea infractorului 
(refuzul arestării gestionarului Bunghez - 
autorul unei delapidări de peste o jumătate de 
milion şi care, pe aceleaşi probe, a fost 
condamnat la 17 ani închisoare. De fiecare 
dată susţinut puternic de Săraru Paul, 
Lupaşcu Radu, Crăciun Tomiţă, Ştefan 
Nicolae(naşul său) şi de anchetatorul securist 
Popescu Victor, a primit sancţiuni minore. A 
fost informator al securităţii, fiind văzut când 
îl însoţea pe căpitanul Malcea Gheorghe 
pentru a obţine declaraţii împotriva unor 
procurori. A încercat împreună cu acesta să-l 
determine pe Bodoc Mihaiţinspector ADAS) să 
facă declaraţii mincinoase împotriva fostului 
procuror Stanciu Andrei. A acţionat împreună 
cu Săraru Paul, Lupaşcu Radu, Crăciun 
Tomiţă etc., pentru menţinerea unei stări 
tensionate în procuratură şi impunerea în 
posturi de conducere a persoanelor apreciate 
de ei. Materialele întocmite în legătură cu 
faptele acestuia sunt foarte numeroase şi se 
află la Direcţia a V-a a Procuraturii Generale. 

ENACI LUIZA (procuror la Procuratura 
Locală Galaţi) 

A fost protejată şi susţinută în funcţie de 
anchetatorul Popescu Victor, pentru a-i 
furniza date, contrar intenţiei unităţii de a o 
trece în altă muncă datorită slabei pregătiri 
profesionale. Menţinându-se prin delaţiuni, 
întreţine atmosfera de suspiciune şi de bârfă 
din unitatea de procuratură şi familiile 
procurorilor, lucru ce rezultă din aprecierile 
calificative anuale. A fost în mod repetat 
obiectul ordinelor observatorii ale organelor 
de control pentru grave deficienţe în muncă, 
cumulând un mare număr, în comparaţie cu 
restul procurorilor, Procuraturii Locale 
Galaţi la un loc, a fost cercetată şi pentru 
imoralitate, anterior căsătoriei, dar datorită 
cauzelor arătate mai sus, a fost menţinută în 
funcţie. A fost depistată de inspecţia de fond în 
anul 1986 cu grave deficienţe în cauza penală 
privind pe inculpatul Angliei Rică, unde, 
împreună cu procurorul Eremia. A 
transformat o delapidare de 76000 de lei, 
într-o neglijenţă de serviciu (sancţionată doar 
cu 10000 de lei amendă penală), însă acelaşi 
anchetator Popescu Victor i-a scos din cauză 
şi i-a menţinut în funcţie pe amândoi. 
Deoarece materialele din care rezultă 
situaţiile de fapt relevante mai sus se află şi în 
arhiva dumneavoastră, vă rugăm să le 
reexaminaţi şi să dispuneţi, potrivit legii 

dumneavoastră de organizare, măsurile de 
îndepărtare din funcţie a acestora. 

Situaţiile descrise mai sus impun maximă 
celeritate pentru a se desfăşura o activitate 
normală a justiţiei şi în judeţul Galaţi. 

Deşi nu este prevăzut în lege, vă rugăm să 
apreciaţi asupra unei consultări cu organul 
puterii locale, anterior numirii în funcţie a 
altor procurori, pentru evitarea unor greşeli 
datorită necunoaşterii situaţiei din teritoriu. 

PREŞEDINTE, 

Maior Plătică Ilie-Vidovici 

CONSILIUL JUDEŢEAN PROVIZORIU 
DE UNIUNE NAŢIONALĂ GALAŢI 
Către 

Domnul Procuror General 
Gheorghe Robu 
Personal 

Referitor la scrisoarea pe care v-am 
înaintat-o mai facem următoarele precizări, 
solicitându-vă să luaţi măsuri urgente în 
sensul celor ce v-am relatat. 

I Referitor la Procurorul Vasile Ghimpău. 
Acesta nu a informat corect asupra 
personalului din cadrul unităţilor de 
procuratură. Iniţial cu ocazia constituirii 
Frontului Salvării Naţionale, a fost desemnat 
să reprezinte procuratura judeţeană, 
procurorul Sandu Marian. Cu toate acestea, 
Vasile Ghimpău a manipulat de aşa manieră 
lucrurile, astfel încât să ajungă el procuror 
şef. Ne-am pus toate speranţele în ajutorul şi 
concursul său,. Cu toate acestea, susţinând că 
justiţia este a treia putere în stat, nu se 
preocupă să aplice prevederile legale, iar 
cetăţenii se adresează nouă, la CPUN. Vă 
relatăm numai două cazuri de care ar fi 
trebuit să se ocupe, deoarece privesc direct 
procuratura: 

1. I-am solicitat să dea curs cercetărilor 
începute în vara anului 1989 într-un caz de 

ucidere din culpă privitor pe dr. Ganea Mihai 
din municipiul Tecuci. Nici până în prezent nu 
s-a preocupat de soluţionarea acestuia. 

2. Cetăţenii Crihană Ene, Tudose Dumitru, 
Rol ea Constantin, Gheorghiţă Maria ş.a. din 
municipiul Galaţi l-au reclamat pe procurorul 
Vasile Ghimpău în repetate rânduri şi înainte 
de revoluţie şi în prezent pentru faptul că s-a 
ocupat de valorificarea unor terenuri ale unei 
mătuşi din partea soţiei. Cetăţenii nu sunt nici 
până în prezent repuşi în totalitate în 
drepturile lor şi s-au prezentat în grup 
solicitând să se ia măsuri legale deoarece 
procurorul i-a indus în eroare. 

3. In cursul anului 1989 fiul său s-a 
căsătorit cu fiica unui activist din comitetul 
cen tral per. 

4. Un simplu control de rutină vă va putea 
convinge de starea de disciplină a 
personalului din subordinea procurorului 
Vasile Ghimpău. 

II Cu privire la toate celelalte cadre 
prezentate în informarea precedentă ce v-am 
înaintat-o la Procuratura Generală, a făcut 
obiectul a repetate cercetări pentru abateri, 
abuzuri şi chiar infracţiuni. Metoda de lucru 
constă în aceea că, de regulă, reprezentantul 
Procurorului General se prezenta mai întâi la 
securitate. Aici se puneau de acord asupra 
celor care erau informatori, iar cei care nu 

erau încă, deveneau într-o asemenea postură 
astfel încât abaterile săvârşite erau acoperite. 

Foştii prim secretari ai Comitetului 
Judeţean de partid Paraschiv Benescu, Marin 
Enache şi Caroi Dina i-au cerut procurorului 
Generai Nicoiae Popovici să ia măsuri şi să 
facă ordine în Procuratură ia unităţile din 
judeţul Galaţi. Acesta s-a lăsat foarte greu 
convins astfel că unii dintre procurori au 
ajuns să fie arestaţi pentru luare de mită 
(cazul procurorilor Bodea Vasiie şi Miron Ion 
de ia Procuratura Locală Tecuci) în anii 1986, 
1987, 1988 şi chiar în 1989, Procuratura 
Generală a făcut nenumărate demersuri 
pentru abaterile şi abuzurile cadrelor din 
unităţile de Procuratură ale judeţului Galaţi. 
Nu s-au luat niciodată măsuri energice pentru 
că fostul director Ionel Dobrilă care conducea 
anchetele de personal din cadrul Procuraturii 
generale colabora perfect cu securitatea şi 
numai după ce se convingea că foştii lui 
prieteni şi colaboratori de ia Galaţi sunt 
salvaţi, prezenta în mod mincinos acuzaţiile ce 
se prezentau. 

Rugăm încă odată să analizaţi şi să luaţi 
măsuri ca şi la Galaţi să se facă ordine în 
unităţile de procuratură. 

PREŞEDINTE, 

mr. Plătică-Vidovici Ilie 

în noaptea aceea s-au pus la cale multe 
planuri. Tot felul de reforme şi soluţii. Şi cu 
mult entuziasm. Doctorul G a fost una dintre 
victimele democraţiei. Ca şi Comei Puşcaşu, 
doctorul G a crezut în revoluţia română şi 
idealurile sale. Amândoi au fost înfrânţi şi 
odată cu ei o ţară şi un popor. România. 
România înfrântă. în timp ce bătea la maşină, 
G se gândea la putreziciunea sistemului 
justiţiar comunist. Se gândea şi la cei din jurul 
său. Toţi erau misterioşi. Misterioşi şi 
secretoşi. La Tecuci îl racolase un locotenent 
major, Matei Luigi. Acesta era mereu însoţit 
de către un civil, Gelu Mancaş, fotograf 
profesionist. Atât locotenentul cât şi 
fotograful, au plecat la scurt timp după 
revoluţie din ţară şi la ora actuală trăiesc în 
Canada. Au fost, preşedinte, respectiv membru 
în Comisia de Cercetare a Abuzurilor din 
perioada regimului comunist. Matei Luigi era 
militar. G se întreba uneori, ce caută un militar 
la conducerea unei asemeni comisii? De fapt, 
chiar şeful autorităţii municipiului Tecuci, 
CPUN, nu era altcineva decât comandantul 
unităţii aviatice de elicoptere maiorul Chiş. 
Acesta luase locul, după câteva zile, medicului 
internist Danieluc pus de mulţime la 
conducerea primăriei în prima noapte de la 
revoluţie. La ora actuală Danieliuc trăieşte în 

Statele Unite ale Americii. Armata era deci cu 
noi. Cum s-ar spune, cu ochii pe noi. Mai 
târziu au venit minerii. Şi minerii erau cu noi. 
Toţi erau şi au fost cu noi iar noi, pe nicăieri. 
Doctorul G îşi mai aduce şi acum aminte. Aşa 
a fost. 

Procurorul Ghimpău s-a pensionat de 
bătrâneţe ca procuror şef. Tomiţă Crăciun i-a 
luat locul. Ceilalţi au rămas, bine merci, la fel 
pe posturi, iar Scutaru Trandafir a fost numit 
procuror şefia Tecuci. Avea să scoată unul din 
dosarele politice al lui G la iveală la scurt timp 
după revoluţie târându-1 pe doctor intr-un 
proces de uzură vreme de trei ani, într-o 
intenţie comandată de sus, de eliminare a 
acestuia din sistemul de conducere sanitară 
naţională. Doctorul G a fost cel care a 
detenninat si condus primi paşi în privatizarea 
medicinii din România de după 89. La 
recomandarea lui Nicu Ceauşescu, de pe 
vremea când era prim secretar al comitetului 
judeţean al partidului comunist la Sibiu, s-a 
procedat la eliminarea lui G din sistem. Ca 
răspuns la aceste recomandări, omologul său 
de la Galaţi, tovarăşul Dina Carol a dispus 
primului vice Bej an să se ocupe de cazul 
doctorului G. Primul vice Bejan a i-a trasat 
sarcină procuroarei şefe Ana Călin să se ocupe 
de traducerea penală a unui dosar politic 
privind activitatea lui G. Cărţile erau făcute 


397 



deja. Intervenise şi tovarăşa Ruxandra 
Simionică, secretara cu propaganda de la 
judeţeană de partid Galaţi. Aceasta a 
recomandat pedepsirea de urgenţă a doctorului 
ca duşman al partidului, al politicii partidului 
şi al tovarăşului Ceauşescu. A cerut să fie dat 
afară din spital şi scos din rândurile medicilor 
din România. 

După 20 ani, doctorul G avea să citească în 
cartea lui Michel Dion despre dialogul avut de 
către acesta cu Silviu Brucan, un reprezentant 
de marcă a comunismului românesc, atât 
înainte cât şi după “revoluţia din 89”. 

Pentru Brucan, nu exista decât o opoziţie, 
aceea care se manifestase în partid şi în 
armată. Numai această opoziţie avea dreptul să 
conducă revoluţia. Liderii străzii nu pot fi 
miniştri, ei rămân liderii străzii. 

Ana Călin a devenit o respectabilă 
universitară şi membră a baroului Galaţi. Carol 
Dina va fi ales democratic în Senatul 
României. Doctorul G a înţeles, în sfârşit, că 
documentul de mai sus nu a ajuns niciodată la 
destinatar. Comei Puşcaşu s-a retras o vreme 
bolnav de nervi, în munţii Pădurea Neagră din 
Gennania Replierea forţelor comuniste din 
România s-a desfăşurat în paralel cu lovitura 
de stat. Noaptea procurorilor rămâne un 
capitol pitoresc din istoria locală a unui judeţ 
oarecare dintr-o ţară din Europa de Est. 

COMISIA DE ABUZURI 


De fapt se numea comisia pentru cercetarea 
abuzurilor din timpul dictaturii lui Ceauşescu 
şi era coordonată la nivel central de la 
Bucureşti de către domnul Radu Ciuceanu. La 
Galaţi prelungirea sa judeţeană activa în cadrul 
CPUN-ului avându-1 ca şef pe Comei Puşcaşu 
iar la Tecuci pe Matei Luigi. Având legitimaţii 
speciale semnate de chiar Ciuceanu şi maiorul 
Plătică Ilie Vidovici cel care preluase şi 
deţinea puterea în judeţ, membrii comisiei 
respective lucrau zi si noapte pentru 
deconspirarea abuzurilor săvârşite de 
comunişti, demascarea acestora şi recoman- 
dând intrarea în legalitate acolo unde era 
posibil acest lucru. Marele inconvenient îl 
constituia pe vremea aceea vidul de legislaţie. 
Comuniştii năuciţi de replicile cutremurului 
politic din decembrie 89 se regrupau încet dar 
sigur, punând bazele procesului de restauraţie 
cu marje de siguranţă certe şi bine ancorate în 
noua democraţie. Cum s-ar putea spune mai pe 
ocolite, gândacii lui Ceauşescu începuseră să 
dea din picioruşe. Le trecuse ameţeala „cu 
revoluţia”. Deveniseră vioi şi inventivi. Aşa se 

explică faptul că tot ce propunea comisia de 
abuzuri rămânea simplu raport pe hârtie. 
Aproape nimic nu se schimba. Doar ici colo 
câte un comunist sau securist cu altul, mai 
ticălos sau mai flămând. Viaţa mergea înainte, 
oamenii erau veseli şi naivi. Dumnezeu le 
luase mintea din cap. în locul ei le turnase 
democraţia. Dar democraţia era cenuşie. în 
faţa lui Dumnezeu suntem toţi egali, dar nu şi 
în faţa partidului. 

CONSILIUL PROVIZORIU DE UNIUNE 
NAŢIONALĂ - MUNICIPIUL TECUCI - 

Comisia de Cercetare a Abuzurilor. Nr. 
107/ 15.05.1990 


CONCLUZII 

Privind cercetările efectuate în Spitalul 
municipal Tecuci în unna sesizărilor 
oamenilor muncii. 


Situaţia Spitalului Municipal Tecuci a fost 
cercetată de către organele de procuratură şi 
sintetizate în raportul procuraturii judeţene 
Galaţi nr. 677/8/1/1988. 

Prin acest raport, Procuratura Judeţeană 
stabileşte abuzurile săvârşite în secţia de 
chirurgie şi în Spitalul Tecuci sub patronajul 
fostului director şi al fostei conduceri a 
Direcţiei Sanitare, cere schimbarea din funcţii 
a acestora şi intrarea în legalitate. 

Fosta conducere a Direcţiei Sanitare ignoră 
concluziile procuraturii, refuzând intrarea în 
legalitate. 

în urma nenumăratelor plângeri ale 
salariaţilor spitalului şi populaţiei, Comisia de 
Cercetare a Abuzurilor de pe lângă C.P.U. N. 
Galaţi şi C.P.U.N. Tecuci face cercetări şi 



concomitent cere procuraturii judeţene Galaţi 
să reanalizeze dosarul privind verificările în 
Spitalul Tecuci. In urma acestei cereri 
Procuratura Judeţeană întocmeşte raportul nr. 
676/ II / 7 din 19.03.1990. Concluziile pe care 
vi le arătăm mai jos au la bază verificările 
făcute de Procuratură şi Comisia de Cercetare 
a Abuzurilor. 


în urmă cu aproximativ 30 de ani s-a 
constituit în Spitalul din Tecuci un nucleu de 
medici care în toată perioada ce a urmat şi în 
prezent şi-au dus politica în trei direcţii mari: 

- stabilirea de relaţii, atât pe linie sanitară 
cât şi pe linie de partid, relaţii care aveau drept 
scop acoperirea abuzurilor şi ilegalităţilor 
acestui grup; 

- împiedecarea cu orice preţ a construirii 
unui spital nou care ar fi însemnat medici noi, 
mulţi şi competenţi ceea ce desigur ar fi dus la 
marginalizarea acestui nucleu bazat pe 
incompetenţă şi corupţie; 

- înlăturarea prin metodele de la cele mai 
nevinovate la cele mai ticăloase a medicilor 
noi veniţi, competenţi care au refuzat să se 
integreze grupului. 

De-a lungul timpului membrii acestui grup 
s-au rulat rând pe rând în funcţiile de 
conducere astfel funcţia de Director de Spital a 

fost ocupată din 1960 până în 1972 de 
dr.Gheorghiu Ioan; 1972 - 21.03.1990 de dr. 
Secară Florică; 21.03.1990 şi până în prezent 
de dr. Bohotin Maria-Jana; dr.Matran Liviu, 
secretar P C R peste 15 ani. 

A. CONDUITA DR. GHEORGHIU 
IOAN 


Doctorul Gheorghiu Ioan este absolvent al 
FACULTĂŢII DE IGIENĂ. Ulterior s-a 
calificat medic chirurg. în perioada 1960.1972 
când a îndeplinit funcţia de director avea 
preocupări sporadice pentru chirurgie. 

-în anul 1976 este arestat prin sentinţa 
penală nr. 648/1 l.XI. 1976 în dosarul 
2776/1976 al Judecătoriei Tecuci cu 
interzicerea practicării profesiei pe o perioadă 
de şase luni. Punerea în libertate a avut la bază 
o expertiză medico-legală cu diagnosticul: 
dezlipire de retină. 

Urmare a măsurii arestării prin dispoziţia 
nr. 428/30.XII.1976 Direcţia sanitară i-a 
desfăcut contractul de muncă. 

Deşi cu contractul de muncă desfăcut, dr. 
Gheorghiu Ioan, inducând în eroare Direcţia 
Pentru Probleme de Muncă şi Ocrotiri Sociale 
(în sensul că nu a infonnat că în urma arestării 



i se desfăcuse contractul de muncă) obţine prin 
Decizia nr. 8272/2.04.1977 pensionarea pe caz 
de boală cu încadrare în gradul II de 
invaliditate. 

în 7 mai 1977 beneficiază de Decretul nr. 
115 privind amnistierea unor infracţiuni şi 
graţierea unor pedepse. 

Cităm din raportul procuraturii nr. 
677/1998 „ Faptul că examinarea medicală şi 
decizia de pensionare s-au făcut în scopul de a 
se sustrage răspunderii faţă de societate, 
rezultă din aceea că dr. Gheorghiu Ioan 
beneficiind de amnistie a solicitat revocarea 
măsurii pensionării” 

Prin Dispoziţia nr. 909 din 1.06.1977 a 
Ministerului Sănătăţii şi Dispoziţia Direcţiei 
Sanitare Galaţi nr.101 din 8.06.1977 dr. 
Gheorghiu Ioan este încadrat pe postul din 
Policlinică cu toate că se afla în gradul II de 
invaliditate. Oare cum a putut prevedea 
Ministerul Sănătăţii că în 9.06.1977 Direcţia 
pentru Muncă şi Ocrotiri Sociale va reaprecia 
starea de sănătate a doctorului Gheorghiu Ioan 
şi-l va încadra prin Decizia nr.330/9.06.1977 
în gradul III de invaliditate? ! 

Urmare a acestor decizii conducerea 
spitalului „uită” că i-a desfăcut Contractul de 
muncă şi-l angajează ca pe un pensionar 
reintegrat în muncă (nu ca pe un nou angajat) 



prin Contractul nr. 27/ 10.06.1977, cu clasa de 
salarizare 26 ce are la bază comunicarea care 
prevede încadrarea începând cu 01.07.1977, în 
timp ce în cartea de muncă prima zi de muncă 
este de 01.06.1977. Deci, după datele din 
cartea de muncă reiese că angajarea s-a făcut 
în aceeaşi zi în care Ministerul Sănătăţii a emis 
dispoziţia de mai sus, înainte ca Direcţia 
Sanitară să dea vreo dispoziţie în acest sens şi 
când încă dr. Gheorghiu Ioan mai era invalid 
gr.II ceea ce confonn Legii 27/1966 nu-i 
pennitea să se angajeze. 

Ulterior nemulţumit de clasa de salarizare 
(tot el?!?!) în baza Deciziei 89/1977 semnată 
de dr. Secară Florică, directorul spitalului i se 
acordă cele patru gradaţii avute anterior 
desfacerii contractului de munca şi clasa de 
salarizare 30. 

Atât procuratura cât şi I.T.F.S. Galaţi la 
controlul efectuat în 13.01.1989 stabileşte că 
reîncadrarea dr. Gheorghiu s-a făcut cu 
nerespectarea dispoziţiilor legale cauzându-se 
o pagubă a avutului obştesc de 137616 lei. 

Menţionăm că Decizia de încadrare în gr.lll 
de invaliditate este valabilă 6 luni după care 
Dr. Gheorghiu Ioan trebuie să se supună unor 
examinări periodice. Ignorând dispoziţiile 
legale nu s-a mai supus nici unei examinări 

fapt atestat şi de absenţa oricărui document de 
acest gen la dosarul său personal. 

Odată reangajat dr. Gheorghiu Ioan ignoră 
complet Decizia Direcţiei pentru Muncă şi 
Ocrotirii Sociale care îl încadra în gr. III de 
invaliditate şi Dispoziţia Ministerului ca să 
lucreze în Policlinică program !4 şi cu acordul 
directorului Spitalului, decizia 104/1.09.1977 
şi al Direcţiei Sanitare nr. 151/30.08.1977 este 
transferat în Spital unde îşi asumă în mod 
iresponsabil calitatea de operator principal, 
deşi încă nu expiraseră cele 6 luni în care 
Decizia invalid gr.III era în vigoare. Ulterior 
nu s-a mai supus nici unui examen oculistic. 

La 31.08.1988, Dr. Gheorghiu Ioan, din 
dispoziţia procuraturii a fost supus unui nou 
control oftalmologie (dar uzând de relaţii a 
reuşit să evite examinarea medico-legală la 
Institutul Mina Minovici) Dr. Boeraş, medic 
primar oftalmolog certifică: Ochiul drept, 
dezlipire de retină operată şi relipită. Tulburări 
cristaliniene. Ochiul stâng, miopie corectată. 
Pentru fiecare ochi are 10 dioptrii”. (Am citat 
din raportul procuraturii). 

Dr. Gheorghiu Ioan a împlinit la 2.04.1990 
vârsta de 60 ani. Refuză pensionarea. 

întrucât atât Procuratura cât şi Comisiile de 
abuzuri au sesizat Conducerea Direcţiei 
Sanitare (Dr. Ţapliuc) în legătură cu abuzurile 



şi consecinţele grave ce decurg din starea de 
sănătate - din punct de vedere oftalmologie - a 
doctorului Gheorghiu Ioan şi aceasta a refuzat 
verificarea medicală a dr. Gheorghiu Ioan, 
Inspectoratul Judeţean de Poliţie, fiind sesizat 
de modul defectuos în care circulă cu maşina, 
îi ridică acestuia permisul de conducere în 
vederea unui control oftalmologie. Imediat dr. 
Gheorghiu Ioan prezintă un certificat medical 
eliberat de acelaşi Dr. Boeraş care 
diagnostichează: minus 9 dioptrii ambii ochi. 
în faţa contradicţie evidente a certificatelor 
prezentate de dr. Gheorghiu Ioan (să fie 
domnia sa un caz unic în Istoria Medicinei?!) 
Poliţia judeţeană dispune prin adresa A85 din 
23.03.1990 expertiza stării de sănătate a dr. 
Gheorghiu Ioan la Institutul de Medicină 
Legală Mina Minovici, confonn Legii 
circulaţiei. Consecinţă a refuzului de a se 
prezenta la expertiza medico-legală în 
tennenul legal de 30 zile de la înştiinţare - 
deci până la 23.04.1990 - Inspectoratul 
Judeţean de Poliţie i-a ridicat dr. Gheorghiu 
Ioan pennisul de conducere. 

Revenind la abuzurile făcute în calitatea sa 
de şef de Secţie Chirurgie, cităm din Raportul 
Procuraturii Judeţene Galaţi: „Cu sprijinul 
oficial al Conducerii Spitalului Municipal 
Tecuci, falsificându-se adevărul, dr. 
Gheorghiu Ioan şeful secţiei de chirurgie l-a 



menţinut în cadrul secţiei pe fiul său dr. 
Gheorghiu Liviu Justin. 

Dr. Gheorghiu Liviu Justin este absolvent al 
Facultăţii de Medicină Generală Iaşi promoţia 
1981. A fost repartizat să facă stagiul de 
practică în Spitalul Tecuci. Potrivit art. 10 al 2 
Legea 12/1971 privind încadrarea în muncă, 
fişa medicală întocmită cu această ocazie este 
semnată în fals pentru toate specialităţile de 
tatăl său, dr. Gheorghiu Ioan arogându-şi 
calificări ce nu le posedă. 

Abuzuri şi ignorarea oricărei nonne de 
relaţii civilizate din partea Conducerii 
Spitalului Tecuci. 

Prin Decizia nr. 99 din 30.XI. 1984 dr. 
Gheorghiu Liviu Justin este fonnal transferat 
la Dispensarul Urban nr.3 Tecuci. Ca o sfidare 
vădită a tot ce este reglementare legală a 
disciplinei muncii, dr. Gheorghiu Liviu nici nu 
ajunge în incinta Dispensarului nr.3 Tecuci că 
prin decizia nr. 101/01 .XII. 1984 este detaşat la 
Serviciul Salvare din cadrul Spitalului Tecuci. 
Nici aici nu desfăşoară niciun fel de activitate, 
în toţi aceşti ani, cu acordul oficial al 
directorului Spitalului, doctorul Gheorghiu 
Justin Liviu a figurat scriptic ca medic la 
Dispensarul nr.3 Urban. în acest sens s-au 
eliberat acte de susţinerea examenului de 
secundariat. Adevărul este că dr. Gheorghiu 

Liviu, în tot acest timp a lucrat în Secţia de 
Chirurgie alături de tatăl său. In aceste condiţii 
în mod firesc - din punctul lor de vedere - Dr. 
G nu avea ce căuta în secţie” încheiat citatul 
din Raportul Procuraturii. 


încă de pe vremea când aflat în funcţia de 
director de spital avea preocupări sporadice 
pentru chirurgie, dr. Gheorghiu Ioan a depus 
toate eforturile în direcţia înlăturării oricărei 
concurenţe bazându-se pe relaţiile pe care le 
avea şi folosind diferite metode cum ar fi: 

- denigrarea morală; 

- denigrarea profesională; 

- confecţionarea de dosare penale cu 
ajutorul miliţiei şi procuraturii; 

- ignorarea oricăror reguli de deontologie 
medicală şi convieţuire între chirurgi; 

- „dresarea personalului mediu în scopul 
acoperirii abuzurilor sale” (citat din raportul 
procuraturii) precum şi în scopul boicotării 
actului operator al celorlalţi colegi prin 
neefectuarea tratamentelor recomandate mai 
ales pe timpul nopţii, instrumente şi materiale 
nesterile, propagandă denigratoare în rândurile 
bolnavilor şi chiar refuzul de a acorda asistenţă 
medicală (a se vedea la capitolul în legătură cu 
cadrele medii declaraţiile unor pacienţi sau 



aparţinători - Badina Marilena, Iftimie 
Mioara, Manole Geta precum şi ale unor 
medici care au lucrat în secţia de chirurgie. 

Astfel Dr. Frăţilă N, fost şef secţie chirurgie 
la Spitalul Tecuci, ulterior chirurgul şef al 
judeţului Brăila declară că: în perioada când a 
funcţionat la Tecuci era obligat să-şi încuie 
casoletele cu instrumentele şi materiale pentru 
a fi sigur că nu i se dau instrumente nesterile, 
(majoritatea personalului mediu al secţiei este 
cel de pe vremea când Dr. Frăţilă lucra la 
Tecuci); era acuzat de către acelaşi cuplu Dr. 
Secară - dr. Gheorghiu că este imoral şi aduce 
femei în camera de gardă şi era pândit în 
timpul gărzii, punctul de observaţie fiind teiul 
din faţa geamului, (tot personalul spitalului 
cunoaşte povestea viitorului - pe vremea aceea 
- director dr. Secară care stând la postul de 
observaţie într-o noapte a căzut din tei) De 
asemenea dr. Frăţilă a afirmat că i se punea 
pământ în bonetă să cadă în plagă pentru a o 
infecta. Caracterizările, ticălos şi incompetent, 
revin permanent în exprimarea doctorului 
Frăţilă atunci când este vorba de dr. 
Gheorghiu. După plecarea dr. Frăţilă şi în 
prezent situaţia este următoarea: - cităm din 
raportul procuraturii „oameni suferinzi ce 
necesită intervenţii chirurgicale se deplasează 
în municipiul Brăila, beneficiind de serviciile 
de înaltă probitate ale dr. Frăţilă”. Precizăm că 

majoritatea tecucenilor merg să se opereze la 
Brăila sau în judeţul Vrancea fiind de 
notorietate publică ocuparea abuzivă a secţiei 
chirurgie de către dr. Gheorghiu precum şi de 
deprofesionalizarea secţiei. 

Dr. Leontescu Gh. A funcţionat ca medic 
chirurg la Tecuci în perioada 1967 - 1974. 
Cităm din declaraţia domniei sale. „Când am 
ajuns la Spitalul Tecuci am găsit un colectiv 
medical cu atmosferă greu de înţeles. 
Colectivul era împărţit în mai multe grupuri 
din care se putea remarca un grup foarte sudat, 
cu o poziţie dominantă bazată pe relaţii de 
corupţie cu notabilităţile comuniste analfabete 
precum şi cu securitatea şi miliţia. Pe de altă 
parte, un alt grup mic de oameni buni 
profesionişti stresaţi de violenţa primului grup. 
Primul grup condus de Secretarul de Partid Dr. 
Matran şi directorul spitalului (pe vremea 
aceea) dr. Gheorghiu cu funcţii perene precum 
şi de dr. Diaconescu - dr. Cristea (ambii 
decedaţi la ora actuală). Dr. Bohotin Maria- 
Jana adăugându-se apoi tânărului simpatizant 
al grupului dr. Secară. De remarcat că 
numitorul comun al acestui grup era slaba 
pregătire profesională. Ceilalţi medici erau 
persecutaţi de grupul amintit uneori direct, 
uneori indirect prin acoliţii afiliaţi în stil 
mafiotic. Tragic a fost că în această perioadă 
de opt ani cât am stat la Tecuci au fost arestaţi 

cinci medici din care unul, Dr. Epure a decedat 
în arestul miliţiei la vârsta de 35 de ani. 
Aproape toţi cei din grupul dominant arătat 
mai sus, au contribuit la arestarea celor cinci 
colegi pentru fapte minore faţă de cele pe care 
le comiteau zilnic ei înşişi. Dacă în Tecuci, 
unde se preconiza construcţia unui spital nou 
încă din anul 1974, acesta nu a fost realizat 
nici astăzi, este din cauza grupului de care am 
amintit care s-a opus cu înverşunare. Raţiunea 
ce justifică atitudinea acestora era prudenţa cu 
care se opuneau venirii unor alţi medici care 
sigur puteau fi mai bine pregătiţi.... Ţin să 
remarc ca medic practician că toate cele 
relatate, în sens general, aveau şi cred că au şi 
în prezent un impact negativ asupra bolnavilor 
şi demnităţii profesionale a întregului 
colectiv”. Dr. Leontescu a fost obligat să 
părăsească Tecuciul prin demisie. 

Dr. Micu care a unnat dr. Leontescu a stat 
la Tecuci doar un an. Afirmă că, deşi a avut 
grijă să infonneze că va pleca din Tecuci în cel 
mai scurt timp, totuşi nu a fost scutit de 
„tratamentul” aplicat predecesorilor săi. 
Declară că singura soluţie pentru Tecuci este 
construirea unui Spital nou şi dotarea secţiei 
de chirurgie cu mai mulţi medici tineri 
competenţi. Actualmente dr. Micu activează la 
Spitalul Judeţean Buzău. 

în anul 1979 postul rămas din nou liber la 
Tecuci este ocupat prin concurs de secundariat 
de Dr. G. Ca şi predecesorii săi Dr. G s-a 
bucurat de acelaşi „tratament” ba chiar mai 
mult deoarece el s-a înverşunat să lupte. 

A fost tratat pennanent chiar şi după 
confirmarea în specialitate ca un medic stagiar: 
nu i s-au repartizat paturi, nu avea voie să facă 
internări, nu avea - sau avea după cheful 
şefului de secţie - voie să facă gărzi, bolnavii 
internaţi în garda Dr. G erau operaţi chiar şi cu 
forţa de Dr. Gheorghiu, nu avea voie să 
dubleze stagiari, etc.... totul de aşa manieră 
încât nu cumva bolnavii să-l prefere pe acest 
nou chirurg. Concomitent prin intennediul 
cadrelor medii şi personal a dr. Gheorghiu, se 
ducea o susţinută campanie de denigrare. De 
asemenea anual i se făceau Dr. G aprecieri de 
cea mai proastă calitate, ţinute în secret la 
dosarul personal pentru a nu fi contestate. 

De asemenea Dr. Gheorghiu îşi recruta 
stagiari care intrau „mâna a doua” în sala de 
operaţie, făceau gărzi, făceau triaj, adică îşi 
acoperea activitatea în secţie cu stagiari. 
Singurii care nu puteau să-i concureze 
„competenţa”. Sigur că toate aceste lucruri au 
avut drept rezultat declanşarea şi menţinerea 
unei pennanente stări conflictuale în secţia de 
chirurgie. 

în anul 1988 dr. Gheorghiu îl acuză pe dr. 
Ganea că are diplomă falsă şi în timp ce 
conducerea spitalului trimite pe numitul 
Cruceanu Todiţă (individ cu statut nedefinit în 
spital - în realitate omul de încredere al dr. 
Secară directorul spitalului) la I.M.F. Cluj să 
verifice autenticitatea diplomei. Dr. Gheorghiu 
cu de la sine putere interzice dr.G în mod 
abuziv pe o durată de trei luni să opereze, să 
dubleze stagiari şi să facă gărzi. Este 
schimbată Yala de la unicul cabinet al 
medicilor, iar dr. Ganea invitat să elibereze 
dulapul de haine pe care îl avea în respectivul 
cabinet. Este împiedecat să semneze condica 
de prezenţă. Practic, este ţinut pe holul secţiei 
iar personalul mediu încurajat să-l 

batjocorească (în această perioadă infirmiera 
Dima Maricica sare la bătaie la dr. G.) 

Cităm din raportul procuraturii „Examinând 
actele existente la Spitalul Municipal Tecuci, 
apare o evidentă stare de lucruri în ceea ce 
priveşte relaţiile dr. G integrat în colectivul de 
muncă. Disensiunile din secţia de chirurgie 
patronate de conducerea spitalului prin 
acoperirea tuturor abuzurilor l-au făcut pe G 
refractar şi revendicativ. începând cu data de 
26.09.1986 şi până în prezent (până la data 
cercetărilor, septembrie 1988) Dr. G a solicitat 
audienţe, învoiri, concedii medicale. Un număr 
de treisprezece asemenea cereri au primit 

răspunsuri din cele mai evazive. Aceste 
aspecte au înăsprit şi mai rău relaţiile, astfel că 
în final având discuţii repetate cu dr. 
Gheorghiu, dr. G a fost nevoit să părăsească 
secţia de chirurgie. în semn de protest 
începând cu 7 iulie 1988 a stat la domiciliu 
solicitând insistent să se facă verificarea 
scrisorii adresate Comitetului Judeţean P C R” 
- încheiat citatul din raportul procuraturii. 

Ignorând faptul că starea de lucru din spital 
era în curs de verificare, Spitalul Municipal 
Tecuci, cu avizul Direcţiei Sanitare prin 
Decizia nr. 56 din 9 august 1988 a desfăcut 
contractul de muncă disciplinar în baza art. 
130 lit. „i” din Codul Muncii doctorului G. 
Decizia este contestată şi Tribunalul Judeţean 
Galaţi prin Decizia Civilă nr. 195/9,03.1989 
dispune repunerea dr. G în drepturile sale 
începând cu data de 7.07.11988 (deci, inclusiv 
perioada de grevă 7 iulie 1988 - 9 august 
1988) şi obligă unitatea la plata despăgubirilor 
băneşti şi a cheltuielilor de judecată total 
13670 lei, sumă achitată din fondurile 
spitalului, dar nerecuperată de cei care se fac 
vinovaţi confonn Codului Muncii art. 136 de 
desfacere abuzivă a contractului de muncă. 

Este de la sine înţeles că după reintegrare 
starea conflictuală nu a cedat. în ziua de 23 
decembie 1989, în urma comunicatului 

Ministerului Sănătăţii prin care se cerea 
întregului personal sanitar să se prezinte la 
locul său de muncă, Dr. G s-a prezentat la 
Spitalul Municipal Tecuci. în momentul când 
a vrut să intre în secţia de chirurgie, dr. 
Gheorghiu l-a atacat cu violenţă chemând şi 
personalului mediu şi instigându-1 să sară la 
bătaie la Dr. G, motiv pentru care acesta a fost 
obligat să părăsească spitalul. 

Când la 1 martie 1990 Dr. G a încercat să-şi 
reia activitatea în secţia de chirurgie, a fost 
întâmpinat în prezenţa directorului Direcţiei 
Sanitare Dr. Ţapliuc Cosma şi directorul 
Spitalului dr. Bohotin Maria - Jana, de către 
cadrele medii cu lozinci de protest imputându- 
i-se lucruri puerile şi care nu pot fi probate. 
Faţă de această situaţie, Conducerea spitalului 
şi a Direcţiei Sanitare nu a făcut nici un 
demers pentru conciliere. Ulterior în cursul 
cercetărilor s-a constatat că de fapt doctoriţa 
Bohotin a încurajat atitudinea cadrelor medii 
din secţia de chirurgie punându-le la dispoziţie 
copii după documente (în speţă aprecieri, 
referatul de desfacere a contractului de muncă) 
de la dosarele personale ale dr. G şi dr. 
Gheorghiu. 

Menţionăm că în cursul cercetărilor ori de 
câte ori am solicitat dosarul personal al 
doctorului G am constatat că acesta nu se afla 

la Biroul Personal aşa cum este firesc, ci în 
sertarul biroului din cabinetul directorului. 

Preocupări pentru formarea unei echipe în 
secţia de chirurgie. 

Ignorând vădit şi în cunoştinţă de cauză 
realităţile din secţia de chirurgie a Spitalului 
Tecuci Conducerea spitalului precum şi 
Direcţia sanitară menţin următoarea situaţie: 

- Dr. Gheorghiu Ioan, aproape nevăzător, 
arogându-şi calitatea de şef de secţie chirurgie 
Spital Tecuci, singurul chirurg care lucrează în 
spital.. Vârsta 60 de ani. Nu a făcut în ultimii 
20 de ani niciun curs de perfecţionare. 

- Dr. Hâncu Mihai - pensionar - angajat cu 
jumătate de nonnă pe postul din Spital dar în) 
realitate lucrează de aproximativ un an 
exclusiv în Policlinică. Menţinerea dr. Hâncu 
de către conducerea spitalului pe postul din 
spital (fără ca doctorul Hâncu să aibă vreo 
implicaţie în aceasta) are drept scop blocarea 
acestui post în vederea scoaterii la concurs şi 
DESIGUR ocuparea lui de către fiul doctorului 
Gheorghiu aflat în anul doi de secundariat. - 
(postul pe care figurează ca secundar doctorul 
Gheorghiu Liviu este cel din Policlinica C.F.R. 
Galaţi ceea ce evident nu-1 satisface). 

- Dr. Păncescu Comei - secundar anul doi 
Centrul Universitar Iaşi 

- Dr. G - medic principal în specialitate. 
Postul în Policlinică. Deşi este practic singurul 
chirurg apt să desfăşoare activitate în sala de 
operaţie, este menţinut abuziv în cabinetul din 
Policlinică, fiind supus unei politici abile de 
deprofesionalizare. Deşi a cerut în nenumărate 
rânduri să fie transferat pe postul din spital, i s- 
a refuzat aceasta, cu toate că în realitate până 
la data de 1 decembrie 1989 Dr. G şi-a 
desfăşurat activitatea în spital. 

Dr. G este membru al Uniunii Medicale 
Balcanice, participă la activitatea ştiinţifică şi 
publică în reviste de specialitate: 

- Ocluzia intestinală postoperatorie precoce 
la nivelul ileonului tenninal - Revista Medico 
Chirurgicală Iaşi nr. 1 Voi. 92 ianuarie - 
martie 1988. 

- Fractura condiliană de falangă medie - 
Revista Medico chirurgicală Iaşi nr.3 Voi. 91 
iulie - septembrie 1987. 

- La recherche interdisciplinaire en 
medicine - Revista Medico Chirurgicală Iaşi 
nr. 1 Voi 93 ianoarie - martie 1989. 

- Ulcer perforat al diverticolului Maekel - 
Revista Chirurgia, Bucureşti nr. 4 iulie - 
august 1989. 

- Trichobezoar gigant gastric - Revista 
Medico Chirurgicală Iaşi, nr. 3 1989. 

A absolvit cursul internaţional de 
perfecţionare al Uniunii Medicale Balcanice - 
1987. ’ 

La 28.02.1990 a absolvit cu calificativul 
Foarte Bine, aşa cum reiese din diploma 
eliberată de Ministerul Sănătăţii, un curs de 
perfecţionare pe durata de trei luni 1 
decembrie 1989 - 28 februarie 1990 la Clinica 
I Chirurgie Iaşi. în perioada cursului de 
perfecţionare de la Iaşi, domnul Dr. Neamţu, 
doctor în ştiinţe medicale, şef de lucrării la 
Disciplina Fiziologie I.M.F. Iaşi, întocmeşte 
un referat favorabil la lucrarea doctorului G „ 
Evaluarea bolnavilor chirurgicali prin 
neurometrie”, iar prin adresa nr. 209/9.02.1990 
Editura Academiei confirmă primirea ofertei 
de publicare a respectivei lucrări. 

Atât domnul profesorul Strat, şeful Clinicii 
chirurgicale numărul I Iaşi (unde doctorul G a 
lucrat trei luni) cât şi şeful secţiei de chirurgie 
a Spitalului Municipal Galaţi, Dr. Atanasiu 
Dan, medic primar chirurg doctor în ştiinţe 
medicale, cu care dr. G a lucrat şi în timpul 
secundariatului şi în timpul detaşării la Spitalul 
Municipal Galaţi (perioada 1 martie 31 martie 
1990) precum şi pe perioada de trei luni 
(1.03.1989 - 31.05.1989) când dr. Atanasiu a 
funcţionat ca for metodologic la secţia de 
chirurgie a Spitalului Tecuci, l-au apreciat: 

cităm „bine pregătit profesional cu activitate 
chirurgicală competentă şi dotat cu 
manualitate tehnică” 

Din statistica pe perioada 1.01.1989 - 
31.05.1990 extrasă din condica de operaţii a 
bolnavilor cronici a secţiei de chirurgie rezultă 
următoarea situaţie: 

- total operaţii dr. G, 279, dr. Gheorghiu 
305 (din care 231 apendicite) 


Observaţii privind statistica de mai sus: 

1. Deşi dr. G nu are acces în sala de 
operaţie a Spitalului Tecuci de peste cinci luni 
de zile, totuşi pe durata investigată, are cel mai 
mare număr de operaţii. 

2. Operaţiile mari sunt executate de către 
Dr. Atanasiu şi Dr. G. 

3. De remarcat că operaţiile mari au fost 
efectuate în perioada când secţia a fost 
condusă de Dr. Atanasiu detaşat la Tecuci 
(1.03.1989 - 31.05.1989) Ulterior când Dr. 
Gheorghiu a rămas şef de secţie, secţia a fost 
deprofesionalizată şi redusă la „competenţa,, 
sa adică, citând din declaraţia Dr. Atanasiu 
Dan „îndeplinind mai mult funcţia de serviciu 
de triaj decât de secţie chirurgie”. 


420 



Competenţa şi probitatea cadrelor medii din 
Secţia Chirurgie a Spitalului Municipal Tecuci 


Am citat anterior câteva concluzii în 
legătură cu cadrele medii din Raportul 
Procuraturii şi declaraţiile medicilor care au 
lucrat la Tecuci. 

Cităm din referatul întocmit de Dr. Debita 
Mihaela, medic principal în specialitatea 
epidemiologie de la C.S.A. Galaţi la controlul 
igienico-sanitar din 12.07.1989 „deşi un număr 
redus de internaţi (şase bărbaţi şi şase femei) 
secţia nu este întreţinută curat personalul 
secţiei fiind într-o totală necunoaştere a 
modului corect de efectuare a curăţeniei şi 
dezinfecţiei, operaţiuni care se efectuează 
superficial şi incorect. Astfel: atât în saloanele 
de chirurgie cât şi cele de ATI este murdar, 
suprafeţele fiind pline acoperite de praf, iar 
pavimentele murdare.. în dulapurile de 
medicamente şi instrumentar este neşters 
praful de multă vreme, iar inventarul este 
păstrat în dezordine (exemplu, în salonul mare 
de chirurgie în dulapul de instrumentar sunt 
amestecate cutii de seringi, tuburi de cauciuc, 
cutii de conserve cu pate de ficat). Nu există 
recipiente separate marcate conform scopului 
în care se folosesc în număr suficient; pentru 
oficiul alimentar există o singură găleată. 





Infirmiera de serviciu nu cunoaşte cum trebuie 
curăţat şi dezinfectat în salon în vederea 
formolizării... vesela este dezinfectată 
necorespunzător, astfel după spusa infirmierei 
aceasta s-ar fierbe după fiecare utilizare, însă 
vasul folosit în acest scop este folosit pentru 
depozitarea unor accesorii din tablă este 
murdar de praf şi rugină şi pe deasupra pânze 
de păianjeni ceea ce denotă că operaţiunile 

sus-amintite nu se efectuează Accesul 

vizitatorilor în civil este permis în secţie la 
orice oră. Oxigenatoarele par a fi prelucrate 
corect însă acoperite cu praf, ceea ce 
demonstrează că flaconul şi apa sterilă nu au 
fost schimbate... Cadrele medii nu cunosc 
indicaţiile ordinului M.S. 190/ 1982 privind 
prelucrarea şi valabilitatea instrumentarului 
steril. Astfel: cutiile de seringi sunt ruginite, 
deteriorate, incorect spălate, încât unele au pe 
capac depozite de mucegai... Nu se cunoaşte 
valabilitatea instrumentarului steril (sora Ţarin 
Ileana) 

Blocul operator: în ambele săli de operaţie 
este murdar, plin de praf, dar mai ales în sala 
aseptică. In camera de sterilizare instrumen- 
tarul proaspăt sterilizat este aşezat cu cel a 
cărui termen de valabilitate a expirat. De 
asemeni nu există siguranţa că operaţiunea de 
sterilizare se efectuează, întrucât pe o cutie cu 
banderolă din 11.07.1989 se lipise o alta nouă 

din ziua respectivă (12.07.1989 orele 13, oo, 
deşi ne aflam abia la orele ll.oo)... Aragazul 
existent pentru a fi folosit la sterilizare prin 
fierbere în caz de urgenţă este utilizat şi în 
scopuri culinare. (do vadă este faptul că nu au 
reuşit să-l şteargă de uleiul care fusese folosit 
şi urmele de prăjeală rămase) Toate aspectele 
prezentate reprezintă abateri de la indicaţiile 
Ordinului M.S. 190 / 1982 şi de la Nonnele 
generale de organizare şi funcţionare a 
Unităţilor Sanitare. întreg personalul medico- 
sanitar dovedind o totală lipsă de interes în 
asigurarea în secţie a condiţiilor necesare 
prevenirii şi combaterii infecţiilor intra- 
spitaliceşti. 

Cităm din declaraţiile unor pacienţi şi 
aparţinători care au cunoscut secţia de 
chirurgie Tecuci: 

Tăbăcaru Marinela, fiica bolnavei Iftimie 
Anica „deşi atât Dr.G cât şi eu şi unele 
bolnave din salon insistam să se îngrijească 
mai mult de mama mea (fiind o bolnavă cu 
probleme, ulterior a decedat) şi să schimbe 
pansamentele mai des, asistentele şi 
infirmierele nu făceau acesta din comoditate, 
aşteptând uneori şi „atenţii”, preferând să stea 
la fumat şi să bea cafele (un exemplu Prună 
Maricica). Atât în prezenţa cât şi în absenţa 
doctorului G, ceilalţi medici nu interveneau în 

niciun fel pe motiv că „este pacienta 
doctorului G”. 

Bolnava Badina Marilena şi Manole Geta 
declară că în perioada cât au fost internate au 
văzut că asistentele nu făceau tratamentele 
noaptea, pacienţii fiind puşi în situaţia de a se 
ajuta unii pe alţii, deoarece asistentele se 
supărau dacă erau chemate strigând că stau în 
salon ca intr-un grajd de vaci iar noaptea nici 
nu intrau în salon, deoarece donneau fiecare 
pe unde apuca. 

în cursul lunii iulie 1989 asistentul 
Pătrăşcanu, nou angajat la blocul operator, dă 
doctorului G instrumente nesterile primite de 
la asistenta Nasie Lenuţa de la sterilizare 
pentru a opera un copil de 10 ani. Inventarul 
casoletelor folosite cu precizarea datei când au 
fost supuse sterilizării - scris cu propria mână 
de susnumitul asistent - se află în dosarul 
întocmit de procuratură cu privire la decesul 
bolnavei Iftimie Anica. Mai cunoaşte situaţia 
respectivă, Dr. Rusu Angela care a fost 
chemată în calitatea sa de secretar de partid pe 
care o avea la ora respectivă. 

Conform constatărilor Comisiei de 
Cercetare a Abuzurilor care a discutat cu 
fiecare cadru mediu din secţie în parte, cadrele 
medii sunt împărţite în două grupuri : un grup 
de 7-8 persoane în frunte cu asistentul şef Popa 



Viorel, devotat dr. Gheorghiu şi restul de cadre 
medii terorizate, obligate să aibă aceleaşi 
păreri spunându-li-se că dacă dr.Ganea vine în 
spital, o să le dea afară. 

în concluzie, din cercetările efectuate 
rezultă următoarele: 

- în policlinică se găsesc la ora actuală doi 
medici specialişti care se încurcă unul pe altul, 
când de fapt ar fi suficient numai unul singur; 

- secţia de chirurgie spital nu justifică prin 
activitatea sa actuală fondurile alocate şi nici 
raţiunea sa de a exista; 

- activitatea de chirurgie din spital este 
acoperită cu un singur medic aproape 
nevăzător şi o echipă de stagiari; 

- cei doi medici din policlinică nu sunt 
prinşi în programul de gărzi, gărzile din spital 
fiind acoperite cu stagiari; 

- aproximativ jumătate din cadrele medii 
sunt corupte şi incompetente, ostile unei 
maniere corecte de lucru, lipsite de simţul 
responsabilităţii actului medical. 


Dr. Secară Florică - anatomo patolog 


în calitate de director al Spitalului timp de 
18 ani, aşa cum am arătat în capitolul 
precedent, a patronat şi acoperit abuzurile 

săvârşite de membrii grupului său, săvârşind, 
la rândul lui, şi abuzuri pe cont propriu. 

Simpatia şi „înţelegerea” de care se bucurau 
medicii din spital şi alţi angajaţi, era 
proporţională cu „cotizaţia periodică” a 
fiecăruia. 

Colaborator ardent al ofiţerului de 
securitate ce răspundea de spital. 

în calitate de director, condiţiona rezolvarea 
unor cereri ale salariaţilor cerându-le să dea 
declaraţii împotriva unor medici sau alte 
persoane indezirabile (Gavrilă Adela) 

Ca director a instituit un climat de teroare 
bazat pe acreditarea în rândul salariaţilor a 
ideii că el împreună cu clanul sunt invincibili. 
Această idee nu era lipsită de fundament. în 
perioada cât a fost director, a slujit cu credinţă 
clanul, alungând zeci de medici buni care 
puneau în pericol profiturile acestora şi s-a 
opus cu îndârjire construirii unui spital nou. 

în afară de cotizaţia în bani, ţigări, cafea şi 
altele a medicilor, Dr. Secară îşi completa 
veniturile prin: aprobări de concedii 

retroactive; angajări pe bani (şoferul Melinte 
declară că a dat zece mii la angajare doctorului 
Secară; domnul Costăchescu declară că a dat 
doctorului Secară bani, cafea şi patru 

cauciucuri de Dacia pentru a-şi angaja fiica - 
dr. Secară l-a dus cu vorba doi ani după care 

cu mare scandal domnul Costăchescu şi-a 
recuperat banii şi contravaloarea cauciucurilor; 
şoferul Lăbuş declară că şi el a dat bani pentru 
a fi angajat pe Salvare; 

- mişcări de personal abuzive - cazul 
Ardeleanu Luiza schimbată din funcţie pentru 
că are tatăl exclus din PCR. Motivul real a fost 
aducerea în postul de secretară a directorului a 
doamnei Brăiescu, fostei secretare oferindu-i- 
se postul Luizei Ardeleanu. 


Dr. Bohotin Maria - Jana, medic anestezist 
şi actual director al Spitalului 


Personalitate influenţabilă (este totdeauna 
de partea celui mai tare), alcoolică de 
notorietate (mulţi angajaţi ai spitalului declară 
că au văzut-o în stare de ebrietate şi chiar dr. 
Gheorghiu a afirmat în biroul unde lucra soţia 
sa că, fie el personal, fie fiul său dr. Gheorghiu 
Liviu trebuiau să o transporte cu maşina 
personală acasă, din acuză că era în stare de 
ebrietate. Dr. Leontescu declară că încă din 
anii 1973-1974, dr. Bohotin consuma alcool 
până la faza pierderii controlului sfincterian. 

Lipsită de curaj profesional (evită prin ori 
ce mijloace să dea anestezie generală prin 
intubaţie; din documente rezultă că în cursul 
ultimului an la secţia de chirurgie nu s-a dat 

nici o anestezie generală. Chiar şi ulcerul 
gastric perforat se operează tot cu anestezie 
rachidiană). 

Pentru toate aceste „calităţi” şi la 
propunerea fostului director dr. Secară Florică 
a fost numită abuziv de către Direcţia Sanitară 
Galaţi în funcţia de director la Spitalul Tecuci. 
Spunem numit abuziv, deoarece propunerea 
salariaţilor spitalului la şedinţele care au avut 
loc, a fost să fie numit director dr. Mănăilă 
Ioan - medic ginecolog. Direcţia Sanitară a 
promis că va numi în funcţia de director pe Dr. 
Mănăilă. A plecat la Galaţi, a tergiversat 
lucrurile, pentru ca aproape după o lună s-o 
numească, spre surprinderea tuturor, pe 
doctoriţa Bohotin (în şedinţele care au avut loc 
doctoriţa Bohotin nici măcar nu figura printre 
propunerile supuse la vot. Ulterior a fost 
regizată, după o „campanie electorală” 
susţinută o şedinţă în care doctoriţa Bohotin a 
fost şi „aleasă”. 

De la numirea în funcţie, doctoriţa Bohotin 
a continuat aceeaşi politică preferenţială pe 
care a dus-o doctorul Secară, detenninând 
creşterea stării de încordare şi nemulţumire în 
rândurile personalului. 

Aşa cum am arătat anterior, a încurajat în 
interesul său personal şi al doctorului 
Gheorghiu atitudinea cadrelor medii în 

legătură cu doctorul G, oferindu-le acestora 
copii după documente aflate la dosarele 
personale ale doctorului G şi Dr. Gheorghiu. 

Conform decretului dat de C.P.U.N. în 
legătură cu suplimentările de posturi în 
vederea diminuării şomajului, norma de 5% 
pentru spital era de 45 locuri şi se referea, 
conform decretului, la angajarea de personal 
din rândul celor care nu aveau un loc de 
muncă. Acest lucru nu a fost însă respectat. 
S-au făcut 62 de angajări (deci cu 17 mai mult) 
din care 25 au fost transferuri, cu toate că au 
rămas nerezolvate un număr mare de cereri de 
angajări. Cele 45 de locuri au fost obţinute la 
insistenţele şi prin intervenţia directă a şefei 
biroului personal, dar de angajări s-a „ocupat” 
exclusiv conducerea spitalului. 

în cursul cercetărilor s-a făcut afirmaţia că 
doctoriţa Bohotin a făcut cele 62 angajări pe 
bani şi cadouri; am primit de asemenea 
reclamaţii scrise de la personalul Leagănului 
de Copii Tecuci că doctoriţa Bohotin ar fi 
primit din partea şefei Leagănului, pachet din 
ajutoarele din străinătate. Aceste două 
afirmaţii nu am avut încă timp să le verificăm. 

Cu acordul direcţiei spitalului, unii salariaţi 
ai spitalului (exemplu Iamandi Anton, Stoican 
Costică, infirmiere de la ORL) sunt folosiţi ca 
servitori acasă la Dr. Matran Liviu - şef 

compartiment ORL, Dr. Apostolide - medic 
şef pediatrie, Dr. Călin - medic pediatru. 

Din cercetările comisiei, rezultă că numirea 
Dr. Bohotin în funcţia de director nu a 
schimbat în bine atmosfera de lucru din spital, 
precum şi atitudinea personalului faţă de 
bolnavi.. Ba mai mult, atmosfera este din ce în 
ce mai tensionată iar menţinerea situaţiei din 
secţia de chirurgie, din staţia de Salvare, 
Serviciul administrativ, face să crească starea 
conflictuală, activitatea spitalului orientându- 
se către aceste conflicte, totul în detrimentul 
bolnavului. Foarte mulţi medici din spital, 
policlinică, declară verbal că nu se consideră 
reprezentaţi de doctoriţa Bohotin, că aceasta a 
destabilizat complet activitatea din spital, ceea 
ce face ca menirea acestei instituţii să fie 
serios ameninţată. 

Negrea C - şofer, funcţia şef parc auto şi în 
absenţa unui medic - coordonator Salvare., 
coordonează el mişcările Salvării. Din 
declaraţiile şoferilor Lăbuş şi Melinte reise că 
numitul Negrea pretinde benzină de la 
aparţinătorii bolnavilor ce trebuie transportaţi 
de urgenţă în alte localităţi. Benzină pe care 
ulterior şi-o însuşeşte în scopuri personale. A 
fost selecţionat de doctoriţa Bohotin să 
„selecţioneze” şi să propună angajări de şoferi. 
Ca urmare el selecţionează şi sunt angajaţi 

patru şoferi prin transfer şi doar unul nou 
angajat. Criteriile de selecţie sunt aplicate 
după ureche, adică: Dragomir T, fără nici o 
abatere înscrisă în carnetul de conducere, este 
refuzat la angajare, deşi nu avea un loc de 
muncă în schimb Gheorghe Ionel, autorul unui 
accident mortal (a omorât un grup de soldaţi 
cu maşina) este adus prin transfer în spital. 

Abuzurile şi patronajul noii conduceri a 
spitalului şi a Direcţiei Sanitare, reies din 
faptul că; Direcţia Sanitară ignoră orice 
democraţie „numind” directorul spitalului în 
modul arătat anterior, în schimb împreună cu 
noua direcţie a spitalului Tecuci cade brusc 
(care să fie motivul?) în extrema cealaltă a 
excesului de democraţie încurajând cadrele 
medii din secţia de chirurgie de a lucra cu Dr. 
G. In această situaţie suntem firesc tentaţi să 
concluzionăm că de fapt acest lucru convine 
atât noului director al Spitalului cât şi noi 
Direcţii Sanitare şi este evident că domniile lor 
nu sunt dispuse să rezolve problema chirurgiei 
de la Tecuci în interesul bolnavului, ci exact ca 
şi vechea conducere doar în interesul lor 
particular. 


Propuneri de măsuri 

1.- Destituirea doctoriţei Bohotin din 
funcţia de director şi numirea în această 

funcţie a Dr. Mănăilă Ion, om de mare 
probitate profesională şi morală. 

2. - Destituirea Dr. Gheorghiu Ioan din 
funcţia de şef de secţie şi pensionarea sa sau 
trecerea în Policlinică (în funcţie de rezultatul 
examenului oculistic). 

3. - Transferarea Dr. G din policlinică în 
spital şi numirea sa ca şef de secţie cu 
delegaţie până la concurs. 

4. - Reorganizarea secţiei de chirurgie prin 
înlăturarea din secţie şi redistribuirea în alte 
secţii a următoarelor cadre: Popa Viorel, Nasie 
Ileana, Ganea Mimi, Ţarin Elena, Dima Maria, 
Prună Maricica, Rarinca Ioana. 

5. - Numirea unui medic coordonator de 
Salvare şi înlăturarea actualului şef de garaj. 

6. - Asigurarea asistenţei medicale cu 
personal superior pe specialităţile ortopedie şi 
cardiologie. 

7. - Construirea unui spital nou de capacitate 
corespunzătoare adresabilităţii municipiului 
Tecuci (700 paturi). 

Având în vedere că situaţia Spitalului 
Tecuci a fost „verificată” în repetate rânduri de 
inspectori corupţi din Ministerul Sănătăţii, cu 
ignorarea vădită a realităţilor; a fost de 
asemenea cercetată de procuratură care a 
dispus intrarea în legalitate lucru ignorat atât 

de spital cât şi de Direcţia sanitară; că 
cercetările efectuate s-au extins pe durata a 
patru luni au necesitat un volum mare de lucru, 
au fost audiate un număr impresionant de 
persoane cu deplasări în alte localităţi, au fost 
studiate mii de pagini de documentaţie, 
Comisia pentru Cercetarea Abuzurilor şi 
Respectarea Legalităţii atrage în mod serios 
atenţia supra acestor aspecte. 

Rugăm dispuneţi măsuri şi comunicaţi-ne în 
tennen legal. 

PREŞEDINTE 

Lt.maj. Matei Luigi 

DREPTATEA PARTIDULUI 


PARTIDUL COMUNIST ROMÂN 

COMITETUL JUDEŢEAN GALAŢI 

RĂSPUNS 

La scrisoarea nr. 1 834/22.VIII. 1988, 
adresată Comitetului Judeţean de Partid Galaţi, 
de către G, domiciliat în municipiul Tecuci, 
strada 7 Noiembrie 27/9, judeţul Galaţi. 

Petentul solicită sprijin pentru a fi repus în 
drepturi, întrucât i s-a desfăcut tendenţios 
contractul de muncă de către conducerea 
Spitalului municipal Tecuci. 

Din verificările efectuate au rezultat 
următoarele : 

G a funcţionat ca medic specialist chirurg la 
Spitalul municipal Tecuci. încă de la 
încadrarea sa, petentul a avut un 
comportament necorespunzător, atât din punct 
de vedere profesional cât şi etic. 

Pentru abaterile săvârşite a fost sancţionat 
disciplinar în mod repetat (deciziile nr. 



4/10.01.1984, nr. 79/31.07.1985, nr. 
83/27.08.1985, nr. 120 (18.07.1985, nr. 
96/27.09.1985, nr. 7/01.1986, nr. 
23/23.03.1987, nr. 35/17.05.1988) 

De asemenea, a fost sancţionat şi de 
Colegiul de disciplină al personalului sanitar 
Galaţi, care a analizat comportarea 
nedeontologică a Dr. G faţă de conducerea 
unităţii, precum şi unele aspecte legate de 
activitatea sa profesională. 

în anul 1980 a suferit o condamnare de un 
an închisoare pentru provocare ilegală de avort 
(sentinţa penală nr. 132/27.02.1980). 

întrucât de la data ultimei sancţiuni 
disciplinare aplicate prin decizia 
nr.35/17.05.1988, petentul a continuat să 
săvârşească abateri de la disciplina muncii, 
care au culminat cu neprezentarea la locul de 
muncă, începând cu data de 7 iulie 1988, prin 
decizia nr.57/9.08.1988, conducerea spitalului 
municipal Tecuci i-a desfăcut contractul de 
muncă. 

S-a procedat la această măsură disciplinară 
extremă, întrucât petentul se face vinovat 
pentru: 

- nerespectarea sistematică a obligaţiilor de 
serviciu (necompletarea documentaţiei 
medicale, nesupravegherea bolnavilor operaţi, 
neparticiparea la activitatea de vizită şi 
contravizită din secţia chirurgie); 

-plecări repetate din timpul programului, 
fără aprobarea şefului de secţie; 

- generarea şi întreţinerea unor stări 
conflictuale în secţia chirurgie şi în unităţi; 

-absenţe nemotivate în cursul anului 1988 
precum şi în perioada 7 iulie - 9 august 1988. 

Desfacerea contractului de muncă a fost 
hotărâtă în şedinţa Consiliului Oamenilor 
Muncii a Spitalului Municipal Tecuci din data 
de 26.07.1988 şi confinnată de biroul executiv 
al Consiliului Oamenilor Muncii din Direcţia 
Sanitară prin adresa nr. 5796/8.08.1988. 

I s-a solicitat petentului notă explicativă, 
dar acesta a refuzat, aşa cum rezultă din 
procesele verbale încheiate la data de 26 iulie 
1988 şi la 8 august 1988. 

Considerăm că sunt motive întemeiate 
pentru desfacerea disciplinară a contractului de 
muncă şi că la emiterea deciziei s-a respectat 
procedura prevăzută de Codul Muncii şi Legea 
nr.1/1970. 

împotriva deciziei de desfacere a 
contractului de muncă, petentul poate face 
contestaţie la Judecătoria Tecuci, singurul 
organ competent să se pronunţe cu privire la 
legalitatea şi temeinicia sancţiunii aplicate. 

SECRETAR 
Ruxanda Simionică 

ASOCIAŢIA FOŞTILOR 
DLTMJTI POLITICI 


Nr. 10/08.03. 1990 

ASOCIAŢIA FOŞTILOR DEŢINUŢI 
POLITICI ŞI A VICTIMELOR 
DICTATURII-GALAŢI 

CĂTRE 

DIRECŢIA SANITARĂ GALAŢI 

Se adevereşte prin prezenta că domnul G, 
medic chirurg la Spitalul Municipal Tecuci, 
este înscris la A.F.D.P. şi V.D. din România, 
Filiala Galaţi, la nr.88. 

Fiind victimă a dictaturii, eliberăm 
prezenta pentru a-i servi la încadrarea 
corespunzătoare conform Decretului nr.33/ 
19.01.90. şi a Decretului-Lege nr.3/5 ianuarie 
1990. 

Gheorghe Măgureanu 



GÂNDACII ROŞE 


Am cunoscut oameni care rămân 

credincioşi demnităţii umane, au luptat cu 
disperare împotriva unui sistem atât de bine 
pus la punct, încât din start li se lua orice 
speranţă. Datorită acestora eu nu mi-am 
pierdut încrederea în dreptate. 

Au trecut două luni de la “revoluţie”. 
Pentru mine nu s-a schimbat nimic. Viaţa mea, 
destinul meu uman şi profesional, au rămas 
aceleaşi. A rămas închis între coperţile unui 
uriaş dosar, aflat în arhiva Procuraturii 
Judeţene Galaţi, la care niciodată nu a umblat 
nimeni. 

Un telefon, unul singur, venit foarte de sus, 
şi un gest, categoric al fostului prim 
vicepreşedinte Bej an, au încătuşat aparatul de 
procuratură tocmai în momentul în care se 
pregătea la rândul său să pună cătuşe. 

Răspunsul la scrisoarea mea a rămas fără 
răspuns. Gândacii lui Ceauşescu au început să 
dea din picioruşe. A venit şi pentru ei 
revoluţia. 

Cum s-a intrat în legalitate sau cum nu s-a 
intrat în legalitate, rămâne pe mai departe un 
mister. Ana Călin nu mai este. Prim 
vicepreşedintele Bej an nu a mai apucat să-şi 
vadă prietenul şi patronul de o viaţă după 
gratii. A murit de cancer puţin înainte de 
revoluţie. La Galaţi a venit primăvara. Am 
schimbat directorul. Direcţia am păstrat-o. Am 
păstrat şi COM-ul. 

Dr. G 

COT TECUCI 


COMISIA DE CERCETARE A 

ABUZURILOR 

NR. 186/22.06.1990 
CĂTRE 

MINISTERUL SĂNĂTĂŢII - 

BUCUREŞTI 

- Domnului Ministru Adjunct al 
Ministerului Sănătăţii, 

-Dr. Radu Dop- 

Vă rugăm să ne scuzaţi pentru insistenţa 
noastră, însă ceea ce ne obligă la această 
insistenţă, este spiritul de dreptate şi legalitate, 
dar şi răspunderea pe care o avem faţă de 
locuitorii municipiului nostru, Tecuci. 

Considerăm problema sănătăţii cea mai 
serioasă dintre toate problemele cu care ne 
confruntăm. 

De aceea vă rugăm insistent să luaţi toate 
măsurile necesare pe care le credeţi de 
cuviinţă, astfel încât cetăţenii oraşului nostru 
să poată merge cu încredere la Spitalul Local 

Tecuci, atunci când au unele afecţiuni 
medicale. 

Apelăm la această cale pentru a vă 
transmite ceea ce dorim, întrucât toate celelalte 
căi ne-au fost închise (chiar şi telefonică, 
recomandându-ni-se că în problema 
municipiului Tecuci nu avem ce discuta cu 
dumneavoastră, ci numai cu dr. Mogâldea şi 
doamna doctor Nistorescu, care au fost în 
control). 

Nu ştim ce măsuri veţi lua, însă cunoscând 
faptul că ele vor avea la bază verificarea făcută 
de comisia dumneavoastră, vrem să vă 
informăm următoarele: 

- Absenţa dumneavoastră din comisie a fost 
primul fapt care i-a condus pe mulţi la ideea că 
„va rămâne tot aşa”. 

- Ştim că este imperios necesar ca în 
această zi să fiţi prezent la Bucureşti, însă atât 
de mult s-a sperat că veţi veni (aşa cum ne-aţi 
promis), încât în exprimarea ideii respective 
nu s-a mai ţinut cont de această necesitate. 

- Direcţia Sanitară a Judeţului Galaţi, este 
direct răspunzătoare de situaţia din spital şi nu 
credem că era corect ca dumnealor să facă 
parte din comisie(fiind direct interesaţi să nu 
se descopere aspectele negative de la Tecuci). 

- Deşi s-au făcut recomandări ca pentru 
fonnarea unei imagini corecte să nu se discute 



cu medicii din spital, acest lucru nu s-a făcut, 
totul reducându-se la conflictul banal dintre cei 
doi medici chirurgi, dr G şi dr Gheorghiu. 

Până şi cercetarea acestui conflict a avut o 
latură subiectivă, întrucât a avut ca bază de 
plecare doar un material întocmit anul trecut 
de o comisie a ministerului dv. „girată” de 
organul de partid, care l-a cercetat la Tecuci 
jumătate de zi pe dr. G, în urma unei 
reclamaţii făcute de fosta conducere a 
spitalului. 

Deja unii medici afinnă ulterior că „ dacă 
au venit dr. Cenuşă şi dr. Ţapliuc, e clar că au 
venit să-l radă pe dr. G, iar nu pentru altceva. 
Prezenţa celor de la Direcţia Sanitară i-a 
inhibat pe mulţi, aceştia afirmând că nici nu 
mai are rost să reliefeze vreun aspect din 
spital, pentru că implicit s-ar alege cu mustrări. 

Ni s-a făcut recomandarea de către Comisia 
dvs. ca unele aspecte să le privim cu 

îngăduinţă, iar altele să le semnalăm 

procuraturii. 

Noi credem că pentru rezolvarea efectivă a 
problemei medicale în municipiu, este necesar 
să ne adresăm dumneavoastră, întrucât 

măsurile administrative sunt numai de 
competenţa dumneavoastră. 

Deşi dumneavoastră nu aţi dat nicio 

dispoziţie, la spital s-au luat unele măsuri 





parcă a legifera neregulile existente până 
acum. De exemplu: 

- S-a dispus ca în Policlinică să lucreze doi 
medici în ture (dr. Hâncu şi dr. G -chirurgie) 
şi în spital unul singur (dr. Gheorghiu) 

- Şoferul de la maşina Salvării, Melinte, 
care ne-a dat unele declaraţii, a fost trecut pe 
maşina de transport alimente (până acum pe 
acea maşină au lucrat doar şoferii nou 
angajaţi). 

Având în vedere cele arătate mai sus, vă 
rugăm să luaţi măsuri şi să ne comunicaţi şi 
nouă Hotărârea dumneavoastră. Personalul 
medical şi cetăţenii municipiului nostru, 
aşteaptă rezolvarea problemei medicale astfel: 

- măsuri fenne de îmbunătăţire a activităţii 
în actualul spital 

Construirea unui nou spital care să satisfacă 
cerinţele municipiului. 

VĂ MULŢUMIM! 

PREŞEDINTE 

Lt major Matei Luigi 



DECIZIA NR- 56 


Din 9 august 1988 

Directorului Spitalului Municipal Tecuci: 

Având în vedere: 

- Nerespectarea sistematică a obligaţiilor 
sale de muncăţnccomplctarca documentaţiei 
medicale, neparticiparea la activitatea de vizită 
şi contravizită din secţia de chirurgie) 

- Plecări repetate din timpul programului 
fără aprobarea şefului de secţie 

- Generarea şi întreţinerea unor stări 
conflictuale în secţia de chirurgie şi unitate 

- Absentarea şi plecarea în mod repetat din 
serviciul de gardă al unităţii 

- Absenţe în mod repetat în cursul anului 
1988 precum şi absentarea nemotivată din data 
de 7 iulie şi în prezent 

- Propunerea Consiliului Oamenilor Muncii 
din cadrul Spitalului Municipal Tecuci în 
şedinţa din 28 iulie 1988 privind desfacerea 
contractului de muncă al tovarăşului G 

Adresa nr 5796 din 8 august a Biroului 
Executiv al Consiliului Oamenilor Muncii din 
cadrul Spitalului Municipal Tecuci, din cadrul 
Direcţiei Sanitare a Judeţului Galaţi prin care 
avizează desfacerea contractului de muncă a 
tov. G 

în baza prevederilor art. 130 lit „i” din 
Codul Muncii 

în virtutea drepturilor acordate de legea 
nr.3/ 1978 

DECIDE: 

Art 1 -începând cu data de 9 august 1988 se 
desface contractul de muncă al tov dr. G, 
medic principal de specialitate chirurgie în 
condiţiile art. 130 lit „i” din Codul Muncii, 
pentru încălcarea repetată a normelor de 
comportare în unitate şi a absenţelor 
nemotivate de la program 

Art.2- Cu drept de contestaţie în tennen de 
30 de zile de la comunicare către Judecătoria 
Municipiului Tecuci. 

Art3.-Cu ducerea la îndeplinire a prezentei 
decizii se însărcinează biroul plan organizare 
personal şi biroul contabilitate din cadrul 
Spitalului Municipal Tecuci. 

MEDIC DIRECTOR 

Dr. Secară Florică 



DECIZIA NR- 84 


SPITALUL MUNICIPAL TECUCI 

DECIZIA NR 84 

DIN 17X11988 

Directorul Spitalului Municipal Tecuci: 

Având în vedere adresa nr.8481 din 15X1 
1988 a B.E.C.O.M, Direcţia Sanitară Judeţul 
Galaţi prin care se retrage avizul prin pentru 
desfacerea contractului de muncă a tovarăşului 
dr. G: 

Având în vedere prevederile Legii nr57/ 
1974: 

în vederea drepturilor conferite de Legea 
nr.5/1978 
DECIDE 

Art.l începând cu data de 17 XI 1988 se 
anulează DECIZIA nr 56/1988/ 9 aug. Privind 
desfacerea contractului de muncă a tovarăşului 
Dr. G. 

Art.2 începând cu data de 17X1 1988 tov 
dr. G va funcţiona ca medic principal de 

specialitate chirurgie în cadrul Dispensarului 
policlinic Tecuci cu retribuţia tarifară lunară 
de 2920 lei gr 1 cl 23. 

Art.3 Cu ducerea la îndeplinire a prezentei 
se însărcinează Biroul plan retribuire personal 
din Spitalul mun. Tecuci. 

MEDIC DIRECTOR 

Dr. Secară Florică 



RĂSPUNS 


La scrisoarea adresată de dr. G medic în 
specialitatea chirurgie din municipiul Tecuci. 

Comitetul Judeţean de Partid Galaţi şi 
înregistrată sub nr. 1803/ 1988 şi 1445/1988. 

Soluţionarea scrisorii s-a făcut cu depăşirea 
tennenului legal, deoarece a necesitat şi mai 
necesită încă o verificare complexă pentru 
restabilirea adevărului. 

Din cercetările efectuate în această perioadă 
s-au desprins următoarele aspecte, unele 
elucidate complet, altele se află în curs de 
verificare. 

I. Conduita dr. Gheorghiu Ioan, şeful 
secţiei de chirurgie 

Doctorul Gheorghiu Ioan este absolvent al 
facultăţii de igienă. Ulterior a susţinut 
examene şi s-a calificat medic chirurg. In 
perioada 1961-1979, când a îndeplinit funcţia 
de director al Spitalului din municipiul Tecuci, 
avea preocupări sporadice pentru activitatea de 
practicare a chirurgiei, fiind preocupat cu 
munca de administraţie. 





Prin sentinţa penală nr.648 din 1 l.XI. 1976 
pronunţată în dosarul nr. 2716/1976, 
judecătoria Tecuci l-a condamnat pe inculpatul 
Gheorghiu Ioan la un an şi o lună închisoare 
cu executare în penitenciar, pentru infracţiunea 
de provocare ilegală a avortului. 

S-a reţinut că s-a folosit de instrumentele ce 
le avea dosite în beciul locuinţei şi, cu 
complicitatea a încă doi complici, a provocat 
avort inculpatei Floreta Solomonovici. în 
acelaşi timp s-a dispus interzicerea practicii 
profesiei de medic pe o perioadă de 6 luni de 
zile. 

A fost arestat în perioada 10.XI.1976- 
13.XII.1976. 

Punerea în libertate a avut la bază o 
expertiză medico-legală cu diagnosticul 
„dezlipire de retină”, afecţiune care necesita o 
intervenţie chirurgicală şi care nu putea fi 
tratată în reţeaua medicală a penitenciarelor. 

Urmare a măsurii arestării ce a fost luată 
prin dispoziţia nr. 428/30.XII.1976, Direcţia 
Sanitară a Judeţului Galaţi, i-a desfăcut 
contractul de muncă. în consecinţă, prin 
decizia nr. 8272/2. IV. 1977, Direcţia pentru 
Probleme de Muncă şi Ocrotiri Sociale a 
Judeţului Galaţi, l-a pensionat, acordându-i 
gradul 00 de invaliditate pentru dezlipire de 
retină operată. 

A beneficiat de prevederile D. 1 15/ 7 mai 
1977, privind amnistierea unor infracţiuni şi 
graţierea unor pedepse. 

Faptul că examinarea medicală şi decizia de 
pensionare s-au făcut în scopul de a se sustrage 
răspunderii faţă de societate, rezultă din aceea 
că dr. Gheorghiu Ioan beneficiind de amnistie, 
a solicitat revocarea măsurii pensionării. 

Astfel prin decizia nr.330/ 9 iunie 1977, 
Direcţia pentru Probleme de Muncă şi Ocrotiri 
Sociale, a apreciat starea de sănătate a dr. 
Gheorghiu Ioan încadrându-1 în gr. III de 
invaliditate, cu recomandarea de a avea 
program redus cu % şi a evita eforturile. S-a 
menţinut diagnosticul de dezlipire de retină 
operată şi relipită la ochi”, miopie cu vederea 
ochiului drept de 10 dioptrii şi a ochiului stâng 
cu acelaşi număr de dioptrii. 

Decizia a avut valabilitate timp de 6 luni de 
zile de la data emiterii. In cursul cercetărilor 
am stabilit că dr. Gheorghiu Ioan a ignorat 
această decizie. A lucrat program normal şi nu 
a fost niciodată la un control oculistic. 

Deoarece dr. G se referea şi la acest aspect, 
am luat măsura examinării medicale a dr. 
Gheorghiu Ioan. 

La data de 31. VIII. 1988, dr. Gheorghiu 
Ioan a fost examinat de dr. F. Boeros, medic 
primar oftalmolog, dr. în ştiinţe medicale, care 

diagnostichează: O.D. dezlipire de retină 

operată şi relipită. Tulburări cristaliniene. O.S. 
miopie corectată. Pentru fiecare ochi are minus 
10 dioptrii. Dr. Gheorghiu a împlinit în luna 
martie 1988 vârsta de 58 de ani. Este posesorul 
pennisului de conducere auto şi practică 
această activitate. 

Preocupări pentru formarea unei echipe a 
secţiei de chirurgie 

1. Cu acordul Direcţiei Sanitare dr. 
Gheorghiu Ioan îndeplineşte funcţia de şef al 
secţiei de chirurgie. 

2. Dr. Hîncu Mihai, pensionar, tot cu 
acordul Direcţiei Sanitare lucrează şi în 
prezent. 

3. Dr. G i s-a desfăcut contractul de 
muncă. 

4. Dr. Wynohchrodnyk Taras, din anul 
1983 lucrează în Spitalul Municipal nr. 1 din 
Municipiul Tecuci. 

Direcţia Sanitară a Judeţului Galaţi a 
ignorat prevederile art.66 pct.2 din Codul 
Muncii privitoare la detaşarea în interesul 
serviciului. 

Cu sprijinul oficial al conducerii spitalului 
Municipal Tecuci, falsificându-se adevărul, dr. 
Gheorghiu Ioan, şeful secţiei de chirurgie, l-a 

atras în cadrul secţiei pe fiul său, dr. 
Gheorghiu Liviu Iustin. 

Dr. Gheorghiu Liviu Iustin este absolvent al 
Facultăţii de Medicină Generală din Iaşi, 
promoţia 1981. A fost repartizat să facă stagiul 
de practică în Spitalul Municipal Tecuci. 
Potrivit art. 10 alin. 2 din Legea nr. 12/1971, 
privind încadrarea în muncă a personalului din 
unităţile socialiste de stat, fişa medicală 
întocmită cu această ocazie, este semnată în 
fals, pentru toate specialităţile medicale de 
către tatăl său, Gheorghiu Ioan, arogându-i 
fiului şi calificări pe care nu le poseda. 

Această vădită tendinţă de a-1 introduce pe 
fiul său în chirurgie, rezultă şi din alte aspecte 
ce rezultă din verificarea scriptelor existente la 
Spitalul Municipal Tecuci. 

în mod firesc, dr. Gheorghiu Liviu Iustin ar 
fi trebuit să-şi continue activitatea într-o altă 
unitate. 

Abuzuri şi ignorarea oricărei norme de 
relaţii civilizate din partea conducerii 
Spitalului Municipal Tecuci 

Prin decizia nr.99/30.Xi.l984, dr. 
Gheorghiu Liviu Iustin este formal transferat 
la Dispensarul Urban nr.3 din Tecuci. 

Şi ca o sfidare vădită a tot ceea ce este 
reglementare legală a disciplinei muncii, dr. 
Gheorghiu Liviu Iustin nici nu ajunge în 
incinta Dispensarului Urban nr.3, ci prin 
decizia nr. 101/ l.XII. 1984, este detaşat la 
serviciul de Salvare din cadrul Spitalului 
Tecuci. 

Nici aici nu desfăşoară niciun fel de 
activitate. 

în toţi aceşti ani, cu acordul oficial al 
directorului Spitalului Municipal Tecuci, în 
acte, dr. Gheorghiu Liviu Iustin a figurat ca 
medic la Dispensarul urban nr.3. în acest sens 
s-au şi emis acte de susţinere a unor examene. 

Adevărul este că dr. Gheorghiu Liviu 
Iustin, în tot acest timp, a lucrat în secţia de 
chirurgie alături de tatăl său. 

în aceste condiţii, în mod firesc, dr. G nu 
avea ce căuta acolo. 

1. Repetatele verificări făcute la Tecuci s- 
au efectuat cu ignorarea vădită a acestor 
realităţi. 


Cu privire la preocupările pentru 
deservirea personalului muncitor 

Pentru a răspunde la scrisoarea adresată 
Comitetului Judeţean, am investigat un număr 
impresionant de persoane. 

Două fapte sunt semnificative. 

1 . Oameni suferinzi ce necesită intervenţii 
chirurgicale se deplasează în municipiul 
Brăila, beneficiind de serviciile de înaltă 
probitate profesională şi civică a dr. 
Constantin Frăţilă, care timp de 7 ani a 
îndeplinit funcţia de şef al secţiei chirurgie din 
cadrul Spitalului Municipal Tecuci şi secretar 
al Comitetului de partid. 

2. Comentarii negative foarte persistente 
în municipiul Tecuci cu privire la ocuparea 
abuzivă a secţiei de chirurgie de către familia 
Gheorghiu 

Subliniem aici şi împrejurarea că, ignorând 
politica demografică susţinută de conducerea 
partidului şi statului nostru, Dr. Gheorghiu 
Ioan, având complicitatea tacită a personalului 
secţiei, şi-a pennis practicarea unor metode 
dolozive de sterilizarea femeilor: pacienta 
Tătaru Ioana confirmă că i s-a făcut o 
asemenea intervenţie, după care i-a oferit 
medicului 100 de lei. 

O asemenea intervenţie s-a mai făcut femeii 
Marga Geta care, după operaţia ce a avut loc în 
urmă cu 3 ani, acuza violente dureri de cap. 
Martora Şerban Elena a fost internată de 
urgenţă la secţia de chirurgie, relatează 
văditele neînţelegeri sesizate de bolnavi, cât şi 
faptul că dr. Gheorghiu Ioan dresează 



personalul mediu pentru a-1 dirija în scopul de 
a-i acoperi abuzurile. 

Drăgan Mioara declara că nu are încredere 
să-şi opereze copilul la dr. Gheorghiu Ioan, 
deoarece este cunoscut în oraş că are vederea 
foarte slabă. A solicitat directorului să aprobe 
ca operaţia să fie făcută de dr. G. I s-a răspuns 
că nu se poate (martora a fost audiată de 
procuror în ziua de 17. VII. 1988). Susţine că va 
fi nevoită să se deplaseze în altă localitate 
pentru a solicita să i se facă operaţie copilului. 


Nivelul de viaţă al dr. Gheorghiu Ioan 

în cursul cercetărilor am efectuat percheziţii 
la cei doi medici Gheorghiu, tatăl şi fiul. 
Planşa fotografică ce o ataşăm, este 
edificatoare. Vom verifica şi modalitatea de 
cumpărare a acestor locuinţe, fiind sesizaţi că 
preţul a fost derizoriu, iar reparaţiile, 
îmbunătăţirile şi împrejmuirea, pe costurile 
gospodăriei locative. 

Patronajul acestor stări de lucruri de la 
secţia chirurgie a Spitalului Municipal Tecuci, 
dezinteresul pentru asistenţa medicală de înaltă 
calificare, a condus la puternice disensiuni ce 
au culminat cu îndepărtarea dr. G din acel 
colectiv. 

II. Conduita dr. G 


a). Potrivit regulilor generale de drept, când 
o persoană se plânge cu privire la un drept al 
său, trebuie să se verifice în totalitate cele 
susţinute, să se analizeze cu atenţie şi apoi să 
se aplice măsurile coercitive prevăzute de lege. 

Aşa cum am arătat în preambulul lucrării, 
dr. G adresase o scrisoare Comitetului 
Judeţean de Partid. 

Conducerea spitalului Municipal Tecuci, ca 
şi conducerea Direcţiei Sanitare a judeţului, 
cunoşteau că există în curs de verificare o 
plângere, erau deci obligate de constituţie şi de 
lege să contribuie la verificarea ei. 

Au procedat în mod contrar, desfăcându-i 
contractul de muncă. 

Doctorul G este o personalitate deosebit de 
controversată. 

1. Prin sentinţa penală nr. 132 din 
27.11.1988, Judecătoria Baia Mare l-a 
condamnat la un an închisoare pentru 
săvârşirea infracţiunii de provocare ilegală a 
avortului. 

2. Prin sentinţa civilă nr. 4480/ din 9 
decembrie 1984, Judecătoria Baia Mare 
desface căsătoria din vina ambelor părţi, soţi. 
Motivul esenţial al desfacerii căsătoriei, aşa 



cum se arată în considerentele hotărârii 
judecătoreşti, soţia era o alcoolică înveterată. 
Iniţial, din cei 4 copii, 2 au fost încredinţaţi 
reclamantei. Ulterior un al treilea copil a fost 
încredinţat tatălui din acelaşi motiv al maladiei 
alcoolice de care suferă mama şi în prezent. în 
acest sens, s-a pronunţat Judecătoria Tecuci 
prin sentinţa civilă nr. 1795 din 17.X.1986. 

Dr. G s-a ocupat de creşterea şi educarea 
celor 4 copii. Unul este student, ceilalţi mai 
mici sunt la rosturile lor. 

3. Dr. G ulterior s-a căsătorit. Actuala 
soţie este inginer chimist şi împreună se ocupă 
de copiii rezultaţi din prima căsătorie. în 
cursul cercetărilor am discutat cu amândoi în 
repetate rânduri. Pare o familie civilizată. 

4. Dr. G a fost chemat în judecată de 
minora Voicu Zenovia pentru stabilirea 
paternităţii. în urma analizelor probelor 
ştiinţifice de către Laboratorul Exterior de 
Medicină Legală Iaşi, a fost exclus de la 
paternitatea pretinsă de Voicu Zenovia. Dr. G 
a relatat că în cursul cercetărilor că Voicu 
Zenovia i-a confiat că dr. Gheorghiu ar fi 
îndemnat-o să-l cheme în judecată. Un 
asemenea alibi încă nu l-am putut lămuri. 

Tribunalul Suprem a strămutat procesul la 
Judecătoria Iaşi, instanţă care încă nu s-a 
pronunţat. 

b). Examinând actele existente la Spitalul 
Municipal Tecuci, apare evidentă o stare de 
lucruri relativ la dr. G în ce priveşte integrarea 
în colectivul de muncă. Disensiunile din secţia 
de chirurgie patronate de conducerea spitalului 
prin acoperirea tuturor abuzurilor l-au făcut pe 
dr. G refractar, revendicativ. 

Procesele purtate, greutăţile familiare, o 
stare a sănătăţii precară, au dus la unele 
neîmpliniri, la solicitarea unor învoiri ce 
necesitau deplasarea din localitate. 

începând cu data de 26. IX.. 1986 şi până în 
prezent, dr. G a solicitat audienţe, învoiri, 
concedii medicale. 

Un număr de 13 asemenea cereri au primit 
răspunsuri din ce în ce mai evazive. Aceste 
aspecte au înăsprit şi mai rău relaţiile, astfel ca 
în final, având discuţii repetate cu dr. 
Gheorghiu Ioan, a fost nevoit să părăsească 
secţia chirurgie. 

în semn de protest, a stat la domiciliu, 
solicitând insistent să se facă verificarea 
scrisorii adresate Comitetului Judeţean de 
Partid. 

în cursul anului 1988, dr. G a suferit un 
accident la picior. Medicul personalului de la 
spitalul din Tecuci este soţia directorului dr. 
Secară, este deci trimis de director la medicul 
personalului, adică de la soţ la soţie. 

Punând în balanţă starea de lucruri de la 
secţia chirurgie, ceea ce a şi detenninat 
conduita refractară a dr. G, măsura desfacerii 
contractului de muncă, apare a fi nejustificată. 
La data de 8. VIII. 1988, Direcţia Sanitară a 
confirmat această măsură. 

Conduita socială a dr. G nu poate fi 
acoperită numai de fapte negative. 

Cele ce urmează pot pune în evidenţă 
preocupări serioase ale activităţii sale ca medic 
şi ca om de civilizaţie. 

a). Preocupări privitoare Ia cercetarea 
medicală 

S-a contestat că nu ar avea diplomă. Ca 
argument ataşăm diploma nr. 198072/1974 a 
Institutului de Medicină din Cluj. 

Referate şi comunicări susţinute ori 
publicate 

în perioada 19-20 mai 1983, participă la 
reuniunea chirurgilor din Moldova Nouă- 
Piatra Neamţ, ca reprezentant al secţiei 
chirurgie din municipiul Tecuci, ocazie cu care 
a prezentat referatul „Observaţii pe marginea 
unei ocluzii intestinale postoperatorii 
precoce”. 

„Confortul biologic” în revista Ateneu 
nr.l 1/1986 

„Tratamentul ulcerului” în revista Ateneu 
nr 12/1986 

La data de 30. IV. 1987,, prof. Dr. Docent 
Gr. Teodorovici, redactor şef al revistei 
medico-chirurgicale Iaşi, îl recomandă pe dr. 
G ca medic specialist chirurg, a fi acceptat ca 
membru al Uniunii Medicale Balcanice. 

în perioada 25-28.VI.1987, în municipiul 
Cluj Napoca, în cadrul zilelor medicale 
balcanice, dr. G a susţinut o comunicare. Cu 
această ocazie este acceptat în Uniunea 
Medicală Balcanică, solicitându-i-se să 
participe la activitatea de cercetare medicală. 
Ataşăm scrisoarea adresată dr. G dat de acest 
for medical balcanic. 

Toxicomania etilică în revista Ateneu nr.7/ 
1987. 

Ştiinţele medicale şi interdisciplinaritatea în 
revista Contemporanul nr.32/ 1987. 

Fractura condiliană de falangă medie în 
revista medico-chirurgicală Iaşi nr. 3/1987. 

Fotografiile ce se ataşează şi reuşita acestei 
intervenţii au stârnit furia specialiştilor din 
Tecuci. Relaţiile au început să se înăsprească. 

Dr. G a publicat şi alte numeroase materiale 
în presă în cursul anilor 1987 şi 1988, cum ar 
fi „Confortul biologic”, „Confortul mental”, 
„Caleidoscop de-al medicinei”; „Percepţii 



extrasenzoriale”; „Ocluzia postoperatorie 
precoce la nivelul ileonului terminal”, 
toxicomania tabagică, medicină şi ecologie. 

b). Examinând memoriul asupra activităţii 
sale civice, valoroasa corespondenţă cu diferite 
redacţii, reviste, publicaţii, apare că dr. G este 
poet. Editura Militară confirmă că a predat 
recent un volum(2.VIII. 1988). Eseist, 

Prozator. 

S-a predat Editurii Ştiinţifice şi 

Enciclopedice Bucureşti, spre publicare, cartea 
„Confortul Biologic”. 

S-a predat editurii Junimea Iaşi volumul de 
versuri „ Fântâna lui Pintea”. 

Colaborarea asupra acestor multiple 
investigaţii privitoare la scrisoarea dr. G, 
adresată Comitetului Judeţean de Partid Galaţi, 
se desprind următoarele concluzii: 

1. Este necesar să se ia urgente măsuri 
pentru ca să se aplice la spitalul din Tecuci 
principiul de partid al rotaţiei cadrelor. Secară 
Florică este director de 16 ani. 

2. Cele observate de noi la secţia de 
chirurgie se datorează, în mare parte, 
patronajului, abuzurilor, indiferenţei la nevoile 
populaţiei care migrează în judeţul Vrancea, 
Brăila şi altele, pentru operaţii. 


461 



Completarea secţiei chirurgie cu cadre 
capabile care să-şi asigure riscurile meseriei, 
nu numai ale chiverniselii. 

3. Aplicarea legii pensiilor pentru medicii 
care au împlinit şi depăşit cu mult vârsta 
pensionării în situaţia în care aceştia se află pe 
aceste posturi doar în scopul de confort 
personal, material. 

Această propunere este valabilă nu numai 
pentru medicii din Tecuci. 

4. Reintegrarea dr. G, în locul de muncă 
pentru care a fost atestat. 

La finalizarea cercetărilor penale vom 
informa asupra concluziilor ce se vor 
desprinde. 

Răspunsul la această scrisoare 1-atn 
comunicat dr. G. 

Restituim scrisoarea. 

Rog să dispuneţi forurilor medicale ca 
unităţi subordonate Consiliului Popular al 
Judeţului, să acţioneze pentru intrarea în 
legalitate. 

PROCUROR ŞEF AL JUDEŢULUI 

ANA CĂLIN 

RSR 

GREFA JUDECĂTORIEI TECUCI 
JUDEŢUL GALAŢI 

Ceea ce aş vrea să vă dezvălui, se referă la 
abuzurile unor procurori apăraţi pennanent de 
Ionel Dobrilă, fost procuror şef direcţie în 
Procuratura Generală. 

1. In anul 1980 am găsit la Procuratura 
Generală în funcţie de procuror şef adjunct, pe 
Săraru Paul. Dumnealui lucrase câţiva ani la 
fostul comitet judeţean de partid, dar pentru că 
şi-a cultivat aptitudinile de comoditate, 
intrigant şi prieten al lui Bachus, a fost 
promovat într-o muncă de conducere. Aceste 
apucături le cultivă şi acum. Indiferent de 
răspunderea ce-i revenea, indolent şi 
nepăsător. Modul său de comportare apatic m- 
a făcut să fiu prudentă. Să verific şi să reveriile 
lucrările pe care le făcea, deoarece era într-o 
stare pennanentă de oboseală. Era posedat de 
sentimentul absenteist al responsabilităţii. 
Deţine şi acum aceeaşi funcţie în aparatul 
represiv. Şi apoi când era întrebat asupra unor 
lucrări, avea replica pregătită.” Am fost 
convocat la Colegiul de Partid.” Bună 
comportare pentru fuga de răspundere. 



La un moment dat o scrisoare ce fusese 
adresată redacţiei ziarului Scânteia, ajunsese 
din eroare în judeţul Bistriţa Năsăud. 
Petiţionara, pe nume Chiţa sau Ghiţa... 
localnică într-o comună a judeţului Galaţi, 
fusese arestată. în simplitatea ei cerea doar ca 
adevăratul criminal să fie judecat în localitatea 
respectivă. Să afle consătenii cine este autorul 
omorului. Să fie scoasă în mod public de sub 
bănuiala pentru care a fost deţinută luni de 
zile. Săraru Paul care luase măsura arestării, a 
rămas cu totul indiferent. 

Grija pentru sine era situată la rang de 
virtute. într-un an, cinci sau şase luni de zile 
de prin luna octombrie până în luna martie, a 
venit la serviciu la semnarea statului de plată şi 
pentru câte o revedere fugară. în acest timp şi- 
a suprasolicitat relaţiile, mutându-se într-un alt 
apartament confortabil în centrul oraşului. 

La sfârşitul lunii februarie 1988, în timpul 
programului de lucru, pe o furtună cu lapoviţă, 
a făcut o vizită la unitatea vie vin din comuna 
Rediu. Săraru Paul a atras aici şi pe Nelu Popa, 
avocat, Artene Bănuţ, judecător, şi procurorii 
infonnatori Crăciun Tomiţă şi Eremia D. Mare 
onoare pentru un patron de vinuri. Se 
întunecase bine când maşinile s-au îndreptat 
spre oraş, unde Săraru Paul, pierzându-şi o 
parte din anturaj, a mai poposit la restaurantele 

Continental, Dunărea şi Mioriţa, după care a 
doua zi a venit direct la serviciu şi a somnolat 
în cabinetul său de lucru (nu era prima dată), 
având o voce domoală ca după revenirea din 
comă. Substratul nu era un biet chef, ci 
stratagema de acoperire a procurorului 
infonnator Eremia Dumitru care sesizase 
greşit instanţa de judecată în cazul Tofan 
Comei. Judecătorul Artene Dănuţ a fost atras 
în această cursă şi rugat oficial să falsifice 
hotărârea judecătorească. Şi a făcut-o. Pentru 
procurori a intervenit binevoitorul director 
Ionel Dobrilă care i-a salvat pe toţi. 

Fatidica lună februarie 1989. Mariana pop, 
procuror, a iniţiat sărbătoarea aniversării zilei 
de naştere a soţului său, Nelu Popa, avocat. 
Firesc. Nu. Autorităţile drămăluiau gramele de 
alimente. Dar ce mai contau 70 de invitaţi de 
hrănit de sâmbătă după amiază până duminică 
dimineaţa. Focalul, un spaţiu amenajat în 
mijlocul pădurii Gârboavelor pentru personalul 
de la Combinatul Siderurgic, a fost ocupat pe 
căi lăturalnice, fără plată. Naşul de cununie 
Ilie Costache, vicepreşedinte al Tribunalului 
Judeţean, la revoluţie s-a autointitulat 
preşedinte, V. Marinescu, director la Avicola, 
încadrat de nelipsitul la asemenea ocazii - 
Săram Paul. Aici s-a arendat justiţia pe cel 
puţin doi ani de zile. Iată cum. Marinescu D. 
Fa acea dată avea calitatea de reclamant 

împotriva soţiei sale, Ana Marinescu, pentru o 
faptă de furt între soţi. Cercetările începuseră 
la sfârşitul anului 1988, iar dosarul se află şi 
acum pe rol, conexat cu alte acţiuni, părţile 
având calităţi procesuale diferite. S-a introdus 
acţiune de divorţ. Având în vedere datoriile ce 
le aveau cadre din justiţie faţă de Marinescu V, 
la cererea Anei Marinescu, Tribunalul Suprem 
a strămutat procesul la Judecătoria Bacău. 
Recent domnul Ilie Costache, preşedintele 
Tribunalului Judeţean Galaţi, a dispus 
reintegrarea în spaţiu a lui Marinescu V, deşi 
din certificatele medico-legale prezentate, 
rezultă că Marinescu Ana a fost bătută de 
nenumărate ori. Audienţele repetate ale 
doamnei Marinescu Ana la autorităţi, se lovesc 
şi acum de puternicul zid de la fenna Avicola. 
A făcut anchetă Procuratura Generală, dar a 
intervenit forţa de decizie a domnului director 
Ionel Dobrilă şi a salvat onoarea tuturor celor 
care au participat la ospăţ. 

2. Ocrotirea atât de puternică a celor care 
au făcut abuzuri, de către directorul Ionel 
Dobrilă, rezultă şi din modul cum a acţionat 
procurorul Nicolae Cîrlan, care şi dumnealui 
se socoteşte victimă a ceauşismului. L-am 
propus şi susţinut forurilor administrative şi 
politice pentru a fi promovat în funcţia de 
procuror şef la Procuratura Locală Galaţi, 
îndată ce a parvenit în această funcţie, a 


%6 



practicat metoda fracţionării colectivului. 
Prieten cu procurorii Eremia Dumitru şi 
Mariana Popa, s-a preocupat cu o pasiune 
demnă de invidiat de propria chiverniseală. S-a 
mutat intr-un apartament confortabil. Şi-a 
construit garaj. Făcea figuraţie şi pe la 
serviciu. Lipsa de control serios a autorităţilor 
s-a finalizat cu dispariţia a zeci de dosare. La 
finele fiecărui an introducea în datele statistice 
dosare care nu fuseseră soluţionate. O mare 
slăbiciune avea faţă de gestionariţclanul de 
obârşie a tatălui său). Exemplu, intr-un caz de 
viol în grup săvârşit asupra unei minore, prin 
ademenirea acesteia într-o locuinţă, iniţiatorul 
acestei fapte, a fost cercetat şi judecat în stare 
de libertate. Tatăl său, bun prieten cu 
procurorul Cîrlan Nicolae, era gestionar la un 
magazin alimentar. 

3. A cultivat relaţii de afinitate cu Marian 
Nicolescu-şeful Dacia Service Galaţi. Când 
acesta a fost demascat de Ionescu Abel pentru 
abuzurile ce le făcea, i-a înscenat un proces cu 
martori dresaţi, excluzându-1 din colectivul de 
muncă. Ani de zile Ionescu Abel, acum inginer 
la aceeaşi unitate, a bătut la porţile autorităţilor 
administrative şi judiciare. Devenise un 
proscris pentru că îl demascase pe Nicolescu 
Marin, cel mai intim prieten al procurorului şef 
Nicolae Cîrlan. Aduc acum mulţumiri pe 
această cale doamnei Elena Căpăţână, procuror 

în Procuratura Generală, cu care împreună am 
acţionat pentru a demasca eşafodajele de relaţii 
şi corupţie, pentru ca Ionescu Abel să intre în 
dreptul său firesc de om al muncii. Intimitatea 
relaţiilor procurorului Nicolae Cîrlan, s-a 
păstrat şi mai strânsă până în ziua în care 
Nicolescu Marian a fost arestat. Procurorii 
Nicolae Cîrlan şi Săraru Paul s-au perpelit 
stricându-şi tabieturile într-o zi de duminică, 
poposind la sediul miliţiei. Se găsise acasă la 
Nicolescu Marian, un document care aparţinea 
procuraturii. Au plasat culpa spre secretara 
Lazăr Aneta, iar dumnealor au fost apăraţi şi 
de această dată de domnul director Ionel 
Dobrilă. 

4. In ultimii ani, autorităţile administra- 
tive primiseră împotriva procurorului Vasile 
Ghimpău, un val de reclamaţii. De fiecare dată 
se făceau reclamaţii formale. în esenţă, 
afacerea începută de dumnealor în anul 1965, 
nu a fost finalizată într-un cadru legal nici 
până în prezent şi poate fi confirmată de 
Gheorghiţă Maria, Rolea Constantin, 
Răzmeriţă Lucreţia, Crihană Ene din 
municipiul Galaţi, strada Pictor Isser, Tudose 
Dumitru cu domiciliul în aceeaşi localitate, 
strada Siderurgiştilor, bloc M5 a, scara A, ap 
21, Bucur Petrache şi Bucur Elena, din strada 
1 Mai nr.147, care s-au adresat din nou, de 
data aceasta, Consiliului Judeţean al Frontului 



Salvării Naţionale, susţinând în esenţă 
unnătoarele: Cu ocazia naţionalizării 

pământului, Enescu Maria, mătuşa soţiei 
procurorului Vasile Ghimpău, şi-a oprit câteva 
hectare. în fiecare an acest teren era dat pentru 
lucru, încasându-se câte 10, 15, 20 de lei 
pentru un metru pătrat. Statornicindu-se aceste 
relaţii, s-au încheiat acte cu caracter privat, pe 
care, ulterior, procurorul Vasile Ghimpău le-a 
distrus, spunându-le oamenilor că nu este bine 
să se ştie că familia sa are o suprafaţă aşa de 
mare de teren, pe care în fiecare an o dă de 
lucru la oameni nevoiaşi. Inducându-i în 
eroare, le-a adus un avocat, i-a convins să 
plătească onorarii, au fost promovate acţiuni în 
justiţie prin care să ateste că locuinţele 
construite le aparţin. Oamenii au înţeles că li 
se vinde terenul. în anul 1985 mediază 
vânzarea ruinelor fostului conac, nelocuibil. 
Bucur Petrache plăteşte suma de 100.000 lei. 
în act se consemnează suma de 90.000 lei. 
Soţia lui Bucur Petrache susţine că procurorul 
Ghimpău era foarte interesat să urgenteze 
această afacere. A luat-o cu maşina acasă, a 
condus-o la o unitate CEC din Bulevardul 
George Coşbuc, de unde au scos suma de 
100.000 de lei, din care suma de 90.000 lei au 
pus-o pe un libret Cec al unui nepot al familiei 
mătuşilor din partea soţiei, iar 10.000 lei, 
mătuşa prezentă i-a dat procurorului Vasile 

Ghimpău. Bucur Petrache a înţeles că i se 
vinde terenul în suprafaţă de 5600 metri 
pătraţi. Tudose Dumitru, care defrişase şi 
îngrădise suprafaţa de 1000 metri pătraţi mai 
mulţi ani la rând, îl revendică pentru lucru, 
deoarece are o familie numeroasă şi este 
singurul susţinător. Răzmeriţă Lucreţia susţine 
că în anul 1966 a cumpărat cu preţul de 15 lei 
mp suprafaţă de 500 metru pătraţi, dar 
beneficiază numai de 200 mp, iar de restul 
beneficiază procurorul Ghimpău Vasile... 
Cetăţeanul Crihană Ene susţine că în anul 
1965 a cumpărat suprafaţa de 1351 mp teren, 
cu câte 15 lei mp. Parte din acest teren a fost 
vândut lui Bucur Petrache. Pentru ca Bucur 
Petrache să nu mai reclame că a fost fraudat cu 
suma de 100.000 lei, la influenţa procurorului 
Ghimpău pe lângă Consiliul Popular al 
Municipiului Galaţi, i s-a dat spre folosinţă 
întreaga suprafaţă de 5600 mp. Este de dorit a 
se reaudia cetăţeanul Fluture Cezar din 
localitatea Vădeni, judeţul Brăila, căruia i s-a 
vândut o suprafaţă de teren, încasându-se suma 
de 35.000 lei. Când soţia procurorului a 
devenit moştenitoare, Vasile Ghimpău s-a 
folosit de sprijinul autorităţilor şi l-a deposedat 
abuziv de acel teren pentru care luase suma de 
mai sus, pe care ulterior i-a restituit-o. Ancheta 
făcută de fostul comitet judeţean şi municipal 
de partid, a fost acoperită de fostul director 

Ionel Dobrilă. Imediat după revoluţie, Vasile 
Ghimpău s-a promovat procuror şef al 
judeţului. Şi în cazul privitor la aceste terenuri 
a intervenit domnul director Ionel Dobrilă. 

N-aş fi aşternut aceste rânduri, dar am văzut 
recentele declaraţii ale celor ce se preocupă a 
şti cui aparţin acele terenuri. Doamna Ana 
Marinescu speră într-o justiţie, iar Ionescu 
Abel a rămas cu sufletul înnegurat de 
umilinţele la care a fost supus. 

Astăzi mai multe persoane mi-au dat 
telefon şi mi-au spus că în ziarul „Viaţa 
Liberă” a apărut un comunicat intitulat „ 
Procurorii au fost jigniţi”. Dacă cele scrise vor 
vedea lumina tiparului, mă aştept la toate 
binefacerile democraţiei. 

16 iunie 1990 

Dr. Ana Călin, 

fost procuror şef al judeţului, în prezent 
pensionar 

APRECIEM. 


SPITALUL MUNICIPAL 

SPITALUL MUNICIPAL TECUCI Nr 
3120/anul 1989 luna 06 ziua 13-APRECIERE 

Având în vedere referatul tov. Dr. Atanasiu 
Dan, medic şef la secţia chirurgie, Spitalul 
Municipal Tecuci, apreciez activitatea tov. Dr. 
Ganea după cum urmează: Este un medic bun 
în îndeplinirea sarcinilor de serviciu, ataşat de 
problemele secţiei la care munceşte. Foarte 
bine pregătit profesional, teoretic şi practic, cu 
o foarte bună manualitate, preocupat continuu 
de ridicarea nivelului profesional personal, 
precum şi al personalului din subordine, cu 
care este exigent, dar drept. Este preocupat de 
cercetarea ştiinţifică fundamentală, are 
numeroase colaborări şi publicaţii de 
specialitate în diverse reviste de ştiinţă şi 
cultură, cu o bogată corespondenţă cu redacţii 
şi personalităţi importante ale ştiinţei şi culturii 
noastre contemporane. Este disciplinat, 
ordonat şi reverenţios. îşi îndeplineşte 
întotdeauna programul şi activitatea. Activează 
în cercuri culturale de prestigiu, este un 



membru al unor ONG-uri de prestigiu în lume 
ca: Uniunea Medicală Balcanică, Antanta 
Medicală Mediteraneană, are o comportare 
demnă în colectiv şi societate. îşi iubeşte şi 
ocroteşte familia. Bun organizator şi gospodar 
în slujba bolnavului şi nu precupeţeşte niciun 
efort pentru salvarea acestuia, atunci când este 
cazul. Calificativul este de FOARTE BINE. 

Dr. Secară Florică LS... 

urmează legalizarea pe verso 



DECIZIA NRJ20 


SPITALUL MUNICIPAL TECUCI 

DECIZIA NR.120 

Din 18.XII.1985 

Directorul Spitalului Municipal Tecuci: 

Având în vedere declaraţia tov. Cruceanu 
Teodor, Fina Elena, Brăescu Domnica, 
Savciuc Mariana, privind atitudinea 
necuviincioasă, ireverenţioasă şi total 
nedisciplinată a tov. Dr. Ganea Mihai în ziua 
de 18.XII.1985 în faţa Secretarului 
Comitetului de Partid al Spitalului, tov. Matran 
Liviu, la adresa conducerii Spitalului 
Municipal Tecuci, 

Având în vedere Prevederile art. 100 din 
Codul Muncii, 

în virtutea drepturilor conferite de Legea 
nr.5/1978, 

DECIDE: 

Art. 1 Se sancţionează tov. G, medic primar 
de specialitate chirurgie, cu diminuarea 
retribuţiei în proporţie de 10/% pe trei luni, 
conform art. 100, lit.C din Codul Muncii, 



pentru atitudine necuviincioasă, ireverenţioasă 
şi total nedisciplinată în ziua de 18.XII.1985, 
faţă de conducerea Spitalului Municipal 
Tecuci. 

Art.2 Cu drept de contestaţie în tennen de 
30 de zile de la comunicare către COM din 
Spitalul Municipal Tecuci. 

Art.3 Cu ducerea la îndeplinire a prezentei 
decizii se însărcinează biroul plan org. 
personal din Spitalul Municipal Tecuci. 

MEDIC DIRECTOR, 

L.S. sinds. Dr. Secară Florică 
pentru confonnitate 
ss. inds. L.S. 



DIRECŢIA SANITARĂ 

DIRECŢIA SANITARĂ A JUDEŢULUI 
GALAŢI 

EXTRAS DIN 
PROCES VERBAL nr.22 

încheiat astăzi, 8.08.1988 în şedinţa BCOM 
a DIRECŢIEI SANITARE JUDEŢ GALAŢI 

La şedinţă participă membri: 

1. Dr. Mocanu Mihai- director Direcţia 
Sanitară 

2. Dr. Renea Elena-director adj. Direcţia 
Sanitară 

3. Dr. Nichiteanu C-tin-dir.adj. Direcţia 
Sanitară 

4. Ec. Dobrotă Reasilvia-dir. adj. economic 

5. Ec. Chebac Ştefan-contabil şef 

6. Dr. Dina Ion-medic şef Policlinica 
Judeţeană 

7. Dr. Anastasiu Nicolae-medic şef CSA 

8. Dr. Coman Pompiliu-secretar comitet 
PCR 



9. Dr. Boiciuc Traian-preşedintele 
sindicatului 

10. Dr. Chebac Gica-medic şef policlinica 
CSG 

Invitaţi: 

1 .Dr. Lăpuşneanu Lucia-medic inspector 

2. Dr. Gheorghiu Ştefan-medic inspector 

3. Tatu Georgeta-consilier juridic 

4. Ec. Grosariu Liliana-secretar 


Spitalul Municipal Tecuci, prin adresa 
nr.5796/29.07.1988, solicită a se aviza 
favorabil desfacerea contractului de muncă al 
tov. dr. G. 

în urma a nenumărate abateri şi a absenţelor 
nemotivate din perioada 7 iulie-26 iulie 1988, 
C.O.M. Spitalului Municipal Tecuci a hotărât 
desfacerea contractului de muncă al tov dr. G. 

Acest medic a forţat nota pentru a i se 
desface contractul de muncă. Cu acest medic 
nu se mai poate lucra. Lipseşte din data de 7 
iulie 1988 şi în prezent de la serviciu. A fost 
căutat acasă, a folosit tot felul de injurii. A-i 
acorda acestui medic dreptul de a lucra în 
judeţul nostru, e un lux. 

Tov. Dr. Mocanu Mihai-director Direcţia 
Sanitară, prezintă concluziile C.O.M. -ului 

Spitalului Tecuci. Pentru toate abaterile 
săvârşite a fost sancţionat de spitalul Tecuci, 
iar pentru că a lipsit atâta timp, i se desface 
contractul de muncă. Se supune la vot 
Hotărârea Spitalului Tecuci de a i se desface 
contractul de muncă tov. Dr. G, începând cu 
data de 8.08.1988. se va face adresă în acest 
sens Spitalului Tecuci, prin care se va 
comunica că BECOM-ul Direcţiei Sanitare a 
fost de acord cu Hotărârea C.O.M.-ului 
Spitalului Tecuci. 

APRECIEM. 


Dr. G, medic specialist chirurg, a efectuat 
un stagiu practic de perfecţionare a pregătirii 
profesionale pe probleme de chirurgie generală 
la Clinica I-a Chirurgie Iaşi, perioada l.XII. 
1989 - 28 . 11 . 1990 . 

Domnul Dr. G a parcurs integral acest 
stagiu, desfăşurând această activitate conform 
programului tematic propus, acela aprobat de 
Ministerul Sănătăţii, pentru obţinerea titlului 
de medic primar gradul III, chirurgie generală. 

A participat la programul zilnic al clinicii şi 
contravizită, precum şi la manifestările 
ştiinţifice organizate în cadrul clinicii sau a 
Societăţii Ştiinţifice de Chirurgie, Filiala Iaşi 
(referate ştiinţifice, şedinţe, comunicări, 
USSM), cu această ocazie a prezentat referate 
şi lucrări ştiinţifice personale. 

A participat efectiv la programele operatorii 
zilnice, uneori în calitate de operator principal. 
Concomitent a desfăşurat şi activitatea de 
cercetare în cadrul catedrei de Fiziologie IMF 

Iaşi, fapt atestat de referatul de eliberare în 
acest sens. 

Apreciem că Dr. G este un medic bine 
pregătit profesional, cu cunoştinţe teoretice şi 
practice corespunzătoare, preocupat de 
ridicarea nivelului său profesional. Este 
disciplinat, ordonat, ataşat de bolnav şi este 
atras de nou. 

Şeful Clinicii 
Prof. Dr. V. STRAT 

GENOCIDUL” DE LA TECUCI 


Prima grijă a celor interesaţi în falsificarea 
istoriei şi a adevărului a fost întotdeauna aceea 
de a se descotorosi, în cazuri extreme, cum ar 
fi o revoluţie, de pildă, de documentele care ar 
putea să ateste culpa lor, dar mai ales ca după 
acesta să răspândească în jur versiuni eronate 
ale aceluiaşi adevăr modificat în sensul 
propriului lor interes. 

Asigurarea cu orice preţ a continuităţii 
erorii constituie ţelul suprem, dublată de 
credinţa sinceră că supravieţuirea nu se poate 
realiza decât în această eroare. Mediocritatea 
nu poate supravieţui decât în eroare şi 
corupţie. Citându-1 pe Orwell şi cartea sa 
„1984”, Virgil Ierunca aminteşte în lucrarea 
„Fenomenul Piteşti” despre ministerul 
adevărului ca instituţie menită să ardă în 
crematoriile sale adevărul, rescriind zi de zi, 
istoria după modelul fals şi ridicol al 
ideologiei comuniste. 

în contextul general al erorii dispariţia 
adevărului cotidian în "crematoriile” 
diabolicului minister pune serios în dificultate 

reconstituirea acestuia prin procedee clasice, 
juridice sau constituţionale. Rămâne în rezervă 
apelul la memorie. De acest lucru comunismul 
nu este străin. Pentru a se salva, a iniţiat şi 
dezvoltat în maniere, de la cele mai nevinovate 
până la cele mai ticăloase procedee de spălare 
a memoriei pe care le-a experimentat în 
instituţiile sale patronate de organul represiv, 
reprezentat în primul rând de securitate. 
Fenomenul Piteşti descris de Ierunca, 
constituie modelul cel mai criminal de 
experimentare a unei pretinse maniere de 
spălare a memoriei fiind o combinaţie 
drăcească de experienţă orientală chineză, 
bolşevică rusă, şi autohtonă predominant 
legionară. Aşa s-a născut metoda comunistă 
românească de spălare a memoriei şi 
înlocuirea spaţiului restant cu versiunea 
oficială impusă. Dacă admitem, şi o putem 
face fără nicio reţinere, extinderea 
fenomenului Piteşti la scară naţională, având 
în vederea existenţa unei reţele de activişti de 
partid bine organizată, bine instruită, cu o 
evidenţă strictă a acestora, instituţionalizată şi 
cu anumite statornicii cimentate de timp, în 
peste patru decenii, vom avea imaginea 
dezolantă a unei situaţii singulare ce pune 
serios în dificultate progresul naţiunii române 
în perspectiva imediată de dezvoltare a unei 
democraţii. 

Experienţa de la Tecuci se integrează 
perfect în context. Cercetările efectuate de 
către diverşi factori, antrenaţi la rândul lor în 
eroarea generală, de către sistemul comunist, 
aduceau mereu în actualitate aspectul corupţiei 
şi al incompetenţei statornicite pe aceste 
meleaguri cu un specific evident ceea ce-i 
conferea o particularitate notorie. 

In ce consta acest specific? 

în primul rând în represiunile ce se 
năpusteau, uneori în serie, asupra populaţiei 
tecucene rezultate dintr-un polimorfism de 
calamităţi, de la iradierea din răsăritul vecin 
(Cemobâl), până la „genocidul” secundar 
politicii demografice nechibzuite şi a 
consecinţelor sale în perspectivă imediată şi la 
distanţă. Dacă adăugăm inundaţiile, seismele, 
seceta şi poluarea hidrică, tabloul pare 
complet. 

în cele ce urmează mă voi opri asupra unui 
aspect de o particularitate aparte. Sterilizarea 
femeilor tinere prin ligatura bilaterală a tubelor 
uterine. 

Practicată intensiv şi sub acoperământul 
chirurgiei apendicelui cecal, sterilizarea prin 
ligatura tubelor uterine, viza toate categoriile 
de femei tinere apte iniţial de a procrea. într- 
un raport al procuraturii judeţene datat din 
anul 1988 se menţionează pentru prima oară 

două cazuri de sterilizare. Fireşte că lista 
prezentată procurorului anchetator era mult 
mai mare. Cele două cazuri au fost „oferite” 
anchetei pe tavă încât era cu neputinţă de a se 
tăgădui existenţa lor mai ales că una din 
victime solicita insistent, o reintervenţie 
acuzând serioase tulburări de ordin general şi 
în sfera genitală. 

Fenomenul era cunoscut la toate nivelele 
inclusiv conducerea centrală de partid şi de 
stat. De neînţeles patronajul tacit al acestor 
practici tocmai de către cei care promovau cu 
atâta asiduitate şi convingere politica 
demografică. 

Tecuciul este, probabil, singurul municipiu 
în care nu s-a construit un spital corespunzător 
adresabilităţii şi patologiei ţinutului, din cauza 
„opoziţiei unui nucleu de medici organizaţi în 
stil mafiotic, al căror numitor comun era 
incompetenţa profesională” Citat dintr-un 
raport recent al unei comisii de cercetare a 
abuzurilor regimului dictatorial. în felul 
acesta, de-a lungul anilor, tot ce a însemnat 
bolnav în teritoriu a fost obligat să treacă prin 
sita acestui nucleu. în mod cu totul special, 
unul dintre medici, a imaginat, printre altele, şi 
practica sterilizării. 

Absolvent al unei facultăţi de Igienă, 
promovat imediat în funcţii de conducere 



administrative şi politice, medicul G.I. a 
descoperit că chirurgia poate fi extrem de 
rentabilă dacă este dublată de pasiune pentru 
micul bazin. 

Edificatoare în acest sens sunt planşele 
fotografice conţinute intr-un dosar descoperit 
după revoluţie în arhiva fostului comitet 
municipal de partid Galaţi. Handicapat însă de 
o gravă infirmitate, care abia la ora actuală a 
putut fi recunoscută oficial, (orb la un ochii şi 
aproape orb la celălalt) încăpăţânându-se să 
ocupe postul de chirurg şef al spitalului 
municipal, practicând o chirurgie neştiinţifică, 
redusă la posibilităţile sale de vedere şi 
instrucţie, medicul respectiv a speculat şi 
întreţinut manifestările ipohondrice şi 
păitiatice ale protipendadei politice feminine 
alegându-şi din anturajul acesteia primele 
victime, cultivând relaţii pe sistem de reţea şi 
îmbogăţindu-se rapid a devenit puternic. A 
urmat apoi, cadrele medicale medii din 
subordine. Fiecare cu anturajul şi rudele sale 
feminine. în felul acesta s-a constituit o a doua 
reţea. Ceea care asigura obţinerea de venituri 
ilicite, substanţiale. O bună parte din aceste 
venituri se constituiau în cotizaţii cu ajutorul 
cărora se întreţineau relaţiile de tot felul şi la 
toate nivelele, până la primul ministru. 

A încerca să ataci un asemenea sistem era o 
aventură. Simpla prezenţă în secţia de 
chirurgie a spitalului îi provoca intrusului 
neplăceri care degenerau obligatoriu în 
violenţă şi înlăturare prin denigrare sau 
confecţionare de dosare penale, încât fără 
excepţie toţi medici noi veniţi, au părăsit 
ţinutul, de-a lungul anilor, cu tinichele de 
coadă, dar fericiţi în cele din urmă că au scăpat 
de coşmarul medical tecucean. 

Ajungând în secţia de chirurgie, victima 
care de cele mai multe ori era fie o femeie 
simplă de la ţară fie una din anturajul 
personajului servil şi corupt, era întrebată dacă 
preferă alt medic decât şeful secţiei. Apoi era 
supusă imediat unei politici de intimidare, 
dacă cumva nu-1 prefera pe şef. I se aducea 
aminte că are o soacră care probabil o urăşte. 
Apoi se specula viciile soţului, numărul 
copiilor, se trecea în revistă greutăţile specifice 
traiului raţionalizat de comunism. Perspectiva 
unei sarcini trebuia exclusă cu desăvârşire din 
calcul. Femeia ceda în faţa ultimului argument. 
Medicul care a internat-o, altul decât şeful, 
este un incompetent. O să o omoare în 
operaţie, ba chiar are o diplomă falsă. 

Se obţinea acceptul de principiu pentru 
diagnosticul de apendicită pus de şef care 
infirma ori care altul pus anterior. Practic, 

toate bolile chirurgicale erau strict apendicite. 
Se făcea indicaţia operatorie, se fixa ziua, 
urmând ca pacientei să i se comunice preţul şi 
modalitate de plată. Intraoperator, se aplicau 
fire de aţă pe tube la nivelul istmului, 
folosindu-se incizia clasică pentru abordul 
apendicelui cecal dar prelungită uşor spre 
pube. Aceasta în scopul de a înlesni abordul şi 
luxarea în plagă a tubei stângi. In final, se 
extirpa şi organul nevinovat, adică apendicele. 

Sterilizarea fără scop terapeutic este un 
procedeu criminal. Sterilitatea este o stare care 
vizează întreg organismul. Este bine cunoscută 
suita de manifestări clinice secundare unui 
asemenea procedeu, desuet şi condamnabil în 
lumea medicală. Astăzi prin practicile 
modeme anticoncepţionale se poate influenţa 
tonusul demografic în sensul dorit fără a se 
recurge la anularea posibilităţii de procreare. 
Conjunctura constituie factorul principal în 
procreare. Ignorarea acestea reprezintă 
genocidul moral cui referire strictă la o 
generaţie de indivizi umani împiedecaţi să se 
nască în conjunctură favorabilă, prin practici 
nedeontologice care nu sunt de competenţa 
legilor sanitare ci de competenţa legilor penale 
fiind vorba aici de vătămare corporală gravă 
prin acţiune voluntară asupra unui oran. 
Medicul devine în acest caz mai periculos 
decât criminalul de drept comun întrucât el 

pune la baza acţiunilor sale experienţa 
ştiinţifică lucru incompatibil cu profesia sau 
misiunea de medic. 

Dacă anularea posibilităţii de procreare 
constituie genocidul moral, vătămarea 
corporală prin mutilare reprezintă un real 
genocid atunci când fenomenul vizează o 
populaţie. La Tecuci fenomenul a avut 
dimensiunea unei statistici. Statistica 
intervenţiilor pentru apendicită pe ultimii 10- 
20 ani este edificatoare în sensul că aceasta 
reprezintă nouăzeci de procente din totalul 
operaţilor executate în secţia de chirurgie a 
spitalului municipal. Este chiar concluzia 
Ministerului Sănătăţii care a efectuat un 
control la faţa locului. (1990) 

PROPUNERI INDECENTE 


Doctorul G spunea adeseori. “Pentru mine, 
lupta pentru supravieţuirea Clinicii 
Transilvania a fost ca războiul din Pacific. S- 
au cheltuit bani, energie şi nervi, dar fiind 
singur şi în faţa unui sistem bine pus la punct 
încă dinainte de 1989, am sfârşit înfrânt şi 
dezamăgit. Soarta mea se aseamănă cu aceea a 
samuraiului care nici măcar nu este lăsat să se 
sfârşească în demnitate şi onoare. Asta pentru 
că nici măcar cu bâta nu am fost alungat din 
propria mea casă, ci măturat cu tâmul, ca să fie 
şi mai umilitor”. Iată câteva spicuiri din presa 
vremii. 

Cotidianul naţional ROMÂNIA LIBERA 

Mâna dreaptă a lui Onica, Mirică Dumitru, 
şef la contestaţii, nu se sileşte să solicite 
favoruri sexuale pentru o scutire de datorii. 
Acesta a ademenit-o la el în apartament, pe 
administratoarea unui spital privat din Tecuci, 
care avea datorii la stat. Mirică o invita pe 
doamnă la el acasă, şi nu la birou. Pentru a 
vedea ce se poate rezolva. Femeia este 
surprinsă, ea neştiind ca respectiva locaţie este 
acasă la Mirică. Mai mult, ea este întâmpinată 

cu un pahar cu vin. Ceea ce arată mai mult 
decât evident care erau intenţiile 
funcţionarului de la Finanţe. Motiv pentru care 
femeia îl înregistrează. Pe o casetă se 
derulează firul acestui eveniment. „Aici aveţi 
biroul?”, întreabă doamna. „Nu, este un 
apartament al meu”, a venit răspunsul lui 
Mirică. După o jumătate de oră de negocieri 
privind reeşalonarea datoriilor spitalului, 
Mirică vrea să treacă la fapte. „Nu putem face 
nimic acum. Mai sunt trei sferturi de oră, 
trebuie să plec. Să nu ne grăbim”, spune 
doamna care încearcă să scape. „Mai este 
olecuţă de timp”, vine propunerea din partea 
lui Mirică. Tot el propune: „Să vedem ce 
putem face. Ce putem facem, ce nu, nu. Punem 
o vorbă acolo. Să accepte sugestia”, mai spune 
Mirică crezând că doamna va ceda în cele din 
urma. „Acum suntem prieteni. Stăm la un 
şpriţ”, se aude vocea doamnei administratoare, 
care lasă să se înţeleagă faptul că Mirică poate 
rezolva problema pentru că este un apropiat al 
lui Onica, directorul general de la Finanţe 
Galaţi. 

Costică Onica, un mogul al Finanţelor 
Publice Galaţi. A rezistat tuturor regimurilor 
politice. Până în 2004 a fost sponsor al PSD, 
iar după alegerile de anul trecut a trecut în 
tabăra Alianţei D.A. - Acum este protejat de 
fiica lui, consilier al primului ministru. în 

această calitate, Onica Daniela a trimis de pe 
site-ul Corpului de Control al premierului 
injurii şi ameninţări la adresa unui ziar local 
care a scris despre tatăl sau. 

Caz de abuz în serviciu al şefului de 
contestaţii de la Finanţe Publice Galaţi, 
solicitarea de servicii sexuale unei femei, 
administratoare la un spital privat din Tecuci, 
în schimbul unor promisiuni că va face tot ce 
poate pentru a rezolva problemele unor datorii 
la stat. Onica Costică, director la Finanţe 
Publice Galaţi, din 2000. Potrivit surselor 
noastre, Onica a fost un apropiat al liderului 
local al PSD, Dan Nica, dar şi bun prieten cu 
fostul senator PSD Plătică Ilie Vidovici. 
Aceleaşi surse mai susţin că Onica ar fi ajuns 
în funcţie în urma unei afaceri controversate: a 
semnat, în calitate de director adjunct, 
ştergerea unei datorii de doua miliarde de lei 
firmei METEX SA (firma a apropiaţilor PSD). 
Directorul general de atunci, Popa Ştefan, ar fi 
refuzat să-şi pună semnătura pe un asemenea 
act, ceea ce a dus la demiterea acestuia. Drept 
recunoştinţă pentru acest act, PSD l-a pus în 
funcţie pe Onica, relatează surse din cadrul 
Finanţelor Galaţi. 

Alianţa l-a luat în braţe pe Onica. După 
alegeri Onica a trecut în tabăra actualei puteri. 
După cum ne-au declarat surse din PD Galaţi, 

Onica l-a avut ca protector pe Victor Paul 
Dobre, liderul PNL din acest judeţ şi secretar 
de stat în Ministerul Administraţiei şi 
Internelor. Pe aceeaşi filieră PNL, fiica lui 
Onica, Daniela, ar fi ajuns consilier la Corpul 
de Control al primului ministru. Sursele 
noastre susţin că o relaţie temeinică de 
prietenie, nu numai de afaceri dintre cei doi s-a 
închegat înainte de 2000, pe când Dobre era 
prefect, iar Onica - director adjunct la Finanţe. 
Aceleaşi surse spun că firma lui Dobre, RAM- 
TECH, ar fi furnizat în 2001 Direcţiei de 
Finanţe Galaţi calculatoare şi aparatură de 
birou, la un preţ foarte convenabil pentru 
fostul prefect. Aceste apropieri dintre Onica şi 
liderul liberal nu au fost văzute cu ochi buni în 
cadrul Alianţei. Astfel, au ieşit numeroase 
scandaluri între PNL şi PD pentru schimbarea 
lui Onica din funcţie şi pentru numirea unui 
om al Alianţei. In cele din urma, Onica a ieşit 
învingător şi în urma sprijinului venit din 
partea liderului PD Galaţi, Mircea Toader. 

Consult Expert, o firmă a intereselor de 
grup. Onica Costică şi un grup de apropiaţi de 
la Finanţe au înfiinţat o firmă de consultanţă 
financiară, SC CONSULT EXPERT, în 
perioada guvernării Văcăroiu. Şi pentru că ei 
dirijau domeniul financiar, spun sursele 
noastre, nu le-a fost greu să se impună pe piaţă 
şi chiar au ajuns să o monopolizeze. După ce a 

apărut legea incompatibilităţilor, ei s-au retras, 
dar şi-au pus copiii în locul lor. Bazele acestei 
afaceri au fost puse de toţi mahării din Finanţe, 
cu numele de asociaţi: Costică Onica, director 
general Finanţe, Dan Gogoncea, consilier 
judeţean PSD şi preşedinte al Camerei de 
Comerţ Galaţi, Fanaca Ileana, director 
economic la Camera de Comerţ, Ciotor 
Adrian, fost director la Finanţe Publice Galaţi, 
Munteanu Aneta, fost director adjunct, tot la 
Finanţe. Asociat devine si Banca Populara 
"Dunărea", banca ce a provocat un adevărat 
scandal la Galaţi, deoarece a fost acuzată ca a 
funcţionat ca un "Caritas". Mulţi deponenţi au 
rămas fără bani. După ce a apărut legea 
incompatibilităţilor, conducerea Finanţelor s-a 
retras din această afacere doar de ochii lumii. 
In realitate, tot ei dirijează toate contractele de 
consiliere financiară a acestei firme. Acum, la 
"Consult Expert" apar ca acţionari fiica lui 
Onica, Daniela (consiliera premierului), fiica 
lui Ciotor, Mirela Cristina, fiul lui Munteanu, 
Alin, soţia preşedintelui de la Banca 
"Dunărea". Din firmă au mai făcut parte şi 
Plătică Vidovici, fost senator PSD, şi Marin 
Necula, fost prefect PSD. 

Paguba de 17 milioane de euro la Nicoreşti. 
O afacere controversată al cărei autor este 
Onica a reprezentat-o vânzarea în 2002 a 
combinatului de vinificaţie de la Nicoreşti (SC 

NICORVIN SA). Sursele noastre din cadrul 
Direcţiei de Finanţe susţin că statul ar fi fost 
păgubit cu 17 milioane de euro. în loc să fie 
privatizat, combinatul de la Nicoreşti a fost 
executat silit de Finanţe Publice Galaţi. Pentru 
că avea datorii la Finanţe, Onica, în calitate de 
director, a pus sechestru pe toate bunurile ce 
aparţineau acestui combinat, pe motivul că 
trebuie să recupereze datoriile către stat. 
Aceste datorii reprezentau 400.000 euro, 
tocmai suma cu care a fost vândut combinatul 
firmei CONDROM, aparţinând unor evrei 
români. Banii aceştia au fost recuperaţi de noii 
proprietari numai din vânzarea a jumătate din 
bazinele de inox în care se colectează vinul. 
Complexul de vinificaţie a fost adus aproape 
în stare de faliment, multe utilaje fiind vândute 
la un preţ de fier vechi. Potrivit surselor 
noastre, combinatul ajungea la o valoare de 20 
milioane dolari. Direcţia Agricolă Galaţi a 
protestat la acea perioadă faţă de vânzarea la o 
sumă derizorie a acestui combinat de 
vinificaţie. Direcţia a trimis o adresă Agenţiei 
Domeniilor Statului prin care înştiinţa 
înstrăinarea unui bun al său (zeci de hectare de 
vie care fuseseră vândute aparţineau ADS). 
Ciudat este faptul că societatea se afla în plin 
proces de privatizare. însă Direcţia de Finanţe 
nu a ţinut cont de acest lucru. "Ne exprimăm 
satisfacţia pentru măsurile dispuse de 



Guvernul României de aprobare a OUG 
38/2002, care vă dă posibilitatea să interveniţi 
pentru stoparea jafului şi distrugerilor din 
unităţile agricole de stat, determinate de 
acţiunile şi procedurile de lichidare judiciară şi 
executare silită a creanţelor bugetare şi 
bancare", se arată într-o notă trimisă de 
Direcţia Agricolă la ADS, pe 18 februarie 
2002. Se făcea o referire clară asupra jafului 
practicat de Finanţe Galaţi asupra societăţilor 
care erau în executare silită. In asemenea 
situaţie se aflau, potrivit notei Direcţiei 
Agricole: SC Agroindustriala Dealul 

Bujorului, SC Nicorvin SA, SC Hortigal SA şi 
altele. Am încercat în repetate rânduri să luăm 
legătura cu directorul de la Finanţe Publice, 
Onica Costică, am trimis şi mesaje telefonice, 
însă nu am reuşit. 

Rubedeniile de la Finanţe. Direcţia de 
Finanţe Publice Galaţi este o familie mare. 
Numai rude şi relaţii. Sursele noastre din 
interior ne-au dezvăluit întreaga reţea de 
rubedenii. Familia Secăreanu: Lulu Secăreanu, 
şef serviciu control fiscal, Secăreanu Roxana 
(soţia), inspector fiscal. Familia Lucuţă: tatăl 
(Dumitru) - şef serviciu personal, Andrei 
(nepot) - angajat la serviciul colectare 
sechestru. Familia Gradea: tatăl (Radu) - şef 
serviciu Control Fiscal, Cristina (fiica) - 
inspector fiscal. Familia Andreev: tatăl (Aurel) 

şi Carmen (fiica), angajaţi la Trezoreria din 
cadrul Finanţelor. Familia Arhip: soţul (Siviu) 
- angajat la direcţia Formulare Registru, soţia 
(Lucia) - angajată la oficiul de calcul. Familia 
Mirică: tatăl (Dumitru) - şef serviciu 

contestaţii, băiatul (Cristian) - la Garda 
Financiară. 

Fata lui Onica, Daniela, consilier al 
primului ministru, recurge la ameninţări şi 
intimidări la adresa presei atunci când aceasta 
dezvăluie afacerile dubioase ale tatălui sau. 
Astfel, de pe adresa de mail a instituţiei unde 
lucrează (Corpul de Control al premierului), 
Daniela trimite pe data de 15 septembrie 2005 
un e-mail unui ziar local, cu intenţia de a opri 
criticile la adresa tatălui: "Sunteţi nişte 

dobitoci şi o să plătiţi, cu vârf - vă promit eu, 
toate inepţiile pe care le publicaţi! 
Incompetenţilor!". Un reprezentant al 
cancelariei premierului, directorul Rusu 
Vasile, a fost nevoit să sune la redacţia ziarului 
local, prezentând scuze pentru e-tnail-ul 
ameninţător, susţinând că va lua măsuri. 

Averea funcţionarului Onica: două vile şi 
peste un miliard de lei în bancă. Averea lui 
Onica este una de invidiat. Potrivit declaraţiei 
de avere, are o vila la Lepşa (judeţul Vrancea), 
o zonă rezidenţială pentru oamenii de afaceri 
şi politicienii din toată ţara. După cum ne-a 

declarat un om de afaceri din Tecuci, vila a 
fost ridicată cu ajutorul unuia Butunoiu, care 
ar fi fost scutit de datorii la stat. "I-a pus ţigla 
pe casă şi i-a pavat cu dale curtea", susţine 
sursa noastră. Şi-a făcut vilă şi în Galaţi, în 
zona rezidenţială numită Bariera Traian, pe 
strada Arcaşilor. Potrivit declaraţiei de avere a 
acestuia, acest imobil valorează 44.600 dolari! 
Experţii imobiliari din zonă ne-au declarat că 
vila valorează peste 100.000 euro. Insă vine 
explicaţia pentru această sumă mică, tot din 
declaraţia de avere: vila a fost ridicată de firma 
Vega 93, care l-a... împrumutat pe Onica cu 
suma de 44.600 dolari. Se ridică întrebarea: de 
ce firma Vega 93, una dintre cele mai 
puternice din zonă, îl împrumută pe Onica, în 
condiţii foarte avantajoase pentru directorul de 
la Finanţe? Potrivit unor surse din interiorul 
Finanţelor Galaţi, acest împrumut ar fi fost 
deja stins, fără ca Onica sa fi dat vreun ban. 
Costică Onica are şi un cont gras la banca: 
1.465 euro, peste 15.000 dolari şi peste 230 
milioane lei. Are şi un teren intravilan, 
moştenire de la tatăl său, veteran de război. 
Sursele noastre ne-au spus că în virtutea 
calităţii de veteran tatăl a obţinut un teren, pe 
care - cu ajutorul fiului, director la Finanţe - a 
reuşit să-l transfere la oraş, în Galaţi. 

Şeful clinicii Transilvania a trimis pe 
doamna JR la Finanţe Publice Galaţi să 


49 7 



rezolve problema datoriilor "prin estimare" ale 
spitalului unde nu s-a făcut un control fiscal 
obişnuit ci din birou "prin estimare" în 
aşteptarea şpăgilor şi a favorurilor sexuale. 
Rezultatul a fost dezastruos. S-a pus sechestru 
pe spital, iar şeful clinicii a fost aruncat în 
strada cu jandarmii. Am fost de faţă la 
descinderea în forţă. 

Epilogul Virginiei 

Ne aflăm la răscruce de drumuri, la răscruce 
de destine damnate. Pacienţi, medici, asistente, 
personalul auxiliar şi administrativ, s-au 
risipit, care încotro. Singurul care a rămas pe 
corabia care se scufundă, a fost dr. G, sufletul 
şi creierul clinicii. Statul l-a făcut dator prin 
estimare pentru că a îndrăznit să creadă în 
oportunitatea iniţiativei private. Ca răsplată 
pentru efortul său de investitor, Dr. G a făcut 
cunoştinţă cu executorul judecătoresc şi cu 
lichidatorul, personaje simbolice ale statului 
care sancţionează. Faliment artificial, proces 
incorect, umilire şi strivire a demnităţii umane. 
Dr. G a aflat că trebuie să fie vinovatul de 
serviciu. Pe drumul către clinică, în loc de 
pacienţi, de medici, asistente, furnizori, au 
început să apară portăreii. Să constatăm şi 
rezultatul. Vom viziona imagini care arată ce a 
mai rămas din clinică. Pustiul şi ruina nu 
suscită prea multe comentarii. 

Vântul şuieră balada proiectului distrus. în 
incinta clinicii dezafectate câteva grămezi de 
hârtii mai aduc aminte că aici a existat o 
instituţie: un sălaş de sănătate, precum şi un 

centru de studii pentru specializare medicală. 
Refonnă-sănătate-România, a rămas o 
combinaţie de tenneni lipsită de conţinut. 
Nişte cuvinte impregnate pe un dosar mucegăit 
şi prăfuit. 

Se pune firesc o întrebare: Cine are interes 
ca o clinică de chirurgie, prima clinică privată 
din România, să ajungă o ruină? Ce s-a urmărit 
de fapt? Umblă zvonul că pe aici colindă o 
faună de investitori dornici să facă profitabilă 
această aşezare de le o răscruce, printr-o 
afacere mai veselă : un cuib de nebunii erotico 
dansante pentru bărbaţii ofiliţi de vârstă şi de 
vigoarea naturală a virilităţii. Se tot vorbeşte 
de un club privat, exclusivist şi discret, ferit de 
ochii presei de scandal. Ce s-a urmărit de fapt? 
Distrugerea unei instituţii, pentru ca în final, să 
fie distrusă viaţa unui om? Putem oare să 
punem sub semnul întâmplării nenorocirea, 
sau fi-va vorba de continuitate, în atacarea 
sistematică şi cu program a doctorului G? 

Ochiul camerei priveşte rece şi indiferent 
pereţii goi, fostele saloane, sala de terapie 
intensivă, sala de sterilizare, laboratorul, sălile 
de curs, etc. O fereastră priveşte neputincioasă 
către un zid, un zid de cărămidă. Zidul carceral 
ce nu se lasă demolat definitiv şi irevocabil în 
România. Zidul indiferenţei, zidul intereselor 
oculte, deghizate de recitalul democratic. 

Doctorul G şi-a pus întreaga fiinţă în slujba 
chirurgie. S-a încăpăţânat să rămână în 
România. A exportat prestigiu românesc. între 
două operaţii reuşea să găsească răgaz şi 
pentru o altfel de creativitate. Doctor G a fost 
şi este scriitor. Romancier, poet, un scriitor ce 
n-a cântat niciodată în strună corifeilor puterii, 
nici în comunism, nici în confuzia de valori 
postcomunistă. Condeiul său amar şi 
traversând în manieră chirurgicală realitatea 
românească, a trezit ostilitate pe tennen 
nedefinit. Doctor G, medicul misionar de la 
Tecuci, venit din Maramureşul istoric, refugiat 
politic, recunoscut oficial, a trăit cu demnitate 
şi cu stoicism exilul interior la care a fost 
condamnat de statul român. Ca autor de şarje 
politice în proză sau în versuri, dr. G a 
înfruntat, de unul singur, persecuţia politică, 
teroarea, hărţuiala profesională, sabotarea 
iniţiativelor de ştiinţă aplicată. 

în anul de graţie 1988, G, consemna poetic, 
în manieră tragi-comică, delirul represiv al 
sistemului concentraţionar. Să auzim poemul 
Interogatoriul. 


domnilor aţi înnebunit 
denunţul este insinuant 
sunt doar nişte poezii 
acolo nişte mâzgăleli 


502 



despre primăvară cum 
ziceţi că e iarnă ei şi 
puţină anticipaţie nu 
strică hei îmi rupi mâna 
cine plânge la uşă 
lăsaţi fata în pace 
tâmpitule este nevastă-mea 
de ce dai brută 
abia îmi pusesem dintele 
nu mai zic nimic 
tac dacă dispuneţi 
sigur sunt ale mele 
le-am scris când eram mic 
sunt despre copaci erau mulţi 
plângeau cu frunze 
iama făceau economie de 
lumină norii mureau 
ştergând soarele 
fireşte ţineau cu ei 
erau doar subordonaţi 
mâncare din resturi 
adoptiv adică vitreg de 
la ospăţul lor 
cum s-ar zice 
se poate doamne fereşte 

mulţumesc sunteţi amabil 
pot să-mi iau dintele 
poeziile nu bine 
cum doriţi nevastă tennină 
cu smiorcăitul 
ne dă drumul 
ce chestie 


Editura Junimea a păstrat manuscrisul în 
sertar şi l-a publicat în 1990. 

Atmosfera de teroare jovială, care mimează 
corectitudinea legiferată, planează şi după 20 
de ani de la căderea dictaturii. 

G, doctor, chirurg eminent, recunoscut în 
mediile ştiinţifice naţionale şi internaţionale, 
scriitor într-o eternă căutare a adevărului 
necosmetizat despre ţara şi poporul său, un om 
de o mare bunătate, un om blând, fermecător, a 
fost gratulat de statul român, prin 
reprezentanţii săi în uniformă, cu izgonirea, la 
propriu din domiciliul său. într-o dimineaţă 
mohorâtă de toamnă, în anul 2009, au năvălit 
în sediul clinicii dezafectate, mascaţii, puşi să 
execute alungarea unui om de 70 de ani din 
camera lui modestă, aflată în incinta clinicii 
dezafectate. G avea contract de închiriere cu 
statul pentru spaţiul în care locuia. Pentru dr. 
G, în România, nu există drepturile omului, 

Nici măcar dreptul fundamental, dreptul la 
viaţă. în prag de iarnă, un septuagenar află că 
trebuie să-şi caute adăpost pe câmp, sau dacă 
poate ajunge în oraş, la Tecuci, în stradă. 
Primăria nu vrea să audă de drepturile 
refugiatului politic la spaţiu locativ. Mascaţii 
au fost trimişi să apere statul român de un om 
firav, întristat şi obosit de atâta prostie şi 
nedreptate. Doctorul chirurg al comunităţii, 
tratat ca un bandit periculos, un infractor. 
Alungat în stradă, sec, violent şi fără drept de 
apel. E ultima copită pe care statul o aplică 
indezirabilului doctor scriitor. 

G îşi anticipase tragedia, în post faţa 
ultimului său roman politic, un roman 
controversat, veridic şi cutremurător, publicat 
în toamna din 2009, cu două luni înaintea 
alungării sale de la domiciliu. Poveste cu 
executare silită e doar un corolar decorativ pe 
lângă abuzul violent al izgonirii unei fiinţe 
omeneşti în frigul ucigător. Umilinţa şi mizerie 
sunt reprezentările „nobelului românesc de 
stat”, pentru delictul de a fi un medic şi un 
scriitor strălucit, în spaţiul rezervat afacerilor 
mafiote şi mentalităţii comunistoide. Spune 
scriitorul cu luciditate: 

“Tragedia mea personală este aceea că 
vreme de patru decenii am fost un personaj 
indezirabil, deloc comod pentru ori ce 

colectivitate în care a trebuit să-mi realizez 
parcursul meu profesional, în primul rând, apoi 
de om al unei epoci în care a nu fi membru de 
partid şi colaborator al poliţiei politice 
echivala, practic cu o interdicţie spre orice 
tentativă de promovare în breaslă. Lumea era 
obişnuită să mă cunoască, ca pe un cal breaz, 
când „duşmanul poporului şi al tovarăşului, 
Ceauşescu” când „ burghezul şi imperialistul 
anglo-american” periculos şi extrem de 
contagios pentru întreaga societate, omul pe 
care dacă vrei să-l saluţi, trebuie să ai 
încuviinţarea conducerii locale sau judeţene de 
partid. Un asemenea ins se „bucura” de o 
atitudine specială din partea oamenilor 
obişnuiţi să-l perceapă într-un singur fel zeci 
de ani. Dacă îşi închipuie cineva că o 
răzmeriţă sau „o revoluţie de paie”, poate să 
schimbe o astfel de atitudine într-o societate 
faţă de un individ, se înşeală amarnic. Unele 
statornicii, betonate sistematic în zeci de ani, 
nu pot fi nici măcar zdruncinate în tot atât 
interval, dar mi-te aruncate în aer instantaneu. 
Am fost, sunt şi voi muri, indezirabil şi 
nonconformist. Acesta este destinul meu. 
Pentru a înţelege mai bine gravitatea situaţiei 
mele, gândiţi-vă numai la faptul că indivizii 
vizaţi pentru a fi racolaţi în vederea unei 
colaborări cu poliţia politică, „securitatea 
statului” erau selectaţi după anumite criterii, 

bine codificate. Majoritatea acceptau 
colaborarea, cunoscând consecinţele nefaste 
ale unui refuz. Cei care refuzau, deveneau, 
sigur, victime ale sistemului, uneori până la 
eliminarea lor din societate sau chiar din viaţă. 
Dar destinul celor care nu erau apţi pentru a li 
se propune „o colaborare”? Păi, aceştia, erau la 
periferia societăţii socialiste multilateral 
dezvoltate. Pe aceştia, îi ştia toată lumea. Erau 
nenorociţii ţării.” 

Şi totuşi lucrurile nu pot rămâne aşa. 
Pânzele de păianjen spun aproape totul despre 
starea drepturilor omului în România 
postdecembristă. Pe alocurea s-au făcut breşe 
în sistemul anchilozat şi mortificat în 
trăsăturile totalitare. Afacerea dr. G nu poate 
rămâne aşa. Medicul şi scriitorul au dreptul la 
reparaţie morală şi materială din partea statului 
român. Are dreptul la opinie, la demnitate şi la 
viaţă. Poveste clinicii distruse este o filă din 
povestea tragediei poporului român. Europa, tu 
auzi o voce disperată în deşertul românesc? 

Iagan Ameih 

Despre Batalionul de pedeapsă, 
Chirurgul, Urme şi umbre 


Nu, nu este o trilogie. Nu are de-a face cu 
o trilogie. E pur şi simplu întâmplare. Chiar 
întâmplare. S-a nimerit să fie aşa. După ce i- 
am făcut cunoştinţă cititorului cu Loli, m-am 
simţit intr-un fel uşurat. Scăpasem de o carte. 
Scăpasem de o carte, dar devenisem egoist. 
Egoist fără voie. II aruncasem pe bietul cititor 
în vâltoarea anilor din perioada de tristă 
amintire, abandonându-1 acolo fără o licărire 
de speranţă într-o posibilă evadare. Iar cu 
Batalionul de pedeapsă stârnesc din nou 
memoria mizeriei tură sfârşit, intr-un mod 
neiertător pentru tendinţa naturală a memoriei 
selective. Intr-un fel, tuturor oamenilor ne 
place să ne întoarcem în trecut sau să-l 
aducem în actualitate. Asta nu ar fi de 
condamnat. Dar la unii, amintirile stârnesc 
emoţii şi trăiri speciale care se traduc repede în 

nişte stări de spirit ciudate. Un fel de nostalgie 
maladivă de tip colectiv. E firesc. Cine nu a 
fost membru de partid sau turnător, cine? Greu 
de răspuns. Greu de răspuns, cel puţin 
deocamdată. Să mai treacă puţin timp. încă 
puţin şi ne vom mândri cu asta. 

La cafeneaua Ojete din Baia Mare, am 
auzit deunăzi pe cineva spunând „am fost 
turnător”. Parcă anticipase momentul când tot 
mai mulţi ar putea să spună, cu mândrie, 
acelaşi lucru: am fost turnător. L-am întrebat 
curios de ce face publică această mărturisire. 
Mi-a răspuns sincer. „Păi dacă am fost 
turnător, de ce să nu recunosc” apoi a 
continuat: „în fond, mi-am făcut datoria, nu 
am făcut altceva decât să-mi îndeplinesc 
datoria. Datoria de cetăţean, de cetăţean 
onorabil, de român adevărat” L-am ascultat 
surprins. îmi imaginam acest autodenunţ ca pe 
un lăstar într-o explozie de primăvară. Un 
lăstar singular, pentru moment, dar intuiam 
cum în curând, pădurea toată se va colora în 
verde. Milioane şi milioane de lăstari. 

Mi-a venit în minte o lucrare a lui Jaspers. 
O lucrare despre culpa gennană. Analogia nu 
mi se părea deloc nepotrivită. Mai ales atunci 
când punem problema culpei morale, culpei 
metafizice. Am trăit toţi peste patru decenii de 
comunism românesc cenuşiu. Am acceptat fără 
nicio împotrivire de tip colectiv, situaţia. Mă 

gândesc la cei care erau arestaţi noaptea şi 
executaţi prin păduri, sau azvârliţi în canale, 
sau pe terasamentul căilor ferate române. Am 
acceptat în tăcere, resemnare şi supunere oarbă 
ca vecinul, fratele nostru, să fie extenninat 
prin muncă silnică sau schingiuit, mai ceva 
decât îşi putea imagina chiar evul mediu 
chinezesc în celebra sa „grădină a supliciilor”. 
Am acceptat şi chiar ne-am bucurat de 
suferinţa semenilor noştri, fericiţi că nu 
suntem noi în locul lor. Am acceptat şi 
acceptăm, în continuare, ca pe lângă noi să 
treacă sfidători şi dispreţuitori, foştii noştri 
torţionari sau beizadelele lor, beneficiari de 
averi consistente strânse din sudoarea şi 
sângele unui popor chinuit. Nu am avut şi nu 
avem nici acum mustrări de conştiinţă. Asta 
este culpa noastră. Culpa română. Culpa 
română morală, culpa română metafizică. 

Nu aş vrea ca afirmaţiile mele să pară 
rodul unor ranchiune sau resentimente. De 
aceea mă grăbesc să adaug aici un lucru. Un 
lucru care mi s-a întâmplat mai deunăzi chiar 
în Baia Mare. Mai precis, la Inspectoratul 
Judeţean de Poliţie. Instituţie găzduită chiar în 
fosta locaţie a securităţii statului comunist. 
Deci mă aflam la primul etaj al clădirii şi 
străbăteam un hol larg, însoţit fiind de un 
ofiţer. Atenţia îmi fu atrasă de un perete uriaş 
pe care erau atârnate nişte portrete. Din mers, 

pentru că nu puteam altfel, am sesizat faptul că 
mă aflam în faţa portretelor tovarăşilor 
comandanţi de miliţie comunistă de-a lungul 
anilor ultimelor patru decenii. Am solicitat 
acreditarea mea ca jurnalist de investigaţii la 
organele Ministerului de Interne competente 
precum şi lista comandanţilor din timpul 
dictaturii comuniste. Răspunsul a fost cât se 
poate de decent. Iată: 

CĂTRE 

La solicitarea dumneavoastră, înregistrată 
cu numărul 544/63 din data de 13 februarie 
2013, vă comunicăm unnătoarele: 

1. Comandanţi ai poliţiei judeţene: 

1953 - 1960 locotenent colonel Szasz Ioszif 
1961 - 1972 general maior Bărluţiu Aurel 
1973 - 1986 colonel Bolintineanu Aurel 
1986 - 1989 colonel Suciu Dionisie 
1990 - 1992 colonel Pintea Grigore. 

Comandanţi ai poliţiei băimărene: 

1956 - 1963 maior Mortan Gheorghe 
1963 - 1968 maior Roşea Augustin 
1968 - 1972 maior Cristea Ştefan 
1972 - 1981 maior Cîmpean Şerban 
Alexandru 

1981 - 1984 locotenent colonel Ivan 
Gheorghe 

1984 - 1990 colonel Maxim Dumitru 
Pentru informaţii suplimentare vă rugăm să 
vă adresaţi Arhivelor Naţionale. 

COMPARTIMENTUL RELAŢII 
PUBLICE 


Cititorul poate să observe aici că până şi 
cuvântul criminal, miliţie, a fost înlocuit cu 
decentul şi suavul cuvânt POLIŢIE. Asta da 
schimbare. Asta da adaptare de tenninologii şi 
atitudini oficiale, chiar. In fond, pe mine mă 
interesa cine a fost comandantul miliţiei 
regionale sau judeţene la 5 septembrie 1966, 
atât la regiune sau judeţ cât şi la oraş sau 
municipiu. Cei doi comandanţi ştiau oare că în 
beciurile clădirilor respective, în celulele 
arestului nenorocit era schingiuit şi reţinut fără 
vină şi ilegal un copil de 21 ani. Copilul Violei 
şi a lui Loli găsit apoi decapitat tocmai în 
localitatea Gura Văii din Turnu Severin? Ştiau, 
ştiau fireşte, tot aşa cum ştia şi tovarăşul 
procuror şef de pe vremea aceea tovarăşul 
Petruţ, Tovarăşul procuror şef al 
Maramureşului, tovarăşul Petruţ. Prim 
procuror al Maramureşului istoric transfonnat, 
tot printr-o rocadă nefericită, în Maramureş 
comunist isteric. Isteric, comunist şi criminal. 
Unde erau maramureşeni? 

Pentru mine a fost un şoc. Dar mi -am 
revenit imediat. Mi-am revenit intr-atât, încât 
chiar nu m-aş fi mirat deloc dacă de undeva ar 
fi apărut şi portretele conducătorilor iubiţi, 
Gheorghiu Dej şi Nicolae Ceauşescu. 
Şi din nou mi-a venit în minte teoria 
existenţialistă a culpei morale sau metafizice. 
Am cerut biroului de presă a poliţiei judeţene 
pennisiunea de a reveni asupra subiectului 
într-o audienţă legală şi civilizată. Intr-o ţară 
liberă nu este de presupus că un scriitor o să-şi 
bată capul cu delimitarea precisă dintre culpa 
gennană descrisă de Jaspers cu referire la cel 
de al doilea război mondial şi culpa română la 
fel de morală şi metafizică. Nu ar avea niciun 
rost. Faptul că nu am primit, nici până azi, un 
răspuns la întrebările mele referitor la 
dispariţia copilului Violei şi apoi chiar al ei, 
mă detennină să mă dau învins. O fătucă de 
acolo mi-a reproşat ceva în graba unei discuţii, 
dar nu am înţeles ce anume şi de ce. Recunosc 
că la ora actuală nu mai dispun de înfăţişarea 
agreabilă şi alura sportivă de altădată. Voi 
reveni probabil pentru o audienţă. Voi reveni. 

Batalionul de pedeapsă este o carte 
specială. Şi când spun asta nu greşesc deloc. 
Nu ştiu unde vor încadra criticii literari, 
tributari şi ei unor nonne, canoane şi cutume, 
cartea sau cărţile adunate sub genericul 

batalionului de pedeapsă dar eu unul nu regret 
şi nici nu voi regreta vreodată că am scris-o. 

Pe măsură ce scriam simţeam o adiere de 
vânt rece, pătrunzându-mi oasele şi sufletul. 
Era chiar ura de moarte a duşmanilor mei. 
Acesta este combustibilul nuclear care îmi 
propulsează opera mai departe. Până unde? Nu 
ştiu. Nu ştiu, dar aş vrea cât mai departe. 
Pentru că odată ajuns acolo, acolo unde încă 
nu a ajuns nimeni, să mă pot strecura înapoi, 
ca o stafie, marcându-le existenţa şi istoria 
până la capăt. 

15 februarie 2013 

lagan Ameih (Mihai Ganea) 

Mihai Ganea s-a născut pe 4 august 1940 la Baia Mare într-o familie de 
funcţionar tehnic la uzinele de plumb din localitate. Copilăria şi adolescenţa este 
marcată de o serie de evenimente legate de contextul politic, social şi economic, 
specific anilor 40-50, începând cu dictatul de la Viena, continuând apoi cu cele 
două dictaturi comuniste româneşti, Gheorghiu Dej şi Nicolae Ceauşescu „epoca 
de aur”. Şcoala primară o începe la Femeziu, apoi învaţă în Baia Mare la Şcoala 
nr.l, urmează Gimnaziul şi Colegiul la „Liceul Gheorghe Şincai”. In 1959 
începe studiile universitare la Cluj, înscriindu-se la mai multe facultăţi, 
absolvind Facultatea de Medicină în anul 1974. Activitatea din 1976 şi până în 
anul 2009: Doctor - medic - Universitatea de Medicină şi Farmacie “ Iuliu 
Haţieganu “ Cluj - Napoca, Medic specialist chirurg - Universitatea de 
Medicină şi Farmacie “ Carol Davila “, Bucureşti Medic primar chirurg - 
Universitatea de Medicină şi Farmacie “ Iuliu Haţieganu” Cluj - Napoca, 
Doctorand în Ştiinţe Medicale (Universitatea de Medicină şi Farmacie 
“Gr.Popa” Iaşi) Lector Universitar (Universitatea de Stat Bacău) Şeful Spitalului 
Clinica Transilvania, Membru al Uniunii Medicale Balcanice, Membru al 
Antantei Medicale Mediteraneene, Membru al Uniunii Medicale Arabe, 
Membru al Asociaţiei Medicale Române, Membru al Societăţii Medicilor 
Scriitori si Publicişti din România, Membru al Asociaţiei Medicale Mondiale 
(A.M.R.) Membru al Uniunii Ziariştilor Profesionişti din România, Membru al 
Asociaţiei Scriitorilor “Costache Negri” Galaţi, Membru al Asociaţiei Ziariştilor 
din România (AZR), Membru al Uniunii Ziariştilor Profesionişti din România 
(UZR), Preşedinte al Federaţiei Naţionale a Patronatului Medico-Farmaceutic 
Român, Membru în Consiliul de Conducere al Confederaţiei Naţionale a 
Patronatului Român, Director al Editurii Transilvania, Membru în Colegiul 
Director al Societăţii Române de Economie şi Administraţie Sanitară, Director 
Executiv al Fundaţiei de binefacere Tecuci, Director al Revistei de Medicină şi 
Farmacie, Preşedinte al Fundaţiei pentru Sprijinirea Spitalelor din România, 
Diplomat al Asociaţiei pentru Pacea Religiilor din România, Membru în 
Consiliul Naţional de Sănătate şi Securitate în Muncă, Membru în Consiliul 
Naţional de Reformă Sanitară, Membru în Consiliul CES al Ministerului 
Sănătăţii şi Familiei, Membru în Consiliul CES al Ministerului Justiţiei, 
Consilier în Probleme de Sănătate, Departamentul Cercetare Proiectare, Membru 
în Consiliul Economic şi Social - CES - (Comisia de Ocrotire a sănătăţii şi 
Protecţie Socială), Membru în Comisia Electorală Centrală (Legea 145/ A. S. 
S.), Membru în Consiliul de Administraţie al Casei Naţionale de Asigurări de 
Sănătate, Vicepreşedinte al Confederaţiei Naţionale a Patronatului Român - 
CNPR, Reprezentant al CNPR în Consiliul de Dialog Social al Ministerului 
Sănătăţii, Vicepreşedinte al Confederaţiei Patronatelor din România - CPR, 
Vicepreşedinte al Confederaţiei Uniunea Generală a Industriaşilor din România 
- UGIR-1903, Vicepreşedinte al Confederaţiei Patronatul Român, Reprezentant 
al Patronatului Român în Consiliul de Dialog Social al Ministerului Sănătăţii, 
Reprezentant al Confederaţiei Patronatul Român, în consiliul CES al Prefecturii 
judeţului Galaţi, Vicepreşedinte Uniunea Naţională a Patronatelor cu Capital 
Privat din România, Membru Asociaţia Foştilor Deţinuţi Politici din România, 
Membru al Asociaţiei Foştilor Refugiaţi Strămutaţi şi Expulzaţi din Ardealul de 
Nord, Bucovina de Nord şi Basarabia, (1940-1945), Redactor Revista Porto- 
Franco, Galaţi, Membru al Ligii Scriitorilor din România, Preşedinte al LIGA 
SCRIITTORILOR ROMÂNI, filiala Maramureş. Este autorul a zeci de lucrări 
ştiinţifice şi literare. Publică în reviste de specialitate şi literare, tipărind cărţi 

care îi conferă notorietatea în lumea ştiinţifică şi literară din ţară şi străinătate. 
FÂNTÂNA LUI PINTEA , Poeme, Ed. Junimea, Iaşi, 1991 FANTEZII CU 
PUŞTOAICE , Poeme, Ed. Transilvania, 2007, REFUGIATUL, Roman, Ed. 
Transilvania, 2007, LOLI, ediţia I, Roman, Ed. Transilvania, 2009, MENAJERIA 
DE GHEAŢĂ, Ed. Transilvania, 20009, LOLI ediţia a Il-a, Ed. Transilvania 

2010. Pentru activitatea sa este distins cu Medalii, Diplome şi Distincţii. 
Medalia, Uniunea Industriaşilor din România - UGIR 1903, Medalia, 
Recunoştinţa Chirurgilor Români (120 ani de la naşterea prof. dr. Nicolae 
Hortolomei), Medalia “Munca, Disciplină, Performanţă”, FUNDAŢIA 
MINAUR, 2012. Membru Reţeaua Literară - Dialog European, Membru Cititor 
de Proză, Secretar literar Liga Scriitorilor din România, filiala Vrancea, Premiul 
anului 2008 pentru poezie. Editura Transilvania, preşedinte al juriului, Viorel 
Dinescu, Premiul pentru proză Costache Negri” 2008, Societatea Scriitorilor 
”Costache.Negri”, Biblioteca „ V.A. Urechea” Galaţi, Revista „Porto Franco”, 
preşedinte al juriului, Sterian Vicol, Diploma de onoare pentru poezie, Râmnicul 
Sărat, 2009, Revista OGLINDA LITERARA, preşedinte al juriului, Gh. Neagu, 
cavaler al Ordinului Meritul Cultural, pentru Literatură din România. Premiul 
Literar Grigore Hagiu” pe anul, 2009, Societatea scriitorilor, „ Costache Negri” 
preşedinte al juriului, Sterian Vicol, Diploma de onoare pentru poezie, Liga 
Scriitorilor din România, (Focşani 2010), Premiul de EXCELENŢĂ CETATEA 
LUI BUCUR, Liga Scriitorilor Români, Bucureşti, şi Premiul „ CITITOR DE 
PROZĂ” Bucureşti 2010, Administrator al proiectului, Cititor de Proză, Londra. 
DIPLOMĂ DE EXCELENŢĂ, pentru întreaga activitate şi propăşirea valorilor 
Maramureşului anul 2011, DIPLOMĂ pentru promovarea literaturii 
maramureşene anul 201 1, (Fundaţia Culturala ARCHEUS), DIPLOMA pentru 
proză anul 2012 (Fundaţia ARCHEUS), DIPLOMĂ, pentru promovarea culturii 
şi literaturii în lume, 2011 Primăria mun.Râmnicul Vâlcea. DIPLOMA, Premiul 
pentru proză anul 2011, Festivalul International de Poezie “Mihai Eminescu” 

2011, Drobeta Tumu Severin, Orşova şi Herculane, DIPLOMA DE 
EXCELENTĂ, pentru promovarea literaturii Române Uzdin, Voivodina, Serbia 
2011. DIPLOMA DE RECUNOŞTIINŢĂ în semn de înaltă preţuire pentru 
activitatea nestrămutată în domeniul cultural ANUL 2012, Primăria şi Consiliul 
local al comunei Săcel, Maramureş, DIPLOMA, VIRTUTEA LITERARA, Liga 
Scriitorilor Români. "pentru opera sa şi întreaga activitate, de o viaţă, depusă în 
folosul promovării LITERATURII ROMÂNE”. ORDINUL „CAVALERI AI 
CETĂŢII”, în rang de „chivof’.CITITOR DE PROZĂ, 2012, Londra. 
DIPLOMA ŞI MEDALIA PENTRU PROZĂ, ianuarie 2013, FESTIVALUL 
INTERNAŢIONAL MIHAI EMINESCU, Turnu Severin, Orşova şi Herculane. 
In ceea ce priveşte LOLI, din cauza subiectului său incomod, comunismul roşu 
şi comunismul cenuşiu, în percepţie cotidiană, dar şi a formulei de scriere 
extrem de şocante, consemnarea aproape veristă într-un jurnal secret, cu referire 
la fosta şi actuala nomenclatură, romanul şi autorul au fost respinşi de Uniunea 
Scriitorilor din România (2010). In schimb cartea a fost bine primită în anumite 
medii culturale din afara ţării, fiind apreciată în câteva reviste literare ca Agero- 
Sttutgart, Faleze de piatră-Londra, Revista Phoenix Arizona- SUA. Romanul 
este considerat de către critica de specialitate “o mostră exemplară de proză 
destructurată, prin care străbate chinuit o voce românească ce vrea să i se audă 
mărturia despre comunismul blestemat”. Urmează BATALIONUL DE 
PEDEAPSĂ, CHIRURGUL şi URME ŞI UMBRE. Editura TRANSILVANIA 
2013.. 

